
DU-DESETA U SRDŽBI BACA U VODU KOVČEŽIC 
S BLAGOM 


Dušmane svoje potukosmo opet, 


ILUSTRACIJE U prijestolnici vladar je na tronu. 
IVAN KUŠAN Feniks lebdi i lijeta aždaja, 
Jači smo od stijena neosvojnih. | 
Slijeva — pučina u modrog mora 
S plavetnilom neba sliva; 
Zdesna — zgomilane silne gore)? 
Ko zidine svud oko nas. 
Na granica devet", sulice i koplja, 
Stražu tu junaci straže; 
Tisuće zemalja u našoj su vlasti, 
Glasonoše spremno šalju! 
Mir i spokoj, zadovoljan narod — 
Vjekovima ćemo tako cvasti, 
Vječito zlaćana bićemo skupa, 
Što svjetlo prosipa posvud. 
vi stihovi veličaju slavu grada Jancinaš, 
koji je postao prijestolnicom za naše di- 
nastije*, govore o moći nove prijestol- 
nice: na sjeveru služe joj, kao obrana, 
junačke tvrđe, na jugu su joj potčinjene 
sve kineske zemlje. Jer, zaista, Jancin, 
taj »čelik-grad«7 i »nebeski kraj»?, bi- 
' jaše nesavladiva obrana naše zemlje 
u toku mnogo i mnogo godina. Prije, 
kad je car, koji vladaše pod geslom? »Velikih po- 
Beogradski graficki zavod, Beogad bjeda«!", očistio našu zemlju od vjerolomnih tuđinaca i za 

svoje sjedište izabrao grad Cinlin"!, nazvao ga je južnom 
prijestolnicom. Kad je, opet, Jun Le, knez oblasti Jan!? 
poveo svoju vojsku na jug, da bi otklonio opasnost!?, što 
je prijetila zemlji, prijestolnica bje prenesena iz Cinlina u 
glavni grad pokrajine Jan-Jancin, i grad taj prozvaše 
sjevernom prijestolnicom. I tada taj grad, što je u pro- 
šlosti toliko stradavao, postade najnapredniji i najljepši 
grad na svijetu. 

Od vremena » Vječne radosti«!“ pa sve do godina vla- 
davine »Vječnog zdravlja«!5 smijenilo se devet carskih 
pokoljenja. Vladar, koji vladaše pod geslom »Vječnog 
zdravlja«, bijaše jedanaesti car toga razdoblja. Bijaše 
mudar vladalac i mnogostruki pobjednik, pod njim su u 
zemlji cvali dobro i sreća. S devet godina stupio je na 
prijestolje i carevao četrdeset i osam godina. Ugušio ne- 
rede u Sisji!“, koje je zavrgao Pu Čenen, i razbio vojsku 
Jan Inluna, vođe nereda u Bodžou!". Uspjelo mu je ta- 
kođer razbiti vojsku japanskog šoguna Tojotomi Hidejo- 
sijat, koja je provalila u Koreju. Pu Čenen i Jan Inlun, 
koji su naumili podići druga plemena protiv naše dina- 
stije, bijahu redom razbijeni. Stranci na dalekim grani- 
cama drhtahu pred nama i osporavahu jedni drugima 
pravo, da s dankom dolaze na naš dvor. 

Jer, uistinu: 


Nad svima vladaše vladar, 
Narod bje srećan, spokojan, 
U zemlji posvuda mirno, 
Niko nam prijetio nije. 


Spomenuću ovdje, među ostalim, da je u dvadesetoj 
godini!? »Vječnog zdravlja«, kad je šogun Hidejosi skupio 
vojsku i upao u Koreju, kralj korejski izvijestio o tome 
našega cara i zamolio ga za pomoć. Naše carstvo sakupi 
vojsku i morem je pošalje u Koreju. Iako su se činovnici 
Riznice bavili ubiranjem poreza radi rata, koji je počeo, 
ipak nije bilo dovoljno namirnica za vojsku, pa je stoga 
privremeno izdana uredba, po kojoj su osobe, koje su da- 
vale državi žito, bile upisane u Gocicjan.? Valja reći, da 
je bilo dosta probitačno upasti u Gocicjan: prvo, čovjek 
je bio u mogućnosti, da usavrši svoje znanje, drugo, bio 
je pripušten državnim ispitima?!, treće sklapao je korisna 

poznanstva i, napokon, u budućnosti ga je čekala karijera. 
Zato, u to doba, sinčići uticajnih odličnika i bogataša nisu 
se trudili da dospiju do sjucaja?*, već su tražili moguć- 
nosti da dospiju u Gocicjan. Otkako je stvoren taj po- 
ložaj, broj osoba, koje su se nalazile u Tajsjuetu?*, u ju- 
žnoj prijestolnici, a isto tako i u sjevernoj, bio je prešao 
tisuću. 

Među onima, koji bijahu upisani u Tajsjuetu, bijaše 
čovjek po prezimenu Li, po imenu Cja, po nadimku »Je- 
dan od prvih«, rodom iz okruga Šaosin, provincije Dže- 
cjan. Otac njegov, pomoćnik upravitelja provincije, imao 
je tri sina, ali je na životu ostao samo Cja. Dječak je po- 
lazio školu; nije još ni položio ispit za stepen činovnika, 
kad ga, po novoj uredbi, primiše u Tajsjue. Preselivši se u 
prijestolnicu, mladi Li Cja sa svojim zemljakom Lju Juj- 
čunom poče posjećivati kuće za razonodu, gdje upozna ču- 
venu bludnicu po prezimenu Du, po imenu Mej. Ona je 
bila po godinama deseta među svojim družicama, i u 
domu je svi nazivahu Du-Desetom. 

Evo kakva biješe naoko čuvena bludnica: 


Sva ona divna je i prelijepa, 
Te mirisima nježnim odiše. 
Obrvice blago povijene, 
Obrisi su brda u daljini. 
.A jesenskih voda modrim sjajem 
Iskre joj se svijetle oči. 
Lice joj je pupoljak lotosa; 
Baš je prava ljepotica Vencjun?t. 
Dvije višnje usta su joj sočna, 
Ko kod Fansu# u pjesmama Boa. 
Nesreća je, što je jaspis?" takav 
Zla sudbina javnoj kući dala. 


Du-Deseta je s trinaest godina izgubila djevičanstvo. 
Kad je upoznala mladog Lija biješe joj već devetnaesta. 
Teško je nabrojiti sinove uticajnih odličnika i kneževskih 
unuka, koje je vna u tih sedam godina zavela. Gubeći 
razum, jedan za drugim zaljubljivali su se u nju mladići, 
ne žaleći trošili sav svoj novac na čuvenu bludnicu i sa- 
svim se upropaštavali. U to vrijeme bijaše u javnoj kući 
dobro poznata pošalica, koju je neko sačinio: 


Dr ini 


Ako Deseta-Du 
S gostima sjedi za stolom R 
Tad će i malo vina 
Doteći za tisuće kupa. 
Ko je tu dobro znao 
Prelijepu Mej, 
Sve druge divne žene 
Smatro je vrazima gadnim. 


Spomenuću ovdje, da je Li Cja, mladi lakomisleni 
čovjek, koji još nikada nije sreo slične ljepotice, pošto 
se upoznao s Du-Desetom, od radosti izgubio glavu i po- 
klonio mladoj bludnici sve svoje nježne ljubavne osjećaje. 

Li Cja bijaše neobično lijep, mekoćutan i srdačan, i, 
želeći ugoditi bludnici, posipao je novac šakom i kapom. 
Žarko se ljubeći, mladi par živio je u potpunom spokoju 
i slozi. 

Du-Desetoj bijaše mučno živjeti u kući lakome i lice- 


mjerne starice i odavno je već pomišljala na udaju. Uvje- . 


rivši se u odanosti i iskrenosti Li Cjaa, ona ga je vrlo 
zavoljela. 

Ali se mladi Li bojao oca i nije se usuđivao pristati 
na brak s bludnicom. Usprkos toj zapreki, mladi ljudi još 
više zavlješe jedno drugo. Dane i noći provodili su uživa- 
jući, i među njima zavladaše odnosi, koji se maločim raz- 
likovahu od odnosa između muža i žene. Zakleše se, da 
će se vječno voljeti i da nikada neće prekršiti zakletvu. 


Jer, odista: 

Ko more je njihova ljubav, 
Al dna njoj nikako nema. 

Ko brdo je njihova vjernost, 
Ali je veća od brda. 


Reći ću ovdje još i to, da Du Mej, jedna od »kćeri« 
vlasnice javne kuće majčice Du, dok bijaše zaokupljena 
mladim Lijom, više nije odlazila na sastanke s uvaženim 
i bogatim ljudima, koji su, dočuvši za njezinu slavu, ku- 
šali da se sastanu s njom. Sprva, dok je mladi gospodin 
razbacivao novac, mogao je činiti sve, što bi mu se pro- 
htjelo: na sve njegove ludorije majčica Du samo je sli- 
jegala ramenima i uslužno se osmjehivala. 

I tako su za danima prolazili mjeseci, pa je neprim- 
jetno prošlo više od godine. Kad se kesa Li Cjaa sasvim 

ispraznila, a mladić, osjećajući isto što i prije, ostao pra- 
znoruk, majčici Du ta priča pomalo dojadi. U to vrijeme 
poštovani pomoćnik upravitelja, saznavši u svojoj domaji, 
da njegov sin obilazi javne kuće, u nekoliko puta mu posla 
pisma, u kojima je tražio, da se vrati kući. 

Bezumno zaljubljen u Desetu-Du, Li Cja je isprva sve 
odlagao povratak u rodni kraj, a kasnije, doznavši za 
očev. gnjev, prosto se nije usuđivao vratiti kući. 

U davnini su govorili: »Ljudi?2, koje vezuje jedino 
probitak, rastanu se, čim se iscijedi sav probitak.« Ali De- 
setu je vezala uz Li Cjaa iskrena ljubav, i zato, što je u 
većoj nevolji vidjela svog dragog, to je žarča bivala njena 
ljubav prema njemu. 

Majčica Du je nekoliko puta zapovjedila Du-Desetoj, 
da otjera Li Cjaa. Uvjerivši se, da je bludnica neće da po- 
sluša, starica se poče svađati s Lijem, uzdajući se, da će 
ga razgnjeviti i tako natjerati da napusti njihovu kuću. 
Ali, što je mogla postići majčica Du s Li Cjaom, koji po 
prirodi bijaše blag i miroljubiv čovjek? 

Iza nekoliko dana starica se s pogrdama obori na Du- 
Mej: 

— Takvi ljudi, kao što smo ja i ti, hrane se i oblače 
na tuđi račun. Prije, dok si ti na prva vrata ispraćala sta- 
rog, već si na zadnja dočekivala novog. Kuća nam je bila 
puna svakakvih jela, a novaca i svilenih tkanina bijaše na 
pretek. A već ima godina dana, kako primaš Li Cjaa, i 
otada — ja ne govorim o novim posjetiocima — čak su nas 
svi stari gosti ostavili. Jasno je, ako se spetljaš s Džun 
Kujem?, da ti neće ni jedan đavo dolaziti. Kakav je to 
način! Dotjeraćeš me dotle, da će i od mene starice, štono 
se kaže, »ostati miris bez dima«. : 

— Ali gospodin Li nije došao k nama praznih ruku, 
— usprotivi se Du-Deseta, ne mogavši mirno saslušati ne- 
pravednih prijekora. — Svojedobno je on na nas trošio 
velike pare. 

— Drugo je bilo onda, drugo je sada. Pokušaj ga sada 
natjerati da potroši kakvu sitnicu, da kupi starici goriva i 
riže. Još bi on mogao prehraniti nas obje! U drugim ku- 
ćama, ako već drže žene, onda doslovce tresu novac s dr- 
veta, koji može prehraniti tisuće ljudi. Samo sam ja glupa 
baba odgajala Bijelog tigra*!, koji odnosi čovjeku njegovo 

dobro. Sada, kada si meni na leđa svalila sve te beskrajne 
kućne brige, možeš li mi pokazati, gdje. ću nabaviti hrane 
i odjeće za tvog bijednog ljubavnika, koga ti sasvim bes- 
platno izdržavaš? Reci svome siromašku: ako mi dadne 
nekoliko lana % srebra, dozvoliću ti da otputuješ s njime. 
Onda ću se snaći da proživim, kupivši za te pare drugu 
ženu. Iako su, naravno, takvi uslovi pogodniji za vas nego 
za mene. 

— To je samo prazno naklapanje, — otpovrnu Du- 
Deseta. — Ta vi vrlo dobro znate, da je kasa Li Cjaa 
prazna, da je svu odjeću već odavno založio i da novaca 
nigdje neće moći pronaći. . 

' — Ja nikada nisam govorila gluposti i sad govorim 
sasvim ozbiljno. 

— Koliko novaca tražite? 

— Eh, kad bi se railo o nekom drugom čovjeku, po- 
godila bih se za tisuću srebrenjaka. Iz sažaljenja prema 
nesretnom Liju, koji niotkud neće moći nabaviti toliku 
svotu, zadovoljiću se s ciglih trista lana, koje ću upotri- 
jebiti da kupim drugu mjesto trebe. Samo pod jednim 
uslovom: novac mi mora dati u roku od tri dana. Čim 
novac imadnem u rukama, on te odmah može odvesti. Ako 
za tri dana Li Cja ne donese novac, a iznova se pojavi u 
ovoj kući, ni na šta se neću obazirati: bio on gospodin ili 
ne bio, odmah ću štapom istjerati tu propalicu! Onda se 
nemoj srditi na mene. 

— Li sad živi u tuđini, i sav je svoj novac već po- 
trošio, ali mislim, da će trista lana, koje vi tražite, moći 
nabaviti. Samo, tri su dana prekratak rok. Bolje bi bilo, 
kad biste mu dali deset dana. 

»Taj siromah nema ni prebijene pare«, u sebi pomisli 
majčica Du, »sve da mu dadnem i sto dana, otkuda bi 
stvorio trista lana? A bez novca, ma kako bio debele kože, 
biće ga stid da se ponovo ovdje pojavi. Onda ću uvesti u 
kući strogi red, i Mej neće ni smjeti raspravljati«. 

— Nek bude po tvome, — odvrati starica — prista- 
jem i na deset dana. Ali, ako on ni za deset dana ne do- 
nese novac, više me nije briga. 

— Ako Li Cja ne uzmogne za deset dana nabaviti 
novac, neće se usuditi iznova pojaviti u ovoj kući. Samo 
se bojim, da vi ne prekršite riječ, pošto on donese novac. 

— Meni je već pedeset i jedna godina, i ja se strogo 
držim posta. Zar bih ja lagala? Ako mi ne vjeruješ, hajde 
da potkrijepimo naš ugovor stiskom ruke, pa nek ja bu- 
dem svinja ili kuja, ako prekršim datu riječ. 


Smiješno je kutlačom htjeti 
Bezdane morske iscrpsti, — 
Tako i zlobnoj staroj Du 
Od srca se možemo smijat: 
Čuvši da Li je siromah, 
Da nema više ni pare, 
Uzela bludnicu grdit, 
što novaca tražila nije. 


Iste noći, ležeći na istom jastuku s Li Cjaom, Du- 
Deseta prozbori o njihovom braku. 

— Ja drugo ništa i ne želim, — odgovori Li Cja — 
ali, da bih te iskupio iz ove kuće, treba imati mnogo nova- 
ca: neće ići bez tisuća srebrenjaka. Kesa mi je prazna, kao 
da su je oprali. Što da radim? 

— Već sam se razgovarala s majčicom, i ona je pri- 
stala na ciglih trista lana. Ali joj tu svotu valja uručiti 
najkasnije za deset dana. Shvaća, da ste vi potrošili sav 
novac, koji ste imali uza se, ali, ne biste li mogli naći u 
prijestolnici takvih rođaka ili prijatelja, u kojih biste mo- 
gli uzajmiti tu svotu? Kad biste uspjeli nabaviti trista 
lana, ja bih zauvjek pripadala vama, i mi ne bismo morali 
zavisiti o mojoj gospodarici. 

— Svi moji bivši druzi su me se odrekli, doznavši, da 
se zaljubih u bludnicu i ovamo uselih. Valjaće mi se sutra 
pretvarati, da se spremam na put kući, opraštati se sa 
starim drugovima i zamoliti ih, da mi uzajme nešto novca 
za put, obećavajući, da ću ih kasnije vratiti s dobrim ka- 
matima. 

Slijedećeg dana, ustavši i obavivši jutarnje: dotjeri- 
vanje, Li Cja se oprosti s Desetom-Du i izađe iz kuće. 

— Nastojte sve-to obaviti što brže! Čekaću vijesti od 
vas, — na rastanku mu dobaci bludnica. 

— Ne uznemiruj se, znam i sam. 

Istog dana Li Cja obiđe mnoge svoje rođake i dru- 
gove, kazujući svima, da se došao da oprosti, budući da se 
sprema na put kući. Svi bijahu vrlo veseli čuvši tu vijest. 

Tad bi se Li Cja počinjao jaditi, da nema novaca za put, i 
moliti, da mu uzajme kakvu svoticu. : 

Obično se kaže: »Tek što progovoriš, da bi uzajmio 
novaca, a od tog ništa ne bude. Ni rođaci, ni drugovi neće 
obratiti nikakve pažnje na tvoju molbu.« Li Cja doživi 
isto. Rođaci mu i drugovi ovako premišljahu: »Mladi je Li 
vrlo lakomislen čovjek, zaljubio se u bludnicu, i više od 
godine nije se vraćao kući. To je toliko razjadilo oca, da se 
starac razbolio. Sada, kad Li Cja kaže, da se sprema ot- 
putovati kući, kako možemo biti sigurni, da ne laže? I što, 
ako nas vara i ako, dopadnu li mu samo pare šaka, koje 
ćemo mu ih mi dati za put, opet sve potroši na bjelila i 
rumenila? Ako otac Li Cja dozna, da smo njegovu sinu 
uzajmili novaca, možemo izgubiti njegovu naklonost, i 
tada neće biti kraja neprilikama. Bolje je odbiti ga.« 

— Baš sada nemamo ništa novca, tako, da vam, na 
veliku našu žalost, ne možemo pomoći, — odgovarahu svi 
kao jedan. 

Posvuda je Li Cja bivao jednako dočekivan, i među 
njegovim drugovima nije se našao čovjek, koji bi se smilio 
i dao mu u zajam deset ili dvadeset lana. 

Tri je dana zaredice jurio Li Cja gradom, ali nije 
uspio dobiti ni pare. Nije se usuđivao Du-Desetoj govoriti 
o tome i na njena pitanja je odgovarao nesuvislo i nepro- 
mišljeno. 

Četvrtog dana mladić više nije znao šta da poduzme: 
bijaše ga stid, da se bez novaca vrati u javnu kuću. Prije, 
dok je Li Cja sve svoje vrijeme provodio u bludnice, nije 
se brinuo ni o kakvom pribježištu, pa sada nije imao gdje 
da prenoći. Nije bilo druge, već zamoliti utočište kod svog 
druga iz Tajsjueta i zemljaka Lju Jujčuna. 

Primjetivši, da je Li Cja zbog nečega ražalošćen, Lju 
Jujčun upita prijatelja, što mu se dogodilo. Ovaj razveze 
o svom nezavidnom položaju i želji Du-Desete, da pođe 
za njega. 

— Neobično, neobično, — začudi se Lju Jujčun, za- 
vrtjevši glavom. — Ta tvoja Du Mej je najpoznatija blud- 
nica među prijestolničkim ptičicama. Kad bi zaista na- 
mjeravali da ti je dadnu za ženu, tražili bi za nju naj- 
manje deset hua*% čistog bisera i svadbenih darova naj- 
manje za tisuću srebrenjaka. Kako je mogla vlasnica 

javne kuće pristati na ciglih trista lana? Ja mislim, da je 
ona na taj način htjela da te se otrese, kad je vidjela da u 
tebe nema novaca i da besplatno živiš u njenoj kući. Ti si 
stara mušterija, pa joj je bilo neugodno da ti to otvoreno 
kaže. Ali je bila sigurna, da ti je kesa prazna, te je ništa 
nije stajalo da te prevari. Ponudivši Du-Desetu za trista 
lana i odredivši desetodnevni rok, računala je, da ti nećeš 
moći tako brzo nabaviti novac i da joj nećeš smjeti po- 
novo doći u kuću; a kad bi i došao, ona bi te počela vrije- 
đati i rugati ti se, tako da ni sam, na kraju krajeva, ne bi 
ondje izdržao. Pa to ti je najobičnija varka, kojom se služe 
u javnim kućama, kad se žele otresti nekog posjetioca. 


Savjetujem ti, da dobrano o tome promisliš. Čemu da im > 


čovjek zalud vjeruje i ispadne budala, kad je bolje da 
blagovremeno iz svega toga izađeš kao pobjednik i pre- 
kineš s njima. 

Saslušavši prijateljeva izlaganja, Li Cja dugo nije mo- 
gao da mu išta odvrati; duša mu bijaše nespokojna. 

— Ne smije se postupiti brzopletno, — uporno je go- 
vorio Lju Jujčun. — Kad bi se ti odista kanio vratiti u 
rodni kraj, za put bi ti bilo dovoljno svega deset lana i, 
na kraju krajeva, neko bi ti ih, naravno, uzajmio. A trista 
lana, ne za deset dana, nego ni za deset mjeseci jedva da 
ćeš uspjeti da sakupiš. Ko će htjeti da sebe izvrgne opas- 
nosti u ovako teškim vremenima? Vlasnica javne kuće 
skovala je cijelu tu priču samo zato, što je bila sigurna, 
da ti nećeš nigdje moći da posudiš toliku svotu i da uopšte 
ništa nećeš moći učiniti. 

— Ti imaš potpuno pravo, — odvrati Li Cja, ali se u 
duši nikako nije mogao složiti s prijateljem, već je snova 
krenuo u potragu za novcem. , 

Uveče nije otišao u javnu kuću, već je ostao da pre- 
noći kod Lju Jujčuna, gdje proživi dva dana. 

I tako prođe šest dana. Du-Deseta uznemirena zbog 
toga, što Li Cja nije navraćao k njoj nekoliko dana za- 
redom, zapovjedi sluzi, da ode i potraži ga. Slugu posluži 
sreća: izašavši na ulicu, on odmah nabasa na gospodina Li: 

— Poštovani gospodine Li! — zazva on Li Cjaa. — 
Gospođa vas očekuje. 


— Danas sam zauzet, doći ću sutra! — opovrze Li 


Cja, jer se stidio da se vrati Du Mej praznih šaka. Želeći 

pošto - poto izvršiti nalog svoje gospođe, sluga snažno 
ščepa Li Cja za ruku. sE: 

— Gospođa mi je zapovjedila da vas pronađem i is- 
poručim vam, da svakako odmah dođete k njoj. 

Li Cja, koji nije smetao s uma svoje bludnice, ne pre- 
ostade ništa drugo, već da pokorno krene za slugom. 
Ugledavši Du Mej, Li Cja ne mogaše procijediti ni riječcu. 

— Kako je s onim, o čemu smo govorili? — zapita ga 
bludnica. 

U očima Li Cjaa pojaviše se suze. 

— Zar su svi ljudi tako okrutni i zar se nije našao 
.niko, ko bi pristao da vam posudi trista lana? 

Zadržavajući suze, koje navirahu, Li Cja odgovori u 
stihovima: 

Laž je, da u planini nije 
Baš teško uloviti tigra. 
No istina je, da je teško 
Od ljudi usluzi se nadat. 


— Šest dana sam uzastopce letio gradom i nisam us- 
pio dobiti ni prebijene lane. Stidio sam se da ti praznih 
ruku iziđem na oči. Zato se tih nekoliko dana nisam ni 
pojavljivao. Danas, kad si poslala slugu, da me pronađe, i 
zapovjedila da me dovede, došao sam tebi, savladavši u 
sebi osjećaj stida. Nemoj misliti, da se nisam marljivo 
brinuo za nas oboje. Ali, to ne ovisi o meni. Takvo je da- 
nas vrijeme. ' 

— O tome, što mi sad ispričaste, ne smije ništa do- 
znati moja gospodarica. Danas prenoćite kod mene, mo- 
ram vam mnogošta ispričati. ' 

S tim riječima Du-Deseta sama pripravi vino i jelo, 
te je zajedno s dragim pila i uživala. | 

Usred noći Du Mej se probudi i obrati Li Cjau. 

— Što će biti od naše ženidbe, ako vi ne možete na- 
baviti ni pare? 

Li Cja nije mogao na to ništa odgovoriti. Iz očiju mu 
potekoše suze. ' 
Neprimjetno dođe vrijeme pete staže** i poče svanji- 
vati. da 

— U pamučnom dušeku, na kojem spavamo, sakrive- 
no je nešto sitna novca: sve u svemu biće oko sto pedeset 

lana u srebru, to je moja ušteđevina. Uzmite je vi. To je 
baš polovina svote, koja nam treba. Nek taj novac bude 
moj udio, vi ćete morati da nabavite samo polovicu. To 
će biti mnogo lakše. Ostaje vam svega četiri dana, pa se 
žurite i budite uporni. 

S tim riječima Du-Deseta ustane s postelje i predade 
mladiću maleni dušek. 

Li Cja, začuđen i vrlo obveseljen, zapovjedi sluzi da 
odnese dušečić Lju Jujčunu i za slugom se sam otputi 
drugu, kojemu ispriča o noćašnjem događaju. 

Kad drugovi rasparaše dušek, nađoše na različitim 
mjestima sitne srebrne novčiće skrivene u pamuku. Istre- 
savši sav novac i izvagavši ga, uvjeriše se, da je u svemu 
zaista bilo sto pedeset lana. 

— Odista je u te žene dobro srce! Znači, da te istinski 
ljubi, pa je ne možeš ostaviti. Porazmisliću, što se može za 
tebe učiniti. 

— Kad bih se ja mogao njome oženiti, nikada je ne 
bih ostavio. 

Lju Jujčun ostavi druga u svom stanu, a sam ode da 
za njega potraži novac. Za dva dana uspije nabaviti sto 
pedeset lana, koliko je nedostajalo, i uruči ih prijatelju sa 
slijedećim riječima: 

— Novac, koji sam ti dao, ne uzajmih radi tebe. Uči- 
nio sam to iz sažaljenja prema Du Mej. 

Neobično zadovoljan. Li Cja uze trista lana i zažarena 
lica od radosti uputi se Du-Desetoj. Na izmaku bijaše 
istom deveti dan, tako da je mladić došao bludnici dan 
prije određenog roka. : ' 

— Prije niste mogli nabaviti ni parice. Kako se do- 
godilo, da ste danas odjednom dobili sto pedeset lana? — 
zapanji se bludnica. 

Li Cja joj ispripovjedi o svemu, što je za nj učinio 
Lju Jujčun. 

— Napokon smo postigli ono, čemu smo oboje težili, 
— izreče Du-Deseta, odahnuvši s olakšanjem. — To ima- 
mo zahvaliti naporu gospodina Ljuja. 

Zadovoljan i srećan, mladi par provede cijelo to veče 
zajedno. Slijedećeg dana, ustavši u rasvitak, Du Mej se 
obrati Li Cjau: ž 

— Čim predam ovaj novac, odmah mogu otputovati 
s vama. Treba se pobrinuti za čamac 'i sve ostalo. Juče 
sam uzajmila od svojih drugarica dvadeset srebrnih lana 
i mogu ih dati za putne troškove. 

Li Cja se sve dosad jedio zbog toga, što nije imao 
novaca za put, ali nije smio o tome govoriti Du Mej. I sad, 
dobivši srebrenjake, vrlo se obradova. 

Ne stiže mladi par ni da se o svemu dogovori, kad na 
vrata zakuca vlasnica javne kuće. 

— Mej! — Doviknu ona svojoj bludnici. — Danas je 
deseti dan. 

Začuvši taj zov, Li Cja otvori vrata i zovnu vlasnicu 
da uđe. 

— Cijenjena gospođa bila nam je tako dobra! Upravo 
sam se spremao da je potražim, — progovori Li Cja stav- 
ljajući na sto trista lana. 

Majčica Du, koja se nikako nije nadala, da će mladić 
doći do novaca, od srdžbe se izmjeni u licu i ne može 


ništa odgovoriti. Kao da je požalila, što se prihvatila tog . 


nauma. : 

— Ja živim u vašoj kući već mnogo godina, njoj će 
Du Mej. — Za to vrijeme sam vam zaradila najmanje ne- 
koliko tisuća lana. Ako vas sada napuštam, odlazeći s 
ovim gospodinom, činim to uz vaš sopstveni pristanak. Vi 
dobivate pune tri stotine, i novac vam je uručen u ugovo- 
renom roku. Ako ne održite svoje riječi i ne dozvolite mi 
da otputujem, onda će gospodin Li uzeti nazad svoj novac, 
a ja ću u isti mah obračunati sa sobom. Tako ćete ostati 
u isto vrijeme, i bez mene, i bez novaca. Prema tome, ne 
treba da se kajete zbog svog postupka. 

Starica ne nađe odgovora. Dugo premišljaše, što da 
učini, ali, ne smislivši ništa, dohvati vagu, izvaga srebro 
i reče: 

— Što je učinjeno, učinjeno, neću te zadržavati. Ako 
si odlučila da putuješ, krećider odmah. Samo neka ti ne 
padne na pamet, da poneseš sa sobom kakvu odjeću ili 
nakit, što si ih kod mene obično nosila. 

S tim riječima majčica Du izgura mladića i bludnicu 
kroz vrata, zaključa sobu, u kojoj je živjela bludnica, i 
zakatanči je. 

Napolju bijaše hladno jesenjsko vrijeme. Du Mei, 
koja je netom ustala iz postelje, neočešljana i neumivena, 
u vremešnoj kućnoj haljini, nađe se na ulici. Bludnica se 
dvaput duboko pokloni svojoj gospođi, Li Cja joj također 
klimnu glavom, i oboje, kao muž i žena, ostaviše za sobom 
glavni ulaz javne kuće. 


Zapela za kuku, ostavila more 
Šaranka-carica. 


Repom mahnula i glavom klimnula, 
Natrag doći neće, 


— Pričekaj me ovdje malo, — reče Li Cja svojoj 
bludnici — a ja idem da zovnem rikšu, da te odveze kući 
čestitoga Ljuja. Kad dođemo k njemu, tamo ćemo razmo- 
triti, što nam je dalje činiti. 

— Moje sestre po poslu uvijek su bile vrlo dobre pre- 
ma meni, — odrvati Du Mej — te bi se morala oprostiti s 
njima. Osim toga, zahvaljujući njihovoj brizi, mi smo do- 
šli do novca za putni trošak i ne možemo, a da im ne is- 
kažemo svoju zahvalnost. 

Tada Du Mej i Li Cja odoše da se oproste s družicama 
bivše bludnice. Se Jueljan i Sjuj Susu bijahu one, s ko- 
jima je, od svih bludnica, Du Mej bila u najsrdačnijim i 
najprijateljskijim odnosima. Mladenci se ponajprije upute 
do Se Jueljan. Ugledavši svoju družicu nepokrivene glave 
i u staroj haljini, Jueljan se vrlo prenerazi i upita Du Mei, 
što joj se dogodilo. Ona joj potanko o svemu ispripovjedi. 
Zatim, Du Mej pretstavi svoju družicu Li Cjau. 

— To je baš ta gospođa, koja nam je uzajmila novac 
za put, — reče ona, pokazujući prstom na Jueljan. — Mo- ' 
žete joj iskazati svoju zahvalnost. 

Li Cja se u nekoliko razmačica pokloni mladoj ženi. 

Zatim Jueljan dade svojoj družici da se umije i oče- 
šlja, a sama ode do Sjuj Susu, da je pozove, kako bi se 
sastala s drugaricom. ' 

Kad se Du Mej dotjera, obje njene lijepe družice iz- 
vadiše svoj smaragdni nakit za glavu, zlatne narukvice, 
igle od nefrita, skupocjene naušnice, šarene haljine s iz- 
vezenim rukavima, pojaseve s feniksima, izvezene cipe- 
lice i okitiše Du Mej samim novim nakitima te pripremiše 
vino i prirediše gozbu počasnicu. Jueljan ustupi za tu noć 


2 Priče drevne Kine 17 


svoju spavaonicu Li Cjau i Du Mej. Slijedećeg dana iz- 
novice bi priređeno slavlje, na koje bijahu pozvane sve 
bludnice iz kuće, u kojoj je živjela Du Mej. Okupiše se sve 
njene prisne druge, i svaka je prilazila s čašicom vina i 
pozdravljala mladence. Ljepojke svirahu na različitim 
glazbalima, pjevahu, plesahu, a svaka je pri tome nasto- 
jala pokazati svoje umijeće i htjela uživati dokraja u slav- 
lju, pa se gozba otegla sve do osvita. 

Du Mej je zahvalila svakoj drugarici ponaosob. 

— Deseta gospođa je našla svog mladog gospodara, — 
odgovarale su drugarice. — Sad se sprema da otputuje s 
njime, i mi se nećemo više vidjeti. U koji dan mislite kre- 
nuti? Ta svakako bi željele da vas ispratimo. 

_— Kad bude određeno vrijeme odlaska, ja ću vas 
obavijesti, — reče Jueljan. — Ali naša drugarica i njen 
gospodin putuju desetak tisuća lia daleko, a kesa joj je 
potpuno prazna; o tome još nismo govorile, ali je to ipak 
vaša i moja dužnost, i mi ćemo morati o tome zajednički po- 
razmisliti. Naša drugarica ne smije imati nikakvih nepri- 
lika na putu. 

Potpuno se složivši s Jueuljan, sve se žene, koje pri- 
sustvovahu piru, raziđoše, a Li Cja i Du Mej te noći po- 
novo ostadoše kod Se Jueljan. 

Kad prominu peta straža, Du Mej upita: 

_ Kamo ćemo nas dvoje otputovati? Jeste li mislili o 
tome prije i jeste li što odlučili? 

— Moj čestiti otac ionako je vrlo ljut na mene. Do- 
zna li, da se oženih bludnicom, i dovedem li te kući, neće 
biti dobro ne samo meni, nego ni tebi. Dugo sam o tome 
razmišljao, tražio izlaza, ali dosele još ništa određeno ni- 
sam smislio. 

— Odnose između oca i sina odredilo je nebo, — od- 
vrati na to Du Mej — kako se može protiv očeve volje. 
Ako požurimo da se vratimo kući, nećemo izbjeći nevolji. 
Možemo otputovati u Sudžou** ili Handžous7, to su divna 
mjesta .Nastanićemo se ondje neko vrijeme. Vi ćete se 
prvi vratiti kući i zamoliti svoje rođake i prijatelje, da 
kažu za nas dobru riječ vašem čestitom ocu i da izmole 
od njega pristanak na naš brak. Onda možete doći po 
mene. Tako ćemo biti mirniji i ja i vi. 

— Tvoje su riječi vrlo istinite, — odvrati Li Cja. 

. Slijedećeg se dana mladi supružnici rastadoše s Jue- 
ljan i uputiše Lju Jujčunu, da bi pripremili stvari za put. 
Kad Du Mej ugleda Lju Jujčuna, ona se ničice prostre 
pred njim, uze zahvaljivati za neprocjenjivnu uslugu, koju 
im je iskazao, i klela se, da će mu ona i njen muž čim 
bude moguće, obilato uzvratiti. : 

Jujčun, kako bi što prije odgovorio na zahvaljivanje 
mlade žene, obrati joj se slijedećim riječima: . 

Ka Vi tako iskreno ljubite Li Cjaa, da se niste obazi- 
rali na njegovo siromaštvo, već ste mu ostali vjerni. Zato 
vas valja ubrojiti u junačke žene. Što se tiče mene, ja 
nisam bio ništa nego vjetar, koji je rasplamsao vatru "što 
je veći onako gorjela. Moja je pomoć toliko ništavna, da" 
se o njoj zapravo i ne isplati govoriti. 

z Cio taj dan domaćin i gosti provedoše uz piće. Slije- 
dećeg jutra, kad bje odabran dan, pogodan za putovanje 
i unajmljen palankin??, Du Mej odasla slugu s oproštajnim 
pismom do Jueljan. 

U času odlaska pred kuću Ljujevu stadoše pristizati 
nosači s palankinima — to dođoše Se Jueljan i Sjuj Susu 
sa svojim družicama da se oproste s Du Mej. 

NE Danas naša drugarica odlazi s mladim gospodinom 
tisuću lija odavle, a torba joj je sasvim prazna. Nas je to 
vrlo zabrinulo. Zato smo odlučile da vam na rastanku do- 
nesemo malen dar, koji, molimo, primite od nas sviju. Mo- 
žda će vam na dugačkom putu, kad se nađete u teško; 
položaju, naš dar biti od koristi. 

S tim riječima Jueljan primi iz nečijih ruku kovče- 
žić sa zlatnim ukrasnima i pruži ga Du Mej. Kovčežić 
bijaše zatvoren, i nije se znalo, što se u njemu nalazi. Du 
Mej ne otvori kovčežića, ne odbi dara, zahvali samo dru- 
garicama, i ništa više. 

Student Lju ispi na rastanku tri čašice vina i zajedno 
s ljepoticama krenu da isprati svog prijatelja. 

Sa suzama u očima isprati cijelo društvo mladi par 
do kapije Čunvenmen*". 

Jer, ustinu: 


Da li će još se sastat jednom 
. Unaprijed teško je reći, 
Zato je rastanak sada 
Težak im svima tako. 

Tu ja nastavljam svoju priču. Li Cja i Du Mej, do- 
vezavši se do duheaf!, odlučiše produžiti dalje niz vodu. 
Sreća ih posluži, te zatekoše ondje lađu, što se vraćala u 
Guadžou*?. Li Cja se pogodi za cijenu i zakupi kajitu. 

Kad dođe dan, da brod otplovi, i kad se mladi par 
vozio u luku, u kesi Li Cja nije ostalo ni novčića. 

Čitatelj će se zapitati, kako se moglo dogoditi, da je 
mladom gospodinu tako brzo ponestalo novaca, ma da mu 
je Du-Deseta pred odlazak dala dvadeset srebrnih lana? 
Radi se o tome, što je Li Cja, živeći s bludnicom, založio 
svoju odjeću do posljednje krpice. Čim mu se novac obreo 
u šakama, nije se mogao supreći, a da ne iskupi nekoliko 
odijela. Usto je morao kupiti različite dijelove posteljine. 
Nakon svega toga, ostade mu svega nešto novca, kojim je 
mogao platiti samo palankin. 

Bacivši pogled na rastuženo lice svog saputnika, Du 
Mej progovori: 

— Ne tugujte. Dar, koji su donijele moje drugarice, 
zacijelo će nam pomoći. 

I Du Mej izvadi ključ i otključa škrinjicu. Li Cja zbu- 
njeno stajaše postrani, ne usuđujući se zaviriti u kovče- 
žić. Vidio je jedino, kako je Du Mej izvukla iz njega vre- 
ćicu od crvene svile. 

— Možete je otvoriti i pogledati, — reče ona, do- 
bacivši vrećicu Li Cjau. Prihvativši vrećicu u ruke, Li Cja 
utvrdi da je dosta teška. Kad zaviri unutra, otkri sve 
samo srebro, prebroja — bijaše ravno pedeset lana. 

Du Mej iznova zabravi škrinjicu, ne spomenuvši, da li 
je u njoj još šta ostalo. 

— Kako su dobre moje drugarice, — tek primjeti — 
njihov dar, ne samo što nam je pomogao, da ne oskudije- 
vamo na putu, već će nam pomoći i kasnije, kad se bu- 
demo privremeno smjestiti u tuđem gradu. : 

Mladić, začuđen i obveseljen, obrati se Du Mej: 

— Kad ne bi bilo njihove dobrote, morao bih negdje 
prosjačiti, i niko me ne bi sahranio poslije smrti. Do u 
starosti neću zaboraviti njihove milosti i ljubavi. 

Otada, svaki put, kad bi mladenci govorili o budućem 
životu, Li Cja je u uzbuđenju lio suze, a Du Mej, kao da 
je kriva, grlila bi ga i tješila prijaznim riječima. 

' Neću ovdje kazivati o tome, kako su putovali, reći ću 
iedino, da uskoro prispjedoše u Guadžou. 

. Kad lađa u luci baci sidro, mladić unajmi džunku, u 
koju prene svoju prtljagu i uglavi, da će se slijedećeg 
dana rano izjutra prevesti na drugu obalu Jancija. 

Bijaše sredina zime. Sijala jarka mjesečina. Li Cja i 
Du Mej siedjeli na provi džunke, 

.— Otkada napustismo prijestolničku kapiju, — pro- 
zbori Li Cja — iako smo putovali u istoj kajiti, ipak nas 
je smetalo, što su oko nas bili ljudi. Međutim, to nam nije 
branilo da govorimo jedno s drugim i da zajednički pijemo 
vino. Danas, kad smo sami u džunki, još je manje razloga 
da se sustežemo i krijemo! Usto smo se već daleko odvezli 
i približavamo se Cjananu*. Ne bi bilo loše, da se razve- 
selimo vinom i raspršimo sjećanja na nedavne nezgode 
Što ti kažeš na to? : 

as Jest, i ja sam o tome mislila. Odavno se ne pro- 
veselismo nasamo. Kad to spomenuste, bilo mi je drago 
da ivi ija mislimo na jedno te isto. I 

Li Cja odmah ovdje na provi džunke rasporedi vinske 
posude i razastre ćilim, na koji sjede pred Du Mej. Kupe 
su se punile i punile, i, kad se oboje napola opiše, Li Cja 
s kupom u ruci, obrati se svojoj voljenoj: i 
o io Ti divno pjevaš i sloviš kao prva pjevačica u svih 
šest prijestolničkih krčmica. Svaki put kad čujem, kako 
izvodiš »isprekidane stihove«““, moja duša kao da nekamo 
odlijeće. Već odavno, ti i ja, izbjegavamo radosti ljubavi 
i uskraćujemo sebi naslade. O kako već odavno nisam čuo 
popijevke o vjernim ljubavnicima! Sada, kad smo u noći 
sami, posred bistre rijeke, jarko osvijetljene mjesečinom, 
ne bi li mi možda otpjevala te popijevke. 

Du Mej, zanesena i radosna, udarajući lepezom u 
taktu melodije, zapjeva ariju iz pjesme »Malena breskva 
rumeni«. Bijaše to arija iz komada »Klanjanje mjesecu u 
sjenici«*5, koju je u razdoblju Juan napisao Ši Cjunmej; 
ona arija, koja se pjeva, kad junak u komadu predaje 
Šancejuani peharčić s vinom. Pjevala je tako, da, odista: 


Do visoka neba vinuće se zvuci, 
Zastati u trku oblak, 


U izdanu, u duboku, začuće se poj, 
Isplivati na žal ribe. 

Tu nastaljam svoju priču. U isto vrijeme; dok je Du 
Mej pjevala, u blizini, u susjednoj džunki sjeđaše neki 
mladić, prezimenom Sun, imenom Fu, po nadimku »Lju- 
bitelj odlikovanja«. Rodom bijaše iz Sinana, iz okruga 
Hojdžou*7. Svi njegovi rođaci, od pokoljenja do pokolje- 
nja, bavili su se prodajom soli u oblasti Jandžou*, i obi- 
telj mu je živjela u pravom izobilju. Mladić, koji bje 
navršio jedva dvadesetu, živio je u južnoj prijestolnici i, 
baš kao i Li Cja, pohađao Tajsjue. Bezbrižan i lakomislen, 
navikao je da pobire osmjehe po kućama za razonodu i 
kao sumanut letio za ženama, tražeći užitke. U jednu riječ, 
bijaše vjetrogonjast i neozbiljan. 

I desilo se tako, da je San Fu iste noći i istom ri- 
jekom plovio prema Guadžou, u susret džunki Li Cjaa. 
Mladić bijaše sam u džunki, pio je vino i dosađivao se. 
Odjednom do njega dopriješe jasni i čisti zvuci popijevke 
o vjernim ljubavnicima. Ne znajući odakle izviru ti divni 
zvuci, on izađe iz kajite i uze dugo osluškivati, dok napo- 
kon ne pojmi, da to pjevaju u susjednoj džunki. Baš kad 
se spremao prići nepoznatoj džunki i pretstaviti se, za- 
mriješe zvuci pjesme. Tad zapovjedi svome sluzi, da pri- 
stane uz džunku i dozna, kome ona pripada. Kad sluga 
javi, da je tu džunku unajmio sin pomoćnika upravitelja 
Li, Sun Fu ipak ne razabra, ko je u njoj pjevao: 


»Ona, koja je pjevala, zacijelo mu nije žena«, razmi-. 


ljaše Sun Fu, »kako bih se vidio s njom?« 


Ne prestajući o tome razmišljati, on, sve do u kasnu 
noć, nije legao da spava. Oko pete straže nad rijekom se 
nadme snažna vjetrina, a kad svanu, sve se nebo prevuče 
crvenim oblacima i okrenu snijeg. Kako da sad vidi pje- 
vačicu? ' 

Ima pjesma, koju možemo ovdje navesti u potvrdu: 


Brda svuda — 
Oblaci su sakrili drveće, 


Mnogo staza — k 
No tragova ljudskih nigdje nije. 


A u čamcu, 
Sav u plaštu, pod šeširom krupnim, 


Ribu lovi 
Ribar rijekom i to usred snijega. 

Snažna vjetrina i snijeg prisiliše Sun Fua, da zapo- 
vjedi kormilaru da okrene prema obali. Mladić odredi da 
pristanu tik uz džunku Li Cjaa, a sam ustaknuvši kapu 
od samurovine i lisičju bundu,“?, raskrili prozor na kajiti i 
tobože se zagleda u snijeg. U taj čas Du Mej, koja se 
upravo bila dotjerala, odmaknu zastor nježnim jaspisovim 


.ručicama i izli preko ograde vodu iz umivaonika. Sun Fu 
uspjede da promotri: uistinu —»ljepota zemlje, nebeski 


miris«5%. Vas zadrhtao i uzbuđen, Sun Fun ne odvajaše 
pogleda od susjedne džunke, nadajući se, da će ljepote 
ponovo izviriti, ali se ona više ne pojavi. Sun Fu se du- 
boko zamisli i napokon, podbočivši se o prozor, otpjeva 
dva stiha iz pjesme bŠljivin cvijet« mudroga Gaoši!, 


Tamo, gdje je behar šljiva, ko snijeg 
Planine skrio, pustinjak živi. 
A u kupci sjaja mjesečeva, 
Međ drvećem ljepotica luta. 


Li Cja, začuvši, da u susjednoj džunki neko pjeva 
proturi glavu kroz prozor kajite, da pogleda. Sun Fu je 
samo to i čekao: kanio je svojom pjesmom privući pa- 
žnju susjedovu i, okoristivši se slučajem, zaći s njim u 
razgovor. Tek što se Li Cja pojavi na prozoru, Sun Fu 
brže bolje pozdravi susjeda i upita ga za prezime i ime. 
Li Cja reče mjesto svog rođenja, prezime i ime, a za- 
tim se predstavi i Sun Fu. Probrbljaše malo o radu u 
Tajsjuetu, i razgovor se slobodnije razveza. 
— Smatram pravom srećom, što su mi vjetar i sni- 
jeg, koji su zaustavili džunku, pružili priliku, da vas sre- 
tnem, plemeniti moj brate, — primjeti Sun Fu. — Na 
džunki je tako dosadno! Volio bih s vama izaći na obalu, 
svratiti u vinaru, da popijemo malo vina i da slušam 
vašu mudru besjedu. Nadam. se, da mi to nećete odbiti. 
— I vodene se leće sudare u moru! Vrijedi li da se 
toliko gnjavite? 
= Te, molim vas, govorite! Unutar četiri mora % svi 
su među sobom braća. 

4 S tim riječima Sun Fu zapovjedi kormilaru, da pre- 
baci dasku na susjedovu džunku. Sluga s razapetim kišo- 
branom pođe ususret Li Cjau i povede ga svome gospo- 
daru. Domaćin, propuštajući preda se gosta, ustopice za 

njim izađe na obalu. Ne prođoše mladići ni nekoliko ko- 
račaja, kadli se obretoše pred malenom vinarom. Uspevši 
se, odabraše čist stolić do prozora i sjedoše za nj. Sluga 
donese vina i meze. Sun Fu je točio i zabavljao gosta. 


Tako su dva čovjeka, budi hvala neočekivanoj nepo- 
godi, sjedili poredo i pili vino. Ispočetka su govorili o 
tome, o čemu i priliči govoriti pravim učenim ljudima. Ali, 
malo-pomalo, njihov razgovor skrenu u ljubavne vode. 
Obojica na tom području bijahu vični i shvaćahu jedan 
drugoga otprve. Tako dugo i mnogo govorahu, da uskoro 
postadoše prijani. 

— Ko je to prošle noći tako divno pjevao u vašoj 
džunki? — tiho priupita Sun Fu, bojeći se, da ga ne bi 
ko čuo. 

Li Cja, koji se baš spremao da se pohvali svojom su- 
putnicom, odvrati: 

— To je znamenita bludnica sjeverne prijestolnice 
Du-Deseta. ' 

— Ako je odista bludnica, kako onda da vas prati? 

Li Cja potanko ispripovjedi svom novom drugu, kako 
se upoznao s Du Mej, zavolio je, kako je odlučio da se 
njome oženi, kako je uzajmio novac i iskupio je. 

— Nema sumnje, da je nesvakidašnje, što se kući 
vraćate s lijepom bludnicom. Ne znam samo, hoće li se 
ona dobro osjećati u vašoj kući. 

— Ne radi se o tome. Ono, što me najviše plaši, to je 
očeva strogost, tako da zasad još uvijek ništa određeno 
nisam odlučio o našem budućem životu. 

Okoristivši se takvim odgovorom, Sun Fu napomenu: 

— Ako se desi, te vaš poštovani otac ne htjedne tr- 
pjeti u svojoj kući bludnicu, gdje kanite smjestiti ljepo- 
ticu, koju vodite sa sobom? Jeste li razgovarali o tome s 
njom i imate li već neki naum. 

— Jeste, već sam se dogovorio s Du Mej, — otpovrnu 
Li Cja, namrštivši se. 

Sun Fu se poveseli. ' 

— Ah, ona je sigurno skovala dobar naum. 

— Privremeno se kani nastaniti u Handžou ili u Su- 
džou. A ja ću dotle krenuti kući i zamoliti moje prija- 
telje i rođake, da oni za mene reknu koju pred ocem; ako 

se očeva srdžba pretvori u milost, moći ćemo se zajedno 
vratiti kući. Kakvo je vaše cijenjeno mišljenje o tome? 
Sun Fu dugo i teško predisaše i, tobože rastužen, iz- 
reče: 

— Za vrijeme našeg slučajnog poznanstva, ja sam 
vrlo površno govorio o važnim stvarima i istinski se bo- 


jim, da vam se to nije svidjelo. 


.— Vaši savjeti i prijedlozi mogli bi mi mnogo po- 
moći, — usprotivi se Li Cja. — Čemu tolika skromnost? 

— Vaš poštovani otac sigurno prezire žene, kojima 
bi se moglo predbaciti slobodno ponašanje. Ako je on 
prije bio nezadovoljan zbog toga, što ste zalazili u javne 
kuće, kako bi mogao pristati, da mu se sin oženi sumnji- 
vom ženom? I svi vaši plemeniti rođaci i uvaženi druzi 
biće zacijelo istog mišljenja kao i vaš otac; zalud se na- 
dati, da bi se oni mogli zauzeti za vas; ne sumnjam, da će 
vam odbiti pomoć. Ako se čak i nađe neki čovjek, koji 
ima za to razumijevanje i koji bi pokušao da se za vas za- 
uzme kod oca, i on će odmah povući svoje riječi, uvjeri 
li se, da se vaš poštovani otac s time ne slaže. Tako će se 
dogoditi, da, doputovavši kući, nećete moći predobiti na- 
klonost ukućana, a, vrativši se svojoj dragoj, nećete je 
moći ničim utješiti. Nećete dugo moći živjeli s bludnicom 
odijeljeno od rodbine, budući da će vam sva sredstva 
ubrzo presahnuti, pa ćete morati živovati u bijedi i nei- 
maštini. Ispada, da nema smisla vraćati se kući, ali ni da 
se ne može živjeti zasebno. 

Li Cja, koji je odlično znao, da je od pedeset lana, 
što ih je imao uza se na početku puta, već protrošio dobru 
polovicu, klimnu Sun Fuu u znak da se slaže, kad je po-. 
tonji progovorio o njegovim budućim imovinskim neda- 
ćama i o tome, da su i povratak kući i život izvan kuće 
podjednako besmisleni. 

— Ja bih vam želio nešto savjetovati od sveg srca, 
— proslijedi Sun Fu. — Pristajete li, da me saslušate? 

— Vaša naklonost prema meni je tako velika, te bih 
želio, da mi kažete sve, što mislite. 

— Ipak sam ja za vas tuđinac, i bolje je da šutim, 
nego da se postavljam između muža i žene. 

— Ne mari, govorite! 

— U starini su govorili: »Osnovna je značajka žene 
— nepostojanost«. To se osobito odnosi na žene iz kuća 
za razonodu. One su rijtko iskrene i ponajčešće varaju. 
Ako je vaša dragana uistinu bila jedna od najpoznatijih 
bludnica u šest prijestolničkih domova, onda za nju, na- 
ravno, znaju pod cijelom kapom nebeskom Možda je ona 
već unaprijed ugovorila s nekim sastanak na jugu, i vi 
ste joj potrebni tek zato, da biste je odveli onamo, kamo 
mora otići. - 

— Mislim da nije tako, — otpovrze Li Cja. 


— Pretpostavimo da i nije tako. Ali, kako vam je 


poznato, mladi ljudi u Cjananu odlikuju se krajnjom ra- 
zuzdanošću i lakoumnošću. Ako vi onamo dovedete takvu 
ljepoticu i ostavite je da živi u samoći, teško je jamčiti, 
da vas neće s drugim iznevjeriti. Ako je povedete sa so- 
bom, tad ćete svog oca još više izazvati protiv sebe. 
Prema tome, u vašim naumima nema ništa dobro. Osim 
toga, odnose između oca i sina odredilo je nebo i ne smije 
ih se ni u kojem slučaju oskvrnuti. Ako se vi zbog žene 
posvadite s ocem, zbog obične bludnice napustite očinsku 
kuću, u čitavom svemiru ćete sloviti kao lakoumnik, koji 
nije poštivao pravila ponašanja, pa vas kasnije ni vaša 
žena neće smatrati mužem, mlađi brat neće u vama gle- 
dati starijeg brata, prijatelji vas neće smatrati prijate- 
ljem. Kako ćete moći onda živjeti samosam u cijelom sve- 
miru? O tome sad treba razmisliti kako valja. 

Li Cja, saslušavši prijateljeve tvrdnje, sasvim se 
smete. - i 

— Što biste mi vi, po svom uvjerenju, savjetovali? 
— upita on, primaknuvši se Sun Fuu i očekujući njegov 
odgovor. 

— Mogao bih vam predložiti vrlo pogodan izlaz, ali 
se bojim, da ste vi toliko strasno zavoljeli »dušek i ja- 
stuk«5, te bi moje riječi bile uzaludne. ' 

— Ako ste vi uistinu smislili dobro djelo, koje će mi 
pomoći, da ponovo otkrijem radost obiteljskog života, 
smatraću vas svojim dobročiniteljem. Zašto oklijevate i ne 
govorite dokraja? 

— Vi se već potucate više od godine. Otac vam bje- 
sni, i to može dovesti do prekida s vašom draganom. Da 
sam ja na vašem mjestu, ne bih mogao bome ni spavati ni 

jesti. Ako se vaš otac i ljuti na vas, to je zato, što ste se 
prepustili ljubavnim zabavama i što razbacujete novac 
kao zemlju, zato, što ćete uz takav život zanemariti, na 
kraju krajeva, svoj poziv, potpuno propasti i što nećete 
moći i dalje osigurati sreću svojoj obitelji. Ako se sad 
vratite u rodni kraj praznih ruku, otac će vam se naravno 
razgnjeviti. Ako bi se moj čestiti brat htio odreći svoje 
ljubavi prema buldnici i, kako se kaže, »postupati, ra- 
čunajući na posljedice svojih postupaka«, ja bih vam mo- 
gao dati za bludnicu tisuću lana; vi biste taj novac od- 
nijeli poštovanom tatici, spomenuvši usput, da ste u prije- 
stolnici savjesno učili i da niste ututanj potrošili ni pare. 
Otac bi vam, sigurno, povjerovao, u kući bi zavladao mir 
i spokoj, i niko ne bi o vama koješta brbljao; umjesto ne- 
sreći i neimaštine, vi biste vrlo brzo našli sreću i smirenje. 
Porazmislite o tome dobrano, i ne govorim vam io stoga, 
što bih se htio dočepati vaše bludnice, već jedino iz is- 
krene ljubavi prema vama. 

Svojim zborom San Fu izrazi one sumnje, koje se već 
odavno bijahu uvukle u dušu Li Cjaa, čovjeka, koji je 
uopšte bio neodlučan i koji se iznad svega bojao svoga oca. 

— Saslušavši vaše pouke, odmah sam razumio, koliko 
sam bio glup, — preuze Li Cja ustavši i poklonivši se Sun 
Fuu. — No Du Mej me nije napuštala za cijelog puta. Biće 
mi teško ostaviti je naplečac. Dozvolite da se vratim na 
džunku i da se s njom posavjetujem. Ako dobijem njen 
pristanak, s poštovanjem ću vam prepustiti bludnicu. 

— Bilo bi bolje, da joj otvoreno ne govorite o tom. 
Ako vam je odista odana, neće dozvoliti, da njenom kri- 
vicom sin bude rastavlien od oca i bez riječi će pristati 
na to, da se vratite u rodni kraj i ondje potražite sreću. 

Prijatelji još jednom istrusiše po pehar vina. Vjetar 
utihnu, snijeg prestade. Đan je bio na smiraju. Sun Fu 
zapovjedi sluzi da plati vino, a sam, prihvativši pod ruku 
novog prijana, krenu na džunku, 

Jer, uistinu: 


Tek što se s ljudima nađeš — zbore 
O gluposti svakoj. 


Međutim uvijek oni izvuku 
Za se korist neku. 

Vratimo se sad Du-Desetoj, koja se spremala da pro- 
vede veče sa svojim milim, te je pripremila na džunki 
vina i jela. Cijeli dan se Li Cja nije vraćao. Očekujući 
ga, Du Mej užga svjetiljku. 

Kad se Cja vrati na čamac, Du Mej mu pođe u su- 
sret i odmah zapazi žaloban izražaj na licu svog dragana. 
Usprkos zaklinjanja Du Mej, mladić odbi pun pehar vru- 
ćeg vina i, ne izustivši ni riječ, legne u postelju i pri- 
drijema. 

Du Mej, uzbuđena i zbunjena, pospremi sto, skide od- 
jeću s Li Cjaa, položi ga u postelju i upita: 

— Što ste danas vidjeli ili čuli, da vas je toliko raz- 
jedilo i oneraspoložilo? 

Li Cja tek uzdahnu i ništa ne odvrati. Du Mej ne- 
koliko puta ponovi pitanje, ali Li Cja već spavaše. Du 
Mej, koja je odlučila da pošto-poto dozna, što se dogodilo, 
sjede do uzglavlja i ne mogaše zaspati. 

Usred noći Li Cja se prenu i ponovo poče uzdisati. 

— Zašto moj gospodin neće da mi kaže, što se do- 
godilo, već samo svejednako uzdiše. 

Li Cja se ogrnu pokrivačem i ustane. Nekoliko puta 
pokuša progovoriti, ali nije mogao. Iz očiju mu potokom 
potekoše suze. Du Mej ga stegnu u svoj zagrljaj i poče 
smirivati prijaznim riječima: 

— Mi se već volimo oko dvije godine. Morali smo 
preživjeti mnogo jada i nevolja, osjetiti pravu neimaštinu, 
da doživimo današnji dan. A ipak, za cijelo vrijeme na- 
šeg zajedničkog putovania, nikada niste bili tako tužni. 
Što vas je moglo toliko ožalostiti i oneraspoložiti, kad 
smo već spremni, da preplivamo Janci, i kad smo još si- 
noć maštali o tome, kako ćemo vječno zajedno biti srećni? 
Ta nije ovo slučajno! Muž i žena uvijek sve dijele. Kad 
se nešto događa, moraju se povjeriti jedno drugome, a ne 
šutjeti i skrivati. 

Li Cja nije mogao dulje šutjeti, i ništa mu ne preo- 
stade nego da se, gutajući suze, obrati Du Mej slijedećim 
riječima: 

— Nalazio sam se u krajnoj bijedi, a ti me nisi od- 
bacila. Smišljala si sva moguća lukavstva, da bi pošla sa 
mnom. To je odista dobrota, kojoj nema ravne! Ali, pri- 
stupimo li tome s druge strane, promotrimo sve to s gle- 

dišta mog oca, koji se strogo pridržava pravila pristojnog 
ponašanja i koji je oduvijek bio krut i strog čovjek. Bo- 
jim se, da bi se još više razbjesnio, kad bih se ja s tobom 
pojavio u rodnom kraju, i nema sumnje, da bi protjerao 
i tebe i mene. Kamo bi se utekli bez sredstava? U tom 
slučaju ne bi bilo ništa od našeg bračnog života, a bili bi 
oskvrnuti odnosi između oca i sina, koje je odredilo nebo. 
Danas me i moj prijatelj Sun Fu iz Sinana udostojio 
svojom pažnjom i pozvao na piće. I on mi je prikazao naš 
pravi položaj, pa mi je sad u srcu, kao da ga neko kida 
nožem. 

— Što ste onda naumili? — upita Du Mej u krajnjem 
čudu. ' 

— Kad se radi o sebi samom, teško je naći izlaz. 
Prijatelj Sun Fu smislio je za mene vrlo pogodan naum, 
samo se bojim, da ga ti nećeš prihvatiti. 

— Kakav je čovjek taj Sun Fu? Ako je njegov naum 
dobar, zašto se ne bih složila? 

— Moj prijatelj Sun Fu je sin veletrgovca solju iz 
Sinana. Čovjek zanošljive prirode. Noćas je čuo čiste 
zvuke tvoje pjesme i stao me ispitivati o tebi. Kad sam 
mu ispripovjedio našu povijest i objasnio mu razlog, zbog 
kojeg se ne možemo vratiti u očinsku kuću, on mi je po- 
nudio za tebe tisuću lana. Kad bih imao u rukama tisuću 
srebrenjaka, mogao bih se vratiti rodbini, a istovremeno 
bi i ti bila osigurana. Ali mi je sada teško suzdržati svoje 
osjećaje prema tebi, zato tugujem i prolijevam suze. 

Li Cja zašuta, i suze mu daždom navriješe na oči. 

— Onaj, koji je predložio mome gospodinu takav 
izlaz, nesumnjivo je znamenit čovjek, — prisnaži Du- 
Deseta, odgurnuvši Li Cja uz preziran smiješak. — Vi ćete 
opet imati tisuću, koju ste proćerdali za to vrijeme, a ja 
ću pripasti drugome i tako vas osloboditi suvišnog bre- 
mena. I sve će, da tako kažem, »polaziti od osjećaja, ne 
narušavajući pravila ponašanja«**. Odista će takav izlaz 


biti pogodan i za vas i za mene. Gdje li je ta tisuća lana? 


— Dok ne dobijem tvoj pristanak, — odvraćaše Li 
Cja otirući suze — odlučio sam ne uzeti novac, tako, da 
ih još zasada nemam. 

— Sutra u rano jutro obavijestite Sun Fua o svom 
pristanku. Takva se prilika ne smije propustiti. Tisuću 

srebrenjaka nije sitnica. Treba da prvo tražite novac, do- 

bijete ga u vlastite ruke, i istom onda ću ja prijeći na 
njegovu džunku. Ne smijemo dopustiti, da nas varaju tr- 
govčići! 

Tek što prominu četvrta straža, Du Mej ustade, užeže 
svjetiljku i, dotjeravši se kao i uvijek izjutra, obrati se 
Li Cjau: 

— Danas moram biti odjevena, kao što se oblači, kad 
se ispraća starog i dočekuje novog gospodina. Ta ovo nije 
isto, kao kad se spremaš na rastanak sa stalnim gostom! 

Uz te riječi Du Mej izvadi rumenila, bjelila, mirisne 
masti i osobito se pažljivo poče dotjerivati. U kapici, ure- 
šenoj cvijećem, raspuštene kose, u vezenoj šarovitoj ha- 
ljini bila je čarobna. Čarljijanje mirisa lelujalo je kao i 
ona, a ljepota njena zasljepljivaše čovjeka. 

Već se bilo razjutrilo, kad Du Mej dovrši svoje do- 
tjerivanje. U to vrijeme Sun Fu odasla slugu na pri- 
jateljevu džunku i očekivaše odgovor. 

Du-Deseta, pogledajući krišom Li Cjaa, smjškajući 
se i naoko se nečemu radujući, požurivala ga je da dadne 
odgovor, nagovarala ga da odmah pođe Sun Fuu i, što je 
moguće prije, uzme od njega novac. 

Li Cja lično prijeđe na prijateljevu džunku i saopšti 
mu, da se slaže s njegovom ponudom. 


— Lako je izvagati srebro, — prozbori Sun Fu. — Ja 


prvom moram dobiti od ljepotice nekakav dar, kako bih 
bio siguran, da ona pristaje. 

Kad se Li Cja vrati na svoju džunku i isporuči Du 
Mej molbu Sun Fuovu, ona pokaza na kovčežić, optočen 
zlatom i reče: 

— Neka mu se odnese ovaj moj kovčežić. 

Primivši dar, Sun Fu se silno obradova, uze tisuću 
srebrenih lana i posla ih na džunku Li Cjau. — , 

Du-Deseta, izbrojivši novac i uvjerivši se da je srebro 
pravo i svota potpuna — sve do posljednje pare — priđe 
ogradi čamca i zamaha rukom Sun Fuu, kome se pri tom 
od radosti duša umalo ne rastavi s tijelom, razmaknuvši 
. svoje crvene usne i pokazavši pri tome zube neobične bje- 
loće, Du Mej izgovori: . 

— Pošaljite mi još načas kovčežić koji sam vam 
maloprije odaslala. Tamo je nacrt, po kojem mora puto- 

vati gospodin Li Cja, valja izvaditi taj papir i vratiti ga 
mladom gospodinu. I 

Sun Fu, koji bludnicu sad smatraše svojim vlasni- 
štvom, zapovjedi slugi, da odnese kovčežić na susjednu 
džunku. 

Du-Deseta izvadi ključ i otvori kovčežić. Unutri su 
u nekoliko redova, bile poređane male kutije. 

Du Mej zamoli Li Cjaa da izvadi prvu po redu i 
otvori. Kutija puna vodomarova perja, blistavih privje- 
saka, nefritnih ukosnica, dragocjenih naušnica. Sve je to 
vrijedilo približno nekoliko stotina lana. Du-Deseta hitro 
baci kutijicu u vodu. Sun Fu, Li Cja i svi ostali, koji 
stajahu u oba čamca, ujedamput uskliknuše od zaprepa- 
šćenja. 

Zatim Du Mej zapovjedi Li Cjau da izvadi slijedeću 
kutijicu; u njoj se ukazaše sviralice od nefrita i zlatne 
flaute. Izvadiše još jednu kutijicu, koja je bila prepuna 
dragocjenih starinskih stvarčica od jaspisa, ljubičaste svile, 
zlata. Sve to blago, koje je vrijedilo nekoliko tisuća lana, 
također odletje preko palube u vodu. Svjedoci tog prizora, 
u čamcu i na brežini, stajahu kao okamenjeni. 

— Kakva šteta, kakva šteta! — vikahu oni, ne shva- 
ćajući što se događa. 

Napokon izvadiše još jednu kutiju a u njoj nađoše 
još manju kutijicu. Kad kutijica bi otvorena, svi prisutni 
spaziše u njoj dobru pregršt bisera, koji je svijetlio u 
noći, cijelu hrpicu prerazličitih lijepih starinskih skupo- 
cjenih dragocjenosti, od mačjeg oka 5%, koje niko nikada 
nije vidio i ne bi im mogao odrediti cijene. 

Kao gromot grmljavine razlijegahu se uzvici upanje- 
nih ljudi. Du-Deseta htjede i tu kutijeu baciti u rijeku, 
ali u taj čas Li Cja, kojega iznenada obrva osjećaj ka- 
janja, zaplače i zagrli bludnicu. Pristupi i Sun Fu, te 
stane tješiti Du Mej. 

Odgurnuvši Li Cja, Du Mej se obori na Sun Fua: 

— Prije nego što smo došli dovle, ja i moj gospodin 
morali smo mnogo oskudijevati i patiti. Teško smo zaslu- 
žili svoju sreću. Ti si me oklevetao podmuklim riječima, 
kojima si vješt, za jedno jutro si razorio našu sreću i 
lišio me ljubavi mladog gospodina. Sad si postao moj ne- 
prijatelj, kome ću se osvećivati i poslije svoje smrti. Neću 

se ustručavati da te tužim nebeskim dusima, a što se tiče 
ljubavnih užitaka sa mnom, ne maštaj zaludu o njima! 

— U onih nekoliko godina, dok sam radila u javnoj 
kući, — proslijedi Du Mej, obraćajući se sad Li Cjau — 
uštedjela sam imetak, koji sam kanila upotrijebiti na to, 
da se udam. Kad ste mi se zakleli na vječnu ljubav i 
vjernost, i kad smo napuštali prijestolnicu, namjerno sam 
tako udesila, da mi moje drugarice tobože poklone sve 
moje bogatstvo. U mojoj škrinjici bilo je blaga u vrijed- 
nosti od najmanje deset tisuća lana. Namjeravala sam vas 
tim novcem raskošno opremiti za put, kad krenete u rodni 
kraj ocu i majci. Uzdala sam se, da će se vaši roditelji 
sažaliti nada mnom bijednicom i da će me primiti kao 
nevjestu, te da ću do kraja života mirno proživjeti s vama, 
ne znajući ni za kakve iade. Ko je mogao slutiti, da će 
moj gospodin pogaziti svoju zakletvu, da će danas govoriti 
jedno, a sutra reći drugo, da će me odbaciti na po puta i 
slomiti moje odano srce? Danas sam pred svima dala da 
se otvori škrinjica, kako bi se mladi gospodin mogao uvje- 
riti, da pišljiva tisuća za njega ne bi ništa značila. Čuvala 
sam svoju ljepotu kao jaspis. Šteta što u vašim očima 
nema zjenica, pa se moja maštanja nisu ostvarila. Tek 
sam se oslobodila neimaštine i teškoća prijašnjega života 
i, eto, opet sam napuštena! Svi ovdje imaju oči i uši. Neka 
posvijedoče, da nisam bila nezahvalna, već da mi je mladi 
gospodin zlim vratio dobro. 

Pri tom prizoru svi prisutni plakahu od sažaljenja 
prema bludnici i psovahu Li Cjaa zbog njegove svireposti 
i nevjere. Li Cja, postiđen i razjeđen, kajaše se zbog svoga 
postupka i plakaše. I baš kad se spremao da zamoli opro- 
štenje od Du Mej, kadli se ona, zgrabivši kutijicu, baci u 
vodu. 

Svi naokolo nadadoše vikati i srnuše u vodu, da spasu 
ljepoticu, ali u rijeci koja je, crna poput oblaka, ki- 
ptjela valovima, ne bijaše ni traga utopljenici. 

Žalimo kao jaspis lijepu, čuvenu bludnicu, kojoj će 
grob biti u utrobi ribe. 

Duhovi dobri u dalekom letu 
Stižu u carstvo pod rijekom. 


A zlodusi tamo: daleko lebde, 
U pak'o vodi ih put. 

Razbješnjeli svjedoci tog prizora šakama se oboriše 
na Li Cjaa i Sun Fua. Gomila je tako podivljala, da Li Cja 
i Sun Fu, ne vladajući sobom od straha, zapovjediše svo- 
jim lađarima da se otisnu. Džunke otploviše u suprotnim 
pravcima i izgubiše se s vidika. 

Tisuću lana, koje je Li Cja našao u svome čamcu 
potsjećali su ga na Du Mej. Vascijele dane kajao se i žalio 
zbog onog, što se desilo. Od prevelike tuge ubrzo siđe s, 
uma i sve do smrti ne izliječi se od svoje boljke. 

Sun Fu se razboli od straha, koji je tog dana pretrpio 
i ostade prikovan uz postelju više od mjesec dana. Sve mu 
se predviđalo, da Du-Deseta stoji pored njega i prekorava 
ga. Dugo se tako mučio Sun Fu i napokon je umro. Ljudi 
vjerovahu, da je to osveta one, koja se nalazi u rijeci. 

Napomenuću još ovdje, da je Lju Jujčun, završivši 
nauke na Tajsjuetu, pokupio svoje stvari i otputovao u 
svoj rodni kraj. I baš kad je njegova džunka stajala u 
Guabuu"", perući se u rijeci, on ispusti u vodu bakreni 
leđen. Jujčun nađe jednog ribara i zamoli ga, da mu iz- 
vadi izgubljeni predmet. Ribar izvadi iz vode kutijicu. 
Kad Lju Jujčun otvori kutijeu, pogled mu pade na koje- 
kakve dragocjenosti od blistavog bisera i blaga, kojemu 
ne bijaše cijene. Jujčun obilato nadari ribara i kutijcu 
položi na postelju. 

Te noći usni, da mu se približava neka žena, hodajući 
po valovima. Kad mu neznanka priđe, poznade u njoj Du- 
Desetu. Zaželivši činovniku sretan život i potuživši se na 
nevjeru Li Cjaa, ona progovori: 

— Svojevremeno ste učinili mome gospodinu veliku 
uslugu, nabavivši mu sto pedeset lana. Kanili smo, da 
vam sa zahvalnošću vratimo taj novac, kad sredimo naše 
prilike. Neočekivano su propali naši naumi. Usprkos tome, 
ja sam cijelo vrijeme mislila na vaše dobro srce i nikada 
nisam zaboravila vaš postupak, Već sam odavno kanila 
da vam po ribaru pošaljem svoj kovčežić i tako izrazim 
svoju zahvalnost. Više se nećemo vidjeti! 

Tek što žena zašuta, Jujčun se razbudi. Razumio je da 
Du-Deseta više nije na životu, te je još nekoliko dana 
poslije toga tugovao i uzdisao. 

- Ljudi slijedećih pokoljenja, koji su se spominjali te 
Pripovijesti, smatrahu, da je Sun Fu odista bio zao čovjek, 

kad je naumio domoći se ljepotice i tako lakoumno baciti 
tisuću lana, a Li Cja, koji nije mogao shvatiti patnju Du- 
Desete, prosto budala, kakvih je dosta na svijetu, te da 
nije dostojan da se o njemu govori. 

A Du-Deseta je junačka žena, koja se pojavi jedam- 
put u tisuću godina. Ta mogla je sebi nači dostojnog muža 
i cio život proživjeti u zadovoljstvu i radosti! Kako li je 
pogriješila, zavoljevši mladog gospodina! Sjajni biser, di- 
vni jaspis, dopadoše ruku slijepca! U takvim slučajevima 
ljubav postaje mržnja, a dobrota i nježni osjećaji pret- 
varaju se u vodu tekućicu. Avaj! 

U potvrdu navodimo stihove: 


Vjetrogonju ako ne znaš, 

Sudit o njem ti ne možeš. 
Ljubav — to je samo pusta riječ, 

Maloko joj smisla znade. 
No pojmiti ako možeš 

Bit te riječi, srž tog čuvsiva, 
.Onda možeš srca sasvim laka 

Vjetrogonjom zvat junaka. 


STARI PUSTENI ŠEŠIR, KOJI JE SASTAVIO SUN 
CINA S NJEGOVOM ŽENOM 


Sudbina ako nama nešto ne da, 
Ni silom nećemo postići. 
Unaprijed je sudbu skrojilo nebo — 
O njoj se brinuti ne vrijedi. 
Kada se predaješ milosti vala, 
Makar do neba sizali svi, 
Suđeno ako je — preko brzaca 
Ti mirno čamac prevešćeš svoj. 


»Istinskog blagostanja«!, u jednoj od 

glavnih ulica niskog mjesta Kunšan, 

što se nalazi u oblasti Sudžou?, živio 

et neki građanin po prezimenu Sun, po 

= A imenu Dun. Bio je potomak dvorske 

obitelji. Sun Dun i žena mu, rođena 

Lu, ništa nisu privređivali, već su živjeli jedino od do- 

hotka, koji su primali kao zakupninu za zemlju, koju su 

naslijedili. Oboje već bijahu prevalili četrdesetu, ali djece 

nisu nikad imali. ' 

Jednom Sun Dun reče svojoj ženi: 

— Od davnine se kaže: »Podigneš li sina, osiguraćeš 

starost, požanješ li žito, osiguraćeš se od gladi«. Ti i ja 

smo već prešli četrdesetu a još uvijek nemamo sina-na- 
sljednika. Vrijeme leti kao strijela, vid slabi, kosa sijedi 
— ko će se brinuti o nama poslije naše smrti? 

Izreče i iz očiju mu potekoše suze. : 

— Svi tvoji preci bijahu ugledni ljudi, koji su činili 
samo dobra djela, nikada nikome nisu nanosili zla ni ba- 
cali klipove pod noge, — prihvati njegova žena. — A od 
cijelog svog roda samo si ti još živ. Sigurno te nebeski 
gospodar neće ostaviti bez potomstva. Nekima je suđeno 
da imaju djecu prije, a nekima kasnije. Dešava se, da se 
dijete rodi onda, kad mu nije suđeno: roditelji ga podignu, 
a ono u naponu snage umre. Pa tako svi napori roditelja 
propadnu nizašta, a svi moraju zalud lijevati mnoge gorke 
suze. 

— Tako je, ti imaš pravo, — klimne glavom Sun Dun 
i otra suze. 

U taj čas u kući se začuje kašalj i neko upita: »Jeli 
kod kuće, Jaspisov vrh«?. MISE 

Po običaju tog doba svaki je čovjek, neovisno o svom 
porijeklu, uvijek imao svoj nadimak. »Jaspisov vrh« bi- 
jaše nadimak Sun Duna. 

Sun Dun oslušnu. Kad ga iznovice zazvaše, on po 
glasu poznade Lju Šuncjuana, kojemu drugo ime bijaše 
Jucaj. Iz pokoljenja u pokoljenje obitelj je Ljuova živjela 
na velikoj džunki i izdržavala se prevozeći trgovce i nji- 
hovu robu iz jedne oblasti u drugu, zarađujući time mnogo 
novaca. Na džunki, gdje je živjela lađareva obitelj, bilo 
je sve što je potrebno. Džunka bijaše sagrađena od rijetke 
vrste mirisne kedrovine, i njena se vrijednost cijenila na 
nekoliko stotina cina“. U Cjananu, u kraju sasvim ispre- 
sijecanom rijekama mnogi su tako privređivali. Lju Jucaj, 
o kojemu je riječ, bio je najprisniji prijatelj Sun Dunov. 
Poznavši po glasu svoga druga, Sun Dun mu požuri usu- 
sret. Drugovi su bili toliko prisni, da nisu tražili jedan od 
drugoga, da se pozdravljaju dubokim poklonom. O tome, 
kako je domaćin dočekao svoga gosta, kako ga je posadio 
i pogostio čajem, nikako nije potrebno pripovijedati. 

_— Kako to, da je Šuncjuan danas slobodan? — upi- 
taće Sun Dun gosta. 

_ Ja sam došao »Jaspisovom vrhu«, da zamolim 
jednu stvar! 

. — Čega to nema na vašoj skupocjenoj džunki, te do- 
đoste da potražite u mom bijednom domu? — osmjeh- 
nuvši se zapita domaćin. 

— Nešto osobito ne bih tražio od vas, molim vas samo 
ono, što će se u vas sigurno naći. 

— E pa, ako se u mojoj jadnoj kolibici nađe ta stvar, 
neće mi biti žao da vam je dadnem. E 

Lju Jucaj, ne žureći se, poče pričati o onome, što mu 
treba. Valja vam reći, da su Sun Dun i njegova žena, koji 
sve dotada nisu imali djece, gdjegod su mogli, palili za- 
vjetne svijeće i molili se da dobiju potomstvo. Napravili 
su vrećice od žute tkanine, u kojima su čuvali, kao žrtvu 
Budi, papirnate likove konja, novca, odjeće i drugog. U 
kući bijaše poseban kut za molitve Budi, gdje su muž i 
žena,. pošto bi se pomolili i užegli zavjetne svijeće, vje- 
šali svaki svoju vrećicu. Sve su to činili s velikom iskre- 
nošću i uzdanjem. : 

Lju Jucaj bio je pet godina stariji od svoga druga, | 
navršio je već četrdeset i šest godina, ali također nije 
imao djece. Njegova žena, rođena Sjuj, dočula je, da je 
neki trgovac solju iz Hojdžoua*, koji želi potomstvo, ne- 
davno  sazidao u Sudžou, nedaleko od kapije Čanmen,/? 
hram u čast mnogodjetne majke%, koja je poznata u Čen- 
džou?. U beskonačnim povorkama stjecali su se ljudi bez 
djece, da zapale tamnjan i izmole od neba potomstvo. Lju 
Jucaju se brzo ukaza zgodna prilika: morao se odvesti po 
mušteriju u Fencjao!", pa se spremao usput prinijeti žrtve 
i zažeći svijeću u tom hramu. Sve dotada Jucaj nikad nije 
imao vrećice sa žrtvenim potrepštinama, pa je sad svratio 
svom drugu, da ih uzajmi. 

Saslušavši molbu Jucaja, Sun Dun se duboko zamisli 
i dugo ništa ne odgovaraše. 

— Nije li vas obuzeo osjećaj škrtosti? — začudi se 
Lju Jucaj prijateljevoj šutnji. — Ako oštetim vašu vre- 
ćicu, dat ću vam dvije nove. 

— Kako možete tako govoriti! — reče Sun Dun. — 
Evo kako ja mislim: ako je hram u Čendžou toliko slavan, 
onda i ja ne bih imao ništa protiv toga, da krenem onamo 
zajedno s vama. Jedino, što odista ne znam, kada bi bilo 
najpodesnije. 

— Mogli bismo odmah krenuti, — odvrati Jucaj. 

_ Žena ima svoju vrećicu, tako da u svemu imamo 
dvije, te ću vam jednu moći prepustiti. ć 

— E, pa u redu! — prihvati Jucaj. 

Sun Dun saopći ženi, da je odlučio otputovati u 
Sudžou, da užeže svijeće i izmoli potomstvo, čime je vrlo 
obraduje. Zatim ode u sobu za molitvu, skide sa zida dvije 
vrećice, jednu zadrži, a drugu dade Jucaju. 

— Ja ću prvi poći na džunku i ondje ću vas čekati, 
— obrati se Jucaj prijatelju. — Požurite se. Džunka će 
stajati kod Zapadne kapije ispod mosta »Četiri konja«. 
Ako ne prezrete skromne hrane, koju pripravljaju kod nas 
na džunki, ne morate ponijeti sa sobom namirnica. 

Pristavši na prijateljev prijedlog, Sun Dun pohita da 
skupi i strpa u vrećicu zavjetne svijeće i različite potrep- 
štine izrezane iz papira; tada navuče novi, kao snijeg bi- 
jeli ogrtač od hudžonska svile!! i udari prema zapadnoj 
kapiji, gdje ga je čekao Jucaj. 

Zahvaljujući povoljnom vjetru cio put od sedamdeset 
lia!* prevališe u po dana. Kad njihova džunka pristade u 
Fencjau, već se noćalo. Valja reći, da je područje oko 
jezera Fenhu'* bilo stjecište trgovaca cijele oblasti. Ovdje 
je, ma kuda čovjek pogledao, stajalo toliko džunki, da su 
se gotovo sasvim doticale veslima. : 

O tom kraju bijahu u davnini spjevani stihovi, koji 
ovako govore:!* 

Zalazi mjesec, gavrani grakću 
Na inju sijedog neba. 
Korak mi je tužan. Ribarske vatre, 
Ispred mene klen nad rijekom. 
Za zidima Gusua" zvona ječe, 
"Tamo, gdje dom je Hanšana.!* 
U samotnoj barci čujem i ja 
O ponoći zvonjavu tu. 


Slijedećeg dana prijatelji poraniše prije osvita. Još se 
na džunki umiše, okrijepiše posnom hranom, poslije jela 
ispraše usta, opraše ruke. Tad svaki umota u platnenu 
tkaninu novac određen za žrtvu, stavi u žutu vrećicu pa- 
pirnate konje i uz vrećicu pričvrsti svoju molbu'". Izašavši 
na obalu, tihim koracima krenuše prema kapiji Čanmen. 
Već je bilo svanulo, kad su se našli pred hramom. Hram 
bijaše još zatvoren, ali vrata, koja su vodila u nj, bila su 

već otvorena, te se naši prijani počeše šetati trijemovima, 
što su se protezali s obje strane zgrade. 

— Divne li građevine, uistinu, — hvalili su hram, 
ogledajući ga sa svih strana. U taj čas se vrata uz škripu 
otvoriše, iz hrama izađe poslužitelj i zamoli pridošlice da 
uđu. Osim naših prijana, ovdje ne bijaše ni jednog posje- 
tioca, i police za zavjetne svijeće bijahu još prazne. Po- 
služitelj donese staklene fenjere, užga svijeće, uze od dru- 
gova njihove molbe i poče se za njih moliti. 

Kad obred klanjanja i paljenja tamjana bi dovršen, 
posjetioci nadare poslužitelja s nekoliko desetica sitnog 
novca, spališe svoje papirnate stvarčice i napustiše hram. 
Lju Jucaj predloži Sun Dunu da se i opet posluži njego- 
vom džunkom, ali ovaj odbi. Jucaj vrati Sun Dunu nje- 
govu vrećicu. Zahvalivši jedan drugome, druzi se razi- 
đoše. Lju Jucaj pođe natrag u Fencjao, gdje se imao naći 
s jednim trgovcem, svojom mušterijom, a Sun Dun, pro- 
cijenivši da mu ostaje još vremena, odluči krenuti do ka- 
pije Loumen, a odavde se čamcem vratiti kući. Ali nije 
uspio ni zakoračiti, kad začu, da neko pored njega uzdiše 
i ječi. Priđe da pogleda i vidje, da je pravo uza zid hrama 
bila naslonjena oniska kolibica od trake, u kojoj na smrti 
leži stari budistički kaluđer. Ni na Sun Dunove pozive, ni 
na njegova pitanja, kaluđer ne mogaše odgovoriti. Osje- 


ćajući neodoljivo sažaljenje prema starcu, Sun Dun se 


ukipi, ne skidajući s njega pogled. 

— Što ga tako uporno promatraš, bolje da učiniš što 
za njegovo dobro, — obrati se Sun Dunu prolaznik, koji 
se našao pored njega. 

— Čime bih mu mogao pomoći? — zapanji se 
Sun Dun. 

— Taj je kaluđer ovamo došao iz oblasti Šansi, već 
mu je sedamdeset ili osamdeset godina, — uzvrati prola- 
znik. — Svojevremeno nam je pričao, da se cijelog života. 
nikada nije omrsio mesnom hranom, već da vascijele dane 
nije radio ništa drugo, nego učio napamet »Cingan cin«1. 
Prije tri godine došao je ovamo da skuplja milodare, uz- 
dajući se, da će sebi sagraditi ćeliju, ali, kako nije naišao 
na dobrotvore, nije mu drugo preostalo, već da se uteče u 
tu jadnu trščanu kolibicu kraj zida. Cijele dane provodio 
je starac čitajući svete knjige i jeo je svega jednom dne- 

vno, izjutra, i to posnu hranu, koju je nabavljao u obliž- 
njoj povrćarnici. Poslije podne ne bi ništa prizalogajio. 
Neki su mu iz sažaljenja dobacivali kojekvave proizvode 
ili mu davali koju paru. Sav novac je trošio na to, da 
vlasniku povrćarnice plati hranu a sebi ne bi ostavljao ni 
prebijene pare. Nedavno se kaluđer razbolio: ima već pet- 
naestak dana kako ništa ne pije ni ne jede. Prije dva dana, 
dok je još mogao govoriti, pitali smo ga, nije li bolje, da 
što prije umre, nego da se toliko pati, a on nam je na to 
odgovorio: »Nije još suđeno«. Danas više ne može govoriti, 
i ako ne umre ujutro, sigurno će do večeri. Očito je, da 
je vama, došljače, žao kaluđera, pa učinite dobro djelo: 
kupite bilo kakav bijedni lijes i dajte da se spali njegovo 
tijelo. Kaluđer je rekao: »Nije još suđeno«. Možda nje- 
gova sudbina leži sad u vašim rukama!*, tuđinče. 

»Ja sam danas došao ovamo da izmolim potomstvo i 
vratim li se kući, učinivši dobro djelo, nebeski će vladar si- 
gurno za to doznati«, pomisli u sebi Sun Dun i priupita: 

— Ima li ovdje dućan, u kojem se prodaju lijesovi? 

— Pođite tim sokakom, tamo ćete naći kuću Čena 
Trećega?", koji drži baš takav dućan, — odvrati prolaznik. 

— Ja bih volio, kad biste i vi pošli sa mnom, da iza- 
beremo lijes, — zamoli Sun Dun neznanca. 

Neznanac povede Sun Duna u Čenovu kuću. Čen je 
u to vrijeme bio u dućanu i nadgledao kako pilari režu 
drvo. 


— Gazda! — obrati se neznanac ljesaru. — Dovedoh 
ti kupca. 
— Ako su vam potrebne daske za lijes, — reče do- 


maćin — u mojem dućančiću ima jedrih, dvostrukih da- 
saka od najboljih vrsta drveta. Ima u mene i gotovih li- 
jesova, pa ako vam treba gotov lijes, valja ga samo 
izabrati. 

— Ja bih htio gotov lijes, — reče Sun Dun. 

— Evo ovaj je prvorazredan i stoji okruglo tri lana?!. 
— progovori gazda, pokazujući na jedan lijes. 

Sun Dun se nije cjenkao. 

— Taj stranac — reče Sun Dunov pratilac, obraća- 
jući se vlasniku dućana — dariva svoj novac i kupuje 
lijes za starog kaluđera, koji živi u trščanoj kolibici; kad 

gospodin ovako plemenito postupa, ne može se tražiti tako 
nečuvena svota. 

— E, od takvog dobročinitelja ne mogu previše tra- 
žiti, — odvrati dućandžija — daću lijes za jedan lan i šest 
cjana.** Mene samog stoji te novce, tako da ne mogu dati 
jeftinije ni za jednu paru. 

— Ta je cijena sasvim poštena, — reče Sun Dun i 
sjeti se, da je na put ponio u roglju rupca livenog srebra 
u težini od svega pet do sedam cjana; poslije posjete hra- 
mu, od tog novca nije ostalo više od stotine tunca,%š pa mu 
neće doteći, dadne li sve što ima, čak ni za polovinu cijene. 
»Ali imam još načina«, pomisli Sun Dun »ta Jucajeva 
džunka stoji nedaleko od Fencjaoa.« 

— Ne bunim se zbog cijene, — reče on vlasniku du- 
ćana, — samo moram svratiti prijatelju po novac. Odmah 
ću se vratiti. 

— Učinite, kako vam najviše odgovara, — odvrati 
dućandžija. 

Sun Dunov pratilac nezadovoljno promrmlja: 

— Došljak je isprva tobože pokazivao svoju sućut, a 
sad misli, kako bi pobjegao. A doći ovamo izabrati lijes, . 
znajući da u vas nema pare, to je, znate, malo previše. 

Ne uspjede neznanac ni doreći, kad se kraj dućana u 
neredu. ustrčaše ljudi. Mnogi su od njih bugarili: »Jadni 
kaluđer! Još prije mjesec dana smo ga slušali, kako čita 
molitve, a sad ga više nema među živima.« 

Jer, uistinu: 


Dokle živiš — 

Tad iz tebe samo korist vuku, 
.A kad umreš — 

Svi odreda zaborave na te. 


— Zar ne čuješ, što govore ljudi? — neznanac nije 
ostavljao Sun Duna na miru. — Kaluđer je već umro, 
duša mu je ostavila tijelo, a oči su ostale otvorene, oče- 
kujući da ćeš ga ti sahraniti“. 

Sun Dun na to ništa ne odgovori i uze iznova o sve- 
mu premišljati: »Recimo da se pogodimo za taj lijes i 
pođem u Fencjao. Ali, što ću učiniti, ako Jucaja ne bude na 
džunki. Neću kao budala čekati dok se vrati. Osim toga, 
često se kaže, da »cijena ne traži sebi gazdu«: ako neko 

ponudi za taj lijes višu cijenu, gazda će ga naravno pro- 
dati, i ja ću pred kaluđerom ispasti lažac.« 

— Dobro, — izreče Sun Dun i izvadi novac. Imao je 
svega jedan novac-livanac, koji zbunjeno baci na vagu. 
Taj livanac bio je pravi juanbao,% naoko takvi livanci ne 
vrijede mnogo, ali, kad ih izvažeš, pokaže se, da su vrlo 
vrijedni. Sun Dunov livanac imao je više od sedam cjana. 
Uručivši novac dućandžiji, Sun Dun skine sa sebe novi 
bijeli svileni ogrtač. 

— Taj ogrtač vrijedi više od jednog lana, — reče Sun 
Dun prodavaču. — Ako vam se to čini prihvatljivim, pri- 
brojite novcima još i vrijednost ogrtača; ako ga ne isku- 
pim, neka ta vrijednost nadoknadi moj dug. 

— Oprostite, što se usuđujem da sve to primim od 
vas, i ne čudite se mojem oprezu, — reče gazda, uzima- 
jući novac i ogrtač. 

Sun Dun izvuče iz kose srebrnu iglu,?* što je težila 
oko jedan cjan, i uruči je prodavaču: 

— Nećete mi odbiti, da se potrudite i zamijenite tu 
iglu za novac, a novac upotrebite za različite troškove oko 
sahrane. ' 

— Rijetko ćeš naći tako čovječnog stranca, — u jedan 
glas uzviknuše svjedoci tog prizora. — Glavni je dio uzeo 
na sebe. A mi, mještani, moramo sabrati tek još nešto 
malo novaca i pobrinuti se za poneku sitnicu. 

Svi se raziđoše da sakupe novac, a Sun Dun ode do 
trščanog kućerka, da pogleda kaluđera. Ljudi nisu lagali 
— kaluđer je zaista umro. 


Sun Dunu briznuše suze na oči. Nije ni sam mogao 
objasniti zašto, tek bilo mu je tako neopisivo teško, kao da 
je umro neko od njegovih najbližih rođaka. Ne mogavši 
izdržati da gleda mrtvaca, Sun Dun, gutajući suze, krenu 
prema kapiji Loumen. Čamac za prijevoz već je bio ot- 
plovio, pa je morao unajmiti malenu barku, kojom je još 
istog dana stigao kući. 

Kad gospođa Lu ugleda žalosno lice muža, koji se 
usred noći vratio bez ogrtača, ona pomisli, da je Sun Dun 
zapao u nekakvu nepriliku, i odmah ga uze ispitivati, što 
se zgodilo. 

— Treba mnogo pričati, reče Sun Dun i odmah se 
uputi kućnom oltaru, objesi svoje vrećice i poče se kla- 
njati pred Budinim likom. 

Zatim pođe u spavaonicu, sjede, popi čaj i istom po- 
slije toga potanko ispriča ženi cio slučaj s kaluđerom. 

— Nema ništa neobično u tome. Baš tako si i morao 
postupiti, — reče mu žena. ' 

Vidjevši, kako mu žena pametno prosuđuje, Sun Dun 
prestane tugovati. 

Te noći su muž i žena spavali do pete straže.?7 U snu 
Sun Dun ugleda preminulog kaluđera, koji mu uđe u 
kuću, nakloni se u znak zahvalnosti i prozbori: 

— Po nebeskoj odredbi moj dobročinitelj ne bi imao 
djece, a već ove godine bi došao kraj njegovu životu. Ne- 
beski vladar će vam zbog vaše duševnosti i dobrote po- 
kloniti još šest godina života. Stari kaluđer također želi da 
se umiješa u vašu sudbinu i obdari vas sinom, da bi za- 
hvalio za milost, koju ste mu ukazali. 

Gospođa Li iste noći usni, kako je u sobu ušao vrlo 
uvaženi Budin učenik u liku božića sa zlatnim tijelom. U 
snu je počela vikati i... probudila se. Njena vika probudi 
i Sun Duna. Muž i žena ispričaše jedno drugom svoje sne 
i, ne znajući da li da vjeruju u njih, samo neprestano 
uzdisahu i jecahu. 

Odista: 

Posadiš tikvu — tikvu i ubereš, 
Posiješ li grah — i ubraćeš grah. 
Od drugih ljudi nadaš li se dobru, 
Ti dobro čini — platiće ti dobrim. 

U to je doba gospođa Lu zanijela. Rodi sina, kome u 
čast zlatnog božića, koji se javio njegovoj majci u snu, | 
nadjenuše maleno ime? Zlatno djetešce; u spisima se 
dijete rodilo pod imenom Sun Cin?. Suvišno je ovdje 
raspredati o tome, kako su se muž i žena radovali rođenju 
sina. 

U isto se vrijeme u obitelji Lju Jucaja rodi kći, koju 
nazvaše Ičun. Kad djeca poodrastoše, poče se posvud pri- 
čati o tome, kako ne bi bilo loše, da se te dvije obitelji 
srode. Lju Jucaj je to u duši neobično želio. Njegov pri- 
jateli, nasuprot, nije želio, da mu nevjesta bude kćerka 
običnog lađara, ali nikome o tome nije govorio. 


43 


Kad se Sun Cinu navrši šest godina, otac mu se teško 
razbolje i umre. Od davnine se kaže: »Blagostanje obitelji 
ovisi jedino o njenom starješini — deset žena ne mogu 
učiniti, što može jedan muškarac«. Poslije muževljeve 
smrti, gospođa Lu, na čijim leđima osta cijelo domaćin- 
stvo, morala je nekoliko godina uzamance, zbog nerodice, 
bijedno životariti. U selu je bilo ljudi, koji su tajili pred 
vlastima, da je postala udovica, pa su i dalje ubirali od 
nje podavanja. Uskoro nevoljna žena ostade bez novaca 
i bje prisiljena da malo-pomalo proda kuću i zemlju, te 
unajmi malenu sobicu. U prvo vrijeme još se kojekako 
nosila s neimaštinom, ali ubrzo, kako se kaže, »ne zara- 
đuješ li a jedeš — i brdo će opustjeti«. Ne prođe ni 
deset godina, udovica sasvim propadne, razboli se i pre- 
minu, ostavivši sina bez ikakvih sredstava za život. 
Kućegazda izbaci Sun Cina iz sobe, i on se nije imao 
kamo uteći. Na svu sreću mladić je od malih nogu mno- 
gošta naučio: znao je čitati i pisati. Dogodilo se tako, da je 
neki cjujžen,*! po prezimenu Fan, bio odaslan u provinciju 
Džecjan, u oblast Cjudžou, a za načelnika u srezu Cjan- 
šansjan. Krećući na dužnost, Fan potraži sebi čovjeka, koji 
zna pisati i voditi račune. Neko spomenu Sun Cina, i on 
naredi da mu ga predvedu. Spazivši pred sobom lijepog 
i još sasvim mladog čovjeka, Fan se vrlo obradova. Kad 
počeše provjeravati mladićevo znanje, pokaza se da piše 
lijepo, bez pogrešaka, i da sjajno računa napamet i na 
računaljci. 

Fan dade Sun Cinu novo odijelo i odmah zadrži kod 
sebe novog tajnika. Od prvog dana Fan se mnogo brinuo" 
o njemu i pozivao ga za svoj sto. 

Sačekavši pogodni dan,** Fan, zajedno s novim tajni- 
kom, ukrca se na državnu džunku i krenu u mjesto svog 
službovanja. 

Uistinu: 

U bubnjeve% raznobojne biju, \ 
Veslače požuruju uvijek, 

Vjetrić puše, proljećni i laki; 
Nađdimlje zlatotkano jedro. 


Upozoriću ovdje čitaoca, da je Sun Cin, usprkos svo- 
me siromaštvu, svejedno bio izdanak plemenitaške obitelji. 

Postavši sad najbližim saradnikom Fanovim, zar bi se mo- 
gao toliko poniziti i spustiti, da bude isto što i sluga, »da 
prikriva svoj sjaj prašinom svjetskom?«* Uvrijeđeni, što 
ih je Sun Cin prezirao, Fanove sluge su još usto zavidjeli 
tajniku na njegovoj mladosti i okretnosti u poslu. 

Cio put od sreza Kunšan, Fan i njegova pratnja pri- 
jeđoše vodom. Kad dođoše u Handžou#5 i iskrcaše se na 
obalu, Fanove sluge, želeći podjariti svog gospodara pro- 
tiv Sun Cina, obratiše mu se ovakvom besjedom: 

— Vi imate ništavnog slugu Sun Cina, koji radi za 
gospodina, vodeći račune i baveći se dopisivanjem. Valja 
ga upozoriti da se skromnije vlada; on uopšte ne zna pra- 
vila ponašanja. Gospodin nije bio nimalo u pravu, kad je 
prema njemu prijazno postupao. Gospodin ga je pozivao 
za svoj sto, jeo je s njim istu hranu. Ako je to i bilo 
moguće na džunki, za tamnom zavjesom kajite, sada na 
kopnu, u velikim svratištima, gospodin bi morao čuvati 
svoje dostojanstvo. Mi, sitni ljudi, dogovorivši se među- 
sobom, zaključismo, da je najbolje, da Sun Cin sačini 
ugovor, kojim bi postao robom našeg gospodara. Možda 
će se onda ponašati kako treba i, kad se bude nalazio u 
jaminu% kod gospodina, neće se usuđivati da krši pravila 
pristojnosti i reda. NG 

Kako u mladog gospodara, kako se kaže, »uši bijahu 
načinjene od pamuka«*", on povjerova kleveti. Pozva u 
svoju kajitu Sun Cina i zapovjedi mu da odmah sačini 
ugovor. 

Kako bi to mogao Sun Cin napisati? Fan ga je dugo. 
na to nagovarao i napokon se razbjesnio: zapovjedio je 
da se s njega strga odeća i da ga se otjera s džunke. Sluge 
se oboriše na Sun Cina, zderaše s njega sve što se moglo 
i, ostavivši ga tek u tankom kaputiću, izbaciše ga na 
obalu; Sun Cin se dugo ne mogaše pribrati od srdžbe. 

Kad Sun Cin spazi konje i kola, što su se neprekidno 
kretali tamo i amo, iščekujući da se sreski načelnik iskrca, 
on proplaka, prekri lice rukama i ode odatle. Nije imao 
uza se ni novaca, ni odjeće, i osjećao je neutaživu glad. 
Sun Cin mogao se još jedino usporediti s onom dvojicom 
junaka iz davnine, o kojima se može reći, 

U kraju U8, flautu sviraše U Cisjujs. 

Iz milosti Han Sina“ primila je pralja. 

Sun Cin je obdan hodao ulicama i prosjačio, a obnoć se 
odmarao u starom manastiru. Treba se sjetiti, da je Sun 
Cin bio plemenita roda, pa se, usprkos jadnom živovanju, 
po svojoj prirodi nije mogao usporediti s običnim prosja- 
cima-siromašcima, koji se izgubivši svaki stid, ponižavanju 
i, poput robova, klečečke traže milostinju. Ako je Sun Cinu 
uspjelo štogod dobiti, bio bi sit, ako mu ne bi dali, gla- 
dovao bi. Tako je on živio, snalazeći se svakojako. Ubrzo 
omršavi, lice mu požutje, nestade prijašnje ljepote. 

Odista: 

Za silnog dažda predivno cvijeće 
Izblijedi sasvim, 

Kao što pod injem trava sočna 
Svoj izgubi miris. 


Bijahu posljedni dani jeseni. Zapadni vjetar donosio 
je studen, pljuskom su lijevali dažđdevi. Sun Cin, izglad- 
nio i u krpama, sjeđaše u zabačenom hramu Guanovana,/! 
gdje je imao krov nad glavom. Pored gladovanja i smrza- 
vanja, nije mogao izviriti ni na ulicu: od šest sati ujutro 
sve do podneva bio ie pljusak. Kad kiša ustavi, Sun Cin, 
stegnuvši jače pojas, izađe na ulicu. Ne prošavši ni neko- 
liko koračaja, kad se nađe lice u lice s čovjekom, u kome 
odmah poznade najprisnijeg očevog druga Lju Jucaja. 
Stideći se, da se u liku »gospodina iz Cjanduna«*? pokaže 
pred znancem, Sun Cin se pokuša pretvarati, da ne pozna 
starca, te zabrza mimo njega nisko pognute glave. Lju 
Jucaj, koji u prosjaku odmah poznade prijateljstva sina, 
zaustavi Sun Cina, uhvativši ga za rame: 

— Ej, ti činovniče iz obitelji Sun! Kako da si u ta- 
kvome stanju? 

— U ovako bijednom odijelu ne bih se usudio da vas 
pozdravim, — reče Sun Cin, otirući suze, što su curkom 
lile. d 

— Pa što ti se dogodilo? — iznova upita Jucaj. 

Tad Sun Cin potanko ispriča, kako je prema njemu 
nepravedno postupio sreski načelnik Fan. 

— Ko te ne bi žalio? — prozbori starac Lju, saslu- 
šavši tužnu Sun Cinovu priču. — Ako mi budeš pomagao 
na džunki, pobrinuću se, da budeš u toplome i sit. 

— Ako me uzmete sebi, — reče Sun Cin, kleknuvši 


na koljena pred Ljuem — opet ću naći oca i majku. 

Starac Lju ga odmah povede sa sobom na rijeku. 
Ostavivši mladića na obali, starac se uspne na džunku, da 
bi obavijestio ženu što se dogodilo. 

M Pa šta, — reče majčica Lju, saslušavši muževljevu 
priču — to odgovara i njemu, i nama. Čemu bi se tu mo- 
glo prigovoriti. 

Starac Lju dade Sun Cinu znak, pozivajući 
uspne u džunku. Lju zbaci sa sebe toto Slatnena ada) 
i natjera Sun Cina, da se presvuče. Kad se potonji obuče 
starac povede gosta na krmu, gdje ga upozna sa svojom 
ženom. Ovdje Sun Cin ugleda njihovu kćer Ičun. 

o Dajdeder mladiću da nešto pojede, — odredi starac 
posjedajući Sun Cina na provi džunke. L 
# — Ima jela, samo je sve hladno, — odgovori majčica 

u, 

o U kotlu ima još toplog čaja, — pripomenu Ičun i 
glinenom kupom zagrabi iz kotla. Majčica Lju izvadi iz 
ormana nešto povrća i zajedno s hladnom kašom stavi sve 
to pred Sun Cina. 

ke Ovdje na čamcu ne možeš nabaviti sve ono, što se 
može kupiti kod kuće, — ona će — tako da se moramo 
kojekako hraniti. 

: Sun Cin ne stiže ni da se dotakne jela, kad stade 
škrapati kiša. 

— Donesi s krme stari pusteni šešir, — zapovjedi 
kćerci starac Lju — neka ga Sun Cin ustakne. 

Ičun nađe šešir i vidje ,da se na jednoj strani već 
oparao šav. Ičun je spretne ruke: ona učas izvuče iz kose 
iglu i nit,# saši rasparano mjesto i baci šešir na natstre- 
šicu od rogožine. 

— Uzmider, ustakni ga, — doviknu ona Sun Cinu. 
' Sun Cin ustače šešir i prihvati se hladnog jela, zali- 
jevajući ga toplim čajem. Tada, po nalogu starca Lju, Sun 
Cin uze spremati i mesti palubu. A starac opet ode na 
obalu, da traži mušteriju, i vrati se istom navečer. Noć 
mirno proteče. Slijedećeg jutra starac Lju ustade i odmah 
primjeti, da Sun Cin sjedi na palubi i ne radi ništa. 

»Čovjek je nam istom došao, ne valja ga priučiti na 
nerad«, u sebi pomisli starac Lju i podviknu na Sun Cina. 

i Ja vas, poštovani Sun Cine, hranim i odijevam. Ne 
može se sjediti bez nosla, kad je korisnije u slobodno vri- 

jeme sukati užad i plesti konope. 


— Potrebno je samo da naredite, a ja se neću drznuti 


da vas ne poslušam, — pobrza u odgovor Sun Cin. 

Starac Lju donese svežnjiće konoplje i naredi, da 
plete konop. 

Doista: 


Pod niskom tuđom strehom 
Ko ne će sagnuti glave? 


Otada je Sun Cin svojski zapeo na poslu. Radio je s 
velikim zanosom, izvršavajući uvijek naloge. Ako nije 
pleo konope, bavio se dopisivanjem ili vodio račune, po- 
kazujući pri tome veliko poznavanje posla. Vodio je sve 
novčane obračune u vezi s prijevozom trgovaca i robe, 
i nikad se ne bi zabunio ni za paru. Mnogi lađari, saznavši 
za Sun Cinove sposobnosti, mamili su ga k sebi, želeći mu 
povjeriti sve račune i pisanje. Ne bijaše ni jednog putnika, 
koji nije zavolio Sun Cina, obraćao mu se s poštovanjem 
i hvalio ga zbog toga, što je, tako mlad, već tako pametan 
i bistar .Starac i starica Lju, videći s kakovom predanošću 
mladić posluje, vrlo su lijepo s njime postupali. Prika- 
zivali su ga kao svog nećaka, brinuli se o njemu, dobro ga 
hranili i odijevali. Mladić, našavši konačno utočište, smirio 
se u duši, očvrsnuo u tijelu, povratio svoje negdašnje 
zdravo obličje i mogao se pohvaliti velikom naklonošću 
svih lađara. 

Vrijeme leti kao strijela. Neprimjetno prođe više od 
dvije godine. 

»Ja i žena već starimo«, jednom pomisli starac Lju, 
»i nemamo nikoga osim kćeri, valja pronaći dobrog zeta, 
koji bi očuvao obitelj. Takav, kao što je Sun Cin, mogao 
bi nas sasvim izdržavati. Ne znam, što će na to starica«. 

Desilo se, da su te večeri starac i žena pili na čamcu 
vino. Kad se starcu već bilo poprilično zavrtjelo, on po- 
kaza ženi okom na Ičun, koja je stajala pored njih, te 
reče: 

— Kćerka nam je već odrasla. Zar je možemo ostaviti 
bez oslonca cijelog života? 

— To je najvažnije od svega, što ja i ti moramo oba- 


viti, — odvrati majčica Lju. — Kako da se dosad za to 
nisi pobrinuo. 

— Ja često o tom premišljam, — uplete se Lju — 
lia gdje ćeš naći čovjeka, koji bi nas u svemu mogao zado- 
voljiti? Tako pametnog i marljivog, kao što je naš Sun 
Cin, nećeš naći ni među tisućama. 

— Zašto da za njega ne udamo našu kćer? — zapi- 
taće majčica Lju. 


— Ma šta lupetaš? — uzviknu starac, gradeći se to- 
bože nezadovoljan i začuđen. — Sun Cin nema ni obitelji 
ni kuće, ni prebite pare, i živi jedino, hvala budi tome, što 
ga mi hranimo ovdje na našoj džunki. Kako možemo ta- 
kvom čovjeku dati našu kćer? 


— Sun Cin je porijeklom iz plemenitaške obitelji, — 
usprotivi se njegova žena — a usto je sin našeg prijatelja 
Još za života njegova oca razgovarali smo o tome, da se 
naše obitelji orode. Zar si zaboravio na to? Ma da je sad 
siromašan, nadaren je, pogotovu ako uzmeš u obzir, da 
zna pisati i brojati. Čini mi se, da nije sramota imati 
takvog čovjeka za zeta. U najmanju ruku imaćemo nas 
dvoje pod starost nekoga, na koga se možemo osloniti. 

— Jeli čvrsta tvoja odluka? 

— Što tu treba sumnjati? 

— Pa lijepo, — izreče Lju, koji se cijelog života pri- 
bojavao žene i sad bio zadovoljan, što je sama odlučila, 
da dade kćer Sun Cinu; starac se već odavno priklonio 
mladiću, ali se nije usuđivao o tome govoriti ženi, stra- 
hujući, da će se ona usprotiviti. 

Sad, kad sve bijaše uglavljeno, Lju odmah pozva Sun 
Cina i pred ženom mu predloži, da se orode. Sun Cin iz 
skromnosti isprva odbijaše, ali napokon smjerno pristade, 
jer je shvatio, koliko su dobri starci prema njemu i sa- 
znao, da se od njega ne očekuje ,da će išta potrošiti. Sta- 
rac Lju po rođendanima i imenima mladoženje i nevjeste 
odabra u obrednom kalendaru pogodan dan za svadbu“ i 
to priopći ženi. 

Domalo se cijela obitelj vrati u Kunšan, gdje se u 
prvom redu pobrinuše za Sun Cina: sašiše mu odijelo od: 
tanane svile i okitiše sve novim stvarima. U novom odi- 
jelu, u novoj kapi, u novim čarapama i novim cipelama, 
Sun Cin bijaše neobično lijep. 

Premda Cicjan nije bio, 

U koga bje talenata osam,“ 
Anženu“* bijaše nalik: 

Ko da je njeg'vo imao lice. 


Majčica Lju pobrinu se i oko kćerine opreme. Na 
vjenčani dan bje priređena bogata gozba, na koju pozvaše 
rođake s obje strane, i Sun Cin se pope na džunku kao zet. 
Sutradan dođoše svi rođaci s pozdravima i s poklonima. 
Tri dana uzamance trajaše pirovanje. 

Nije potrebno ni spominjati, s koliko su se ljubavi 
starci Lju odnosili prema Sun Cinu, pošto je postao nji- 
hovim zetom. Otada je poslovanje na džunki iz dana u dan 
sve više i više cvjetalo. 

Vrijeme je nalik na strijelu. Neprimjetno prohuja go- 


dina. Ičun rodi kćer. Majka i otac zavolješe dijete čuvahu - 


ga više od zlata, neprestano ga milujući i tetošeći. Kad 
djevojčica uđe u drugu godinu odjednom dobi boginje. Ne 
' pomogoše ni napori liječenika ni lijekovi: umrla je za 
dvanaest dana. Sun Cin se uvijek s bolju sjećao voljene 
kćeri. Toliko je plakao, tako strašno patio, i toliko se ra- 
stužio u svom jadu, da uskoro obole od sušice. Izjutra ga 
je tresla jeza, navečer bi izgarao od vrućice; sve je manje 
jeo i pio i naoči kopnio, dok od njega ne osta samo kostur. 
Kročio je sporo, radio slabo. U prvo vrijeme starci Lju, 
uzdajući se, da će im se još oporaviti, zvali su mu lije- 
čenike i vrače. 

Tako prominu više od godine, ali Sun. Cinu ne bi 
bolje. Naprotiv, bolest je preuzimala maha, i on je sve 
“više naličio na mrtvaca, nego na živa čovjeka. 

Nije više mogao ni pisati ni računati i napokon im 
bijaše »trun u oku«.4z Starci su se kajali, što su tako loše 
udali kćer i samo su čekali dan, kad će im zet umrijeti. 
— Prije smo se nadali, da će nam zet biti oslonac u 
starosti, a sad sam jedva živuje, — gunđali su. — Sjedi 
nam za vratom kao crknuta zmija, koju ne možeš zbaciti. 
A i našoj kćeri, lijepoj kao cvijet, propao je cio život. Što 
će poslije? A što da mi sad učinimo? Što li ćemo? Kako 
da živimo spokojno, dok ne nađemo našoj kćeri novog, 
dostojnog muža! 

Dugo lađari raspravljahu međusobno i napokon na- 
đoše izlaz. Svoj naum sakriše čak i pred kćerkom. Rekoše 

jedino, da idu po mušteriju i robu u Cjanbej* i okrenuše 
džunku u tom smjeru. 

Kad stigoše u oblast Čidžou* i prolažahu Ušen, ugle- 
daše pred sobom samotan kraj: usamljene, šutljive gore, 
brzica, što šumi negdje u daljini, zabačena i zapuštena 
brežina, nigdje ni traga ljudskoj nastambi. 

Lagani vjetar u provu tjerao je džunku od tog kraja, 
ali je Lju uporno krmanio prema njemu. Kad napokon 
pristadoše, starac zapovjedi zetu da se iskrca na obalu. 

— Ah, ti bolesni vraže! — psovao je lađar, gleda- 
jući kako Sun Cin jedva prebire nogama i rukama. — Ako 
nemaš snage, da obavljaš posao na džunki, pokušaj onda 
ovdje na obali: skupider malo drva, da se imamo na čemu 
ogrijati i da ne moramo trošiti novac za gorivo. 

Sun Cin, uplašen i zastiđen, uze pilu i, skupivši po- 
sljednje snage, izađe na obalu. Ušao je pravo u šumski 
guštik, ali otkuda bi skupno snage, da otpili ma i jedno 
drvo? Mogao je jedino skupljati sitne grane, što su ležale 
na zemlji i posjeći sasušeni drač. 

Sun Cin pripravi dvije velike hrpe pruća, zaveza' 
svaku starom lijanom, ali ih ne uzmogne uprtiti na rame. 
Tad pronađe još jednu staru lijanu, veza oba naramka u 
jedan i stade ga vući po zemlji za slobodni dugački kraj 
lijane. I tako iđaše kao pastir, koji za sobom vodi kravu. 
Prošavši dobar komad puta, Sun Cin se sjeti, da je u šumi 
zaboravio pilu, vrati se, podigne je, utakne među granje i * 
otetura prema rijeci. Kad dođe do mjesta, gdje je morala 
stajati džunka, vidje, da je tamo nema. Pred njim se 
samo protezalo ostrvo, bez konca i kraja. Nad ostrvom su 
se dizale riječne pare. 

Sun Cin udari niz obalu, ali, ma koliko da je išao i ma 
koliko da je gledao, ništa nije mogao ugledati: džunki se 
zameo svaki trag. Kad se grimizno sunce već sasvim pu- 
stilo k zapadu, Sun Cin pojmi, da ga je tast napustio i 
ostavio u takvom položaju, za koji se kaže: »nema puta u 
nebo, ni.na zemlji utočišta«. Nesrećniku bi tako teško na 
srcu, da glasno projeca. Od suza mu se sasuši grlo; izne- 
mogao se baci na zemlju i dugo nije mogao doći sebi. 
Ujedamput Sun Cin primjeti, da ondje na obali, opirući 
se o štap, stoji stari kaluđer. Kako se on stvorio ondje, 
Sun Cin nije mogao da razumije. 

— Dobročinitelju moj, gdje su tvoji saputnici? Pa 
ovo je loše mjesto za stanovanje, — obrati se kaluđer 
ostavljenom mladiću. 

Sun Cin brzo ustade s tla, pokloni se i, predstavivši 
se, ispriča kaluđeru o tome, kako ga je tast ostavio ovdje 
na prijevaru i kako se sada on, ubogi jadnik, nema kamo 


uteći. Sun Cin zamoli kaluđera, da mu pomogne i da ne - 


dopusti da umre. 

— Trščana kolibica siromašnog kaluđera nalazi se 
u blizini, — odgovori on. — Prespavaćeš noćas kod mene, 
a sutra ćemo odlučiti, što će biti dalje. 

Sun Cin, neprestano zahvaljujući svome  spasiocu, 
pođe ustopice za njim. 

Ne prođoše ni jedan li, kad Sun Cin odista ugleda 
kolibicu od trske. Stari kaluđer kamenom o kamen ukresa 
vatru, skuha Sun Cinu rijetku čorbu i, kad mladić pojede, 
obrati mu se: 

— Htio bih potanko saznati, dobri čovječe, zašto su te 
ženini roditelji toliko zamrzli? 

Sun Cin potanko ispriča kaluđeru, kako je dospio 1la- 
đaru i postao mu zetom. Ispriča i o uzroku svoje bolesti. 

— Jesi li i ti sada nenavidan svome tastu i tašti? — 
upitaće onda kaluđer. 

— Svojedobno, dok sam živio u bijedi, oni su me pri- 
grlili i oženili me svojom kćerkom. Ako su me sada i od- 
bacili, to je samo zbog moje teške bolesti; kako se ja zbog 
toga mogu na nekoga ljutiti? Takva je moja zla kob. 

— Tvoje riječi kazuju, da si pošten i velikodušan 
čovjek. Tvojoj boljki je uzrok taj, što je ranjeno tvojih 
»sedam čuvstava«,5 i nisu ti potrebni lijekovi da se opo- 
raviš, već duševni mir. Jesi li se već prije držao Budinih 
zapovijedi, jesi li ikada čitao Budine zakone. 

— Nisam nikada! 


— To je »Cingan cin«, — reče kaluđer, vadeći iz ru- . 


kava svitak. — Moj mi je učitelj dao ovu svetu knjigu, 
a ja je poklanjam tebi. Ako je budeš čitao svaki dan, 
tužne će te misli ostaviti, bolest će proći, ti ćeš biti bogat 
i srećan dugo godina. 

“Ne smijemo zaboraviti, da je Sun Cin i svoje rođenje 
imao zahvaliti budističkom kaluđeru, koji je živio kraj 

hrama Čendžouske mnogodjetne bogomajke i u svome 
prijašnjem preporodu"! čitao baš taj zakonik. I tako, kad 
mu je kaluđer svega jednom pročitao svitak, Sun Cin ga 
upamti i poče kazivati napamet. 

Takva je veza između prijašnjih preporoda i kasnije 
sudbine čovjekove. 

Dugo sjeđaše Sun Cin poredo s kaluđerom i zatvo- 
renih očiju otegnuto ponavljaše zakonik. Pred jutro on 
neopazice zaspa, a kad se probudi, nađe se gdje sjedi na 
hrpi korova s »Cingan cinom«, čvrsto pritisnutim na 
grudi. Ni kaluđeru, ni njegovoj trščanoj kolibici nigdje ni 
traga. Sun Cin razmota svitak i veoma se začudi da mu 
zna sadržaj napamet. 

Izapravši usta vodom iz jezera, Sun Cin gromoglasno 
i zapijevajući uze govoriti Budine zakone i umah 'osjeti 
olakšanje i smirenost: bolesno mu tijelo nekako odjednom 
vascijelo ojača. Tad shvati, da ga je spasio sveti kaluđer, 
i da je taj spas bio predodređen njegovim preporodom. 

Iako je nebo pomoglo i spasilo Sun Cina, on je ipak 
ostao bez ikakvog utočišta, poput latice, koja pluta mo- 
rem. I on pođe kud ga oči vode. 

Zamalo vremena, kad već stade osjećati glad, izda- 
leka mu se učini, da u gaju pod brdom vidi ljudsku na- 
stambu. Sun Cinu ništa ne preostade, nego da se ponovo 
vrati svom starom zanatu i da krene do nastambe po milo- 
stinju. Ali ga ovaj put, mjesto zle sudbe, dočeka radost. 
Svršilo se zlopaćenje — došla sreća. 

Jer, odista:, 


Prestade cesta, i nema puta, 
Kad gle — opet je stazica tu; 
Makar do dna iscrpemo vodu, 
Opet će negdje izvor poteći. 


Kad se Sun Cin primače gori vidje da ondje nema ni- 
kakve nastambe. Pogled mu padne jedino na koplja, nože, 
sulice i koštunice, koje su ovdje-ondje bili pobodeni u 
debla. Nemalo se tome začudivši, Sun Cin skupi hrabrost, 
krenu naprijed i ubrzo nabasa na porušeni hram Duha 
zemlje. U hramu je stajalo osam velikih, dobro zabravlje- 
nih sanduka, skrivenih pod lišćem pirevine i borovim gra- 
nama. i 

Nema sumnje, da su ove sanduke ovdje sakrili raz- 
"bojnici a oružje su, kao primjernu prijetnju pozabadali 
pred ulazom. »Iako ne znam, kome pripada imetak, ništa 
mi ne brani da ga uzmem«, premišljaše u sebi, Sun Cin, 
kome je već u glavi bio sazreo plan. Zabadajući u zemlju 
borovo granje, kako bi obilježio put, on se tiho iskrade iz 
šume i izbi na samotnu brežinu. I ovdje mu se osmjehnuše 
uspjeh i sreća. Desilo se tako, da je upravo u taj čas na 
obalu pristao poveliki čamac: vjetar u krmu i pokvareno 
krmilo prinudiše ga da ovdje pristane, a lađari su sada 
upravo popravljali korman. Sun Cin, tobože smeten i uzbu- 
čen, primače se čamcu i obrati se lađarima slijedećim 


Paar 


sa sobom. 

Lađari ne povjerovaše odviše Sun Cinovoj priči. 

— U hramu je osam velikih sanduka, — proslijedi 
Sun Cin — svi su krcati naših stvari. Hram se nalazi ne- 
daleko odavde lijepo bih zamolio, da nekoliko ljudi izađe 
na obalu i prenese u čamce moju imovinu. Drage volje 
ću vam iz zahvalnosti dati jedan sanduk. Ako se, kojim 
slučajem, razbojnici, vrate ne samo da ne ćemo uspjeti 
ništa da učinimo, već ćemo navući na se gorku nevolju. 

Ljudi, koji su mogli, u potrazi za zaradom, proputo- 
vati tisuće lia, začuvši za osam sanduka prepunih blaga, 
radosno pristadoše da pođu za Sun Cinom. Šesnaest ljudi, 
koji krenuše za njim, svrstaše se u osam parova, a svaki 
par nosaše sa sobom užad. 

Sun Cin dovede lađare u hram, i tamo oni uistinu 
ugledaše osam sanduka. Sanduci bijahu vrlo teški, tako, 
da su dvojica nosili po jedan, i osam pari nosača bijaše 
upravo ono, što je trebalo. 

Oružje, što je stršalo iz drveća, Sun Cin poiščupa i 
sakrije u gustoj travi. Kad svi sanduci bijahu utovareni 
u čamac, a krmilo popravljeno, lađari upitaše Sun Cina, 
kamo bi želio krenuti. I 

— Ja putujem rodbini u Nankin, — odvrati Sun Cin. 

— Sjajno! Naš čamac mora baš u Guadžou,5 tako da 
nam je to usput, i mi vas možemo povesti. 

Čamac se otisnu i ne zaustavljaše se dobrih pede- 
setak lia. Na odmorištu, uzdajući se u darežljivost boga- 
tog trgovca iz Šensija, lađari razvezaše kese, kupiše Sun 
Cinu vina, mesa i prirediše mu gozbu u čast izbavljenja 
iz nevolje. 

Slijedećeg dana, nadme se pogodni zapadnjak, lađari 
podigoše jedra i domalo stigoše u Guadžou. Od Guadžoua 
bijaše svega nekoliko desetaka lia do Nankina. Sun Cin 
najmi na prijelazu čamac, izabra sedam sanduka i naredi 
da ih se prenese na čamac, a najlakši sanduk pokloni la- 
đarima, održavši tako svoju riječ. 

Nećemo pripovijedati, kako su lađari otvorili sanduk 
i podijelili među se njegovu sadržinu. 

Prevezavši se do tvrđe Luncjanguan, Sun Cin nađe 
svratište i otsjedne u njem. Pozva bravara, koji mu ot- 
ključa sanduke, i, otvorivši sanduke, uvjeri se, da su 
krcati zlatom, jaspisom, biserjem i ostalim dragocjeno- 
stima. Sve to blago razbojnici su zacijelo skupljali godi- 
nama i, naravno, ne bi ga se dokopali od jedne jedine 
obitelji. 

Sun Cin isprva proda na trgu sadržinu jednog san- 
duka i dobi za nju nekoliko tisuća zlatnika. Bojeći se, da 
bi takvo bogatstvo moglo izazvati sumnju, Sun Cin se pre- 
seli u grad, gdje uze kućnu poslugu, obuče se u najbolju 
svilu i poče se hraniti najbiranijim jelima. Od sadržine 
ostalih šest sanduka za sebe zadrža samo one skupocjenosti, 
koje bi mu mogle ustrebati, sve ostalo proda i dobi naj- 
manje nekoliko desetaka tisuća zlatnika. Tad u samom 
Nankinu, kraj kapije Ifenmen, Sun Cin kupi veliku kuću, 
dogradi joj gostinjski i vrtni paviljon, i napuni je ukra- 

sima. Pred kućom Sun Cin otvori zalagaonicu. Osim toga, 
u nekolikim mjestima kupi zemlje. U kući je bilo mnogo 
slugu, od kojih desetorica izvršavahu dužnosti glavnih 
upravitelja. Bogataš držaše također četiri lijepa mališana, 
koji su ga svuda i svugdje pratili. U prijestolnici Sun Cina 
zvahu »bogataš Cjan«. Iz kuće se izvozio u bogatoj kočiji, 
a kuća mu je bila puna zlata i dragocjenosti. 

Od davnine kazuju: »Stan mijenja raspoloženje, hrana 
mijenja tijelo«. Sada, kad se Sun Cin obogatio, izmijenilo 
mu se i spoljašnje obličje: popunio se, prizdravio, oči mu 
opet sjale. Nije bilo više prijašnje bolesne i izmučene 
spoljašnosti, nestadoše negdašnji jadi i siromaštvo. 

Zaista: 

Ako sreću sretneš gdje na putu, 
Ti si zdrav i dobre volje; 

Isto tako i jesenji mjesec 
Obnovljenim sija sjajem. 


To je istom prvi dio naše priče. A sad ćemo se vratiti 
k Ičun. 

Onog dana, kad njeni roditelji zapovjediše Sun Cinu, 
da pođe na obalu po pruće, Ičun se zamislila: »Očito otac 
i majka ni na šta ne misle, kad mogu tako bolesnog čov- 
jeka slati po drva«. Spremala se da ne pusti svog muža, 
ali se bojala usprotiviti očevoj zapovijesti. Dok je Ičun 
uznemireno očekivala muževljev povratak, odjednom 
spazi, kako joj otac dohvati motku i brzim pokretima po- 
činje otiskivati džunku. Džunka se otisnu od obale i krenu 
pod razapetim jedrima. Ičun, sva prestravljena, zazva oca: 

— Zar ti odlaziš? Ta na obali mi ostade muž. 

— Kakav tvoj muž? Taj bolesni đavo? I ti se još za 
njega brineš? — reče mati, pljunuvši kćeri u lice. 

— Oče, majko! Što znače vaše riječi? — prestravljeno 
viknu Ičun. 

— Znače, da je tvoj otac napokon odlučio da se otrese 
tog živog sušičavog kostura, — svirepo sasu majka kćeri. 
— Ionako je bolest tvog muža neizlječiva, i još samo može 
zaraziti druge. 

Ičun nešto steže u grlu, suze joj curkom potekoše, i 
ona odmah istrča iz kajite. Kušajući spustiti jedra i okre- 
nuti džunku, ona dohvati užeta, kojima su jedra bila ve- 
zana, i poče ih driješiti. 

Starica-mati silom odvuče kćer na krmu. Ičun pade 
na koljenja i, bijući se u grudi, poče zaklinjati nebo i 
zemlju, da joj roditelji vrate muža. 

Dok je ona bjesnila i vikala, džunka je već uz po- 
voljan vjetar prevalila nekoliko desetaka lia. 

— Dijete moje, počuj, što ću ti reći, — uze otac umi- 
rivati Ičun. — Kad ženi ne posreći s mužem, onda se pati 
cijelog života. Tvoj muž boluje od sušice i, prije ili ka- 
snije, mora umrijeti, tako da biste se morali rastati. Nije 
ti to bilo suđeno! A kad je već jednom tako, bolje je da ga 
se prije otreseš, nego da upropastiš svoj mladi život. Vi- 
djećeš, mi ćemo ti pronaći dobrog muža, i život će ti kre- 
nuti na bolje. Prestani da misliš o njemu! 

— To, što vi učiniste, — jedila se Ičun — ne odgo- 
vara zahtjevima dužnosti i čovječnosti i krši zakon, koji 
je stvorilo nebo. Ta vi ste mi sami namijenili Sun Cina, | 
učinili nas mužem i ženom. Ja sam zajedno s njime živ- 
jela i moram zajedno s njime umrijeti. Imam li pravo da 
se žalim na svoju sudbinu? Ma da mu je bolest neizlječiva, 
valjalo bi pričekati, da u miru umre. Zar se može ostaviti 
svog bližnjeg samog na pustoj obali? Ako on sad umre, ja 
ću se smatrati krivom za to, i svakako ću se ubiti. Ako vi 
mene volite, odmah okrenite džunku i pođite da potražite 
Sun Cina, dok drugi ne pođe u potragu za njim. 

— Tvoj sušičavac, — otpovrze kćerci starac — nije 
našao džunku na mjestu i zacijelo se otputio u neko selo, 
da prosi milostinju. Kako bismo ga sad našli? Osim toga, 
sad smo plovili niz vodu uz pogodan vjetar i odmakli smo 
stotinu lia daleko, tako da nema smisla da se vraćamo. 
Bolje se umiri. 

Videći, da otac ne želi da joj ispuni molbu, Ičun, ki- 
dajući se od plača, istrča na palubu, pritrča ogradi džunke 
i htjede se baciti u vodu. Srećom je starica Lju bila okre- 
tna žena, te ju je uspjela zadržati. 

Ičun se Klela, da će se ubiti i nije prestajala plakati 
i ridati. : 

— Što da učinimo s našom tvrdoglavom kćerkom! — 
gunđali su starci. Cijelu noć su neprestano pazili na Ičun, 
a izjutra, popustivši kćerinim molbama, okrenuše džunku. 

Valjalo je sad ploviti uz vodu, usto je puhao strašan 
vjetar u krmu, tako da za cio dan ne prevališe ni pola 

puta. Cijelu slijedeću noć Ičun je opet proplakala, ne mo- 
gući se umiriti. 

Istom pred veče trećeg dana pristadoše na zlokobnom 
mjestu. Ičun glavom izađe na obalu i krenu da traži muža. 
Kad vidje snopove pruća, razbacane po plićaku i nađe po- 
red njih pilu, koju odmah poznade, ona pojmi, da je ta 
drva vezao njen muž. Sun Cina nigdje nije bilo, i njegovoj 
ženi postade neopisivo teško. Ne hoteći povjerovati u mu- 
ževljevu smrt, Ičun je uporno tražila, da se traganje na- 
stavi, i starcu nije drugo ništa preostalo već da krene 
ustopice za kćerkom. Dugo su hodali. Uokolo bijaše samo 
tamna šuma i silne planine, nigdje ljudskih tragova. 

Starac Lju nagovori kćerku, da se vrate na džunku, 
gdje ona opet proplaka cijelu noć. Četvrtog dana, još prije 
. sunčeva izlaska, Ičun opet namoli oca, da krene s njom u 
potragu. 

I opet uokolo bijaše divlji zabitni kraj, i odet im ne 
uspije naići na ljudski trag. Uplakana Ičun se vrati na 
džunku. 

»U tako zabačenom kraju«, rasuđivaše Ičun, »kako je 
moj muž mogao doći do hrane? Osim toga, od duge bolesti 
nije bio u stanju ni da se kreće. Besumnje se bacio u 
vodu, ostavivši na obali drva i pilu.« 

Od takvih misli glasno se rasplaka, a i bacila bi se u 
vodu, da ne bi majke, koja je ponovo uspjede na vrijeme 
zadržati. 

— Moji roditelji se brinu za moje tijelo, ali se nisu 
znali pobrinuti za moje srce, — predbacivaše Ičun star- 
cima. — Kad sam i onako odlučila umrijeti, onda je bolje, 
da mi se dopusti to učiniti. Što prije umrem, prije ću se 
sastati s mužem. 

Starci više ne mogaše izdržati kćerkinih patnji, te se 
sasvim izgubiše. 

— Kćeri naša, — majka se obrati Ičun — tvoji r0- 
ditelji su postupili nepošteno, i sve, što se sad događa, 
izazvala je njihova zabluda. Ali, sad je već gotovo, i zalud 
se kajati. Sažali se na nas starce. Osim toga, mi nemamo 
nikoga i teško da bismo preživjeli tvoju smrt. Oprosti 
nam, pokaži svoje milosrđe i pričekaj, da tvoj otac da 
oglas o potrazi, koji će biti nalijepljen po svim obalskim 
gradovima i mjestima. Ako gospodin Sun Cin nije umro, 

on će nam se moći vratiti, dok pročita naš oglas. Ako prođu 
tri mjeseca, i od njega ne bude nikakvih vijesti, ti ćeš odati 
mužu obavezne počasti i obaviti sve potrebne žalobne 
obrede. Otac će ti dati za to novaca, i ti ne ćeš morati ni 
na čemu štedjeti. 

Ičun padne na koljenja i sa suzama u očima stade 
zahvaljivati svojim roditeljima: 

— Ako ste vi tako odlučili, onda sad mogu mirno 
umrijeti. 

Starac Lju odmah napisa oglase o potrazi i izlijepi ih 
na najuočljivijim mjestima u obalskim gradovima i mno- 
gim naseljenim mjestima. 

Prođoše tri mjeseca, ali ne bi nikakvih vijesti o Sun 
Cinu. : 

— Nema sumnje, da je moj muž umro, — reče jed- 
nom Ičun i odmah se počešlja kao udovica, odjenu haljinu 
od proste konoplje, sva se obuče u žalobnu odjeću, a na 
kućnom oltaru postavi mužu tablicu,** pred kojom se kla- 
njala i prinosila žrtve. Osim toga pozvala je devet budi- 
stičkih kaluđera, koji su tri dana i tri noći molili za sreću 
duše Sun Cinove. Ičun dade kaluđerima za trud svoje 
ukrase iz kose i dragocjene naušnice. 

Starci Lju, koji su nježno ljubili svoju kćerku, bili 
su spremni da za nju podnesu bilo što. Nisu je ni u čemu 
sprečavali i na neko vrijeme dali su joj potpunu slobodu. 
Otada je Ičun počela plakati od ranog jutra do kasne ve- 
čeri i od kasne večeri sve do jutra. Ne bijaše ni jednog 
lađara-zemljaka, koji ne bi suosjećao s Ičun. Trgovci, koji 
poznavahu obitelj Lju, doznavši za nesreću, koja se desila, 
žalili su za Sun Cinom, izražavali svoju sućut lađarevoj 
kćeri. Proplakavši šest punih mjeseca zaredom, Ičun se 
napokon umiri. 

. — Naša kćerka posljednjih dana ne plače, — jedared 
reče starac Lju svoj oj ženi — pomalo se smiruje. Dobro bi 
bilo da je nagovorimo, da se uda. Inače, na koga ćemo se 
mi starci osloniti, i to još s kćerkom udovicom. 

— Ti si potpuno u pravu, — odvrati majčica Lju — 
bojim se samo, da Ičun neće pristati. Treba tomu prići 
vrlo oprezno. 

 Prominu još mjesec dana. Dvadeset i četvrtoga de- 
cembra starac Lju upravi svoju džunku prema Kunšanu, 

da bi u rodnom kraju dočekao Novu godinu. Našavši se u 
rođenoj kući, starac Lju se opije, vino mu dade hrabrosti 
i on uze nagovarati svoju kćerku: 

— Skoro će Nova godina, skini svoju žalobnu odjeću. 

— Žalobna djeća za mužem nosi se cijelog života, — 
otpovrnu Ičun. — Kako bih je mogla skinuti? 

— Zar ćeš vječno nositi žalobnu odjeću? — razjedi se 
starac i okomi na kćer. — Ako ti ja dozvolim da je nosiš, 
nosićeš je, ako ne dozvolim, skinućeš je. 

— Pa neka naša kćer nosi žalobnu odjeću još neko- 
liko dana do kraja ove godine, — uplete se majčica Lju, 
da bi donekle umekšala grube muževljeve riječi. — Uoči 
Nove godine, kad priredimo čorbu od mesa i iznesemo iz 
kuće tablicu, nek onda skine žalobnu odjeću. | 

Vidjevši, da joj ni mati ni otac neće da popuste, Ičun 
prozbori kroz plač: 

— Vi ste sami ubili moga muža, a sad mi ne dozvo- 
ljavate da ga oplakujem, i to sve zato, što želite da me 
pošto-poto po drugi put udate. Ali, kako se mogu iznevje- 
riti svojoj dužnosti i tako postati krivcem pred pokojnim 
mužem? Neka radije umrem u žalobnoj odjeći, hego da 
dalje živim bez nje. 

Starac Lju se iznovice htjede okomiti na kćer, ali ga 
tad žena napadne psovkama i silom odvede u kajitu, gdje 
i zaspa. 

I opet, kao nekad, Ičun proplaka svu noć. 

Dođe novogodišnja noć: Ičun stajaše pred muževlje- 
vom tablicom i plakaše. Starci uspiju da umire kćer, i 
cijela se obitelj okupi za novogodišnjim stolom. Kad otac 
i majka vidješe, da Ičun neće ni da čuje za mesnu hranu, 
oni joj se nezadovoljno obratiše: 

— Ako nećeš da skineš žalobnu odjeću, što ti brani, 
da okusiš malo mesa? Nema smisla, da mlada žena izgubi 
svoju negdašnju ljepotu i zdravlje. 

— Ja još nisam umrla, ali u meni jedva paluca život. 
Meni je dosta zdjelica posne hrane, a i to mi je previše, 
pa kako bih onda mogla jesti meso? — odvrati Ičun. 


— Pa ako nećeš mesa, popij bar čašicu vina, da ti 


rasprši tugu, — predlozi majčica Lju. 
— Zar je ikada i jedna kapljica vina dospjela do 
devet izvora? Misleći na pokojnog muža, kako mogu da 

popijem vino? — kroz plač će Ičun, ustade od stola i ode 
na spavanje i ne dotakavši se jela. 

Poslije toga starci rekoše jedno drugome: »Jest, ništa 
mi ne možemo učiniti s našom kćerkom, ne može se slo- 
miti njena volja.« 

Otada ostaviše Ičun na miru. 

Slijedeća pokoljenja spjevaše pjesmu, koja je hvalila 
vrlu Ičun. U pijesmi se govorilo: 


O ženama kreposnim, vrlim i vjernim, 
Oduvijek su govorile knjige. 
Recite, da li je prostoga lađara kćerka 

itati o tome gdjegod mogla? 


Smrću se zaklev, mužu je ostala vjerna: 
Predanost to je, ko kamen čvrsta! 


Sve udove, što vjekovima bjehu slavne, 
Zar vrlije su od nje? Recite! 


Tu se naša pripovijest ne svršava: evo njena nastavka. 
Sun Cin, proživjevši više od dvije godine u Nankinu i još 
se više obogativši, uze pomišljati, da su njegov tast i ta- 
šta odista loše postupili prema njemu, ali da iz toga ni- 
kako ne izlazi, da se treba odreći žene, koja ga je voljela i 
ništa mu loše nije učinila. Ostavivši povjerljivim ljudima 
da upravljaju kućom, Sun Cin uze sa sobom tri tisuće sre- 
brenih lana, unajmi čamac i u pratnji četiri sluge i dvojice 
lijepih mališana uputi se u Kunšan, da se raspita o starcu 
Lju. Od susjeda dozna, da je lađar prije tri dana krenuo 
u Idžen.5% 

Sun Cin potroši dio svoga novca na kupovini robe i 
otputi se u Idžen. Ovdje otsjedne u poznatom svratištu i, 
dovršivši istovar robe, već se slijedećeg dana uputi u luku, 
da traži Ljua. 

Starčevu džunku spazi već izdaleka. Na krmi stajaše 
žena odjevena u prostu konopljenu haljinu, po čemu Sun 
Cin zaključi, da ga supruga još uvijek oplakuje i da se 
nije iznova udavala. To ga vrlo obradova. 

Vrativši se, obrati se vlasniku svratišta: 

— Ovdje je na rijeci usidrena džunka, na kojoj sam 
vidio ženu lijepa lika, ali odjevenu ju žalobnu odjeću. 
Doznao sam, da je vlasnik te džunke neki Lju Jucaj iz 
Kunšana a da mu je ta žena kći. Ja već tri godine nosim 

žalobnu odjeću za svojom ženom i sad bih htio zamoliti tu 
ženu, da produži rod moj. 

Zboreći tako, Sun Cin izvadi iz rukava deset srebrnih 
lana i tutnu ih gazdi: 

— Uzmite tu svoticu na vino i ne odbijte da budete 
moj prosac. Ako vam uspije to urediti, pobrinuću se da 
vas bogato nagradim. Ako starac bude pitao za vjenčane 
darove, recite mu, da se neću cjenkati ni za tisuću cina. 

Vlasnik svratišta radnosno uze novac, ode na džunku 
Ljuu i pozva starca u vinaru, gdje ga posjedne na počasno 
mjesto i uze mu se obraćati nevjerovatno učitivo i pri- 
iazno. 

— Ja sam prosti lađar, što vas tjera, da mi posveću- 
jete toliko pažnje, — u nedoumici upita starac vlasnika 
svratišta. 

— Prvo popij tri čašice, zatim ću ti sve po redu kazati, 
— odvrati potonji. 

— Ako mi ne objasnite o čemu se radi, neću se usu- 
đivati da dalje ovdje sjedim s vama, — izreče Lju, još 
više začuđen takvim odgovorom. ' - 

— U mome svratištu otsejo je bogataš po prezimenu 
Cjan, rodom iz Šensija. Bogastvo mu se cijeni na desetke 
tisuća zlatnika. Već su tri godine, kako je obudovio, i eto 
sada, zanijevši se ljepotom tvoje kćeri, htio bi da je uzme 
za ženu. Bogataš ti predlaže vjenčani dar od tisuću cina i 
moli me, da je ja isprosim. Nadam se, da ti nećeš odbiti. 

— Ko ne bi htio, da kći prostog lađara postane boga- 
taševom ženom! — uodvrat će starac. — Ali moja kći 
strogo oplakuje muža i, čim se samo spomene druga udaja, 
prijeti, da će se ubiti. Prema tome, od toga neće biti ništa, 
i dobroj želji vašeg gosta neću moći udovoljiti. 

Starac Lju ustade i već htjede otići, kad ga vlasnik 
svratišta uhvati za ruku. 

.— Sve što je ovdje na stolu naručeno je po volji 
gospodina Cjana, koji me je molio, da te pogostim. Kad 
je novac već potrošen, zašto da zalud propadne. Nije to ni- 
kakva nevolja, što se nismo složili. 

Starac Lju morade ostati. Uz vino vlasnik svratišta 
ponovo prozbori o Cjanovom prijedlogu i izrazi nade, da 
će Lju, pošto se vrati na džunku, o ovome u svojoj obitelji 
raspraviti i da će uspijeti da sve udesi. 

I 

. Starac Lju, kojega je već toliko puta uplašila kćer- 
kina prijetnja, da će se baciti u vodu, umjesto odgovora 
niječno zavrti glavom. Popivši vino, izađoše i oprostiše se. 

Vrativši se kući, vlasnik svratišta ispriča Sun Cinu o 
razgovoru sa starcem Lju. i 


. — Nije išlo sa ženidbom, pa gotovo, — odvrati Sun 
Cin, doznavši na taj način za nepokolebljivu odlučnost 
svoje žene. — Htio bih unajmiti Ljuevu džunku i njome 


otploviti uz rijeku Janci, da se oslobodim robe. Neće mi 
valjda i to starac odbiti? 

— Zato i ima džunku, da bi prevozio trgovce. Ne 
treba sumnjati: sigurno će pristati, — ubijedi Sun Cina 
vlasnik svratišta i istog dana saopšti lađaru novu molbu 
svog stanara. Starac naravno odmah pristade. 


. Sun Cin naredi slugama, da najprije utovare u čamac 
njegove stvari, a robu odluči do slijedećeg dana ostaviti 
na obali. Ustakavši novu kapu i obukavši novo odijelo, 
Sun Cin krenu prema čamcu; dvije sluge odjevene u ze- 
lenu svilu, s mirisnim štapićima" u ruci, pratili su bo- 
gataša. , 

Starci, držeći goste za trgovce iz provincije Šensi, ne 
poznadoše u njemu Sun Cina. Drugačije je s mužem i 
ženom, koji uvijek poznaju jedno drugo: Ičun je izdaleka 
motrila gosta i, premda to sama sebi nije smjela priznati, 
nije sumnjala, da taj trgovac nije niko drugi nego njen 
muž. 

»Čudno je,« zaplašeno i začuđeno govorila je sebi »ko- 


“liko je taj čovjek nalik na mog muža.« 


Tek što se Sun Cin obrete na džunki, odmah pogleda 
na onu stranu, gdje mu stajaše žena i prozbori: 

— Strašno sam ogladnio, ako imate samo hladno jelo, 
nalijte mi malo toplog čaja. 

Te reči još više začudiše Ičun. 

Tada čovjek, koji se izdavao za trgovca iz Šensija, 
stane vikati na svog slugu: i 

— Ja vas hranim i odijevam: korisnije je u slobodno 
vrijeme sukati užeta i plesti konope, nego sjedeti tako 
besposlen. 

_ Bijahu to iste riječi, koje je lađar dobacio Sun Cinu 

slijedećeg jutra, kad je on bio došao na njihovu džunku. 

Ičun se još više začudi. Domalo starac Lju sam donese 
čaj i poče dvoriti bogatog trgovca. 

— Ti imaš na krmi stari pusteni šešir, — progovori 
trgovac obraćajući se lađaru — posudi mi ga. 

Glupi starac, ne shvaćajući o čemu se radi, zapovjedi 
kćeri da donese šešir. Pružajući ocu pusteni selim Ičun 
tihano otpjeva četverostih: 


I ako star taj pusten šešir 
Moja ga je zakrpala ruka; 
Onaj, što ga želi sad ustaći, 
Kako malo on je nalik na se! 


Gost sasluša te riječi, čiji smisao drugima bijaše sa- 
svim nerazumljiv. Držeći šešir. u ruci, Sun Cin zapjeva 
nadovrat: 


Besmrtnici uvijek svoj mijenjaju lik5, 
Zemljaci ih ne poznaju više. 

Premda mjesto prnja brokat sad nosim, 
Ipak stari šešir ja pronađoh. 


Te noći Ičun reče svojoj majci: 

— Trgovac Cjan, što je u nas na čamcu, nije niko 
drugi nego Sun Cin. Kako bi inače mogao znati, da mi 
imamo stari pusteni šešir? Osim toga, i lice mu je vrlo 
nalik. Moju slutnju potkrepljuju i izrazi, kojima se služi. 
Dobro ga ispitajte. 

— Luda djevoiko, — reče starac Lju osmjehujući se. 
— Od tvog sušičavog muža nije ostalo više ni mesa ni 
kostiju. Ako pretpostavimo, da je dosele na životu, što bi 
mogao drugo činiti, nego da se negdje potuca? Kako bi 
došao do toliko bogatstva i ugleda? 

— Prije si se ljutila, kad smo te ja i otac nagovarali, 
da skineš žalobnu odjeću i iznova se udaš, — korila je sta- 
rica kćerku. — Nipošto nisi htjela da se složiš s nama i 
neprestano si kušala: da se utopiš. A sad, tek što si ugle- 
dala uglednog bogataša, odmah misliš da je to tvoj muž. 
Neće li te biti stid, ako ti to pred njim ustvrdiš, a on te 
ne prizna? 

Ičun od stida ne uzmože odgovoriti ni jednom rječju. 

Međutim starac zovnu ženu ustranu i reče joj: 

— Nisi pametno govorila s kćerkom. Zar nije sud- 
bina svakog čovjeka unaprijed određena? Juče me vlasnik 
svratišta pozvao u vinaru i uz vino kazao, da se taj trgo- 
vac želi oženiti našom kćeri i da nudi vjenčani dar u visini 
od tisuću cina. Ja sam poznavao neslomljivu odlučnost 
naše kćeri i zato nisam pristao. Sada, kad je tako teško 
obradovati Ičun bilo čime, zašto da ne iskoristimo priliku i 
dozvolimo joj da se uda za gospodina Cjana. I ja i ti bi 
tako pod starost bili osigurani. 

— Imaš pravo, — pristade starica — možda nije slu- 
čajno gospodin Cjan unajmio upravo naš čamac. Ispitaj 
ga sutra o svemu. 

— Već sam i sam na to pomišljao, — otpovrnu Lju. 

Slijedeći dan, dotjeravši se ujutro, Sun Cin uze stari 
pusteni šešir i stane ga dugo okretati u rukama. 

— Zašto gospodin tako pažljivo promatra stari pusteni 
šešir? — začudi se Lju. 

— Vrlo mi se sviđa kako je zašiven i zakrpan, — od- 
vrati trgovac. — Po tome, kako je to učinjeno, moglo bi 
se sigurnošću reći, da je to uradila vješta ruka. 

— Taj je šešir zašila moja kći, — odgovori lađar. — 
Što vam se tu dopalo? Jučer mi je vlasnik svratišta rekao 
o gospodinovim nakanama, ali ja još uvijek nisam siguran 
da nije slagao i htio bih vas lično o tome zapitati. ' 

— Što ti je on rekao? — zapitaće Sun Cin, gradeći se 
da ne zna o čemu se radi. 

— Vlasnik svratišta mi je tekao, da ste prije tri go- 
dine izgubili ženu i da se sve dosad niste ženili, te da biste 
htjeli uzeti moju kćer za ženu. 

— Abili ti pristao na to? — upita Sun Cin lađara. 

— Ja bih to itekako želio. Ali, nažalost, moja kćerka 
najstrožije se drži oplakivanja muža i zaklela se, da se 
neće ponovo udavati. Zato ja i nisam smio na prečac dati 
svoj pristanak. 

— Kako je umro tvoj zet? — zanimalo je trgovca. 

— Na veliku žalost, zet mi je obolio od sušice, — od- 
govori lađar. Prije nekoliko godina iskrcao se na obalu, da 
nakupi drva, i nije se vratio. Ja pak o tome ništa nisam 
znao, već sam otplovio. Poslije toga sam napisao oglase 
o potrazi, tražio ga i raspitivao se za njega posvuda tri 

mjeseca, ali od njega ni traga ni glasa, Vjerovatno se bacio 
u rijeku i utopio. 

— Vaš zet nije umro, — odvrati trgovac. — Sreo je 
svetog starca, i on ga je izliječio. Osim toga, vaš je zet 
došao do velikog bogatstva. Ako želite da vidite zeta, po- 
zovite kćer, i ja ću joj ga pokazati. 

Ičun, koja je cijelo vrijeme prisluškivala razgovor, 
pri poslijednjim trgovčevim riječima glasno zaplaka i, is- 
trčavši iz kajite, okomi se na tobožnjeg trgovca: 

— O, nesrećniče! Tri godine sam zbog tebe nosila 
žalobnu odjeću, patila i mučila se, a ti sve dosada nisi htio 
da se pokažeš. 
> — Dođi k meni, ženo moja — reče Sun Cin i također 
zaplaka. 

Grleći jedno drugo, muž i žena gorko plakahu. 

— Sad sam se na sopstvene oči uvjerio, da to nije 
neki gospodin Cjan, — saopšti starac Lju svojoj ženi. — 
Moraćemo oboje tražiti od njega oproštenje. 

Starci ižađoše na palubu i počeše se dukoko klanjati 
zetu. 

— Čemu to klanjanje! — dobaci Sin Cun roditeljima 
svoje žene. — Samo budite dobri prema meni, i ako jed- 
nom obolim, ne otjerajte me. 

Staraci bijahu grozno zastiđeni. 

Ičun skide žalobnu haljinu i baci tablicu u rijeku, a 
Sun Cin pozva svoje sluge i zapovjedi im, da pozdrave 
njegovu taštu. ' 

“Starac Lju zakla kokoš, donese vina i uze dvoriti kćer 
i zeta. I ponovo na džunki primiše goste i ponovo bi prire- 
đena gozba. 

Kad se pirovanje okonča, majčica Lju ispriča Sun 
Cinu, kako njena kćerka već više od tri godine nije okusila 
mesne hrane ni vina. Sun Cin bijaše toliko dirnut, da mu 
iz očiju navališe suze. Sam ponudi ženi čašicu vina i na- 
govori je, da pojede mesa. 

< Vi ste me svirepo prevarili, htjeli ste me ubiti, 
sad ja prema vama ne moram više osjećati ni ljubavi, ni 
dužnosti. Ne bih vas morao ni poznavati, — progovori Sun 
Cin starcima. — Ako danas i pijem vaše vino, to je jedino 
zbog vaše kćerke. 

— Da te onda nisu prevarili, — umiješa se Ičun — 
zar bi mogao postati ugledni bogataš? Osim toga, svoje- 
vremeno su ti moji roditelji učinili mnogo dobra. Zabo- 
ravimo danas sve što je bilo rđavo i sjećajmo se samo 
dobra. 

— Usrdno ću ispuniti želju svoje mudre žene, — reče 
Sun Cin. — Već sam se skućio u Nankinu, — proslijedi 
on — imam ondje svu silu zemlje i vrtova. Starci mogu 
napustiti svoj posao i preseliti se u Nankin, da ondje sa 
mnom žive. Ondje će im biti mirnije i veselije. Neće Ji 
to biti divno? 

Starci dugo zahvaljivahu svom zetu. Suvišno je pri- 
čati o tome, kako je prošla ta noć. 

Slijedećeg dana vlasnik svratišta, dočuvši za događaje 
na džunki, dođe s čestitkama. ' ' 


I. opet cijeli dan prođe u pirovanju. Sun Cin naredi 
trojici slugu, da ostanu u svratištu i prodaju robu, a sam 
se otputi s obitelju u Nankin. 


Proboravivši nekoliko dana u gradu, sa ženom otpu- 
tova u Kunšan, da obiđe grobove predaka. Obavivši obred, . 
kojim se prinose žrtve mrtvim precima, ne zaboraviše 
usput obilato nadariti rodbinu. 


Fan, bivši načelnik sreza Cjanšansjan, koji je svoje- 
dobno tako surovo postupio prema Sun Cinu, bio je u 
ostavci i živio je sada u svom rodnom kraju Kunšanu. 
Kad do njega dopriješe glasovi, kako je njegov bivši tajnik 
postao ugledni bogataš i da se sad nalazi u Kunšanu, on se 
toliko plašio susreta s njime, da se više od mjesec dana 
skrivao negdje u srezu, ne usuđujući se pojaviti u gradu, 
sve dok Sun Cin bijaše u Kunšanu. 


' Završivši svoje poslove-u rodnom kraju, Sun Cin se 
iznova vrati u Nankin. Nije potrebno ovdje spominjati, 
kako je cijela Sun Cinova obitelj cvala, bogatila se i ži- 
vjela u potpunom zadovoljtsvu. Reći ćemo još samo, da 
je Ičun, opazivši da njen muž svako jutro u molionici 
otegnuto zapjeva Budine zakone, njega upitala, zašto to 
radi. Sun Cin ispriča svojoj ženi, kako je ozdravio poslije 
susreta sa starim kaluđerom, koji mu je poklonio »Cingan 
cin«. 

Ičun, dirnuta tom pričom, zamoli muža, da je nauči 
govoriti te zapovijesti, i otada su ih muž i žena do u sta- 
rost zajednički izgovarali. 

Sun Cin i njegova žena proživješe više od devedeset 
godina, ne znajući što je bolest. Njihovi sinovi i unuci 
ubrajahu se u najpoznatije nankinške bogataše, a mnogi od 
njih postigoše visoku naobrazbu i ugledne položaje. 

Kasnija pokoljenja ispjevala su o tome slučaju slije- 
deće stihove: : 


Lju, lađar, premda milosrdan bje, 
Nije takav bio sve do kraja. 
Mnoge patnje stog doživi Sun Cin, 
No na kraju ozari ga sreća — 
»Cingan cin« mu pomogo je Budin, 
Da se spasi od bijede i jada, 
A šešir pusten zakrpani 
Muža i ženu sastavi opet. 


ALHEMIČARI, KOJI SU SE HVASTALI SVOJIM £ 
UMIJEĆEM, GRABE NOVAC 


očećemo pripovijedati odatle, kako je 
u gradu Suncjanu! živio bogataš po 
prezimenu Pan, koji je pripadao Go- 
cicjanu?. Bijaše to čovjek velika zrra- 
nja i neuporedive krasnorječnosti. 
Jedina mu slabost bijaše alhemija, u 
koju je slijepo vjerovao. Primajući 
u svojoj kući mage i čarobnjake, koji su znali tajnu »da- 
na«) on .je potrošio svu silu novca na opite. Mnogo puta 
su ga nasamarili njegovi učitelji, ali ga to nije nimalo 
zbunjivalo. »Ne polazi mi za rukom, jer nisam uspio pro- 
naći pravog alhemičara«, govorio je on sam sebi i sve je 
čvršće vjerovao u alhemiju Alhemičari su mu dolazili u 
gomilama: svaki se hvastao svojim umijećem i mislio 
jedino na to, kako će prevariti Pana. 

Jednom podjesen bogataš Pan odluči da krene na 
izlet jezerom Sihu*. Stigavši u Handžou,* odluči da se tu 
kratko vrijeme zadrži. Nije se još pravo ni smjestio, kad 
primijeti, da u susjednom praviljonu stanuje neki stranac 
Stigao je onamo s nekom ženom, praćen cijelim mnoš- 
tvom slugu, koji su za njima nosili njihov prtljag. Mlada 
ljepotica, koja je prispjela sa strancem bijaše, kako ie 

doznao Pan, došljakova žena. Taj je čovjek svaki dan 
unajmljivao džunku, na kojoj se vozao po jezeru sa svojom 
ljepotom-ženom. Na džunki su se priređivale raskošne 
gozbe s muzikom i pjevanjem. Supružnici su pri tom sje- 
dili za stolom punim divnih pehara i vinskog posuđa, od 
kojih veći dio bijaše zlatan ili srebrn, Predveče bi izlazili 
na obalu, i u paviljonu bi zaplamsale jarke svijeće. Sve 
one, koji su ga posluživali, stranac je bogato nagrađivao. 
g »Sigurno je on istog soja, kao Tao Džu* ili I Dun: 
prvorazredni bogataš,« čudio se u sebi Pan, motreći su- 
sjeda iz svoga paviljona. 

Pan se raspitao o susjedu, počeo se s njime viđati. 
Jednom osloviše jedan drugog po prezimenu i izraziše že- 
lju, da se sprijatelje. 

.— Nema čovjeka, koji bi se po bogatstvu mogao s 
vama usporediti, — jednom će Pan novom znancu. — 
Svaki dan trošite toliko novaca, da zacijelo hrpe srebra i 
zlata u vašoj kući dosižu do zviježđa Sjevernog medvjeda, 
inače bi vašem bogastvu morao doći kraj. 

— Čak kad bi moje blago dosizalo do Sjevernog med- 
vjeda, i onda ga ne bi bilo teško potrošiti — valja samo 
početi trošiti! Treba znati takvo sredstvo, pomoću kojega 
novac ne bi nikad presušio, — odvrati stranac. 

— Ali kako se može naći takvo sredstvo? Lijepo bih 
vas molio, da me uputite u to. 

— Eh, znate, mi se ioš premalo poznajemo, da bismo 
mogli govoriti o tome: možda me nećete ni razumjeti, ni 
povjerovati mi. h 

Primjetivši, da stranac nastoji izbjeći razgovor o 
tome, Pan uze uporno ponavljati svoju molbu. Tuđinac, 
otpustivši sluge, prošaputa na uho sabesjedniku: | j 
' — Ja imam tvar »devet preobraženja.« Pomoću nje 
mogu olovo i živu pretvarati u zlato. Potrebno je samo da 
otopim tvar »dan,« pa da zlato i srebro ne bude za mene 
skuplje od običnih krhotina. Ništa za mene nije skupo. 
'_— Začuvši, da se govori o kamenu mudraca, Pan ra- 
dosno uskliknu: 

“ — Umijeće preobražaja pomoću kamena mudraca, to 
je uoravo ono, čime se ja bavim. Mnogo sam puta pokušao 
prodrijeti u tajnu tog umijeća, ali mi nije polazilo za 

rukom. Lijepo bih vas molio, da mi izađete u susret i 
uputite u tajnu svoje magije. 

— Nije tako jednostavno saopštiti tu tajnu. Ako ho- 
ćete, ja bih jedino mogao pred vama učiniti srebrni opit, 
— reče alhemičar i zapovjedi dječaku-sluzi, da pod lonce 
za taljenje zapali vatru. I, stalivši u njemu nekoliko ko- 
mada olova i žive, on izvadi iz svog odijela papirnati za- 
motuljak. U svitku bijaše prašak, i on baci jedan uštipak 
u lonac, zatim poče izlijevati taljevinu; koja se pretvori u 
šipke srebra, bijelog kao snijeg. 

»Evo, kako je lako dobivati srebro!« pomisli u sebi 
Pan. »A meni, što sam god pokušao, donijelo je jedino 
gubitak. Ovog puta mi je upalilo. Svakako ću ga zamo- 
liti, da me nauči, kako se tim načinom dobiva zlato.« 

Ea: Kako dolazite do tog praška? — upitaće Pan alhe- 
mičara. : 

— Moj način se zove »majka-srebro rađa sinove.« 
Prije svega treba imati srebra za »srebro-majku«; ko- 
ličina srebra za zapršku sasvim je beznačajna. Srebro 
treba prekaliti u zapaljivom prahu: zato ga treba držati 
u loncu sve dok plamen deset puta ne obuhvati kovinu. 
Kad se na njem stvore žute žile, koje će se postepeno 
pretvarati u bijelosnježne, vi otklopite lonac i izvadite iz 
njega prašak tvari »dan,« koji se ondje stvorio; tada je 
mrvica praška velika koliko zrnce riže ili prosa sasvim 
dovoljna, da dobijete srebro, ili zlato. Srebro-majka, koju 
smo stavili kao zapržak, ostaje potpuno neoštećena. 

— A koliko treba takve srebro-majke? 

— Što više, to je bolji prašak, »dan.« Ako vi pri top- 
ljenju dobijete bar polovicu gea* takvog praška, vaše će 
bogatstvo prevazići državnu riznicu. 

— Ja nisam baš vrlo bogat, ali nekoliko tisuća mogu 
žrtvovati. Najponiznije vas molim, da posjetite moju kuću 
i tamo obavite svoj opit. Tad ću smatrati, da se ispunila 
moja životna želja. 

— Moje umijeće nije takvo, da bi ga mogao otvoreno 
pokazivati ljudima, — odgovori na to alhemičar — ai 
neugodno mi je s nekim drugim vršiti opite. Međutim, kad 
vi tako hoćete, ja ću vam udovoljiti, to prije, što je do 
našeg susreta došlo nebeskom voljom. Ako mi kažete mje- 

sto vašeg prebivanja, pobrinuću se da vas prvom prilikom 
posjetim. 


— Ja živim u Suncjanu. Ako ste vi spremni da me . 


udostojite svojom posjetom, molim vas, da pođete odmah. 
Inače, ako se sad rastanemo, ko zna, hoćemo li se još sre- 
sti! Zašto da prepustimo tako pogodnu priliku?! 

— Ja sam stanovnik Džundžoua)? kod kuće me čeka 
starica majka. Uvijek su me privlačile ljepote Ulina,! i ja 
sam odlučio da sa ženom ovdje proboravim neko vri- 
jeme, crpeći sredstva iz svog lonca. Sad mi je vrijeme da 
se vratim kući. Pred takvim istinskim prijateljem ne želim 
skrivati tajne svog umijeća, ali moram najprije otpratiti 
kući ženu, obići majku i istom poslije toga ću moći na- 
vratiti do vas. 

— U mom vrtu ima usamljeni paviljon, gdje bi 
mogla otsjesti vaša cijenjena supruga. Zašto ne biste vi i 
ona neko vrijeme ostali kod mene? Naravno, ja neću moći 
da vas dostojno dočekam, ali vas svejedno usrdno molim, 
da ne odbijete moju molbu. Zaklinjem vas, budite toliko 
dobri'i dođite do mene. 

— Pa dobro, — reče stranac, klimnuvši glavom. — 
Kad već toliko uporno navaljujete, ja se slažem. Dopustite 
mi samo, da obavijestim ženu i spremim se za put. 

Pan nije mogao obuzdati svoju radost. Istog dana na- 
pisa svom novom prijanu pozivnicu, u kojoj ga moli, da se 
zajednički provezu jezerom. Slijedećeg je dana Pan vozao 
druga džunkom, gosteći ga vinom i ukazujući mu svu 
moguću pažnju. Domaćin je neumorno hvalio gosta, a ovaj 
se svejednako hvastao svojim umijećem. Cio dan prove- 
doše zajedno, žaleći jedino, što se ne susretoše prije, i 
rastadoše se vrlo zadovoljni jedan s drugim. 

Drugog dana alhemičar priredi uzvratnu gozbu. Su- 
višno je govoriti o raskoši i veličanstvenosti, koje su sve 
to obavijali. 

Prijatelji se dogovoriše, da će zajedno krenuti u Sun- 
cjan. Unajmiše dvije velike džunke, preniješe na njih pr- 
tljagu i otisnuše se na put. Alhemičareva žena, koja je 
putovala na susjednoj džunki, od vremena do vremena bi 
izgledala kroz prozorčić iza zastora. Bila je tako lijepa, 
da je Pan, pogledajući je krišem, žalio, što se ne može 
odmah s njome upoznati. 

Uskoro stigoše u Suncjan. Džunka stade pred kućom 
mladog bogataša, i Pan zamoli alhemičara, da siđe na 
obalu. Kad bje dovršen obred primanja gostiju i ispijanja 
čaja, domaćin se obrati svom saputniku. | 

— Ovo je moja glavna zgrada, i ovdje je previše svi- 
jeta. Pored ove kuće nalaze se moje privatne odaje. Mo- 
liću svoje mile goste, da se ondje smjeste. Ja ću se pak 
nalaziti pored njih u mom paviljonu za rad. Tamo će nam 
biti spretnije: to je vrlo samotno i mirno mjesto. Kako je 
vaše cijenjeno mišljenje? ' 

— Najvažnije je za naše alhemičarske opite — ot- 
povrnu stranac — posvemašna tišina: strani ljudi bi nam 
mogli smetati. Meni se čini najzgodnije, da se okoristim 
vašim prijedlogom, budući da će u tom slučaju i moja 
žena moći da bude pored mene. ; 

Uz te riječi alhemičar dohvati Pana za ruku i obojica 
dada u vrt. Došavši do kapije, alhemičar radosno uz- 
vikne: 

— Kako divno samotno mjesto! Baš kao da je stvo- 
reno za naše pokuse: Mojoj će ženi ovdje biti vrlo ugodno, 
i mi ćemo moći tu mirno raditi. Kako mi se čini, vama 
očito dobro ide posao! ' 

Pan posla sluge, koji su morali dočekati mladu go- 
spođu i smjestiti je u novom domu. Domalo, raskošno 
čareva žena u pratnji dviju služavki izađe u vrt. 

Kad se žena pojavi, Pan htjede otići. 

— Mi smo sad svoji, kao članovi jedne obitelji, — 
zaustavi ga alhemičar i zapovjedi ženi, da pozdravi mla- 
dog domaćna. 

Promotrivši pažljivo ženu, Pan spazi, da je ona jedna 
od onih ljepotica, pri pojavi kojih »ribe dublje zaranjaju 
u vodu, a ptice uzleću još više;« »mjesec se skriva, 
cvijeće se stidi.«!! Pan, kao da se pretvorio u lava od 
snijega, koga su doveli do vatre: sav nekako umekšao i 
oslabio. Misli o alhemiji bijahu daleko potisnuti. 

— Ovdje imam mnogo soba, — obrati se Pan alhemi- 
čaru — tako da će vaša cijenjena supruga moći izabrati 
odaju po svom ukusu. 

Alhemičar ode, da sa ženom odabere odaju, a Pan 
dotle požuri kući, izabere par zlatnih ukosnica i naruk- 

vica. Pri prvom susretu sa svojim gostom, Pan mu pruži 
dragocjenosti. 

— Molim vas, u ime _ mog najdubljeg poštovanja 
prema vašoj supruzi, predajte joj od mene ove stvarčice, 
i nadam se, da neće odbiti da ih primi. 

Vidjevši, da su svi darovi od zlata, alhemičar odbi. 

— Vrlo sam dirnut vašom pažnjom. To su zlatni pred- 
meti, a nama nije teško doći do zlata. Ne mogu dopustiti, 
da nam poklonite tako dragocjene darove. 

— Ja znam, da su za vas, velepoštovani, sve to najo- 
bičnije sitnice, — odvrati Pan ogorčen alhemičarevim od- 
bijanjem. — Ovim sam darom htio jedino izraziti naj- 
dublje poštovanje vašoj supruzi; nadam se, da ćete uzeti u 
obzir moje najiskrenije osjećaje i da nećete odbiti ove 
tričarije. 

— Kad bih ponovo odbio vašu molbu, to bi značilo, 
da prezirem tako divne osjećaje, kao što su vaši. Neka 
vam moj opit bude nagrada za vašu dobrotu. 

S tim riječima alhemičar ode do žene, naredi joj da 
izađe i trostrukim se naklonom zahvali novom prijatelju. 
Kad Pan još jednom pogleda ženu, uvjeri se, da joj nije 
badava poklonio tako skupocjene ukrase. 

»Ide nekim ljudima od ruke!« pomisli u sebi Pan. 
»Nije dosta, što taj čovjek poznaje tajnu »dan,« nego 
on ima još i taku ljepotu-ženu. Recimo, da sreća pozna- 
vanje te tajne uskoro očekuje i mene, ali hoću li biti to- 
liko srećan, da se u mojoj kući nađe takva ljepotica, to se 
još ne zna. Moći ću se smatrati potpuno srećnim istom kad 
uspijem zadobiti tu ljepoticu. A zasad ću ukazivati toj go- 
spođi osobitu pažnju, ne zaboravljajući pri tome na opite 
sa srebrom.« ' 

— Ako niste odustali od svojih nakana, velepošto- 
vani, kad bismo mogli početi s našim opitima? — Pan 
upita gosta. 

— Kad izvolite! 

— Koliko vam je potrebno srebro-majke za početak? 

— Što više, to je bolje! Što više srebro-majke za zapr- 
žak više ćete imati tvari »dan« i manje briga u budućnosti. 

— Onda ću vam dati dvije tisuće cina!!? Danas ću sve 
pripraviti, a sutra možemo prijeći u posebnu odaju i latiti 
se posla. 

Cijelo to veče proveo je Pan u vrtnoj sjenici, gosteći 
svog prijana najboljim vinima i jelima. Usto Pan nije za- 
boravio da pošalje ugošćenje i alhemičarevoj ženi. Suvišno - 
je spomenuti, da je to bilo učinjeno vrlo obazrivo i ot- 
mjeno. : 

Slijedećeg dana Pan skuca paru po paru dvije tisuće 
cina i posla ih u alhemičarev paviljon. Kako je već bio 
dobro upoznat s alhemijom, Pan pokaza neobičnu stručnu 
umješnost, i uskoro bijahu pripravljeni poseban lonac, ra- 
zno oruđe, olovo, živa i sve ostalo neophodno za opit. 

— Ja ne pravim zlato kao drugi, — pripomenu alhe- 
mičar pregledajući oruđe. — Ja imam svoju naročitu 
tajnu preobraženja. 

— To bih upravo ja i htio saznati, — napomenu Pan. 

— Moja se tvar naziva »tvar deset preobraženja.« 
Svaki preobražaj traje devet dana, tako kad, za osamde- 
set i jedan dan, otvorimo lonac, čudotvorni kamen biće 
već gotov, i za vas će nastupiti dan velike sreće. 

— Potpuno vam vjerujem i čekam vaše naloge. 

Alhemičar pozva slugu, naredi mu da zapali vatru, 
oprezno složi u lonac sve srebro, posu ga s nekoliko ušti- 
paka praška, od čega se nad kovinom izvi petobojni dim. 
Zatim odmah, pred Panom, zaklopi lonac, sazva svoje 
sluge i obrati im se slijedećim riječima: 

— Zadržavaću se ovdje tri mjeseca, a vi se vratite 
kući i poručite majci, da smo ovdje i da ću se vratiti nešto 
kasije. Ovdje ću zadržati svega jednog ili dvojicu od vas, 
koji se razumijete u moje umijeće. Oni će morati dano- 
noćno paziti na vatru pod loncem. 

Alhemičar, ne otvarajući lonac, neprestano je pazio 
na boju plamena, a domaćin svejednako raspitivao o zdra- 
vlju mlade ljepotice, odašiljući joj svakojake darove. Žena 
je na to odgovarala vrlo prijazno i susretljivo, tako, da su 
domaćin i njegova gošća bili vrlo zadovoljni jedno s dru- 
gim. To je trajalo dvadesetak i više dana, kad se odjednom 
u bogataševoj nastambi pojavi neki mladić u prostoj od- 
jeći. Ugledavši alhemičara, čovjek mu se duboko pokloni 
i prozbori kroz jecaje: 

— Vaša poštovana majka je preminula. Vratite se što 
prije kući, da je pokopate. 

Alhemičar u očaju zajeca i baci se na zemlju, a Pan 
se nagne nada nj i stade -ga umirivati: 

— Godine, kojima nebo obdaruje smrtnika, ograni- 
čene su. Nema smisla zbog toga patiti i tugovati. Umirite 
se, svladajte se. 

A sluga je za to vrijeme i dalje požurivao alhemičara. 

— Dom je ostao bez gospodara, putujte što prije! 

— Svim svojim silama nastojao sam dovršiti naš opit, 
kako bih vam bar nečim pokazao svoju zahvalnost, — 
obrati se alhemičar Panu. — Ko bi mogao znati, da će 
se dogoditi takva nesreća! O, avaj meni do kraja života! 
U takvim prilikama ne mogu ovdje ostati, a opit još ni- 
smo dovršili. Sad još ne možemo postići ništa vidljivo, a 
ne možemo opet ni prekinuti opit. Odista ne znam, što da 
radim. Moja žena, iako je neobrazovana, zna što treba 
činiti, pa bi bilo vrlo dobro da je ostavim ovdje, da pazi 
na lonac. Iako to baš nije sasvim zgodno: premlada je. 

— Cijenjeni prijatelju! Pa i sami ste rekli, da smo 
mi sad kao jedna obitelj, što se onda bojite da ovdje osta- 
vite svoju suprugu, — uplete se Pan. — Imaće nekoliko 
služavki. U očekivanju vašeg povratka, ja ću živjeti isto 
u vrtu i paziti na to, da vaša supruga ni u čemu ne osjeća 
oskudicu. 

— Sada, kad mi je mrtva majka, sve mi se muti u 
glavi. Sjećam se, da je u starini također bilo slučajeva, 
kad su ljudi svoje žene i kćeri povjeravali prijateljima. 
Prema tome, uzdam se u vaše prijateljstvo i spremno pri- 
hvatam vaš prijedlog. Ostaviću ovdje svoju ženu, da pazi 
na vatru, a kad se vratim, sam ću otklopiti lonac. Nadam 
se, da će sve ispasti na opće zadovoljstvo. 

»Eh, ako je tako, sve je spašeno,« pomisli Pan, vid- 
jevši da je alhemičar spreman, da ostavi kod njega svoju 
ženu, i lice mu zasja od radosti. 

Alhemičar se uputi svojoj ženi i pouči je, kako treba 


nadgledati vatru. Ostavivši ženi potanke upute, zapovjedi - 


joj da izađe iz svojih odaja i pokloni se mladom domaćinu, 
usput je strogo upozorivši: 

— Deset tisuća puta i još deset tisuća puta zabra- 
njujem ti da otvaraš lonac. Ako na trenutak ne budeš pa- 
zila na vatru, sve je propalo. 

— Ako vi dođete kasnije, nego što je određeni rok, 
što će biti najbolje da se učini? — zanimalo je Pana. 

— Što dulje odleži rastalina u loncu, nakon toga, što 
ju je plamen obuhvatio devet puta, to ćete dobiti više 
praška »dan,« tako nekoliko dana više neće ništa škoditi. 

Rekavši nasamo još nekoliko riječi ženi, alhemičar 
odmah otputova. 

Kad se mladić uvjeri, da je ljepotica ostala sama u 
njegovoj kući i da mu se pružila dobra prilika, on sasvim 
izgubi glavu i uze premišljati jedino o tome, kako bi joj 
prišao. Nemirne mu misli prekide služavka: 

— Moja gospodarica vas moli, da odete s njome po- 
gledati lonac. 

Pan dotjera odijelo, namjesti kapu i pođe u susret 
mladoj ženi. : 

— Cijenjena gospođa mi je maločas zapovjedila da 
dođem. Čekam vaše naloge i spreman sam da vas slijedim: 

— Molim vas da idete naprijed, a ja ću za vama, — 
prozbori mlada žena glasom nježnim poput lastavičjeg cvr- 
kuta ili vugina pijeva. 

— Gospođo, vi ste moja gošća, — usprotivi se Pan — 
kako bih smio ići pred vama. : . 

.— Ali sam ja žena. Ne smijem zaboraviti na to. 

Tako su propuštali jedno drugo; bez obzira na to, što 
je cio taj razgovor, za kojeg su se sabesjednici držali na 
pristojnoj udaljenosti jedno od drugog, bio obični obred 
učtivosti, ipak su razgovarali gledajući jedno drugom u 
lice i osjećajući pri tome veliko zadovoljstvo, ćuteći uza- 
jamno privlačenje. Poslije duge raspre, žena napokon pođe 
prva. Obje njene služavke išle su za njom. »Odista, svaki 
joj korak rađa 1otos,«!? mislio je u sebi mladić, gledajući 
tragove nožica mlade žene. Kako čovjek može ostati rav- 
nodušan, gledajući takve čari!« : 

Kad dođoše do odaje, gdje se nalazio lonac, žena se 
obrati služavkama, 

— Ovdje ne smije biti stranih ljudi, — reče im ona. 
— Pričekajte me pred vratima. Sa mnom će ući samo 
gospodin. 

Obveseljen tim riječima, mladić pohita za ženom. Ba- 
civši nehajan pogled na lonac, Pan poče očima gutati lje- 
poticu. Zar da sad vodi brigu o tome, je li plavi, crveni, 


77 


crni ili bijeli plamen pod loncem?! Žalio je jedino, što mu 
smeta prisutnost dječaka, koji pazi na vatru, te on može 
jedino gledati ženu a ne usuđuje se zapodjeti prisnog ra- 
zgovora pred slugom. Izlazeći, Pan se ipak odvaži da na- 
govori svoju pratilicu: 

— Zadajem vam toliko briga! Sada, kad vam je muž 
otputovao, sigurno vam je vrlo mučno provoditi vrijeme 
u samoći. 

Mlada žena na to ništa ne odgovori, samo se osmje- 
hnu i potiho izađe. Shvativši ljepotičin osmjeh kao pot- 
strek, Pan se ludo obradova. 

»Šteta, što mi je danas zasmetao sluga, koji sjedi kod 
lonca.« premišljaše Pan. »Valjaće ga se sutra otresti, tada 
će ići brže.« 

Sazvavši sve svoje sluge, Pan izda naloge: 

— Sutra priredite gozbu i pozovite slugu, koji pazi na 
vatru pod loricem; neka i on sudjeluje u njoj. Dvorite ga i 
napijte ga tako, da bude mrtav pijan. 

Cijelo veče Pan provede u samoći uz vino, prebirući 
u mislima događaje tog dana. Obuzet silnim duževnim 
uzbuđenjem, on uze knaditi pjesmu: 


Iz predivnoga vrta cvijetić dragocjeni, 
U mojoj kući slučajno se našo; 
Samo što ne zna, da ovdje iza rešetke, 
Proljećni vjetar želi da mu služi. 


Zatim krenu prema paviljonu, u kojem je živjela 
mlada žena i, toliko mu se približivši, da bi ga mogla čuti, 
nekoliko puta uzamance prodeklamira te stihove. 

— Moja se gospođa boji, da je gospodinu presušilo 
grlo, te je naredila, da vam ponudim čašu čaja, — začu 
odjednom Pan glas služavke, koja se obrete pred njega, 
držeći u šaci čašu mirisnog čaja. Mladić zasja od sreće i 
poče prosipati izraze zahvalnosti. Služavka se još ni ne 
odmaknu, kad li se iz nutarnjih odaja razlegnu nježni glas: 


Svoj cvijetić zapustio je gospodar; 
Krši se, njiše na hladnom vjetru. 
Kako će biti srećan mirisni cvijet, 
Na njega ako sažali se neko! 

Pan sasluša pjesmu, odlučno shvati njen smisao, ali 
se ne usudi da preduzme bilo kakve odlučne korake. Osim 
toga začu, kako se zatvaraju vrata unutarnjih odaja, tako 
da mu ništa ne preostade, nego da se vrati u svoje i legne 
da spava. 

, Slijedećeg dana Panove sluge pozvaše na gozbu dje- 
čaka, što je pazio na lonac. Malome ispadoše oči gledajući 
jelo i piće, i on se tako naždere i nali, da odmah u vrtu 
zaspi. U to vrijeme Pan zamoli alhemičarevu ženu, da ode 
S njim pogledati lonac. Ona ne dopusti da je čeka, i oboje 
kao i posljednji put — ona naprijed, a on za njom pođoše 
zajedno. 

ž Kad priđoše kući, služavke, koje su pratile alhemi- 
čarevu ženu, ostadoše da sačekaju svoju gospodaricu pred 
ulazom. Pan prvi uljeze u prostoriju, gdje se nalazio 
lonac, ogleda se i uvjeri, da dječaka, koji pazi na vatru 
unutri nema. 

— Zašto ovdje nikog nema? Kako ste mogli ostaviti 
vatru bez čuvara? — uzviknu alhemičareva žena, tobože 
se upropastivši. 

— Znao sam, da će gospođa odmah ovamo da dođe, 
— smiješeći se izreče Pan — i samo sam zbog toga doz- 
volio sluzi da se malo odmori. 

— Na vatru treba neprekidno paziti, — otpovrnu 
mlada žena, gradeći se da nije razumjela na što on cilja. 

— Prava će vatra planuti snažnim plamenom istom 
onda, kad se sjedine dva suprotna počela. 

.— Kako možete vi, kao čovjek koji pozna alhemiju 
1 veliki Dao,'* doći na takve niske misli, — okomi se ljepo- 
tica na njega u tobožnjoj srdžbi. 

o Kad je vaš muž bio ovdje, on je zajedno s vama 
lijegao i zajedno s vama ustajao. Ja sam ovdje ostao, da 
nastavim njegovo djelo. Zašto bi se to ticalo samo naših 
opita? Zar ga ne bih mogao zamijeniti i u svemu ostalom? 

Ne znajući, što da odgovori sablaznitelju, mlada žena 
prijekorno prozbori: 

— Vi ste samo izopačili i zamrsili sve prave ljudske 
odnose. 

— Govorim tako zato, što vjerujem, da nam je sudba 


odredila, da pripadamo jedno drugome. 

S tim riječima Pan joj padne pred noge i zagrli joj 
koljena. : 

— Moj se muž u obiteljskom životu pridržava naj- 
strožih propisa, — reče žena otiskujući zavodnika. — Ne 


mogu biti lakomislena i prekršiti pravila pristojnosti. Je- | 


dino, me zahvalnost zbog vaše pažnje prema meni pri- 
siljava da zaboravim na samu sebe. Zato vam dozvolja- 
vam da večeras dođete k meni i da ugovorimo sastanak. 


— Zaklinjem vas, poklonite mi odmah sada svoju 
ljubav, tako ću lako povjerovati u vašu zahvalnost. Čemu 
čekati do večeri? 


— Iako smo ovdje sasvim sami, naš bi sastanak mo- 
gao naškoditi tvari »dan,« i ako mi pokvarimo opit, onda 
više neće biti nikakve pomoći, 

Taj dan bijaše Panu najradosniji dan u životu. Je- 
dino, što je još želio, bilo je, da se alhemičar uopšte ne 
vrati. A pitanje, da li će uspjeti opit s kamenom mudraca 
malo ga je zanimalo. 

Desetak i više večeri provedoše mladi ljudi u ljubav- 
nim nasladama, kad im odjednom javiše, da je alhemičar 
stigao. On je najprvo otišao svojoj ženi, dugo se s njom o 
nečemu sašaptavao, a zatim se uputio svom učeniku. 

— Žena mi je rekla, — obrati se on. Panu — da je 
vatra pod loncem sve vrijeme gorjela, tako da bi prašak 
»dan« već morao biti gotov. Sutra ćemo prinijeti žrtvu 
dusima i otvoriti lonac. 

— U potpunosti se pokoravam vašim nalozima, pri- 
jatelju! — odgovori Pan. 

Te noći Pan više nije mislio na ljepoticu: maštao je 
isključivo o uspješnom okončanju opita. Ujutro odredi, da 
se pripreme papirnati konji!“ za žrtvovanje. Bje odlučeno, 
da će se prihvatiti posla čim obred prinošenja žrtve bude 
gotov. 

— Čudna li čuda! — uskliknu alhemičar, tek što je 
prekoračio prag odaje. — Tu je začudo nekakav neobičan 
miris. Otklopimo lonac i pogledajmo. 

— Sve je pokvareno, sve je propalo! — gnjevno on 
povika. — Nema ni praška »dan,« a gotovo je i cijelo sre- 
bro-majka propalo. Zacijelo je ovdje netko bludno grije- 
šio. To je uništilo opit. 

Pan stajaše šutke, zemljanog lica od straha. Alhemi- 
čar je bio bijesan. Dozva dječaka-slugu, koji je pazio na 
vatru i upita ga: 

— Tko je ulazio ovamo dok mene nije bilo? 

— Jedino kućedomaćin i vaša žena. Oni su udvoje 
svaki dan dolazili da pogledaju vatru. Osim njih nitko 
drugi ne bi se usudio ući ovamo, — odvrati sluga. 

.— Zamoli moju ženu, da odmah dođe, — odredi al- 
hemičar. 

— Što si ti tu radila, kad si dolazila da pripaziš na 
vatru? Zašto je sve pokvareno? — okomi se alhemičar na 
mladu ženu. 

— Gospodin i ja smo svaki dan dolazili ovamo, da 
pogledamo lonac, lonac nismo otvarali, tako da nikako ne 
mogu shvatiti, zašto opit nije uspio, — odvrati ona. 

— Niko i ne kaže, da je opit propao zato, što ste 
otvarali lonac. Ne radi se tu o loncu. Tome si jedino ti 
kriva, — dobaci alhemičar ženi i odmah stađe ispitivati 
slugu, da li se on uvijek nalazio u sobi, kad su njegova 
žena i gospodin dolazili, da pogledaju vatru. Sluga pri- 
znade, da su jedamput gospodin i mlada gospođa dolazili 
kad njega nije bilo. Ka 

— Sad mi je sve jasno! Ti si, podmukla droljo, kriva 
za sve! — uzviknu alhemičar i bičem zamahnu na ženu. 
Izmaknuvši udarac, ona procijedi kroz suze: 

— Što sam mogla učiniti, kad me je mladi gospodin 
uzeo silom?! 

— Što vrijede sve klevete i obećanja, koje si mi dao 
pred moj odlazak?! — rasrđeno napade alhemičar Pana, 
gledajući mu uporno u lice. — Nisam još pravo ni otišao, 
a ti si već učinio takvu podlost. I mogao si, bezočniče, usto 
pomišljati, da će ti uspjeti opit s praškom »dan.« Ja sam 
sam kriv, što dobro ne poznajem ljude. Što mi sad preo- 
staje, nego da ubijem tu drolju! O, kakva sramota pada na 
moju obitelj. 

S tim riječima razbješnjeli alhemičar nasrnu na ženu 
i stade je udarati bičem. Prestravljena mlada žena pobježe 
iz kuće; njene služavke, nastojeći da smire podivljalog al- 
hemičara, moljahu ga da je poštedi. Pođe im za rukom da 
istrugnu bič iz alhemičarevih šaka, i odmah ga slomiše. 

Ali alhemičar se nije mogao smiriti. Tad Pan pade pred 
njega na koljenja i izgovori: 

— Za sve sam ja kriv, sve je propalo mojom kriv- 
njom. A ipak se uzdam u vaše milosrđe i molim vas da 
mi oprostite. 

— A ti si dobio, što si zaslužio. Sam si kriv, što si 
ostao bez čarobnog kamena. To se mene ne tiče. Međutim, 
obeščastio si mi ženu, i sad mi drugo ne preostaje, nego 
da je ubijem. Zato ćeš ti još platiti. 

— Ja bih i sam vrlo rado htio iskupiti svoju krivicu, 
— prozbori Pan i zapovjedi slugama da donesu dva iz- 
livka juanbava!* i, puzeći na koljenima, moljaše za opro- 
štenje i zaklinjaše, da uzme njegov novac. 

— Nisam o tome govorio! — reče alhemičar, ne gle- 
dajući srebro. 

Pan se još jednom duboko pokloni i dodade izlivcima 
još dvjesto srebrnih lana.!7 : 

— Taj će vam novac pomoći da možete pronaći sebi 


novu ženu, koja će biti dostojna vas. Zaklinjem vas, u ime ' 


našeg prijašnjeg drugarstva, da poštedite svoju suprugu. 

— Uzeću novac zato, da ti taj stvarni gubitak posluži 
kao opomena za budućnost, — odgovori alhemičar. — 
Meni tvoj nije potreban, razdijeliću ga sirotinji. 

Rekavši to, alhemičar položi sve tri stotine u sanduk, 
pozva svoje ljude i zapovjedi, da što prije prenesu kovčeg 
s odjećom i ostalu prtljagu na džunku, kojom se dan prije 
dovezao, a sam, ne obzirući se, pođe pravo na obalu mrm- 
ljajući za sebe: »Tako uvrijediti čovjeka! Kakva sramota! 
Kakvo ruglo!« Za nekoliko časaka alhemičar zajedno sa 
ženom sjede u džunku i odveze se. 

Pan bijaše strašno uplašen svime što se dogodilo. 
Najviše se bojao, da će alhemičar sve ovo razglasiti. 

»Ta sve se tako lijepo podudaralo,« premišljao je Pan, 
»alhemičar je morao otputovati, žena mu je ostala sama; 
ali zašto sam morao sve to započeti upravo u odaji, koja 


je bila namijenjena za opit? Samo sam upropastio opit a . 


nisam postigao što sam želio. Valjalo je opreznije postu- 
piti. Nije mi žao izgubljena uloga, žao mi je samo, što 
nisam, kad sam napokon sreo pravog alhemičara, uspio 
doznati tajnu, kako se dobiva >dan.« 

Tako je razmišljao Pan, ne znajući da je bio žrtvom 
prijevare, da je onaj, koji se izdavao za alhemičara, po- 
stupoa po unaprijed smišljenom planu, koji mu je uspio 
da ne može bolje. Upočetku je znalački natjerao Pana, 
da povjeruje u njegovo čaranje, zatim se uselio u njegovu 
kuću, pretvarajući se, da će ostati tako dugo, koliko to 
opit zahtjeva. Ženu, koju je nazivao svojom suprugom, 
namjerno je ostavio u Panovoj kući, kako bi zavarao mla- 
dića. Cijela ta prljava igra bila je tako spretno odglum- 
ljena, da se alhemičar izvukao neokaljan, uvjeren, da se 
Pan neće drznuti ni da otvori usta. 


Jednom Pana iznovice posjeti neki alhemičar; ponovo 
se zapodjene razgovor o alhemiji. 


Pan, kojemu se novi znanac jako svideo, pozva ga 
sebi. Isto kao i prijašnji varalica, alhemičar naredi, da se 
upali vatra pod loncem, saspe malo praška u rastalinu žive 
iolova...i, odista — sva se rastalina pretvori u srebro. 
Pana je već vrlo malo bolio bivši neuspjeh: sad ga je po- 
novo spopala želja, da sazna tajnu, kako se dobiva »dan,« 
Zato bez ikakvog kolebanja dade alhemičaru novac za opit. 
Alhemičar pozva svoje pomoćnike, koji su morali sudje- 
lovati kod opita. Pan je smatrao, da ovoga puta ide na 
sigurno. »Ovoga puta teško da će me neko moći da omete,« 
mislio je u sebi. Mladić nije mogao zamisliti, da će iste te 
večeri varalica nestati zajedno s novcem, ostavivši ga po- 
novo ni na čemu. Ovoga puta ukrali su Panu posljednje 
novce. Od nekadašnjeg njegovog bogastva ništa nije pre- 
ostalo. Gnjev i kajanje obrvaše mladića. 

»Koliko sam se namučio, da bih doznao tajnu alhe- 
mije;« jadikovao je Pan, »koliko sam novaca na to potro- 
šio? Nema druge, nego da krenem u potragu. Možda mi po- 
sreći da sretnem pravog alhemičara, koji će me uputiti u 
tajnu, kako se dobiva čudesni kamen». 


Spremivši malenu prtljagu, Pan krenu u potragu. 
Mnoga je mjesta obišao i jednom se našao u gradu Su- 
džou,!* u blizini kapije Čanmen,!" gdje se upravo sudari 
lice u lice s lupežima, koji su ga posljednji opljačkali. Tek 
što ga spaziše, lica im se razvukoše u osmijeh i, ne dopu- 
stivši Panu ni da otvori usta, odmah ga odvukoše u vi- 
naru. 

— Prije smo zloupotrebljavali vašu dobrotu i povje- 
renje, — ulagivao se jedan od lupeža — zato nam je vrlo 
nelagodno pred vama. Ne zgražajte se nad našim postup- 
kom. Sad smo u mogućnosti da popravimo svoju krivicu. 
Već smo se dogovorili s jednim bogatašem iz provincije 
Šandun, da ćemo mu napraviti srebro i sad samo čekamo 
našeg gospodara, kojemu bi bogataš morao da preda no- 
vac. Ako vi pristajete da izađete pred bogataša kao naš 
gospodar i dignete od njega srebro, mi ćemo vam odmah 
moći da isplatimo naš dug. To nam je isto tako prosto 
kao izvrnuti šaku dlanom gore. Naš je gospodar budistički 
kaluđer, i mi ćemo vam ukazati počast, kao da ste naš 
gospodar. 

Pan dade da mu odrežu kosu i postade članom lu- 
peške družine. I odista novi prijani počeše da se ponašaju 
. prema njemu s osobitom pažnjom i poštovanjem. 

Kad stigoše u provinciju Šandun, jedan od Panovih 
sapunika otputi se bogatašu i najavi mu, da je njihov 
gospodar, stigao. Bogataš pozva Pana i dugo razgovaraše s 
njim o alhemiji. Svojim bogatim znanjem i lijepim go- 
vorom, Pan ostavi na bogataša najbolji utisak, tako da do- 
maćin, na kraju, posvema vjerovaše gostu. Iste: večeri, 
bogataš uruči Panu dvije tisuće srebrnih lana i dogovori 
ge s njim, da će sutra početi s opitom. Zatim pozva Pana 
da popiju vina, ugosti ga svakojakim jelima, a kad se mla- 
dić posvema opi, pomaže mu da ustane i polegnu ga da 
spava u njegovoj radnoj sobi. Slijedećeg dana, tek što 
rasvanu zora, Pan zapovjedi svojim pomoćnicima da za- 
pale vatru pod loncem, ubace unutra srebro i paze na pla- 
men. Kućedomaćin bijaše cijelo vrijeme zaokupljen svo- 
jim poslom, nudeći ga vinom i srdačno s njime razgova- 
rajući... Ko je mogao da pretpostavi, da će cijela dru- 
žina u cik zoru pokupiti novac i pobjeći?! 

Otkrivši prijevaru, bogataš zapovjedi da uhvate Pana 
i odluči, da ga pošalje u jamin?%, uzdajući se, da će tako 
pohvatati družinu. 

— Ja sam stanovik Sunejana, po prezimenu Pan. 
Nemam nikakve veze s tim lupežima, — u suzama pre- 
klinjaše mladić. — Iskoristivši moju strast prema alhemiji, 
ti su razbojnici opljačkali i mene samoga. Nedavno sam 
se opet slučajno sreo s njime. Varalice mi rekoše, da 

ovdje moraju obaviti opit sa srebrom i da će mi onda 
odmah moći da vrate novac, koji su mi ukrali. Htio sam 
samo da ponovno dođem do svoga novca i nisam nikako 
slutio, da će me i opet nasamariti. 

Tad Pan glasno zakuka. Bogataš potanko ispita Pana 
o svemu, uvidi, da je Pan odista bio prevaren i, ne želeći 
da,mu priredi još novih neugodnosti, pusti ga. 

Ostavši bez prebijene pare, Pan se pješice otputi u 
rodni kraj. Svojom nevoljnom spoljašnošću potsjećao je na 
sirotog kaluđera. Kad je prolazio obalom grada Lincinaži!, 
upade mu u oči velika džunka. Kroz zastorčiće na prozoru 
kajite izgledala je nekakva žena. Njeno lice se Panu 
učini znano. Pokuša se prisjetiti i zaključi, da je ona 
slična, kao jaje jajetu, onoj, koju je onomad doveo alha- 
mičar i s kojom je on proveo nekoliko ugodnih noći. 

»Zar je to zaista ona, krivac mojih nevolja,« u sebi 
će Pan i pohita da dozna, čija li je to džunka. Ispade, da 
džunka pripada nekom cjuženu,%* koji putuje u prijestol- 
nicu na ispit. S njim je neka poznata bludnica. Pan ie 
dugo hodao obalom, ne mogući odvojiti pogled od lje- 


potice. 

— Niste li vi stanovnik Suncjana? — začu Pan iz- 
nenada iza sebe nečiji glas. 

— Niste se prevarili, — odvrati Pan. 


— Ne zovete li se Pan? — pitaše neznanac. 

— Jest, baš tako! 

Tad neznanac zamoli Pana, da se popne na džunku. 
Glas iza zastora prozbori: 

— Ja sam ona ista žena, koju je alhemičar predstav- 
ljao kao svoju suprugu. Zapravo sam bludnica iz provin- 
cije Henan. Kad sam stanovala kod vas, postupala sam po 
naređenju one ništarije i nisam smjela da ga ne poslušam. 
Cijela ona priča njegovo je maslo. No ja se ipak osjećam, 
krivom pred vama. A vi, kako dospjedoste ovamo? Pa još 
ovako nedostojna obličja? 

Pan joj sa suzama ispriča, kako su ga nekoliko puta. 
prevarili i kako je dospio baš ovamo u Šandun. 

— Jako vas žalim, — prozbori bludnica — molim vas, 
da uzmete od mene novac za putne troškove. Pomoći ću 
vam, da što prije stignete kući. Ako vam se koji put desi, đa 
sretnete alhemičare, ne vjerujte ni jednoj njihovoj riječi. 

Ja sam imala s njima posla i vrlo im dobro znam ćud. Ako 
pristanete da me poslušate i da se uvijek sjećate toga, što 
sam vam sada rekla, smatraću, da sam vam se odužila za 
vašu ljubav prema meni. 

Izrekvši to, ljepotica pruži nesrećnom Panu tri sre- 
brna lana, a on, prije nego će uzeti novac, dugo zahvalji- 
vaše svojoj dobročiniteljki. Sada je doznao, kako ga je 
grdno prevario alhemičar. Novac, koji mu je dala blud- 
nica, pomože mu, da srećno stigne kući. 

Dobro je upamtio bludničine pouke i više ne vjeruje 
u tajnu »dana.« Samo mu kosa sve do danas još nije na- 
rasla, i to ga zbunjuje. Slučaj, koji se zgodio Panu, postao 
je predmet veselih razgovora među njegovim rođacima, 
prijateljima i svima onima, koji su dočuli za njega. 

Neka ova pripovijest posluži kao opomena svima 
onim mojim savremenicima, koji se zanose alhemijom. 


* Od misli grešnih očisti prvo dušu, 
A istom tad tvar »dan« ti preobrazi: 
Umijeće, što dano tek je besmrtnima, 
Sa porocima svjetovnim se ne slaže 
Na ženu misleć, greznuti u razvrat, 
A ipak usto maštati o srebru, 
Baš to je isto, ko u jarku smrdljivu 
Posvećena da želiš naći guska. 


LU NAN, LJUBITELJ PJESNIŠTVA I VINA, NIJE 
SREDIO RAČUNE SA SRESKIM NAČELNIKOM 


Na istok od obale Veja! 
Dom tu stoji na brdu Fucju. 
Tamo, sred dugih bambusa, 
Mudrac se skriva od svijeta. 
'Blistave njeg've su pjesme, 
Zbunio bi Duna? i Cjaš, 
Slava mu zasjeniti može 
Lju Sea“ i Cao Džija5. 
U jesen on sam se šeta 
Među brdinama plavim, 
U proljeće pjesme piše — 
Leti kist od zečje dlake". 
A pjan se oslanja na mač, 
Mislima se drskim smije, 
On je, ko burna vjetrina, 
Nepokornom dušom snažan. 


o su stihovi darovitog pjesnika min- 
skog razdoblja, koji je živio u doba 
vladavine" »Sreće i mira.« Prezime 
tog pjesnika je Lu, ime Nan; jedan 
mu je nadimak Sipjan, drugi Ciči. 
Domaja mu je Cjunsjan a u oblasti 
Damin.? 


Bijaše to ljepolik i otmen čovjek, plemenit i čestit. 
Kao nadahnuti pjesnik, pun snažnih, čuvstvenih zanosa, 

volio je lebdjeti u oblacima uobrazilje. U osmoj godini 
znao je već pisati sastavke a u desetoj je kovao pjesme 
i ode. Trebalo je da samo prisloni kist, pa da riječi jedna 
za drugom u tisućama popadaju na papir i ne bi prošao 
ni čas — a pjesma bi bila gotova. Ljudi nazivahu pjesnika 
sad »uskrslim Lijem, pustinjakom cinljanskim,«!? sad »po- 
tomkom Cao Džijevim.« Ne mareći za javno mišljenje, ne 
poznajući nikakvih granica, pjesnik je cijelog života volio 
vino i gostima široko otvarao vrata svoje kuće. Odista, 
njegova se slava raširila pod cijelom kapom nebeskom, a 
svojom nadarenošću prevaziđe sve svoje savremenike. 

Provodio je vrijeme sa znamenitim velikašima, ut- 
ljepših i najdražesnijih ugađale su svaki dan pjesnikovu 
gatašima tog doba. U to vrijeme odličnici nisu živjeli 
ništa slabije od sreskih knezova. Kuća Lun Nanova, što 
se nalazila izvan grada, podno brda Fucju, bijaše lijepa i 
raskošna. Visoke se zgrade dizahu prema Mlječnom putu. 
U posebnim odajama iza kuće živjele su Lu Nanove mi- 
losnice — jedna ljepša i darovitija od druge; deset ponaj- 
ljepših i najdražesnijih ugađale su svaki dan pjesnikovu 
sluhu pjevanjem i svirkom na gudačkim glazbalima i fla- 
utama. Slugu i domaće čeljadi bijaše u njega toliko, da se 
nije moglo prebrojiti. Oko kuće bogato uređen vrt, velik 
najmanje dva tri cina.!! Jezerca i jarci, prokopani na 
raznim mjestima, umjetni bregovi, sačinjeni od kamenih 
litica, još su većma uljepšavali vrt, koga zvahu »Ras- 
pjevana bašča.« 

Poznato je, da sve cvijeće voli toplinu, zato ponaj- 
ljepše i raste na jugu. Veći dio cvijeća, koji se zasadi ov- 
dje na sjeveru, ugine od oštrog podneblja. Zato i nećete 
gotovo uopšte na sjeveru vidjeti lijepog cvijeća, osim što 
ćete u bogataševu vrtu nabasati na koji grmić. I u prijes- 
tolnici je teško naći južnog cvijeća, a kamoli u takvoj 
zabiti kao što je sreski gradić Cjunsjan. Ako ovdje u vr- 
tnim paviljonima mjesnih bogataša spazite cvijetić ili dva, 
oni odista nisu vrijedni, da na njima zaustavite pogled. 

Lu Nan htio je pošto-poto da u svemu bude prvak. 
Starajući se za svoj vrt, pjesnik je na sve strane odaslao 
ljude, koji su, ne cenjkajući se, skupljali divno cvijeće i 

rijetke biljke i kamenje čudesnih oblika, od kojih su se 
gradili umjetni bregovi. Sve je to upotrebljavao za uljep- 
šavanje vrta, koji je odista postao neobično raskošan i 
slavan u cijeloj oblasti. Dođeš, recimo, u taj vrt i vidiš: 


Visoko se izdižu pagode i kule, 

U sjenu tonu vrti i kuće. 

Ovdje su sazdani brijezi od kamenja neobična, 
Vrt je vas u cvatu — pupoljci se posvud otvorili, 
Ko zid se bambus diže oko paviljona riječnih, 
Spram otvorenih terasa pružaju grane pas. 
Jezera i ribnjaka vijuge čudne 

U planinskoj kupaju se sumaglici; 

I zrcale se valovi, što brzo nadiru; 

Međ borima, ko zelen jaspis, mahovina ]eži, 
Božuri rastu kraj paviljona divnih; 
Ljepotice-paunice uokolo hode. 

Rešetke paviljona sve obrasle u dalije, 

A svete ptice!? ovdje jedna pred drugom igraju. 
Krivudave staze vrtovima kruže, 

Krošnjama drveće mostiće je skrilo. 

Dok cvjetne šare vijuge jezerske ponavljaju, 
Iz saga rumenih cvjetova borovi se dižu. 

Ko u gorde ljepojke obrve crne, 

Nepomične su sumaglice guste; 

Blista se lišće, baš ko pokošteno, 

Nalik na uvojke pod kišom proljećnom. 

Od dragocjenog drva lagani čamac 

Sred lotosa plovi, na valu se njiše. 

Ljuljačke visoke od dasaka teških 

Ivine grane ka zemlji vuku, lome. 

U blistavilu boja, ograde su se splele, 

S izvezenom zavjesom bambusov zid se slio. 


Lu Nan je cijele dane provodio u vrtu, uživajući u 
cvijeću i pticama, slažući i zapijevajući pjesme o njemu. 
Vrt bijaše tako lijep, da je bio ravan čak i carskim peri- 
vojima. Kad bi prijatelji došli da obiđu pjesnika, on ih 
ne bi puštao sve dok se ne bi napokon svi napili namrtvo. 
Ako bi pjesnik slučajno susreo čovjeka, koji je bio istog 
ukusa i duševnih stremljenja, oni bi postali prijatelji, i 
Lu Nan bi nekoliko sedmica zadržao novog prijana kod sebe, 
ne pristajući da ga pusti. Ponekad bi se nekome od nje- 
govih prijatelja desila nesreća, i pjesnik bi bio odmah oba- 
viješten. Pomagao je svima, nikoga nije puštao da ode 
praznoruk. Zato su Lu Nanu neprekidno sa svih strana 
navirali ljudi: svaki je žurio da posjeti pjesnika i iskaže 
mu svoje poštovanje. Odista, za njegovu kuću moglo 
se reći: 

89 


Za stolom gostiju dičnih mnogo, 
A pehari nikad prazni nisu. 


Lu Nan bijaše uvjeren, da će, uz takvo znanje i na- 
darenosti, kakve je posjedovao, biti jednako teško da po- 
stigne čin i stepen plave ili grimizne vrpce s pečatomi?, 
koliko bi teško bilo podići sa zemlje iglicu ili travku, 
Nije mogao znati, da je nemoguće položiti ispit za činovnički 
stepen'“, ma kako mu savršen bio sastavak, ako ne pod- 
miti ispitivače. 

Lu Nan je nekoliko puta uzamance pristupao 
ispitu, ali nije uspio.da dobije čin i stepen. »Nema na svi- 
jetu zaista pravih mudraca«, zaključi Lu Nan i prestade 
misliti na naslov i čast. Sve je vrijeme otad provodio s pje- 
snicima ili mačevaocima, daoskim ili budističkim kalu- 
đerima, razgovarao s nirvani ili se bavio mačevanjem, 
kockao se, pio vino ili lutao po brdima i rijekama, uži- 
vajući u prirodi. Sam je sebe zvao »Spustinjakom s brda 
Fucju«. 3 

Ali neće se ovdje govoriti samo o Lu Nanu. U to je 
vrijeme sreski načelnik Cjunsjana bio neki Van Cen, koji 
je još sasvim mlad dobio naslov i stepen. Bio je to čovjek 
ohol i naduven, nevjerovatno škrt i svirep. Strasno je volio 
vino i kad bi se dohvatio čaše, pio bi ponekad do zore. 
Otkako je došao na službu u srez, nikako nije uspio da 
sretne čovjeka, kojega bi mogao smatrati dostojnim svoga 
prijateljstva. Van Cen je još ranije, prije nego je došao 
u ovaj kraj, slušao o Lu Nanu, njegovoj nadarenosti, o 
njegovim velikim vezama i o poštovanju, koje su pjesniku 
ukazivali savremenici. Stigavši u srez Cjunsjan, Van Cen 
doznađe još i to, da u cijeloj okolici niko nema takvog 
bajoslovnog vrta i takvih paviljona, kakvi su u pjesnika 
i da niko ne može toliko popiti, kao Lu Nan. Sve to 
probudi želju u sreskom načelniku da se pošto-poto 
upozna i sprijatelji s pjesnikom. Lu Nanu dođe sluga 
s pozivom. Kako se moglo pretpostavljati, da Lu Nan nije 
nimalo nalik na druge?! Neki drugi kandidat na službeni 
položaj tražio bi »pukotinu kao vjetar«, kako bi se spri- 
jateljio sa sreskim načelnikom: počeo bi moliti utjecajne 
ljude da ga predstave uglednoj ličnosti; klanjao bi se sre- 
skom načelniku do. zemlje, nazivao ga »poštovanim uči- 
teljem«, neprestano bi mu slao darove i poklone, nadajući 

se, da će takvim znacima pažnje pridobiti njegovu visoku 
milost. A ako bi sreski načelnik zaželeo da vidi takvog 
kandidata, on bi to smatrao jednakom počasti, kao da je 
pozvan na carske dvore, i zacijelo bi prilijepio na zid 
svoje kuće načelnikov poziv, kako bi se pohvalio pred 
svojim rođacima i prijateljima. Tako, naravno, ne bi po- 
stupili svi — čestiti se ljudi nikad tako ne ponašaju — 
ali, u svakom slučaju, ne poznajemo takve, koji bi odbili 
da odu sreskom načelniku na njegov poziv. Jedino Lu Nan, 
koga je sreski načelnik pet puta zvao, nije obratio. na to 
više pažnje, nego na vjetar, koji mu je puhao kraj uha, 
smatrajući uopšte da mu je ispod časti otići u jamin:5. 
Zapitaćete zašto? Pjesnik bijaše neobično nadaren čovjek, 
drugi ljudi u njegovim očima nisu mnogo vrijedili; na slavu 
i časti gledao je kao na istrošene cipele a bogatstvo i ugled 
uspoređivao je s hitrim oblakom. Iako se družio s velika- 
šima i čuvenim velmožama, sam nikada nije odlazio 
k njima da ih pozdravi; kad bi neki odličnik htio da se 
upozna s pjesnikom i pozvao ga k sebi, on nikad ne bi prvi 
odlazio u posjete. Čemu bi onda sada odjednom udovoljio 
pozivu nekog sreskog načelnika? Da, taj Lu Nan bio je 
čovjek, koji se nije pridržavao reda! Kad bi svi bili takve 
oholice kao on, onda bi odista, kako se kaže »car ostao 
bez podanika, oblasni knezovi bez prijatelja«. 


Lu Nan, taj neobični čovjek, čak nije ni pomislio, da 
ima posla sa sitničavim i osvetljivim čovjekom. Sreski 
načelnik je nekoliko puta pozivao pjesnika, ali ga ovaj 
nije udostojio svojim posjetom. Neko drugi bi prestao da 
pokušava steći prijateljstvo, ali je on pošto-poto htio da 
postigne što želi. 


Uvjerivši se da Lu Nan ne želi da dođe k njemu, 
sreski načelnik je odlučio da ga sam posjeti. Da bi zasi- 
gurno zatekao pjesnika kod kuće, on prethodno posla 
k njemu slugu s pisamcetom, u kome moli Lu Nana, da 
odredi dan sastanka. Sluga se odmah uputi pjesniku. 


— Imam hitno poruku od sreskog načelnika, odvedi 
me svome gospodaru, — obrati se sluga vrataru, pruža- 
jući mu pisamce sreskog načelnika. Vratar primi pisamce 
i, ne usuđujući se otezati, pusti slugu u vrt i povede ga 
gospodaru. 

Glasnik se ogleda unaokolo. Blistale su se jezerske 
vode oivičene zelenilom grmova. Iza njih se nazirahu plave 
planine; bambusi i raskrošnjale grane drveća ispreplitahu 
se jedno s drugim, čas skrivajući, čas. pokazujući svoju 
ljepotu, a pijev ptica na drvetu potsjećao je na muziku. 
Sluga, koji još nikada nije vidio takve ljepote, osjećao se 
kao u raju. Njegovoj radosti ne bijaše granica. 

«Nije čudo, što bi se moj gospodar htio ovdje za- 
bavljati«, pomisli on u sebi. »Kakvo divno mjesto! Lijepo 
mi je uspjelo da dospijem ovamo! Ko je makar jedamput 
ugledao ovakvu ljepotu može hrabro reći, da nije zalud 
proživio svoj vijek.« ' 

Sluga je išao ustopice za vratarom kroz vrt i nikako 
se nije mogao nadiviti njegovoj ljepoti; hodali su vijuga- 
vim stazicama među cvijećem, prolazili su kraj mnogih 
sjenica-terasa i napokon došli do onog dijela vrta u kome 
su rasle samo šljive. Šljive su cvale i bijele latice su, 
kao najčistiji snijeg, pokrivale sve uokolo, ispunjajući 
vazduh nježnim mirisom. Posred cvijeća se uzdizala osmo- 
rouga ona sjenica s crvenim zastorima, s modrim krovom, 
s iscrtanim gredama i izrezbarenim ogradama. U njoj je 
visjela daska, na kojoj su bila ispisana tri velika znaka 
»Sjenica jaspisova sjaja«. Na gostinjskim mjestima, bilo je 
nekoliko ljudi, koji su, uživajući u cvijeću, pili vino. 
Lijepe, raskošno obučene služavke svirale su na glazba- 
lima i pjevale dajući takt pajbanom!*. Tom se zgodom 
mogu ovdje navesti stihovi mudroga Gaoa!7: 


Drveće to besmrtno moglo bi 

Tek u vrtu Si Vanmu' rasti. 
Ko ga je tu, rijeci u dolini!?, 

Posvuda, posvuda posadio? 
Tamo, gdje je behar šljiva ko snijeg 

Planine skrio, pustinjak živi. 
A u kupki sjaja mjesečeva, 

Međ drvećem ljepotica luta. 
Tanka je sjena u bambusima, 

* Pod lišćem, što na vjetru šumori. 

Proljeće i mahovinu čak je 

Mirisom cvjetova nadojilo. 
Ni He Jana, ni pjesme već nema, 

Da opjeva divotu tog cvata; 
Šteta tek, što vjetri istočnjaci 

Cvjetove počinju da krune. 

Vratar i sluga zastadoše pred ulazom u sjenicu. Kad 
pjesma bi završena, vratar uruči svome gospodaru pi- 
samce sreskog načelnika, a Van Čenov sluga se obrati 
pjesniku slijedećim riječima: 

— Moj gospodar mi je zapovijedio, da vam se du- 
boko poklonim i da vam isporučim, da on kani, budući da 
ga vi niste udostojali svojom posjetom, da posjeti vas. 
Samo se boji, da vas možda neće zateći kod kuće i opet 
izgubiti priliku da vas vidi. Zato vas moj gospodar moli, 
da odredite dan za sastanak. Osim toga, moj gospodar je 
čuo za vaš predivni vrt, i ne bi imao ništa protiv toga, 
da se okoristi tom prilikom i prošeta kroza nj. 

Ko bi to mogao odbiti! Po svemu sudeći, sreski na- 
čelnik ne samo da se nije rasrdio na pjesnika zato, što 
ga nije posjetio uprkos ponovljenim molbama, već je, 
povrh svega, odlučio da sam dođe u posjete. Lu Nan ne- 
hotice pomisli: » Pa što, ako se i govori da je pohlepan-i 
podao, ali, kako bilo da bilo, on je ipak na dužnosti »oca 
i majke naroda«?!; ako je uspio slomiti svoj ponos, to je 
već dobro. Kad bih mu ja ovaj put odbio, rekli bi, da sam 
sitničav čovjek i da se ne znam pristojno ponašati preina 
ljudima. S druge strane, on je prosti činovnik i, naravno, 
o književnosti nema pojma; što se on, na primjer, ra- 
zumije, u dubinu stihova »ši« ili «ljuj«?%. Moglo bi se 
s njime progovoriti o zakonima, ali će se sigurno i na tom 
području pokazati neznalicom. A klasične knjige?* sigurno 
nije ni pogledao. Na nečastan je način stekao naslov i 
stepen o kome je mogao maštati samo u snu, i sad je 
zadovoljan sa sobom. Otkuda da on nešto zna o stihovima 
ili zakonima? Ako progovorim s njim o filozofiji, o bu- 
dizmu, također neće sigurno ništa razumjeti. A ako o 
svemu tome ne mogu s njime razgovarati, kakve li onda 
ima svrhe, da s njime uopšte razgovaram? Bolje je da ga 
uopšte ne primim.« Dugo je još razmišljao o tome Lu Nan, 
ali nije mogao odlučiti, kako da postupi: nezgodno mu je 
bilo da odbije, a nije želio ni da ga primi. Lu Nanova raz- 
mišljanja prekinu nedorasli sluga, koji donese vino. Pje- 
sniku odmah sinu: »Ako može popiti, onda vjerovatno nje- 
govo neznanje neće biti tako upadljivo.« 

— Može li tvoj gospodar popiti? — priupita Lu Nan 
slugu sreskog načelnika. 

— Mom je gospodaru cio život u vinu. Kako on ne bi 
mogao popiti! 

— Koliko on to može popiti? 

— Ako samo uzme času u šake, pije cijelu bogovetnu 
noć i ne prestaje sve dok ne bude pjan kao zemlja. Kako 
bih znao reći, koliko može da popije! 

Lu Nan bijaše zadovoljan u sebi: »Eh, ako taj nezna- 
lica može da pije, okoristimo se bar time,« Pjesnik za- 
povjedi malom sluzi, da donese posjetnicu*“ i pruži je 
glasniku sreskog načelnika. 

— Ako tvoj gospodar želi da dođe ovamo, da se ra- 
zonodi od posla, onda je sad najpogodnije doba: cvjetovi 
šljiva već su se sasvim otvorili. Zamoli ga, da dođe sutra, 
a ja ću ovdje prirediti vino za sastanak. 

Saslušavši pjesnikov odgovor, glasnik se oprosti i ode. 
Vratar ga isprati do kapije. : 

Sreski načelnik, saznavši za Lu Nanov poziv, vrlo se 


obradova i opremi se da slijedećeg dana ode pjesniku, ' 


kako bi uživao u beharu šljiva. Ali se desi, te mu kasno 
uveče javiše, da se novi oblasnik nadzornik, koji putuje 
u mjesto svog službovanja, zaustavio u srezu Cjunsjan. 
Van Cen morade usred noći da se uputi u sresku upravu, 
kako bi visokoj ličnosti ukazao svoje poštovanje. Pjesniku 
otpravi slugu, koji saopšti, da načelnik neće moći da 
dođe. Van Cen je otputovao da isprati nadzornika i vratio 
se kući istom iza nekoliko dana. Dotada su šljive već bile 
gotovo sasvim ocvale: ' 


Neuredno s cvijeća latice padahu, 
Po stepeništu prostirući mirisni sag, 

I jedna za drugom, jaspisu nalik sasvim, 
Oko ograda kitnjastim vihrom lijetahu. 


Sreski je načelnik u sebi bio čak zadovoljan, što nije 
uspio po dogovoru otići pjesniku: nadao se, da će ga sad 
pjesnik sam pozvati sebi. Otkud bi mogao znati, da će 
Lu Nan, koji je odlučio da uputi poziv tek poslije dugog 


kolebanja, sada, poslije odgode, prosto odmahnuti rukom, * 


kad čuje za njega i, naravno, neće ni pomisliti, da ga 
ponovo poziva. 

Neprimjetno dođe sredina proljeća. Sreski načelnik 
ponovo se spremi Lu Nanu, kako bi uživao u proljećnom 
cvatu njegova vrta, te posla čovjeka da o tome izvijesti 
vjesnika. Sluga, prošavši kroz kapiju Lu Nanove kuće, 
vgleda bajni vrt: zelenilo drveća potsjećalo je na iza- 
tkani brokat, trava se kao zelen ćilim spuštala prema vodi, 
razlijegalo se fićukanje vuga, cvrkut lasta, posvuda su 
lepršali leptirići, radile pčele. Kamo god pogledaš — ču- 
desna ljepota. Skrenu na stazu, što je prolazila između 
stabala bresaka: kao komadići grimizne zore, rastrgane na 
tisuću dijelova, kao stotine nizova crvenog brokata, rume- 
njeli su se cvjetovi po drveću bresaka. Slika je uistinu 
bila divna: 


Zelenilo porumenje — 

Otvoriše se cvijeti breskve; 
Same boje, ljepotu im 

Vidiš dokle ti pogled siže; 
Davši mi čuvstvo ljubavi, 

Cvjetovi se smiješkom otvoriše. 
Koliko puta njihov cvat 

O zori mi je zborio. 


Lu Nan je s gostima sjedio među cvijećem. Cijelo 
društvo nije ništa drugo radilo, već tuklo u bubnjeve,?2š 
glasno pjevalo, pilo vino. Sluga načelnika pruži Lu Nanu 
posjetnicu sreskog načelnika i objavi mu cilj svog dolaska. 
S Pjesnik, pripit i dobro raspoložen, odluči primiti Van 

ena. 

— Vrati se i reci svom gospodaru, da, ako hoće, od- 
mah dođe, zašto da odgađamo za koji drugi dan, — reče 
on sluzi. 

— To ne valja! — u jedan glas usprotiviše se gosti. 
— Upravo smo se najbolje raspoložili, Njegov dolazak će 
nas sputati: zar možemo pred njim izlijevati svoju. radost? 
Bolje da mu odredite drugi dan. 

— U pravu ste, nek dođe sutra, — prista pjesnik i 
odasla slugu s pisamcetom, u kome poziva sreskog na- 
čelnika da dođe slijedećeg dana. a 

Zamislite samo, kako na ovom svijetu sve nezgodno 
ispada. Tek što se sreski načelnik spremio da ode do pje- 
snika, kad njegova žena, koja je bila u petom mjesecu 

trudnoće, odjednom pobaci: pade u nesvijest i svu je obli 
krv. Van Cen izgubi glavu od straha. Zar mu je tada bilo 
do pića? I opet je valjalo poslati slugu s isprikom. Načel- 
nikova žena dugo je bolovala i počela prizdravljati istom 
pod konac proljeća. U to vrijeme su u pjesnikovu vrtu 
božuri bili u punom cvatu. Bijahu tako divni, da im u 
cijelom srezu ni u koga ne bijaše ravnih. Postoje stihovi 
o božurima, koji mogu poslužiti u potvrdu: 
! 
Cvijeće Loajana* od davnine davne 
Oduzima pravo proljeću da miriše, 
I lišće i cvjeti bajni su tako, 
Da se vječno slavi njihov nakit raskošni. 
Sve otkako je božura ljepotu, 
Li Bo u »Napjevima«*7" opjevao divno, 
Do naših dana ljudi svejednako 


Božure zovu carevima cvijeća. 
1 


Više od dvije nedjelje sreski se načelnik bavio oko 
bolesne žene. Cijele je dane zalijevao svoje jade vinom, 
zanemarivši službene poslove. Dočuvši jednom, da su u 
Lu Nanovom vrtu procvali božuri, htio je poći da im se 
nadivi, ali sada, kako je već dva puta prekršio svoje obe- 
ćanje, sreski je načelnik smatrao, da je nezgodno, da 
ponovo moli pjesnika, da mu odredi dan sastanka. Zato je 
poslao pjesniku na dar doznačnicu na tri srebrna lana i 
pisamce, u kojem je izrazio želju, da pogleda cvijeće, 

Lu Nan odredi Van Cenu dan, novčani dar ne htjede 
primiti, ali poslije upornih molbi morade. | 

Bijaše predivan dan. Van Cen je namjeravao krenuti 
pjesniku čim se obavi prijem u jaminu. Ne uspjede ni 
izići iz jamina, kad mu javiše, da neki činovnički upravnik 
za sve provincije i srezove putuje kući na dopust i da će 
proći ovuda. Zar da se jedan savjesni činovnik ne požuri, 
kako bi pozdravio tako važnu ličnost? Van Cen s daro- 
vima pohita u susret odličniku a zatim priredi gozbu 
njemu u čast. Sreski je načelnik mislio, da se visoki gost 
neće kod njega zadržati više od dan dva, i da će on još 
uvijek stići da pogleda Lu Nanove božure. Međutim či- 
novnički upravnik, koji je, kako se pokazalo, bio veliki pri- 
jatelj prirode, zamolio je sreskog načelnika, da mu pokaže 
sva najljepša mjesta u srezu, i tako je proboravio ovdje 

još nekih sedam osam dana. Kad je nezvani gost otpu- 
tovao i sreski načelnik ponovo poslao slugu Lu Nanu, kako 
bi ugovorio sastanak, božuri već bijahu ocvali, a sam Lu 
Nan otišao na nekoliko dana od kuće, kako bi uživao u 
okolici. 

Neprimjetno prođe proljeće, dođe ljeto. Ne stigneš, 
kako se kaže, ni da pucneš prstima, a već je tu polovica 
šestog mjeseca. Saznavši, da se Lu Nan već vratio kući i 
da se sklanja od žege u svom vrtu, sreski načelnik posla 
čovjeka s pismom, u kome moli dozvolu, da dođe da po- 
gleda lotose. Sluga krenu pravo da izvrši nalog. Došavši do 
kapije, dade vrataru pismo svog gospodara i ostade da 
sačeka odgovor. Ne prođe ni nekoliko trenutaka, a vratar 
se vrati. . 

— Moj gospodar hoće da ti nešto kaže, pa je zapo- 
vjedio, da te odvedem k njemu, — reče on sluzi pa ga 
odvede sa sobom; uskoro dođoše do jezera, na obali kojega 
su rasli lotosi. Samo jezero bilo je veće od deset mua.?3 
Gusto lišće zelenih akacija i plavičastih iva zaklanjaše 
sunce; rumenilo cvjetova i zelenilo listova kitili su jezero, 
koje bijaše slavno u cijelom srezu i prozvano »Jezerom 
ljuljave modrine.« Htio bih ovdje navesti stihove u kojima 
se pod ženskim čarima podrazumijeva ljepota lotosa: 


Ljepotice — druge među sobom 
.I u ushitu ljepotom se takme, 

Te uvijek tako odišu one 

Ko mirisi ponajbolji što mire. 
Pa zašto onda čestit čovjek 

Jednu voli danas, sutra već drugu, 
Zašto nježna srca ljepotica tih 

Razdire zalud nevjerom okrutnom? 


Posred jezera stajaše paviljon, koji se zvao »Sjenica 
blistavog snijega.« Nije bilo nikakva mostića, kojim bi mu 
se moglo prići, već se do paviljona dolazilo laganim čam- 
cem. Tu se Lu Nan skrivao pred žegom. 

Vratar i sluga sjedoše u čamčić, zamahnuše šarovitim 
veslima i za nekoliko trenutaka nađoše se pred sjenicom. 
Privezavši čamac, oni izađoše na obalu. Sluga sreskog na- 
čelnika nije mogao odvojiti pogleda od sjenice: ograda i 
rešetke na njoj bijahu sasvim posedefljene i izrezbarene, 
prozori zastrti lakom tkaninom i svilom smaragdne boje. 

Vazduh bijaše zasićen mirisom lotosa, duvaše lagani vje- 
trić. U vodi, među. vodenim biljem, praćakahu se zlaćane 
ribice, laste su savijale gnijezda među gredama, galebovi 
su lijetali nad vodom, utrkujući se, tko će se prije sklo- 
niti od žege pod lotosovo lišće, patke su u parovima plivale 


kraj obale. U samom paviljonu bijaše jedino postelja od. 


trske, rogožina od skupocjenog đeverastog bambusa, ka- 
meni divan i sto od bambusovine. U vazama bijahu ogro- 
mne kite modrih lotosa. U mengali su izgarali najbolji 
mirisi. Lu Nan, otkrivene glave i bosonog, bijaše prilegao 
na divan. S vinskom čašom u ruci čitao je starodrevnu 
knjigu, koja je ležala pred njim. Kraj njega je stajao 
leđen s ledom, u kojem ležahu breskve, bijelosnježni ko- 
rjeni lotosa, kruške, lubenice i dinje. Bilo je tu vina svake 
vrste. Dvije su sluge stajale pored pjesnika: jedan je držao 
u rukama posudu s vinom a drugi je pjesnika hladio le- 
pezom. Lu Nan je uživao čitajući knjigu i zalijevajući 
svakih nekoliko redaka vinom. Odaslanik Van Cenov, ne 
usuđujući se pristupiti pjesniku, stajao je postrance, ti- 
hano uzdišući: 

»Lu Nan je isto tako običan smrtnik kao i svi drugi 
ljudi,« prosuđivao je u sebi sluga, »otkud mu onda takva 
raskoš?! Ta naš sreski načelnik ima stepen cinšija,?* toliko 
godina radi, a zar će ikada imati oko sebe toliku raskoš?« 

— Tebe li šalje sreski načelnik? — prekine slugine 
misli Lu Nan, koji je, odvojivši se od knjige, primijetio 
došljaka. 

— Da, — odvrati sluga. 

— Čudan je čovjek taj sreski načelnik! — naglas je 
mislio Lu Nan — Nekoliko je puta molio, da odredim dan 
za sastanak i nije došao, a sada ponovo traži dozvolu da 
dođe. Čini mi se, da nije čovjek od riječi. Kako li onda 
vodi sreske poslove? Nemam ja slobodnog vremena, da se 
natežem s njime! Ako hoće da dođe, neka dođe, nema 
smisla da me badava uznemiruje uglavljujući sastanak 
unaprijed. 

— Moj gospodar mi je zapovjedio, da vam se duboko 
poklonim, velopoštovani! — obrati se sluga Lu Nanu. — 
Zamolio me je, da vam isporučim, da je već odavno čuo 
mnogo o vašoj iznimno visokoj nadarenosti i kako je ne- 

prestano maštao o susretu s vama. Neodloživi poslovi ne- 
koliko puta zaredom su ga omeli, da ostvari svoju želju 
i prisili ga da prekrši datu riječ. Zato vas iznova moli, 
da odredite dan, koji ću mu onda ja saopštiti. 

Slugina objašnjenja bijahu toliko razložna, da Lu Nan 
povjerova. : 

— Kad je tako, — reče on sluzi — neka dođe preko- 
sutra. ? 

Dobivši od Lu Nana pismeni poziv, sluga se u vratare- 
voj pratnji istim putem otputi natrag; doveslavši do na- 
sipa zasjenjenog ivama, sluga izađe na brežinu, oprosti se 
s vratarom i odbrza da izvijesti načelnika o Lu Nanovu 
pozivu. 

Na treći dan, sreski načelnik izjutra pođe u jamin, 
obavi neke poslove i oko podneva krenu Lu Nanu. Valja 
spomenuti, da u to vrijeme vladaše strašna žega. Surce 
je tako peklo da je Van Cen već nekoliko puta bio dobio 
sunčanicu. Sreski je načelnik pošao iz jamina točno u 
podne, kad je sunce sijalo kao usijana vatrena kugla. Od 
vrućine je Van Cenu, kako se kaže, u očima gorjelo a iz 
usta mu sukljao dim. Nije prešao ni pola puta, kad mu se 
pred očima sve zamaglilo, srušio se s palankina i ostao 
ležati na zemlji kao mrtav. Prestravljene sluge pritrčali 
su Van Cenu, položili ga u palankin i odnijeli kući, gdje se 
ubrzo osvijestio. Došavši sebi, sreski načelnik je odmah 
poslao jednog slugu da se ispriča Lu Nanu, drugoga po 
liječnika. Neću potanko opisivati njegovu bolest, reći ću 
samo, da je probolovao više od mjesec dana i istom se 
tada prihvatio poslova u jaminu. 

Međutim je Lu Nan jednom, sjedeći u svojoj radnoj 
sobi, i prevrćući darove, koje je dobio, nabasao na dozna- 
čnicu, što mu je bio poslao sreski načelnik. 

»I tako se ja ni jednom nisam s njim sastao,« pomi- 
sliće Lu Nan. »Neprijatno je bez uzvrata primati darove, 
valjalo bi ga pozvati, da mu ne ostanem dužan.« 

Sredinom osmog mjeseca Van Cen dobi pismo od Lu 
Nana, u kojem pjesnik poziva načelnika u svoj vrt, da 
promatra mjesec o prazniku uštapa.*“ Pjesnikov poziv bio 
se nekako podudario s Van Cenovom željom, tako da se on 
vrlo obradova. Napisa posjetnicu u odgovor i uruči je 
odaslaniku uz slijedeće riječi: ' 

— Duboko se pokloni svom gospodaru i reci mu, da 
ću u određeni dan svakako doći. 

Ne zaboravite, da je Van Cen bio sreski starješina. 
Zar je njega pozvao jedino Lu Nan?! Mjesni bogataši i 
činovnici, koji dobro poznavahu Van Cena, natjecali su se 
se s pozivima za praznik uštapa. Sreski načelnik, koji je 
osim toga neobično volio vino, nije imao nikakvog raz- 
loga, da ostane kod kuće i, počam malne od desetog, cn 
ništa drugo nije ni radio, već odlazio u goste. Četrnaestog 
je Van Cen, odbivši sve pozive, ostao kod kuće i zajedno 
sa ženom pio vino i uživao u mjesečini. Mjesec te noći 
bijaše neobično lijep: nikad još ne bijaše tako svijetao i 
blistav. Postoji pjesma, koju ću navesti ovdje u potvrdu: 


Sve je nebo vedro. A mjesečina 

Ko zlatan talas teče, razdvaja noć. 

Kakva li je šteta, što mjesec nije uvijek pun, 
Jer tako nam neko najavljuje zlo. 

U brdima, na rijeci — svud je jesen. 

Mjesec sasvim sam, kroz spokoj noći plovi, 
Odnekud stižu samotne flaute zvuci. 

Kod kuće sam. Opih se, legoh da drijemam. 


Muž i žena su cijelo veče pili vino i legli na spavanje 
istom kad oboje bijahu potpuno pjani. Pripomenuću ov- 
dje, da se sreski načelnik istom bio oporavio od bolesti i 
da još nije bio potpuno prizdravio; osim toga, nekoliko je 
dana uzamence pijančevao i, naravno, u pijanom stanju 
nije se obazirao na svoje načeto zdravlje. Te rosne večeri 
je sjedio do kasno u noć i prehladio se. Sve je to prouz- 
ročilo, da je snova obolio i tako opet prekršio svoje obe- 
ćanje, da će posjetiti Lu Nana. Istom za nekoliko dana 
sreski načelnik se oporavio. Baš kad je nekako bio slobodan 
od službenih poslova, pomislio je, da su se sada cvjetovi 
cimeta u Lu Nanovu vrtu zacijelo sasvim već rascvali i da 
bi bio dobro poslati pjesniku neki poklon, kako bi od 
njega dobio poziv. Sreski načelnik je pri ruci imao dva 
krčaga hojšanskogš! vina, koje mu je na dar poslao neki 
trgovac s desne obale Jancija. Jedan od tih krčaga odasla 
Lu Nanu. Kad je potonji ugledao divno vino, o kojemu je 
“već odavno sanjao, vrlo se obradova. »Što se mene zapravo 
tiče, je li on sposoban upravljati srezom i snalazi li se u 
književnosti,« pomisli on. »Sudeći po poklonu, nema sum- 

nje, da se u vino razumije.« Lu Nan posla po sluzi pi- 
samce, u kome moli sreskog načelnika, da slijedeće dana 
dođe k jemu, kako bi se nagledao cimetova behara. Kako 
bi potvrdio ljepotu tih cvijetova, navešću ovdje pjesmu: 


Prohladne sjene zavjesom neprizornom 
Skrivaju oku noćni mjesec. 

Bezbrojno biserje sija na nebu 
I nalijeće vjetar proljećni. 

Zašto da u napjevima »Huajnancija«?? 
Tražimo spas u sjeni, hladu? 

Ta među cimet-drvećem gustim može se 
Od omare lijepo sakriti. 


Od davnine se govori »sve je predodredila sudbina, 
bez njene volje ne možeš popiti ni gutljaja vode.« Zar nije 
čudno, što je sreski načelnik, koji pretstavlja »oca i mater 
naroda,« ne obazirući se na svoj visoki položaj, odlučio 
sam prvi otići u goste običnom umniku? Ko je kriv, da 
čovjek ne može učiniti ono, što hoće? Upravo onog dama, 
kad se sreski načelnik spremao u posjetu pjesniku, još ga 
iza sna probudiše udarcima alke i uđoše s viješću, da 
upravnik kaznenog odjela provincije Šansi, gospodin Džao 
putuje u prijestolnicu i da se baš sad nalazi nedaleko od 
ovog sreza. Taj Džao bio je Van Cenov ispitivač, kad je 
on polagao ispit za stepen sjucaja.“ Zar je mogao Van 
Cen da mu ne iskaže poštovanje? Primivši tu vijest, od- 
mah skoči iz postelje, umi se, očešlja, izađe iz jamina, 
sjede u palankin i požuri u susret gospodinu Džao, odre- 
divši, da do njegovog povratka bude sve spremno za sve- 
čani doček. Lako možete zamisliti, da učitelj i učenik, , 
zadovoljni jedan s drugim, nisu namjeravali da se brzo 
rastanu. Džao ostade kod svog učenika nekoliko dana, a za 
to vrijeme cimetovi cvijetovi opadoše: 

Cvijeti su opali, i prašnici, 

Blistavi zlatom, na vjetru igraju; 
Liježući posvud neuredno 

Svu zemlju mirisima napojiše. 


Reći ću ovdje, da je Lu Nan bio nepopustljiv i od- 
lučan čovjek. Nije se dodvoravao ljudima, koji su bili viši 
po položaju, i nije prezirao niže. Ali, uvjerivši se, da je 
sreski načelnik više puta ponizivao sebe, izjavljujući svoje 

poštovanje prema njemu, i da, očigledno, poštuje i cijeni 
obrazovane ljude, Lu Nan zaključi, da takva čovjeka ne 
valja potejenjivati. 
Bijahu posljednji dani devetog mjeseca. U Lu Nanovu 
vrtu otvoriše se sad svakojake hrizamteme, od kojih tri 
vrste bijahu osobito dragocjene. Koje su to bile vrste? 
To su »rodina pera,« »striženi somot« i »Siši.«** Sve to 
redom bijahu krupne i neobično lijepe hrizamteme, a usto 
ljeva, pa su stoga bile u velikoj cijeni. Postoje stihovi o 
hrizantemama, koje će umjesno biti da ovdje navedemo: 


Ine bore se na vjetru, na proljećnom, 
Za nježne rijetke mirise — 

U magli jesenjoj, odori bijeloj, 
Dive se ljepoti svojoj. 

Svud oko vrta, drveća je zid, 

' No cvijeće s njeg je opalo. 

Tek cijele su hrizanteme i šire 
Mirise večernje, blage. 


»Sreski načelnik,« pomisli u sebi pjesnik, »nekoliko 
se puta spremao da posjeti moj vrt, ali nikako nije uspio 
da stigne do mene. Zašto da sada ne iskoristim cvje- 
tanje hrizantema i ne pozovem ga, da ih se nagleda? 
Valja mu se odužiti za pažnju!« Odlučivši tako, pjesnik 
posla sreskom načelniku slugu s pozivom, da slijedećeg 
dana dođe pogledati hrizanteme. Kad Lu Nanov sluga 
dođe u sresku upravu, Van Cen je sjedio u jaminu i rje- 
šavao poslove. Sluga uđe u dvoranu, kleknu pred sreskog 
načelnika i isporuči mu pozdrav, kazavši: 

— Moj vam se gospodar duboko klanja, poštovani 
gospodine, i moli, da vam isporučim, kako vas on posebno 
poziva, da sutra dođete pogledati hrizanteme, koje su sada 
u punom cvatu. 

Van Cen bi vrlo rado pogledao hrizanteme i odavno je 
već pomišljao na to, ali se nije mogao odlučiti, da o tome 
obavijesti Lu Nana, budući da je nekoliko puta zaredom 
prekršio svoje obećanje. Sad, kad je dobio od Lu Nana 
naročiti poziv, obradova se, kao što bi se obradovao glad- 
nica, kad ga pozovu na ručak. Pročitavši poziv, sreski 
načelnik reče: : 

— Pokloni se svom gospodaru i javi mu, da ću ga 
posjetiti sutra ujutro. E 

— Gospodin Van Cen, — saopšti sluga pjesniku — 
zamolio me je, da vam se duboko poklonim i isporučim 
vam, da će sutra doći već rano ujutro. 

Kad je sreski načelnik rekao, da će doći sutra ujutro, 
on je prosto rekao prvo, što mu je palo na pamet. A sluga 
je još netočno prenio, dodavši od sebe, da će sreski na- 
čelnik doći »rano ujutro.« Istina, tad sluzi nije bilo ni na 
kraj pameti, da će se zbog njega koješta dogoditi, te da će 
se napokon sreski načelnik smrtno uvrijediti, a Lu Nan 
ostati bez cijelog svog imetka i naći se na rubu propasti. 

Odista se može reći: »Šteti ili koristi — tvoj je jezik 
uzrok, a usta su — vrata sreće ili nevolje.« 

Slugino saopštenje zbuni Lu Nana: »Čudan je čovjek 
taj sreski načelnik. Što mu je palo na pamet, da odredi 
gozbu za rano jutro? Možda želi doći malo ranije, kako 
bi se nauživao ljepote moga vrta.« 

— Sutra će nas rano izjutra posjetiti sreski načelnik, 
tako da treba što prije pripraviti vino i jelo — zapovjedi 
Lu Nan kuharu. i 

Čuvši, da će sutra već u rano jutro u njihovoj kući 
biti tako visoki gost, kuhar je svu noć vršio pripreme, na- 
stojeći da do načelnikova dolaska bude sve gotovo. 

Slijedećeg jutra Lu Nan naredi vrataru: 

— Ako danas neko bude dolazio k meni, odmah ga 
odbij, ne treba da mi javiš. : 

Zatim Lu Nan napisa svečanu posjetnicu i s njom 
odasla slugu u susret sreskom načelniku. Još prije ju- 
tarnjeg doručka, sve je bilo spremno za prijem uvaženog 
gosta. U vrtnom paviljonu »Lastina radost« bio je namje- 
šten sto za dvije osobe s vinima i jelima. Sve je bilo pri- 
ređeno tako raskošno i lijepo, da se odista može reći: »Od 
jedne gozbe u bogataškoj kući doteklo bi siromašku za 
pela godine.« 

Dok su u Lu Nanovoj kući vršene pripreme, sreski 
načelnik je sjedio u iaminu i obavljao poslove. Sprema 
se da, čim završi pregled spisa i izveštaja, odmah krene 
do Nana. Među papirima, koje je pregledao sreski načel- 
nik, nalazio se i izvještaj policijske uprave istog sreza, uz 
koji su u njegov jamin bila predvedena devetorica ve- 


103 


likih lupeža, okrivljenih zbog krupnih krađa. O tom slu- 
čaju se mnogo govorilo i prije: bili su to pljačkaši iz ob- 
lasti Cinhe;* bilo je poznato, da je u njih mnogo ukra- 
denih stvari; ali sve dosad nije ustanovljeno kome krađe- 
vina pripada. Sreskog načelnika je toliko razbijesnio taj 
slučaj, da je odmah počeo mučiti zlikovce. 

Jedan od lupeža, vrlo lukav čovjek, dok su ga mučili, 
poče odavati, gdje je i koliko je sakriveno zlata i srebra. 
Govorio je opširno, potanko pripovijedao i, sudeći po nje- 
govim riječima, ispadalo je, da je sve u svemu skriveno 
najmanje nekoliko stotina tisuća lana. Pohlepa za zara- 
dom sasvim potisnu u načelniku misli o vinu. Prekinuvši 
mučenje, on zapovjedi lupežu, koji je bio progovorio, da 
pokaže mjesta, gdje je sakriveno srebro, a pouzdanom či- 
novniku naredi, da ga otprati s odredom skoroteča. Ostale 
lupeže baci u tamnicu, oduzevši im prethodno sve što su 
imali uza se. 

Sreski se načelnik povuče u svoje odaje i poče čekati 
“ vijesti. Tako je prosjedio od jutra do tri sata popodne; za 
to vrijeme sluge su mu donosile dva puta vino i jelo. Istom 
oko tri sata, ljudi, koji su krenuli u potragu za krađari- 
nom, vratiše se u jamin. 

— Čudnovato, — saopštiše oni — sve smo ispreturali, 
svuda smo tražili, ali nismo našli ni pola pare. 

Sreski načelnik, razbjesnivši se, ponovo ode u dvo- 
ranu, zapovijedi da dovedu lupeže i iznova ih sve udari 
na muke. Treba reći, da su stražari, koji su bili odaslani 
u potragu za skrivenim blagom, već putem obračunali 
s pljačkašem, koji ih je vukao za nos i prebili ga namrtvo. 
Kako je taj čovjek mogao da podnese nove udarce i 
muke? Tek što ga počeše mučiti, a on se kao mrtav 
sruši na pod. Spazivši da lupež nepomično leži, sreski se 
načelnik uplaši, pozva tamničara i zapovjedi mu da osvi- 
jesti lupeža. Bavili su se oko njega cio dan, ali ga nisu 
dozvali svijesti. Tad sreskom načelniku pade nešto na um: 

— Odvedite sve lupeže u zatvor, — odredi on. — 
Sutra ćemo riješiti taj slučaj. 

Sluge odlično shvatiše svog načelnika: podigoše 
mrtvaca i zajedno s ostalima strpaše u tamnicu. Niko 
tu naravno nije smio ni pisnuti, da je lupež mrtav. Iste 
večeri je bilo napisano svjedočanstvo o hapšenikovoj bo- 

lesti, kako izvještaj o njegovoj smrti sutradan ne bi 
izazvao nikakvih sumnji. 

Ti događaji u jeminu grdno oneraspoložiše sreskog 
načelnika. Ali tad se sjeti Lu Nanova poziva i odmah se 
otputi k njemu na vino. Bijaše već pet sati popodne, 
kad se sreski načelnik, okružen pratnjom, doveze do Lu 
Nanova vrta. 

Spomenuću ovdje, da je pjesnik čekao sreskog na- 
čelnika od ranog jutra. Oko jedanaest sati, načekavši ga 
se, posla slugu, da dozna, što se dogodilo. Sluga se vrati 
i izvijesti, da sreski načelnik rješava poslove u jeminu. 
Lu Nana to jako rasrdi. 

— Ako je obećao da će doći ujutro, što sad još radi 
u jaminu? — progunđa pjesnik i produlji čekati. Čekao 
je dugo, ali od sreskog načelnika nije bilo nikakvih vijesti. 

U podne napisa poziv i ponovo odasla slugu sreskom 
načelniku. Sad se pjesnik već ozbiljno rajljutio. »Sam sam 
kriv«, mislio je u sebi. »Nisam ga morao zvati, sad to valja 
iskihati. Ne kaže zalud poslovica: tko čeka, jedi se.« 

Lu Nan je čekao, ali ne samo što se sreski načelnik 
nije pojavljivao, već se nije vraćao ni sluga, po kome je 
poslao pismo. 

— Čudno! — reče Lu Nan i posla u izviđanje drugog 
slugu, i domalo se obojica vratiše. 

— Sreski načelnik je još uvijek u jamin, ondije ne- 
koga stavlja na muke, — saopšti jedan od njih. — Stra- 
žar je rekao, da je načelnik strašno bijesan i da se ga sad 
ne smije uznemirivati. Zato mene nije pustio, već me 
ostavio da čekam pred vratima. Kako nisam predao sre- 
skom načelniku naš poziv, nisam se usuđivao da se 
vratim kući. 

Ova vijest razjari Lu Nana. Kad ispita sluge potanje 
i doznade, da sreski načelnik muči pljačkaše, kako bi do- 
znao gdje su sakrili ukrađeno blago, on se razbjesni i pomisli 
u sebi: »Lakomac i budala! Nemam se čemu nadati od 
njega! Dobro je, što ga još nisam primio u goste i sprija- 
teljio se s njim. Bezmalo sam se prevario u njemu. Ali 
sada, srećom, znam koliko vrijedi. 

Zaključivši tako, Lu Nan zapovjedi, da se pokupi sa 
stola suvišni pribor, te sam sjedne na počasno mjesto, 
koje je bilo pripravljeno za gosta. 

— Donesite mi ovamo što prije veliki pehar vrućeg 
vina, — zapovjedi pjesnik — da se malo osvježim. 

— Samo da sad ne dođe poštovani gospodin, — plaho 
primjetiše sluge. 

— Eh, prodera se Lu Nan — kakav vam gospodin 
pada na pamet! Neću ja valjda piti vino s takvim lakom- 
cem i neznalicom. Osim toga, on me je već šest puta pre- 
vario, pa i danas zacijelo neće doći. 

Kad gospodar bjesni, zar smiju sluge protusloviti? 
Donesoše pjesniku vino. Priđoše sluškinje. Napjevi gun i 
šanš7 izmjenjivahu se. Gudačka i duvačka glazbala 
skladno zvučahu. Popivši nekoliko čašica, Lu Nan pozva 
sluškinju: 

— Deder me istrljaj! Danas sam cio dan čekao tu 

Čuvši za dolazak sreskog načelnika, sluge u nedoumici 
pogledahu jedan drugog, ne znajući što da preduzmu. 

— Vino i jela nisu ni dotaknuti, ali gospodara našeg 
neće niko rastrijezniti. Što da radimo? — usplahiriše se 
sluge. 

— Treba ga zdrmati, — posavjetova vratar — da do- 
čeka goste, makar i pjan. Ta ne može se samo ovako ne 
pokazati poštovanja prema takvom visokom gostu, koga 
je usto sam naš gospodar pozvao, 

Načetivši se oko Lu Nana, sluge počeše glasno vikati. 
Ali, makoliko da su izderali grlo, gospodara ne uspjedoše 
razbuditi. 

Uskoro se u vrtu razlegoše glasovi; to se približavao 
sreski načelnik sa svojom svitom. Ne znajući što da učine, 
sluge se prestravljeno razbježaše po vrtu i posakrivaše. 
U paviljonu ne ostade niko osim usnulog Lu Nana. Ko 
je mogao predvidjeti, da će se sve tako dogoditi, da će 
zbog toga uvaženi gost i umni domaćin postati nepri- 
jateljima za cio život i da će se divni vrt s ponajrjeđim 
cvijećem pretvoriti u proljećni san. Odista: i 

Nesreći, sreći — sam je čovjek gazda. 

Vratimo se sada sreskom načelniku, koji se pravo iz 
jamina uputio Lu Nanu. Prispjevši do vrtne kapije, bi- 
jaše neobično začuđen, što pjesnik ne samo da mu nije 
sam izašao u susret, već nije poslao pred njega čak ni 
jednog slugu. 

— Ima li koga na kapiji? — stadoše naizmjenice vikati 
ljudi iz načelnikove pratnje. Javite što prije da je stigao 
sreski načelnik. 

Niko ne odgovaraše. Zaključivši, da je vratar otišao 
da izvijesti domaćina, sreski načelnik promrmlja: 

— Čemu vikati, ući ćemo sami. 

Sreskom načelniku pade u oči velika bijela daska na 
kapiji. Na dasci se isticao natpis od tirkiza: »Vrt pjesama«. 
Van Cen uđe u vrt, gusto zasađen drvećem. Pođe krivu- 
davom stazicom i spazi luk s natpisom »Odricanje od 
svijeta«. Prošavši ispod luka, skrenu na stazu, što je 
vodila kroz gusto borje; na kraju staze izdizahu se umjetna 
brda neobičnih oblika. Daleko u magli vidjele su se kule 
i pagode, posvud je raslo cvijeće; gusti bambusi i drveće 
okruživahu vrt. Ushićen ljepotom i tišinom vrta, Van Cen 

uzviknu: »Osjećaji velikog čovjeka su odista sasvim | 


neobični!« 

Ne čujući ljudskih glasova i ne nalazeći nigdje Lu 
Nana, sreski načelnik nije znao, što da učini. Malo po- 
razmišlivši, on nasumice zađe u dubinu vrta. 

»Možda je pošao da me presretne nekim drugim pu- 
teljkom, pa smo se mimoišli,« — pomisli u sebi Van Cen. 

Van Cenovi ljudi također bazahu vrtom tražeći pje- 
snika. Napokon Van Cen izbi pred veliki paviljon. Pred 
očima mu izroniše stotine hrizantema, na čijim cvjeto- 
vima, poput treperavih zvijezda, blistaše se rosa; tisuće 
grančica tamariske ispreplitahu se među se, blistajući u 
večernjoj sumaglici. Pomoranže, gurajući se i stišćući 
jedna drugu, zlatno se prelijevahu, viseći s drveća. Sto- 
tine i tisuće ružičastih i tamnocrvenih lotosa rasli su u 
jezeru kraj obale. Različite boje, sad jarke i tamne, sad 
blijede i svijetle, ovdje svijetlozelene, ondje purpurno- 
crvene — prelijevahu se i gore i dolje. Patke ponajrazlič- 
nijih vrsta bućkahu u vodi. 

»Kad me je pozvao, da uživam u hrizantemama, za- 
cijelo me čeka u ovom paviljonu«, pomisli Van Cen i siđe 
s pelankina. 

Prišavši paviljonu, sreski načelnik zaviri unutra: nije 
se vidjelo, da je išta pripremljeno za doček gosta; za sto- 
lom, na počasnom mjestu, neko je sjedećke spavao i glasno 
hrkao. Čovjek taj bijaše bos a glava mu nepokrivena. 
Osim njega, ni jedne žive duše. Sluge, koje su pratile 
Van Cena, navalivši na spavača da ga probude: 

— Ovdje je sreski načelnik. Ustani! 

Promotrivši spavača, Van Cen primjeti, da mu odjeća 
nije nalik na odjeću prostog čovjeka, a osim toga, pored 
neznanca ležala je kapa i domaća haljina mudračeva. 

— Ne vičite, — zapovjedi sreski načelnik — pogle- 
dajte bolje, ko je to. 

Sluga sreskog načelnika, koji je obično u ovaj vrt 
donosio pisma svog gospodara, zagleda se u spavača i 
odmah pozna u njemu Lu Nana. 

— To nije niko drugi nego Lu Nan glavom: napio se 
i svalio ondje, — objasni sluga. 

Sreski načelnik pocrvenje i u strašnom se bijesu 
prodera: 

— Da se postupi tako sramotno, kao taj gad! Da me 
se pozove, kako bi me se osramotilo. 


Van Cen htjede već zapovjediti slugama, da odmah 
izgaze sve cvijeće i polome grmove, ali, porazmislivši 
malo, zaključi, da to nije pravo rješenje. Onako razjaren, 
brzo sjede u palankin. 

— Kući! — zapovjedi nosačima. 

Nosači podigoše palankin i ponesoše ga; kad je po- 
vorka izlazila kroz vrtnu kapiju, ni tada ondje nije nikoga 
bilo. Bližilo se veče. Pred palankinom užegoše zublje, 
osvetljujući put. Sluge, koje su pratile palankin, njihale 
su glavama; došaptavajući se: 

— Ko je još vidio, da bi se kandidat na čin drznuo 
ovako prezirno postupiti prema sreskom načelniku, 

Te riječi dopriješe do uha Van Cenova, i još ga više 
omrzovoljiše. : 

»Ma da je on neobično nadaren«, premišljao je sreski 
načelnik, »ipak je on na neki način meni potčinjen. Ko- 
liko puta sam ga molio, da me posjeti, a on je odbijao. 
Tada sam izrazio želju, da ga sam posjetim, i poslao mu 
vrijedni poklon. Odlučno mogu reći za sebe, da sam bio 
prema njemu sasvim smjeran i da sam pokazao dužno 
poštovanje prema njegovoj nadarenosti. Kako je on smio 
postupiti tako prezrivo, i tako me osramotiti! Sve da se 
radilo o običnom smrtniku, a ne o sreskom načelniku, ne 
bi smio tako postupiti!« 

Suvišno je spomenuti, da se sreski načelnik nije umi- 
rio ni onda, kad se vratio svojoj kući. 

Međutim, Lu Nanove sluge, koji su se posakrivali 
pred sreskim načelnikom, stadoše se sa svih strana sli- 
jetati prema paviljonu, da pogledaju svog gospodara. On 
je i nadalje čvrsto spavao. Probudio se istom kad je 
zanoćalo. 

— Tek što ste zaspali, — saopšti mu jedan sluga — 
stigao je sreski načelnik. Vidjevši da spavate, odmah je 
otišao. : 

— Pa šta onda? — reče pjesnik. 

— Vaše se ništavne sluge boje, da ćete se poslije 
teško opravdati pred sreskim načelnikom. Ta on je prvi 
put došao vama, a vi ga niste primili, — pripomenu sluga. 

— I moralo se tako dogoditi, — razbijesni se Lu Nan. 
— Odrapite vrataru trideset batina. Kako se usudio da 
me ne posluša i da ne zatvori kapiju? A taj neznalica ipak 
je došao: pogledajte, kako mi je sve ovdje zagadio. Nek 
baštovan izjutra donese vode, počisti, opere i dovede u 
red staze, kojima je on prolazio. 

Zatim Lu Nan odredi, da netko ode u jamin, potraži 
slugu sreskog načelnika, koji mu je donosio pisamce od 
Van Cena i uruči mu darovanu doznačnicu i krčag haj- 
čanskog vina, kako bi ih vratio gospodaru. Ne treba spo- 
minjati, da je Lu Nanova naredba bila odmah izvršena: 
jedan sluga otišao je u jamin i odnio sve, kako mu je bilo 
zapovjeđeno. 

Vratimo se sreskom načelniku. 

Primijetivši, da se Van Cen vratio mrzovoljan, žena 
ga upita: 

— Pa ti se vraćaš s gozbe, zašto si onda tako ljut? 

Saslušavši muševljevo pripovijedanje, ona se okomi 
na nj: 

— Ti si sam za sve kriv, ne treba da se čudiš nje- 
* govom postupku. Ti si »otac i majka naroda«, svi moraju 
da te se plaše i da te štuju. A kad tamo, ne samo da si 
nekoliko puta zaredom bio ponižen, već si i sam pokuša- 
vao izmoliti prijem u jednog prostaka. Makar je on da- 
rovit čovjek, šta se to tebe tiče. Možda će ti ova uvreda 
da posluži kao dobra pouka. 

Ženini prijekori usuše ulje u vatru. Van Cen se zavali 
u veliku naslonjaču i šutke, bijesno namrštivši obrve, 
prosjedi u njem cijelo veče. 

— Čemu se jediti, — prozbori žena — od davnine se 
govori: »sreski je načelnik svemoćan«. 

Te riječi bijahu upravo dovoljne, da sreskog načelnika 
prenu iz mrtvila: u tren oka misli o shvatanju talenta i o 
poštovanju učenog čovjeka zamijeni želja, da pokrene 
sudski postupak i nanese mu neko zlo. Zapravo tog dana 
nije Van Cen nikome saopštavao svoje misli, ali mu je 
srce bilo nemirno: svejedno je mislio, kako bi naškodio 
Lu Nanu. Sad bi ga mogla zadovoljiti jedino pjesnikova 
smrt. Neću govoriti o tome, kako je sreski načelnik proveo 
tu noć, već ću jedino reći, da je slijedećeg dana, odmah 
poslije jutarnjeg primanja u jaminu, odlučio, da se o 

svemu posavjetuje sa svojim najbližim pomoćnikom, ured- 
skim tajnikom Tan Cunom, velikim probisvijetom, luka- 
vim i iskusnim službenikom. Taj je čovjek uvijek bio 
točno upoznat s poslovima svog načelnika i često je za 
njega ubirao mito. Ispričavši Tan Cunu o posjeti pjesniku 
sreski načelnik priznade tajniku, da se kani osvetiti čov- 
jeku, koji ga je uvrijedio. 

. “> M, moj gospodine, imate mnogo razloga, da okri- 
vite pjesnika, — cdvrati Tan Cun — treba samo da se 


. nađe kakva upečatljiva izlika, da mu se pripiše nekakav 


značajan zločin, da se učini nešto, kako bi ga stjerali 
u škripac — tada možete biti uvjereni u uspjeh nauma. 
Bojim se, da sada imate malo dokaza za optužbu; da se 
ne bi još sve protiv vas okrenulo! 


— Kako to? — začudi se sreski načelnik. 


od Lu Nan je moj zemljak. Znam, da je vrlo bogat 
i znam, da među njegovim znancima i prijateljima ima 
mnogo ljudi, koji su na visokim položajima. Pjesnik sebi 
često dozvoljava koješta, ali svi odaju poštu njegovom 
talentu, niko ne smatra njegove ispade izričitom povre- 
dom zakona i ne pripisuje ozbiljnog značenja njegovim 
nestašlucima. Recimo, da ga uhapsimo: takav čovjek, kao 
što je on, može uvijek zacijelo da računa na podršku. Slu- 
čaj će doprijeti do viših vlasti — oslobodiće ga krivnje, 
a i ako to ne učine, u svakom ga slučaju neće osuditi 
na smrt. A onda, mrzeći vas još uvijek, neće li naći načina, 
kako bi sve okrenuo protiv vas? 

— Ti svakako imaš pravo. Ali ja ne mislim, da takav 
lakomislen čovjek, kao što je Lu Nan, nije učinio kakav 
značajniji prestup. Deder ti to dobro pronjuškaj. A ja 
ću onda naći rješenje. 

Tan Cun, koji je u svemu slušao svog načelnika, ode 
da ispuni njegov nalog. Nije još ni izašao, kad sreskom 
načelniku donesoše njegovu doznačnicu i vino, što vraćaše 
Lu Nan. Spazivši sve to, sreskog načelnika obuze njegova 
pređašnja srdžba. 

— Kakvim si pravom primio: natrag od njega te 
stvari? Odmah ću zapovjediti, da ti opale dvadeset ba- 
tina, — okomi se on na slugu, ne znajući na kome bi iska- 
lio svoj bijes, ali ga odmah pusti i dade mu novac za vino. 

Odista, »kad jedan drugome ne bi škodili, mržnje ne 
bi poznavali ljudil« 

Izvršujući načelnikov nalog, Tan Cun je posvuda 
njuškao i ispitivao o Lu Nanu, tražeći nešto, za što bi se 
mogli zakačiti. Prolazili su dani i mjeseci, naišla je zima, 
a nastojanja Tan Cunova još uvijek bijahu jalova. Sreski 
načelnik je neprestano požurivao svog tajnika, ali se nije 
usuđivao pokrenuti postupka. 

Jednom, obdan, kad je sreski načelnik sjedio u svojoj 
kući i nujno premišljao o tome, da vjerovatno neće uspjeti 
da okrivi pjesnika, on spazi kroz prozor, kako prema 
jaminu trči neka žena, Kad se ona primakla, on spazi da 
je to Cin, žena Nju Čena, mlađeg brata njegovog sluge 
Nju Vena. Ženi bijaše tridesetak godina, a bila je naoko 
vrlo pristala. 

_ Deset tisuća godina sreće, — izgovori žena uobiča- 
jeni pozdrav, stigavši pred jamin i ugledavši Tan Cuna. — 
Sva sreća, da sam vas zatekla! Gospodine tajniče, da li 
biste mi mogli reći, gdje je naš najstariji brat? 

— Nju Ven je pred glavnim ulazom u jamin. Što ti 
treba? 

— S vašim dopuštenjem, poštovani tajniče, sve ću 
đa vam ispričam. Radi se o tome, da je moj muž jednoč 
posudio od Lu Caja, sluge gospodina Lu Nana, dva srebrna 
lana. Dvije godine zaredom moj mu je muž isplaćivao 
kamate. Ove godine je moj muž nadničario kod Lu Nana, 
a ondje je utvrđeno, da se nadničarima potkraj godine 
isplaćuje polovica godišnje zarade, Onog dana, kad je 
Nju Čen dobio platu, gospodar ga vogosti vinom, i moj 
muž bijaše zadovoljan. Ali, jedva je izašao od gospodara, 
kadli ga zaustavi Lu Caj, zatraživši od njega, da mu vrati 
novac. Nju Čen mu odvrati, da smo mi kanili, za tu 
platu kupiti sve što nam je potrebno za proslavu Nove 
godine, te da mu tako sada ne može dati novac. Lu Caj 
je navaljivao. Prepirka se pretvori u tuču. Moj muž nazva 
Lu Caja nucajem?, a zbog toga ga prebiše Lu Cajeva 
braća. Muž se uvrijedi i suzdržavajući bijes otputi se kući. 
Kako ga je gospodar bio ugostio, bilo mu je vruće; kad 
se tukao, grudi su mu se obnažile, i on se prehladio. Iste 
noći muža mi je spopala vrućica. Danas je osmi dan kako 
boluje. Ne može ni kapljice vode progutati. Liječnik kaže, 

pođe za Nju Venom. 

. Zaključivši tako, Nju Cenovi susjedi odmah krenuše 
u jamin. 

Međutim se vijest o Nju Čenovoj smrti raširila po bli- 
žim i daljim, zaseocima. Izvijestiše o tome i Lu Nana. 
Treba reći, da je Lu Nan već odavno dočuo, kako se Lu 
Caj uveliko bavi zelenaštvom, guleći kožu dužnicima. Kad 
sluge ispričaše Lu Nanu, kako je Lu Caj izmlatio nje- 
gova nadničara, i objasniše zbog čega je došlo do tučnjave, 
Lu Nan se razjari i istog dana otjera Lu Caja, zapovje- 
divši prethodno, da mu se odbroji trideset batina i da mu 
se oduzme Nju Čenova dužnička obveznica. Pjesnik je 
naumio tu obveznicu vratiti nadničaru, kad ovaj dođe, 
da se požali na Lu Caja. Sada, kad je doznao, da je Nju 
Čen umro, pjesnik zapovjedi slugama, da pronađu Lu 
Caja i odvedu u jamin. Ko bi znao, da se Lu Caj čuvši ta- 
kođer za smrt Nju Čenovu i shvativši da će zbog toga 
odgovarati, već odavno ko zna gdje sakrio. 

Međutim Nju Ven i Cin zadihani dotrčaše u jamin 
i saopštiše Tan Cunu, što se zbilo. A ovaj, obveselivši 
se mnogo, otrča da o tome izvijesti sreskog načelnika. Za- 
tim ponovo izađe pred pokojnikova rođaka, pouči ih, što 
treba da kažu, a sam odmah napiše tužbu, u kojoj okrivi 
Lu Nana zbog toga, što je otrovao Nju Čena, budući da 
nadničareva žena nije pristala da živi s pjesnikom. 
Nadrljavši tužbu, zapovijedi Nju Venu i Cin da udaraju 
u bubanjt! i viču o nesreći, što je zadesila njihovu obi- 
telj. Nju Ven, slušajući njegvoe naloge, zapovjedi snahi, 
da čini sve ono, što on bude činio, i njih oboje, ne raču- 
najući, da je »tri puta sedam dvadeset i jedan«**, dohva- 
tiše šikpe i stadoše svom silom udarati njima po bubnju, 


glasno i zajednički izvikujući o nepravdi, koja im je na- 


nesena, i tražeći pomoć zakona. J aminske sluge; koje je 
bio upozorio Tan Cun, ne sprečavahu ih u tome. 
Čuvši bubnjanje, sreski načelnik brzo izađe u ured i od- 
redi, da mu dovedu postradale. U to vrijeme, dok je sreski 
načelnik proučavao tužbu, dođoše da svjedoče pokojnikovi 
* susjedi. Sreski načelnik ne htjede da ih sasluša: svu je 
pažnju usredotočio na izvještaj, što ga je sastavio Tan 
Cun. Jedva i pročitavši izvještaj Van Cen reda radi 
postavi prisutnima nekoliko pitanja a zatim, ne napi- 
savši štoviše ni naloga za hapšenje, dade Tan Cunu palicu? 

i zapovjedi službenicima, da smjesta pođu po Lu Nana 

i dovedu ga u jamin. 
Ljude, koji su se spremali Lu Nanu, Tan Cun je: 

ispraćao slijedećim riječima: KA 

— Sreski načelnik smatra taj slučaj vrlo važnim. 
Zato, kad uđete u Lu Nanovu kuću, hvatajte svakog, 
koga stignete, osim žena i djece, i vodite ih u jamin. 

Jaminski službenici su znali, naravno, mržnju, koju 
je sreski načelnik gajio prema Lu Nanu. Ali istodobno 
su čuli, da je Lu Nan bogat čovjek, da ima mnogo slugu 
i shvatili su, da ne mogu uljesti u pjesnikovu kuću, ako 
ih pođe samo nekoliko. Stoga se skupiše svi, koji su se 
nalazili u jaminu; okupilo se pedesetak ljudi, i cijelo 
to mnoštvo, poput razbješnjenih tigrova, pojuri prema 
Lu Nanu. 

Bijaše sredina zime. Dani okraćali. Doba predvečer- 
nje. Crveni oblaci sudarali se jedan s drugim, sjeverni 
vjetar štipao do kostiju, velika hladnoća. Tan Cun, želeći 
se istaći pred sreskim načelnikom, dade ljudima novaca 
za vino, tako da su se jaminski službenici putem do Lu. 
Nana podgrijavali pićem. 

Cijela skupina, s bakljonošama na čelu, dojuri do: 
pred kapiju, probi je i s povicima upade u vrt. Lovili su 
svakoga, ko bi im dopao šaka. Lu Nanove sluge, ne shva-. 
tajući što se dogodilo, skakali su ustranu i padali, dok ih. 
je gomila, koja je provalila, obarala s nogu. Djeca su 
plakala, žene vrištale, ne znajući, kamo da se sakriju. 


U to se vrijeme Lu Nanova žena, zajedno sa svojim 
sluškinjama, grijala pored peći. Začuvši strašnu graju“ 
u vrtu, ona pomisli, da je buknuo požar te zapovjedi slu- 
škinjama, da odu i pogledaju, što se događa. Sluškinje još 
i ne pođoše, kadli u sobu utrča sluga: 

— Gospodarice! Nesreća! U vrt je provalila cijela. 
skupina ljudi sa zubljama. 

Lu Nanova žena zaključi, da su u kuću provalili 
pljačkaši i tako se uplaši, da joj zubi od straha zacvo- 
kokaše. 

— Brže zatvarajte vrata! — zapovijedi ona sluški-. 
njama. : 

Ne stiže ni doreći, a u sobu doprije svijetlo baklji. 
Služavke, ne znajući kamo bi se skrile, uspropadoše se 
po sobi, vičući: 

— Spasite nas, pomozite nam nebeske sile! 

— Što se badava derete, — izderaše se na njih uljezi. 

— Mi smo službenici iz jamina; došli smo da uhap- 
simo Lu Nana. Nemate zašto da urlate i zovete u pomoć. 

Lu Nanova žena odmah shvati, da je sve to malso 
sreskog načelnika, koji je, očigledno, odlučio da se osveti 
pjesniku zbog nanesene uvrede i da pokrene postupak 
protiv njega. Nastojeći uplašiti uljeze, počne se ona izdi- 
rati na njih: 

— Ako niste pljačkaši, već jaminski službenici, onda 
biste morali znati, kako treba da se ponašate. Ja sam 
sigurna, da se ništa strašno nije dogodilo. Sigurno se 
radi o nekoj gluposti, kao što su zemljovlasnički poslovi, 
porezi na posjed ili registracija braka. Zašto onda, mjesto 
da dođete po danu, upadate sred noći, vodeći sa sobom 
cijelu rulju sa zubljama i batinama, i, kao razbojnici 
provaljujte u kuću. Sutra ću otići u jamin i tamo o 
svemu ispričati. Da vidimo, kako ćete onda pjevati. 

— Mi samo želimo, da nam kažete, gdje je Lu Nan, 
a anda se možete žaliti, — drsko izreče jedan od jamin- 
skih službenika i dade znak, na koji ljudi počeše da pre- 
tražuju sobu. Nabivši džepove sitnarijama i dragocjeno- 
stima, oni pređoše u sobu određenu za inoče. Žene, ugle- 
davši ljude, koji su upali u sobu od straha se sakriše pod 
krevete. Pretraživši sve i ne našavši ni ondje Lu Nana, 
odaslanici iz jamina zaključiše, da je domaćin sigurno 
u vrtnom paviljonu te u gomili odsukljaše u vrt. 
= Inisu se prevarili: Lu Nan je s gostima sjedio u svom 
paviljonu i pio vino. Sa strane su stajale sluškinje i pje- 
vale. Sluga, koji je bio u potrazi za Lu Cajem, u to je 
vrijeme izvještavao gospodara, da je Lu Caj nestao. 
Ujedared, vičući, dotrčaše do paviljona dvojica slugu: 

— Gospodaru, eto nevolje! 

— Što se dogodilo? — upita pjesnik pjanim glasom. 

— Ništa ne znamo, osim, da je cijela rulja upala u 
vašu kuću. Ljudi pljačkaju, love svakoga, ko im padne 
šaka. Upravo su provalili u vaše odaje. 

Lu Nanovi gosti se uplašiše, pjanstvo brzo iščeznu. 

— Što je to? — uzbudiše se oni, poustajaše s mjesta, 
spremajući se da odu i pogledaju o čemu se radi. 

Lu Nan i ne pomisli da ustane. Za nekoliko časaka 
pred paviljonom zapalucaše svjetla i cijela gomila s gla- 
snim uzvicima »ustajte brže« upade u paviljon. Sluškinje, 
ne nalazeći mjesta, gdje bi se sakrile, prestravljeno 'se 
ustumaraše po paviljonu. 

— Ko ste vi? — povika razgnjevljeni pjesnik. — Ka- 
ko se usuđujete da tako upadate u moju kuću? Odmah ću 
pozvati ljude i zapovjediti da vas pohapse! 

— Sreski načelnik naređuje, da odmah dođete zbog 
nekih objašnjenja, — odgovori najstariji od jaminskih 
službenika. — Nije dakle na vama, da spominjete hap- 
šenje! Življe se krenite! Življe! — vikahu oni, nabacivši 
Lu Nanu uže oko vrata. 

— Što sam skrivio? — jedio se pjesnik. — Kad je 
tako, ne idem nikuda, što ćete onda sa mnom učiniti? 

— Ako hoćete da znate, objasniću vam o čemu se 
radi. Sreski načelnik vas je već više puta zvao sebi, ali 
vi niste došli i mislili ste, da ćete se samo ovako izvući, 
ali je danas naš gospodar naredio, da vas pošto-poto 
uhapsimo i dovedemo njemu. 

Pjesnik se usprotivi. Službenici zategnuše uže i po- 
vukoše ga sa sobom. Zajedno s Lu Nanom bilo je 
uhapšeno petnaest njegovih slugu. Odaslanici iz jamina 
namjeravali su uhapsiti čak i Lu Nanove goste, ali, po- 
znavši u njima čuvene učenjake i mjesne bogataše, upla- 
šiše se i ostaviše ih na miru. Gurajući se kroz gomilu, 
jaminski službenici izađoše iz vrta i s bukom i vikom 
skrenuše pravo u jamin. Lu Nanovi gosti, koji se još 
nisu snašli od uzbuđenja, išli su ustopu za njime, da bi 
saznali, što se dogodilo. Sluge, što se bijahu posakrivali, 
počeše se izvlačiti iz svojih skrovišta. Lu Nanova žena za- 
povjedi slugama, da pođu u jamin, kako bi doznali, što se 
desilo, i dade im za to novaca. 

U međuvremenu je sreski načelnik već sjedio u ja- 
minu i čekao povratak svojih ljudi. Pred jaminom sta- 
jahu službenici s bakljama u rukama. Uokolo bijaše svi- 
jetlo kao po danu i sasvim spokojno. A uto dovedoše Lu 
Nana i njegove sluge; uhićenike odvedoše pravo na glavni 
ulaz i uvedoše ih u dvoranu. Kad pjesnik odiže glavu i 

pogleda sreskog načelnika, opazi na Van Cenovu licu to- 
liko mržnje i bijesa, da mu se učini, kako to pred njim 
stoji sam glavom gospodar pakla, a jaminski službenici, 
koji se u dva reda bijahu postrojili s obje strane svog 
načelnika, ni počemu se ne razlikovahu od zloduha- slu- 
žbenika pakla. Lu Nanovi ljudi, spazivši cijeli taj stra- 
vični prizor, zadrhtaše i od straha popadaše na koljena. 
j — Lu Nan i drugi uhapšenici dovedeni su u jamin, — 
izjaviše službenici i kleknuše pred svojim načelnikom. 
Ovdje su na koljenima klečali također Nju Ven i Cin. 
Jedino Lu Nan i dalje stajaše, ispravivši se koliko je samo 
mogao. Sreski načelnik, primjetivši da pjesnik neće da 
klekne, ošinu ga prodornim pogledom i uz prezriv smije- 
Šak prozbori: 

— Kakav neotesanac! Kad se usuđuješ ovako pona- 
šati pred sreskim načelnikom, nije nikakvo čudo, da ne 
poznaješ nikakvih granica u nepristojnostima, koje činiš 
u svojoj kući. Neću ni govoriti s tobom, prosto ću te 
strpati u,zatvor, i gotovo! 

Lu Nan iskorača nekoliko koraka naprijed i, ne 
kleknuvši ni ovaj put, reče: 

— Mogu ja i u zatvoru ležati. Samo mi prije morate 

objasniti, što li sam ja toliko skrivio, da vaši ljudi upa- 
daju k meni noću i pljačkaju po mojoj kući. 
“ — Ti si ubio čestitog čovjeka po imenu Nju Cen, 
zbog toga, što je njegova žena odbila, da živi s tobom, — 
otpovrze sreski načelnik. — Po mom mišljenju je to dosta 
velik zločin. . * 

— Ja sam doista pomislio, da se radi o nekom stra- 
šnom zločinu, — prezirno se nasmiješivši odvrati Lu Nan. 
— A kad tamo, radi se o Nju Cenu. Ako me okrivljujete 
zbog njega, onda me možete jedino oglobiti. Čemu zbog 
toga ovakav postupak? Taj isti Nju Čen radio je kod 
mene kao nadničar; njega je izmlatio moj sluga i od toga 
je Nju Čen umro. Sve je to tačno, ali nema nikakve veze 
sa mnom. Čak da sam ja i sam ubio svog nadničara, ne 
biste me mogli osuditi na smrt. Hoćete da svalite krivicu 
na mene i obijedite me zbog zločina, koji nisam izvršio, 
kako biste mi se osvetili radi uvrede, koju sam nanio 
lično vama. Naravno, mučenjem me možete prisiliti, da 

priznam što vam drago, samo se bojim, da će cio taj 
slučaj uroditi sveopćim bijesom protiv vas. 

— Ti si ubio slobodnjaka, — prodere se Van Cen —a 
pred . »očima i ušima naroda«“* lažno tvrdiš, da je taj ' 
čovjek bio tvoj nadničar. Iskazuješ nepoštovanje prema 
službenoj osobi, jer nećeš da klekneš pred njom. Ako ti 
ovdje, na službenom mjestu, dopuštat sebi, da se ovako 
nepristojno ponašaš, onda nije teško zamisliti, kakve pre- 
stupke inače činiš! Svejedno je, jesi li nekoga ubio ili 
nisi! Dosta je, da se sada buniš protiv »oca i majke 
naroda«. Udarite mu batine. 

Jaminski službenici svi kao jedan pojuriše da izvrše 
načelnikovu naredbu: pritrčaše Lu Nanu i počeše mu ve- 
zivati ruke. 


— Čovjeka se može i ubiti, ali ga se ne smije 
izvrgnuti sramoti, — zaviče Lu Nan. — Ja nisam žena, 
da biste me mogli zaplašiti pričama o smrti. Ti, radije, 
što prije riješi taj slučaj, ako zaslužujem smrt, ubij me, 
ako me treba rezati na komadiće, reži, ali sramote neću 
trpjeti. 

Službenici, kojima Lu Nanove riječi ništa nisu zna- 
čile, oboriše pjesnika na pod i odbrojaše mu trideset uda- 
raca batinom. ' 

— Dosta! — odredi sreski načelnik i zapovijedi, da 
se Lu Nana i njegove sluge bace u tamnicu. ' 

Starješina kvarta, u kome je živio Nju Čen, dobi 
nalog, da kupi lijes za pokojnika, obavi pogrebni obred, 
a zatim lijes s Nju Čenovim tijelom pošalje u jamin 
zbog izvida. 

Brat i žena pokojnikova, zajedno s ostalim svjedo- 
cima, čekahu da počne pretres. 

Kad je Lu Nan, vas u krvi, uz pomoć dvojice slugu, 
izašao na glavni jaminski ulaz, glasno se smijao. 

Pjesnikovi prijatelji, koji su ga već odavno očekivali 
pred ulazom, prišli su mu i upitali: : 

— Zašto su vas tako istukli? 

.— Vidite, sreski načelnik mi se osvećuje zbog 
uvrede, to je sve. Potrebna mu je bila nekakva objeda, 
pa se okoristio time, što je moj sluga Lu Caj tobože 
ubio čovjeka, te svalio krivicu na mene. 

— Kakva nepravda, — razjediše se Lu Nanovi dru- 
govi. — Već smo se dogovorili, da će sutra najuvaženiji 
i najutjecajniji stanovnici sreza poći u jamin i otvoreno 
porazgovarati sa sreskim načelnikom. Nema sumnje, da 
će on, plašeći se ogovaranja, morati da vas oslobodi. 

— Taj slučaj nije vrijedan, da se vi mučite, — od- 
vrati Lu Nan — neka čini, što hoće! Imam jednu drugu 
molbu na vas. Budite tako ljubezni i otiđite do moje kuće 
te poručite, da sam naredio, da mi se u zatvor pošalje 
više vina. 

— Poslije onoga, što vam se danas desilo, morali biste 
manje piti, — prigovoriše Lu Nanovi drugovi. 

— Najdragocjenije u ljudskom životu jeste, da činiš 
ono, što hoćeš, — odvrati pjesnik na to sa smiješkom. — 
Siromaštvo ili bogatstvo, slava ili sramota, sve to ne ovisi 
o nama, pa što da onda mislimo o tome! Zar zbog toga, 
što mi sreski načelnik sprema kojekakve neprijatnosti, 
ja ne bih smio piti vina? 

Jedva je pjesnik dovršio rečenicu, kad se pojavi 
tamničar, koji ga poče gurati u leđa, govoreći: 

— Deder požuri u zatvor, drugi put ćeš pričati! 

Treba reći, da je taj tamničar, neki Caj Sjan bio 
čovjek, koji je u svemu ugađao sreskom načelniku i 
potonji se na njega mnogo oslanjao. 

— Ah, đubre! — okomi se na nj pjesnik očiiu izbe . 
čenih od srdžbe. — Što se to tebe tiče, što ja pričam! 

— Pazi, molim te, — povika tamničar, također se 
razjarivši. — Sad si običan zločinac, pa bolje ostavider 
svoje gospodske navike. 

— Kakav sam ja zločinac! — podivlja Lu Nan. — A 
šta da jednostavno ne pođem u zatvor, što mi onda možeš? 

Caj Sjan se spremao da još nešto odvrati pjesniku, 
ali nekoliko razboritih svjedoka tog prizora odgurnuše 
tamničara i, poslije dugog navaljivanja, nagovoriše Lu 
Nana, da uđe u zatvor. Lu Nanovi drugovi se raziđoše 
kućama. Ne treba reći, da su sluge Lu Nanove, vrativši se 
kući, podrobno ispričali ženi svog gospodara sve, što se 
dogodilo. 

Spomenuću tu i to, da je Tan Cun, koji je nepre- 
kidno uhodio Lu Nana, izašao za njim iz jamina i prislu- 
škivao njegov razgovor s drugovima, te ga od riječi do 
! 

riječi priopćio sreskom načelniku. Slijedećeg dana sreski 
načelnik, gradeći se bolestan, nije izlazio u sudsku dvo- 
ranu i nije obavljao nikakve poslove tako, da, kad je 
njemu došlo izaslanstvo mjesnih prvaka, koje su poslali 
Lu Nanovi drugovi, sluge; što su stražile pred kapijom, 
nisu čak od posjetilaca primile ni posjetnice. Poslije nji- 
hovog odlaska, sreski načelnik uđe u ured, zapovjedi da 
se uvedu svi prestupnici i pozva Cin i druge svjedoke u 
toj stvari. Iz zatvora dovedoše Lu Nana i njegove sluge. 
Zatim bje unesen pregledani Nju Čenov leš. Premda na 
lešu bijahu samo ogrebotine, svjedoci u tom slučaju, koji 
su unaprijed bili upoznati s nakanama sreskog načelnika, 
ustvrdiše, da je pokojnik bio strašno isprebijan. Mjesni 
stanovnici, do kojih je dopro glas, da je Lu Nan lični ne- 


prijatelj sreskog načelnika, jednoglasno izjaviše, da je 


Lu Nan Nju Čenov ubica. 

Sreski načelnik zapovjedi Lu Nanu da priđe, pokaza 
ugovor Lu Nana s nadničarom Nju Čenom i, rekavši Lu 
Nanu, da je taj ugovor krivotvoren, raskida ga na sitne - 
komadiće. Povrgnuvši Lu Nana teškim mukama, sreski 
načelnik ga ubrzo osudi na smrt. Osim toga naredi, da se 
Lu Nanu udari dvadeset vrućih batina, da mu se na ruke 
i na vrat stave dugački lanci i da ga se zatvori u ćeliju 
za osuđene na smrt. Sve sluge Lu Nanove dobiše trideset 
udaraca batinom i bijahu osuđeni na tri godine robije. 
U dvoranu dozvaše čuvare, kojima narediše, da strogo 
paze na zločinca sve dok im se drugo ne naredi. Žena 
i brat pokojnog Nju Čena, svjedoci i svi umiješani u taj 
slučaj raziđoše se kućama. 

Zapovjedivši tajnicima da provjere sve spise u vezi 
s tim slučajem, sreski načelnik uze pisati opširni izvještaj, 
ne zaboravivši pri tome, da potanko opiše Lu Nanovu ne- 
pokornost i prezir, koii pjesnik pokazuje prema službenim 
licima. Sastavivši taj spis, Van Cen ga odasla višoj vlasti, 
ne obraćajući nikakve pažnje na opomene utjecajnih 
ličnosti u svome srezu. Stihovi tu mogu poslužiti kao 
potvrda: 


Sreski je načelnik uvijek mogo 
Obitelj slomiti svaku, 

I Edžan, koji ničim nije kriv, 
Pred njim bi bio u strahu. 

Cijenjeni mudrac jučer je živio 
Sretan, nevolje ne znajući. 
. Danas u vrtu njegovu čuvenu 
Niko na cvijeće ne pazi. 


Lu Nan bijaše čovjek iz ugledne obitelji. Tek što bi mu 
izbio na tijelu nekakav prišt ili čir, odmah bi pozvali 
liječnika, da mu pomogne, i tako nije prošlo ni mjesec 
da je poslije takvih batina dugo ležao bez svijesti. Srećom 
su ljudi, koji su ležali zajedno s njim, znali, da je Lu 
Nan bogataš, pobrinuli se za njega i odmah nabavili iseje- 
ljuću mast. Osim toga, Lu Nanova žena je zamolila 
liječnika, da mu pomogne ,i tako nije prošlo ni mjesec 
dana, a Lu Nan je, zahvaljujući sveopštoj pažnji, pri- 
zdravio. 

Lu Nanovi prijatelji ne zaboravljahu na njega i sve- 
jednako dolažahu u zatvor, da ga obiđu. Tamničari su 
dobivali od posjetilaca novac, bili su zbog toga zadovoljni 
i otvoreno su puštali pjesniku svakoga ko je dolazio. Caj 
Sjan bio je jedini tamničar, koji je nastojao da u svemu 
ugodi sreskom načelniku i koji je svaki put trčao, da ga 
izvijesti o Lu Nanovim posjetiocima. 

Jednom, pošto ga je upozorio sam Caj Sjan, sreski je 
načelnik otišao u zatvor, gdje je odista zatekao Lu Na- 
nove prijatelje. Kako su sve to bili utjecajni i poznati 
ljudi, Van Cen se nije usudio da im bilo šta učini, već je 
dopustio vratarima, da ih puste pjesniku. Međutim je 
zapovjedio, da se Lu Nanu odbroji dvadeset batina, a 
tamničare da se dobro izmlati. Tamničari su dobro znali, 
da je sve to Caj Sjanovo maslo, ali im nije drugo pre- 
ostajalo nego da šute i stisnu zube. Ništa nisu mogli 
učiniti protiv Caj Sjana, koji je bio pouzdanik sreskog 
načelnika, ' 

Lu Nan bijaše vičan da se druži s darovitim i čuve- 
nim ljudima, nosi brokatnu odjeću, jede birana jela. Nje- 
gove su oči uživale u drveću i bambusima,- u cvijeću i u 
travi; sluh su mu milovali zvukovi frule i flauta. Pod 
večer bi k njemu dolazile ljepojke-inoče, a on bi zagrlio 
čas jednu u crvenoj odjeći, čas drugu u modroj svili. 


Živio je bezbrižno, kao rajnik. A sada, u zatvoru, stanovao . 


je iza neprovidnih zidova, u ćeliji, gdje ne bi stala ni po- 
lovica njegova divana; pred njegovim očima bijahu sad 

jedino osuđenici na smrt, koji su svojim okrutnim licima, 
psovkama, svađama i galamom podsjećali Lu Nana na 
zbor zloduha. U ušima mu je neprekidno zvonila zveka 
lanaca i tresak bukagija i lisičina. Pred večer bi se razli- 
jegali povici noćne tamničke straže, propraćeni udarcima 
klepala i u gong — sve je to naličilo na pjesme zloduha 
i bolno je kidalo pjesnikovu dušu. Lu Nan bijaše čovjek 
izdržljiv, ali, obrevši se u ovakvim uslovima, nije mogao 
da ne pati. 

Lu Nan je žalio, što mu ne mogu izrasti krila, koja bi 
mu pomogla da izleti iz zatvora, što nema sjekire, kojom 
bi mogao probiti zid i osloboditi sebe i sve prestupnike. 


.Kadgod bi se sjetio, kakvoj su ga sramoti izvrgnuli, Lu 


Nanu bi se digla kosa na glavi. 

»Cijelog sam života bio čestit čovjek i odjednom sam 
na pravdi boga pao u šake tom razbojniku«, premišljao je 
u sebi Lu Nan. »Kako da sad ugledam svijetlo dana i 
izbavim se iz ove tamnice? Ako i uspijem da se odavle 
izvučem, kako ću ljudima pogledati u oči? Takav život 
nije ni za što. Nije li bolje skončati sa sobom i sačuvati 
svoju čast?! Ne, ne smije se tako, ne smije«, odmah se 
predomisli pjesnik. »U davnini je presvijetli knez Čen 
'Tan#% bio zatočen u kuli Sja u Julu*7, Sun Bin # i Sima 
Cjan*? bijahu izvrgnuti sramoti uškopljenja. Ako su takvi 
mudraci mogli podnijeti sramotu, imam li ja pravo da 
mislim na samoubijstvo? Ja imam puno poznatih pod ka- 
pom nebeskom«, premišljao je dalje Lu Nan, »a među 
njima je mnogo poznatih odličnika. Zar je moguće, da 
će oni, sada, kad se nalazim u tako teškom položaju, . 
sjediti skrštenih ruku i čekati moje smaknuće? Ili oni 
možda ne znaju za sve ove nedaće, kojima sam izvrgnut. 
Biće potrebno, da im potanko napišem o svemu, što se 
ovdje događa, kako bi poradili kod viših vlasti, da me se 
oslobodi.« 

Lu Nan odmah napisa nekoliko pisama i preko svojih 
slugu ih razasla na sve strane. Među prijateljima, na 
koje se pjesnik obratio, bijaše i takvih, koji su još u to 
vrijeme bili na dužnosti, ali je bilo i činovnika, koji su 
sada bili u mirovini. Dobivši Lu Nanova pisma, svi oni 
podigoše uzbunu. Neki se uputiše pravo sreskom načel- 
niku, zahtijevajući da pomiluje pjesnika, drugi odaslaše 

na razna nadleštva pisma s molbom da se Lu Nan oslo- 
bodi. Viši nadležni činovnici, oslanjajući se ponajprije na 
to, što je Lu Nan bio jedan od najdarovitijih ljudi sto- 
ljeća, napisaše iscrpne proteste na srez. 

Uskoro Lu Nan dobi pismo od jednog odličnika, u 
kojem ovaj savjetuje pjesniku, kako bi bilo dobro, da Lu 
Nanovi rođaci u njegovo ime pošalju žalbu a također 
razašalju na mnoge jamine molbe za pjesnikovo oslobo- 
đenje. Dobivši to pismo, Lu Nan se mnogo obradova i 
odmah naredi svojoj rodbini, da na sve jamine upute 
žalbe zbog nepravednog postupanja Van Cena. Svaki 
jamin odista posla proteste u oblasnu kaznenu upravu 
s molbom, da se prouči Lu Nanov slučaj. I tako je veći 
dio pisama, što ih je odašiljala oblasna uprava, stizao na 
srez, gdje je načelnik bio Van Cen. U ciglih nekoliko dana 
Van Cen je dobio desetke pisama, koji su uporno tražili, 
da se pjesnik oslobodi. Sreski načelnik bijaše potpuno 
smeten, pogotovo, kad su mu, povrh svega, odjednom vra- 
tili njegov sopstveni izvještaj, koji je bio okršten neisti- 
nitim. Za nekoliko dana iz oblasne sudske uprave stiže 
službeni nalog: da se Lu Nan zajedno sa spisima o tom 
slučaju predvede u oblast. Sreski načelnik shvati, da će 
taj slučaj pretresati na oblasti, gdje će Lu Nana zacijelo 
osloboditi, i ozbiljno se uplaši. 

»Zaista se može reći za tog nitkova, da mu glas da- 
leko siže«, jedio se sreski načelnik. »Kako je to on, na- 
lazeći se ovdje u zatvoru, uspio da se poveže s različitim 
ustanovama i da sve pripremi? Ako ga oslobode, neće mi 
kasnije biti života od njega. Kako da izbjegnem odgo- 
vornosti za sve ovo? U redu, kad sam već nešto počeo, 
treba da dotjeram do kraja! Ako ne iščupaš travu skupa 
s korijenom, kasnije se nećeš izbaviti nevolje!« 

Iste večeri Van Cen zapovjedi Tan Cunu, da ode u 
zatvor i da naredi tamničaru Caj Sjanu da odmah pri- 
pravi svjedočanstvo o Lu Nanovoj bolesti te da obnoć 
izvede pjesnika na samotno mjesto i umori ga. 

Kakve štete, da tako darovit čovjek, kao što je Lu 
Nan, mora nizašto poginuti u toj strašnoj tamnici! 

Moja se priča dijeli na dva dijela. Sad ću vam ispri- 
čati, kako je u srezu Cjunsjan pomoćnik sreskog nadzor- 
nika za zločinstva bio neki Dun Šen iz ugledne obitelji. 

Poslove je svršavao odlično, službovao je neobično pre- 
dano, uvijek je postupao po zakonu, pravedno i milostivo. 
Dun Šen nikako nije mogao da se složi s nepravednom 
odlukom sreskog načelnika u Lu Nanovu slučaju. Ali, 
budući da je bio samo obični činovnik, nije se smio umi- 
ješati. Svaki put, kad je Dun Šen po svojim službenim 
poslovima dolazio u zatvor, on bi svakako svraćao Lu 
Nanu, da s njim porazgovori, tako da su zatvorenik i 
činovnik domalo postali veliki prijatelji. 

Desilo se tako, da je upravo one večeri, kad su Lu 
Nana, po naredbi sreskog načelnika, izvodili iz tamnice, 
da ga krišom ubiju, Dun Šen na svom obilasku došao u 
zatvor. Ne našavši pjesnika na njegovu mjestu, on potraži 
objašnjenje od tamničara, ali mu oni ne htjedoše ništa 
reći. Istom kad Dun Šen rasrđeno podvikne na njih, je- 
dan plaho primijeti: 

— Gospodin je načelnik poslao ovamo tajnika s na- 
logom, da se obračuna s Lu Nanom. Već su ga odveli 
odavde. 

= — Ta sreski se načelnik smatra »ocem i majkom na- 
roda«, kako se mogao upustiti u to?! — gnjevno povika 
pomoćnik nadzornika. — Sigurno ste to vi lupeži htjeli 
da se obogatite na račun Lu Nana ,ali, vidjevši da on ne 
daje ništa, odlučili ste da ga ubijete. Vodite me brže 
njemu! 

Tamničari, ne usuđujući se da ne poslušaju, odvedoše 
Dun Šena u tamni sokačić iza zatvora, gdje ubrzo naba- 
saše na Tan Cuna i Caj Sjana. 

— Pretstanite! — povika izmijenjenim glasom po- 
moćnik nadzornika. : 

Pred njim je na zemlji ležao Lu Nan. Cijelo nje- 
govo tijelo, išarano udarcima kandžija, postalo je lju- 
bičastocrno. Bio je sputanih ruku i nogu, a na licu mu 
je ležala teška vreća sa zemljom. Dun Šen naredi da se 
skine vreća i stade zvati u pomoć. Lu Nanu nije bilo su- 
đeno da umre: pjesnik se postepeno vraćao svijesti; od- 
riješili su ga, pomogli mu da dođe do zatvora, okrijepili 
ga toplom čorbom, i istom tada se Lu Nanu vratio dar 


govora i on je mogao ispričati, kako je u zatvor došao 


Tan Cun i naredio Caj Sjanu, da izvrši zločinački naum. 

Malo se umirivši, pomoćnik nadzornika zapovijedi 
ljudima, da pripaze na Lu Nana, dok bude spavao, a sam 
povede Tan Cuna i Caj Sjana u isljedničku sobu. 


Pomoćnik nadzornika odlično je znao da su oba zli- 
kovca radila po odredbi sreskog načelnika, ali je istodobno 
shvaćao, da sreski načelnik ne bi ništa priznao, kad bi 
odmah sad cio slučaj izašao na vidjelo. Htio je već udariti 
na muke Tan Cuna, kako bi ga prisilio na priznanje. Ali, 
Tan Cun je ipak bio desna ruka sreskog načelsnika, i Van 
Cen bi mogao okriviti Dun Šena zbog toga, što je samo- 
voljno kaznio njegovog prvog pomoćnika, i onda bi se 
njemu loše pisalo. Tada Dun Šen pozva k sebi samo Caj 
Sjana, odlučivši da prisili na priznanje, kako su on i Tan 
Cun zajednički naumili ubiti Lu Nana, budući da je on 
odbio da im dade novaca. 

Isprva je Caj Sjan samo ponavljao, da je postupio po 
načelnikovoj odredbi i nikako nije htio priznati svoju 
krivicu. 

— Na muke s njim! — gnjevno povika Dun Šen. 

Spomenuću ovdje, da je tek nedavno Caj Sjan tužio 
tamničare, da puštaju Lu Nanu posjetioce. Poslije toga 
je sreski načelnik sam pregledao zatvor i zapovjedio da ih 
sve izbatinaju. Sad tamničari nisu htjeli propustiti zgodno 
priliku, da se osvete svome dušmaninu: odabraše par tako 
tijesnih i tako jakih klada, da, tek što poče mučenje, Caj 
Sjan uze odmah bijesno vikati i nekoliko puta uzamance 
priznade svoju krivicu. Postigavši svoj cilj, pomoćnik 
nadzornika . zapovijedi da prekinu mučenje. Tamničari, 
ozlojeđeni na Caj Sjana zbog njegova izdajstva, gradili 
su se da ne čuju zapovijedi, već su još jače pritezali klade. 
Tako su stiskali prste Caj Sjanove, da je ovaj od neizdr- 
žive boli stao zazivati u pomoć oca i majku i nabrojio sve 
svoje pretke sve tamo do osamnaestog koljena. Dun Šen 
bio je prisiljen nekoliko puta zaredom podviknuti na 
tamničare, prije nego su ovi prekinuli mučenje. Pomoćnik 
nadzornika je izvadio papir i kičici i zapovjedio Caj Sjanu, 
da napiše svoj iskaz. Ovome nije ništa drugo preostalo, 
nego da napiše sve onako, kako mu je govorio pomoćnik 
nadzornika. 

— Zasad ih obojicu ne puštajte iz tamnice, — odredi 
Dun Šen, spremajući u rukav Caj Sjanov iskaz. — Mo- 

ram prvo vidjeti sreskog načelnika, a onda ćemo ih moći 
i uhapsiti. 

S tim riječima Dun Šen izađe iz zatvora i vrati se 
u jamin, gdje je vascijelu noć pisao izvještaj o tome 
slučaju. 

Slijedećeg dana, kad se sreski načelnik spremao za 
jutarnje primanje u jaminu, pomoćnik nadzornika se 
otputi k njemu sa svojim izvještajem. 

Sreski načelnik je već i onako bio uzbuđen zbog 
dugog Tan Cunovog otsustva. Izvještaj pomoćnika nad- 
zornika sasvim ga obeshrabri, premda on to nije pokazao. 
Van Cen se ljutio na Dun Šena zbog toga, što ga je ovaj 
omeo u izvršenju zamišljenog nauma, ali ništa nije mo- 
gao učiniti. ' 

— Sumnjam, da je sve bilo tako, kako vi pišete, — 
prozbori sreski načelnik, pregledavši izvještaj. 

* — Noćas sam bio u zatvoru i sopstvenim sam očima 
sve vidio. Ne može se reći, da nije bilo tako. Ako pošto- 
vani načelnik meni ne vjeruje, neka pozove krivce i ispita 
ih u mom prisuću. Čini mi se, da Tan Cun možda još i 
zaslužuje milost, ali taj Can Sjan uopšte se ne drži do- 
puštenih granica. Išao je tako daleko, da je čak našeg 
visokog načelnika uprljao blatom! Treba ga pošteno pro- 
učiti, kako bi bio drugima za primjer! 

Sreski je načelnik crvenio slušajući Dun Šena. Bo- 
jeći se, da bi cio slučaj mogao prijeći granice jamina i 
baciti ljagu na njegovo ime, bio je prisiljen uhapsiti Caj 
Sjana i poslati ga na robiju. : 

Otada je Van Cen gojio mržnju prema pomoćniku 
nadzornika Dunu i, zakačivši se za nekakav njegov lako- 
misleni postupak, izvijestio o tome više vlasti. Dun Šen 
bio je maknut s položaja i napustio srez. Tako se s njime 
ovdje rastajemo. 

Vratimo se sreskom načelniku. Bijesan zbog toga, što 
mu nije uspjelo, da dokraja izvrši svoj skriveni naum, 
Van Cen je svim višim nadleštvima poslao optužnice. 
Osim toga, on je samo u tu svrhu poslao u prijestolnicu 
ljude, kojima je bilo zapovijeđeno da predaju lično utje- 
cajnim ljudima optužnice. Srž tih optužnica bijaše ovo: 
»Lu Nan, oslanjajući se na svoje bogatstvo i visoke veze, 
vrši nasilja nad mjesnim stanovništvom, ubija obične 

ljude, buni se protiv načelnika i nakon svega toga još se | 


usuđuje da piše kojekakve molbe u nadi, da će izbjeći 
kazni.« Stvarno stanje u svim tim optužnicama bilo je 
izloženo u sasvim tamnim bojama i teretilo je pjesnika u 
svakom pogledu. Sreski je načelnik mislio, da će na taj 
način razglasiti cio slučaj i postići to, da niko neće smjeti 
uzeti pjesnika u zaštitu. Zatim Van Cen zapovjedi Tan 
Cinu, da nabavi od Cin tužbu protiv Lu Nana, koji je 
tobože umorio njenog muža, da prepiše tu tužbu u neko- 
liko primjeraka i izlijepi je po ulicama sreskog mjestaš", 
Kad je sve bilo pripravljeno, Van Cun zapovjedi, da se 
Lu Nana zajedno sa spisima o njegovom slučaju otpravi 
u oblasnu sudsku upravu. Uz ostale spise bila je pri- 
ložena Cinina tužba i lični izvještaj sreskog načelnika, 

Činovnik oblasne sudske uprave, koji je morao da 
presudi u tom slučaju, bio je surov, ali plašljiv čovjek; 
dobivši izvještaj sreskog načelnika, uz koji je bila prilo- 
žena Cinina tužba, bojao se osloboditi Lu Nana na svoju 
ruku i, kako se radilo u takvom slučaju, izvjestio o tome 
više nadleštvo. 

Obično, kad sreska tamnica dobije nalog od oblasne 
uprave, da pretrese neki slučaj, onda druga nadleštva više 
nemaju prava da se miješaju u to. Zato je Lu Nan bio 
uvjren, da će ga ovoga puta pustiti na slobodu. Ko je 
mogao pomisliti, da će sve ispasti drugačije? Da će po- 
novo potvrditi njegovu smrtnu kaznu i vratiti ga u sreski 
zatvor? Pjesnik se čak nadao, da će sreski načelnik biti 
maknut s položaja i maštao o osveti. Kako je mogao znati, 
da će se sreski načelnik Van Cen čak i proslaviti zbog 
toga, što se usudio povesti postupak protiv čuvenog bo- 
gataša. U prijestolnici počeše govoriti o načelniku sreza 
Cjunsjan kao o smjelom i odlučnom čovjeku. Bio je do- 
skora pozvan u prijestolnicu i promaknut u službi. I 
premda je sreski načelnik svojevremeno rekao, da Lu 
Nanova slava siže do neba i širi se po svoj zemlji, sad 
se ne bi našao niko, ko bi se usudio istupiti protiv tako 
utjecanjog lica, kao što je bio Van Cen. Istina, jedan 
nadzorni cenzor, neki Fan, sažalivši se nad nepravedno osu- 
đenim pjesnikom, odredi, da se Lu Nan pusti na slobodu. 
Tek što vijest o Lu Nanovu oslobođenju stiže do Van 
Cena, on odmah zamoli svog prijatelja po službi, da na- 

piše tužbu protiv cenzora Fana. U toj tužbi je pisalo, da 
je Fan za mito pustio na slobodu velikog zlikovca. Fan 
je bio maknut s položaja, a u sresku upravu je stigla na- 
redba, da se Lu Nana ponovo strpa u zatvor. I tako, iako 
su više vlasti znale sve o toj nepravdi, više niko nije 
uzimao pjesnika u zaštitu: svaki se bojao, da ne izgubi 
sopstveno mjesto. 

Vrijeme je brzo jurilo. Minule su tri godine, a Lu 
Nan je svejednako sjedio u zatvoru. Za to vrijeme su se 
bila promijenila dva sreska načelnika. Nju Ven i Cin su 
umrli. Van Cen ponovo bje promaknut. Sad je zauzimao 
položaj visokog odličnika i stekao veliki utjecaj i moć 
u prijestolnici. Lu Nan se nije više nikako nadao, da će 
biti oslobođen, a i sam više nije vjerovao u zvijezdu spasa. 
Ali, u srezu Cjunsjan bijaše opet postavljen novi načelnik. 
Može se reći, kad je stigao novi sreski načelnik, da 


Tog dana gustu mračinu 
Luč zore blijede obasja, 


Tog jutra rosa čudesna 
U inje se ne pretvori. 


Novi sreski načelnik Cjunsjana postade neki Lu 
Gaocu, rodom iz Pinhua, što se nalazi u granicama okruga 
Cjasin, a provinciji Džecjan. Bijaše to čovjek za koga 
se može reći, da mu je duša puna najfinijeg brokata, u 
nutrini mu veliki biser, a nadarenost njegova proteže se 
do neba i opasava cijelu zemlju. Taj čovjek je poznavao 
umijeće da upravlja i drži narod u miru. 

Kad se Lu Gaocu spremao da napusti prijestolnicu, 
Van Cen ga je posjetio i ispričao mu o Lu Nanovu slu- 
čaju. Lu Gaocu odmah posumnja: »Sve je to bilo tako 
davno, zašto onda cio slučaj toliko uzbuđuje Van Cena? 
Nije mi zalud, sigurno, tako potanko o svemu pričao.« 

Stupivši na novu dužnost, Lu Gaocu ispita o Lu Na- 


novu slučaju mjesne utjecajne ličnosti, koji voljko obja- 


sniše novom načelniku istiniti uzrok Lu Nanovog uhi- 
ćenja. Lu Gaocu se ne usudi povjerovati u to: »Ipak je 
Lu Nan bio čuven bogataš, i ti su ga ljudi mogli već 
radi koristi uzimati u zaštitu.« Tada sreski načelnik poče 
zaobilaznim putem skupljati podatke o tome slučaju i 
iznova dobi jednaka izvještaja. »Kako je mogao narodni 

upravitelj zbog lične mržnje pokrenuti postupak protiv 
nevinog čovjeka i osuditi ga na smrt?! u nedoumici pre- 
mišljaše Lu Gaocu i spremi se da napiše izvještaj višim 
vlastima, tražeći da se oslobodi potpuno nevini pjesnik. 
Ali, dobro porazmislivši, zaključi, da će nadležne ustanove, 
pošalje li on odmah izvještaj, ponajprije početi iznova da 
pregledaju sve optužnice i žalbe, tako da od svega opet 
neće ništa biti. 

»Bolje je ponajprije osloboditi Lu Nana, a istom ka- 
snije napisati kud već treba«, zaključi sreski načelnik. 
Odlučivši tako, on izvadi svitak s prepisima o pjesnikovu 
slučaju i pažljivo razgleda sve spise: sve je bilo tako lijepo 
namješteno, da se odista nije mogao ni za šta uhvatiti. Još 
jednom, i još jednom pregledao je Lu Gaocu sve spise i 
napokon se domislio: »Kako se moglo suditi u tom slučaju, 
ne uhvativši Lu Caja?« Raspisavši nagradu od pet stotina 
lana onome ko uhvati Lu Caja, on razasla službenike i 
zapovjedi im, da u najkraćem roku uhapse lupeža. Ne 
prođe ni mjesec dana, a njega uhvatiše i dovedoše u jamin. 
Iznenada zatečen, Lu Caj odmah sve prizna, te ga čak ni 
na muke nisu morali udarati. 

Tad sreski načelnik napisa slijedeći izvještaj: »Na 
saslušavanju smo doznali, da je onog dana, kad je Nju 
Čena isplatio Lu Nan, Lu Cej zatražio od njega da mu 
isplati dug. Međutim se zbog toga zametnula kavga. To, da 
je Nju Čen odista bio Lu Nanov nadničar, dokazano je i 
potpurio je jasno. Ako nadničar umre, poslodavac ne snosi 
zbog toga materijalne odgovornosti. Novac je uzajmio Lu 
Caj, on je tražio da mu se novac vrati, pa je on i istukao 
Nju Čena. I svejedno Lu Caja ostavljaju na slobodi, a Lu 
Nan gnjije u tamnici*!. Gdje je tu pravda? Lu Caj je 
nestao, nisu ga mogli ispitati u jaminu, a zbog njega 
su uvalili njegovog gospodara. Za takav zločin za Lu Caja 
malo je i smrtna kazna. Zbog davno učinjene nepravde 
Lu Nan još uvijek sjedi u tamnici. Stoga smatram svojom 
dužnošću da ga oslobodim.« 

Istoga dana Lu Nana izvedoše iz zatvora, dovedoše ga 
u jamin, skinuše mu bukagije i pustiše kući. Ne bijaše ni 
jednog čovjeka u jaminu, kojega ne bi začudio takav obrat 
događaja. Sam Lu Nan, koji je prestao vjerovati, da će 
biti oslobođen, nije se začudio ništa manje od ostalih. 

Međutim je sreski načelnik skupio sve spise u vezi 
s Lu Nanovim slučajem i napisao izvještaj, u kojem je 
potanko izložio razlog raskida između Van Cena i Lu 
Nana i nadalje ispričao, kako su nepravedno postupili 
prema pjesniku. Ponesavši sve spise i svoj izvještaj, Lu 
Gaocu se osobno uputi u oblast, da ga primi načelnik pro- 
vincije. Načelnik primi Lu Gaocua, pročita njegov izvje- 
štaj i pomisli: »Sigurno nije uzalud na svoju odgovornost 


i štetu odlučio da oslobodi Lu Nana. Biće zacijelo, da je 


to učinio radi svoje sopstvene koristi.« ' 

— Čuo sam, da je Lu Nan, koga ste oslobodili iz za- 
tvora, vrlo bogat čovjek, — obrati se načelnik provincije 
svom posjetiocu. — Da se još ne pomisli, da ste ga pustili 
za mito. . 

— Sreski načelnik misli jedino na to, da se poštuju 
zakoni i ne zanima ga, da li će njegovi postupci izazvati 
sumnju okoline, — otpovrze Lu Gaocu. — Njega jedino 
zanima, da li se pravedno ili nepravedno postupa prema 
čovjeku, i ne zanima ga, da li je taj čovjek bogat ili nije. 
Ako je čovjek pravedno osuđen, bio on makar Bo I ili 
Šu Ci, neću imati razloga da ga ostavim na životu, a 
ako je čovjek nepravedno osuđen, makar bio Tao Džus, 
nikad ga neću osuditi na smrt. 


Načelnik provincije, vidjevši da ima posla s česti- 


tim i pravednim čovjekom, prestade ispitivati Lu Gaocua, 


već mu samo reče na rastanku: 

— U davnini, kad je knez Džanš* upravljao Palatom 
pravde, u tamnicama nije bilo nepravedno osuđenih. Vi 
me, velepoštovani, mnogo poisjećate na njega. Zato vam 
ne smijem ništa naturati. 

Ne treba ovdje spominjati, da je Lu Gaocu otišao od 
načelnika ćuteći duboku zahvalnost. 

Reći ću jedino, da su, kad se Lu Nan vratio kući, svi 
oko njega bili sretni. Rođaci i drugovi neprekidno su mu 
dolazili da čestitaju. Nekoliko dana po svom oslobođenju 
Lu Nan posla slugu da dozna, da li se vratio sreski na- 
čelnik. Kako je dobio potvrdni odgovor, on se spremi da 
ga posjeti i da mu zahvali. 

Kad žena spazi, da se Lu Nan sprema sreskom načel- 
niku praznoruk i skromno obučen, uzruja se: 

— Sreski načelnik Gaocu učinio ti je takvu milost! 
Treba pripremiti darove i odnijeti mu ih u znak za- 
hvalnosti. ' 

— Poštovani Lu Gaocu je svojim postupkom dokazao, 
da je smion plemenit i darovit čovjek, te da se ne može 
uporediti s ostalim prljavim, pohlepnim i podlim činov- 
nicima. Moji darovi bi ga mogli uvrijediti. 


— Kako bi ga to odjednom uvrijedilo? — zapanji | 


se žena. 

— Ja sam trpio nepravdu više od deset godina. Toliko 
se sreskih načelnika ovdje promijenilo, ali ni jedan nije 
htio zaći u srž slučaja. Svaki se bojao, da bi mogao pasti 
u nemilost kod ovozemaljskih silnika. Jedino je prepošto- 
vani Lu Gaocu, tek što je stigao u naš srez, odmah shva- 
tio da sam ja bio nepravedno obijeđen i ubrzo me oslo- 
bodio. Da to nije čovjek iznimne sposobnosti i neobične 
smjelosti, zar bi mogao tako postupiti? Kad bi ga ja htio 
nagraditi za sve, što je za mene učinio, o tome bi se moglo 
reći riječima mudrog Konfucija: »Drevni ljudi su me ra- 
zumjeli, ali ja ne razumijem drevne ljude.« Kako bih 
mogao tako postupiti?« 

I tako on krenu praznih ruku. Ali pošteni Lu Gaocu, 
znajući da je Lu Nan neobično nadaren čovjek, ne samo 
da se ne uvrijedi, već i pozva pjesnika u svoje unutarnje 


odaje. Ugledavši sreskog načelnika, Lu Nan ne pade preda . 


nj na koljena, već mu se samo duboko pokloni, i, premda 
sreskom načelniku gostovo ponašanje dođe čudno, ipak 
mu odgovori poklonom. Po naredbi domaćina, sluge posta- 
više stolicu za Lu Nana tik do naslonjača sreskog načel- 
nika. Čitaoče! Pomisli samo, nije li to čudno: Lu Nan, 
koga svi već odavno smatrahu zločincem, bio je oslobođen 
tamnice zahvaljujući jedino Lu Gaocu, koji mu je, može 
se reći, poklonio drugi život, pa za takvu milost, ne samo 
da se treba do zemlje klanjati, već ne bi bilo šteta ni 
glavu o zemlju razbiti. 

Kad bi se Lu Nan usudio tek naklonuti a ne kleknuti 
pred nekim drugim sreskim starješinom, takvo nepoštova- 
nje propisa zasigurno bi izazvalo načelnikovo nezadovolj- 
stvo. A eto, sreski načelnik Gaocu, ne samo da se nije 
obazirao na to već je naprotiv posjeo gosta pored sebe: sve 
to svjedoči o njegovoj bezgraničnoj velikodušnosti i ne- 

izmjernoj ljubavi prema učenjacima. Zar se moglo pret-. 
postaviti, da će Lu Nan, koja su posjeli tik do domaćina 
još uvijek biti nezadovoljan i reči: 3 
— »Otac i majka našeg naroda« vidi u meni jedino 
zločinca osuđenog na smrt, a ne prostog Lu Nana. 
Čuvši to predbacivanje**, sreski načelnik ustade sa 
svog mjesta, ponovo uze pozdravljati pjesnika; naklo- 


- nivši se toliko puta, koliko ide uvaženog gosta, Lu Gaocu 


izusti: »To je moja krivica» i odmah ustupi pjesniku 
počasno mjesto. 

Gost i domaćin, uživajući jedan u društvu drugoga, 
razgovarahu o različitim uvišenim predmetima i žalili su 
jedino to, što se nisu prije sreli. Uskoro sreski načelnik 
i pjesnik postadoše veliki prijatelji. 


Fen Ijuš“ se nekoć svi divljahu, 

Što šutke kraj drveta je stajao, 
Baš nas tako danas Lu Nan čudi, 

Sto protuslovio Lu Gaocu je. 
Bijednika jutros još u tamnici, 

Već obnoć ko gosta primi za sto — 
Postupiti tako može onaj, 

Ko plemenit je, kao nebo velje. 


' Tu se priča svršava. Ispričaću ovdje samo još, kako 
je Van Cen, bivši načelnik sreza Cjunsjan, čuvši da fe 
Lu Gaocu oslobodio Lu Nana, s bijesom zamolio svog pri- 
jatelja, jednu od povjerljivih osoba načelnika provincije, 
da učini sve, kako bi načelnik provincije poslao caru pro- 
test nrotiv Lu Nanovog oslobođenja. Načelnik provincije, 
Prihvativši se tog slučaja, pažljivo prouči sve spise, koji 
su se odnosili na to razdoblje, dok je Van Cen bio sreski 
načelnik. Uvjerivši se, da je Van Cen zbog lične uvrede 
osudio sasvim nedužna čovjeka, načelnik napisa o tone 
izvještaj caru. Uskoro stiže carski ukaz, po kojem Van 
Cena maknuše s položaja i umiroviše. Načelnik provincije 
i dalje ostade na svojoj dužnosti, a do Lu Gaocua cio 
slučaj čak i ne dođe. 

U to doba, kad su se dešavali svi ti događaji, Tan Cun 
više ne bijaše u službi. Živio je u svom rodnom kraju 
i bavio se sastavljanjem žalbi moliocima. Pri tome se 
laćao spisa jedino onih ljudi, koji su mu dobro plaćali, 
a odbijao je one, koji su mu plaćali malo. Kad je sreski 

načelnik Lu Gaocu saznao, kakvim se prljavim poslovima 
bavi Tan Cun u njegovom srezu, on je u tome izvijestio 
oblasno nadleštvo. Tan Cuna strpaše u tamnicu a zatim 
poslaše na daleke granice Kine. 

Lu Nan je govorio, da se istom sada istinski oporavio. 
Pjesnik je već sasvim napustio bilo kakvu misao o 
čihovničkom pozivu, te se cio predao vinu i pjesmama. 
Domaćinstvo mu je malo pomalo propadalo, ali to njega 
nije nimalo zabrinjavalo. , 

Reći ću još, da je Lu Gaocu na položaju sreskog 
načelnika služio predano, ni od koga nije primio ni pare, 
volio je narod kao svoju djecu, znao je razlikovati ono, 
što je korisno za narod, od onoga, što je loše. Razotkrivao 
je sva lupeštva, tako da su lopovi i varalice drhtali od 
straha pred njim, a u srezu uskoro nije bilo ni traga 
pljačkama ni razbojstvima. U srezu govorahu o Lu Gaocu 
kao u svecu, i slava njegova dođe do Nankina i, samo zato, 
što se nije dodvoravao i što se nije ponižavao pred utje- 
cajnim ljudima, u prijestolnici dobi razmjerno neugledno 
mjesto pomoćnika starješine u Obrednoj palati. 

Kad je Lu Gaocu napustio srez, sreski su se žitelji, 
nehoteći pustiti svog načelnika, kako se priča, vješali o 
rude i lijegali preko ceste, a plač se razlijegao cijelim 
putem. Stanovnici su pratili svog načelnika više od stotinu 
lia, a Lu Nan ga je ispratio petsto ili još više lia. 

Sreski načelnik i Lu Nan dugo se nisu mogli oprostiti, 
ali su se napokon uzdišući i jecajući rastali. 

Kasnije Lu Gaocua promaknuše u službi, te je za- 
uzimao položaj upravitelja Palate zvanja u Nankinu. Lu 
Nan je za to vrijeme već bio sasvim osiromašio, te se 
preselio u Nankin, gdje se nadao, da će ga primiti Lu 
Gaocu. Potonji primi pjesnika kao milog gosta. Svaki dan 
je pjesnik od svog prijatelja dobivao tisuću u novcu i mo- 
gao je slobodno lutati okolicom Nankina, uživajući u pri- 
rodi. Gdjegod bi prolazio, ostavljao je pjesme kao uspo- 
menu na sebe. Ti su stihovi stizali do prijestolnice, i ljudi 
su ih jedni drugima napamet govorili. 

Jednom, kad se šetao kroz oblast Bjanši*", pred Ti 
Boovim5% hramom on presrete nekog putnika. Hoditelj 
je bio bos i gazio je po zemlji laganim hodom besmrtnika. 
Lu Nan pozove putnika, da zajedno nešto popiju. Tad 

neznanac izvadi svoju tikvicu s grocem? i či iz nj 
vino besmrtnika. ći dia 

— Otkud vam ovo? — upita Lu Nan, okusivši ču- 
desno vino. 

.. — Ja ga sam spravljam. Bijedni je hodočasni g 
zidao svoju kolibicu u brdima Lušanat kraj Vrha. pie. 
rice staraca. Ako pristajete da pođete sa mnom mogli 
biste ga se dovoljno naužiti. i 
. .. — Kad se radi o divnom vinu, ništa me neće spri- 
ječiti, da pođem s vama, — odvrati Lu Nan. Ugrebavši 
u zid hrama pjesmu u kojoj zahvaljuje Lu Gaocu, Lu Nan 
onako, bez ičega uza se, pođe za bosonogim hodočasnikom. 
, bu Gaocu, saznavši za pjesmu na hramu, uzdahnu 
i reče: 

Tea: Ništa za njega ne znai doći, ništa ne znači otići. 
Naša je zemlja za njega pusta gostionica, a on sam je 
vječiti putnik. To je pravi pomamnik. 

< Više puta je Lu Gaocu odašiljao svoje ljude u planine 
Lušan do Vrha Petorice staraca, ne bi li što doznali o 
pjesniku, ali su se oni vraćali bez ikakvih vijesti. 

Poslije deset godina, kad je Lu Gaocu već bio umi- 
rovljen i živio u svojoj domaji, njemu je jednom stigao 
poslanik iz prijestolnice: car je zahvaljivao odličniku na 
vjernoj službi. Lu Gaocu nije sam pošao u prijestolnicu 
da zahvali caru na ukazanoj časti, već posla onamo svog 
drugog sina. Kad mladića vidješe u prijestolnici, stadoše 
ga pitati o Lu Nanu. U prijestolnici se govorkalo, da je Lu 
Nan sreo besmrtnike i da je postao rajnik. 

Potomci su spjevali pjesmu, kojom su hvalili Lu Nana: 


Širokodušnu Lu Nanu teško živjeti bješe: 
Za čim je htio, težiti nije mogo. 
Zato ie tako vino zavolio i pjesme, 
Ugledne odlučnike prezirao mnogo. 
Ni krpice baš nikakve nije bilo na njem, 
Kad bezbrižno je ljude napustio jednom: 
Međ savremenicima ovim postao je slavan, 
Ime mu pjesničko besmrtno ostaće. 


Bila je spjevana o Lu Nanu i druga pjesma, koja pre- 

korava pjesnika, poučava ljude, da ne slijede njegov 

rimjer, kako ne bi morali okajati svoju oholost i prezir 
prema ljudima. 

U pjesmi se kaže: K 


Oholost — Lu Nanove to su osobine, 
No ko je iznad drugih, 

Zavist on obično kod ljudi izaziva. 
Stoga uvjerite bližnje, E 

Da oni drugim putem moraju da idu, 
Znajuć uvijek da u svemu 
Popustljivosti i skromnosti još treba. 


Za vinom i pjesmom strast, 


CIN JUJNU IZMLATI SVOG NEVJERNOG MUŽA 


Sa zelene otpadnuvši grane, 
Za ogradu odletio cvijet. 
Niti zemlje ne dodirne pravo, 
Vjetar ga iznova ponese. 
Ako grana ostane bez cvijeta, 
Ona će propupat opet. 
a A cvjetić, otkine li se s grane, 
On nikad uz nju ne priraste. 


i su stihovi uzeti iz starinske elegije 
»Napuštena žena«. Oni zbore o tome, 
da je žena neodeljiva od muža, kao 

i G 3) cvijet od grane. Ako na grani nema 
5 cvijetova, oni će izbiti kad nastupi 

proljeće. A kad se cvijet otkine od 

grane, on ne može uz nju prirasti. 
Pouka je tih stihova, da žena mora uvijek vjerno služiti . 
mužu i dijeliti s njime sve radosti i nevolje, da se ne smije 
bojati siromaštva i juriti za bogatstvom. Ako žena nije po- 
uzdana u izvršavanju svoje supružanske dužnosti, već poč- 
rme raditi protiv volji muža, ona će se sama zbog toga 

kajati: 

Pričaću vam o jednom poznatom odličniku iz vre- 
mena dinastije Han!. Taj je čovjek u mladosti bio još 

sasvim nepoznat svijetu. Njegova žena bijaše sasvim 
kratkovidna i, premda je imala oči, kako se kaže, »nije 
mogla vidjeti goru Tajšan«? te je napustila svoga muža. 
Istina, kasnije se kajala zbog svog postupka, ali je već 
bilo kasno. 

Pitaćete, o kakvom se tu znamenitom odličniku go- 

vori, kako se zove i preziva, odakle je rodom. Prezime 
je tom čovjeku Džu, ime Majčen, nadimak »Starac-mu- 
drac«, rodom je iz Hojcijaš. Taj je čovjek bio vrlo siro- 
mašan i životario je sa svojom ženom u jednoj kolibici 
u nekakvom uskom sokačiću. Živjeli su od sitniša, koji bi 
Majčen zaradio u gradu prodavajući pruće, što je svako- 
dnevno skupljao u planini. Majčen je težio ka znanju i 
nikad nije iz ruku ispuštao knjiga. S naramkom na le- 
đima išao je cestom, držeći u ruci knjigu i čitajući na 
glas. Građani se već bjehu privikli na to i po glasu su 
znali, da se približava prodavač. Suosjećajući s Majčenom, 
kao s obrazovanim čovjekom ljudi su rado kupovali pruće 
od njega, to više, što Majčen nikada nije nabijao cijenu, 
već se zadovoljavao onim, što bi mu davali. Prirodno je, 
da mu je bilo mnogo lakše rasprodati robu nego dru- 
gima. Često bi gomila odraslih besposlenjaka i dječurlije 
okružila Majčena, kad bi ga ugledala s prućem na leđima 
i knjigom u ruci, smijući se i rugajući mu se. Majčen ne 
obraćaše na to nikakve pažnje. 

Jedared Majčenova žena, pošavši po vodu, spazi muža 
opkoljena djecom, što su udarala u dlanove i rugala mu 
se. Ona se zastidje zbog muža i, kad se on vrati iz grada, 
okomi se na nj: 

— Ako već svakako moraš čitati knjige, onda nema 
smisla prodavati pruće, ako pak prodaješ pruće, onda 
nema smisla čitati knjige. Ta ti nisi deran, a, čini se, ni 
budala ili luđak. Zar te nije stid da ideš cestom opkoljen 
gomilom dječurlije, koja ti se ruga? 

— Ja prodajem pruće, kako bi nekako skrpali kraj 
s krajem, — odvrati Majčen — a knjige čitam, kako bih 
postao bogat i čuven. Jedno ne smeta drugome. Nek sa 
rugaju, ako im se sviđa. 

— Da je tebi bilo suđeno da postaneš bogat i čuven, 
ne bi sad prodavao pruće, — nasmije se žena — od dav- 

nine se još nije oma da dj pruća postao či- 
i iš gluposti? | 
pe 2 beg oo i bogatstvo, i siromaštvo. 
Jedan mi je vračar prorekao, da ću s pedeset godina si- 
gurno biti slavan. Često se kaže: »Nemožeš izmjeriti vodu 
u moru«, tako ni ti ne možeš znati, što će biti sa mnom 
> Kea gt vračar vidio, da ima posla s budalom, i 
sve je to prosto izmislio, kako bi ti se narugao. Ko a 
mu vjeruje! S pedeset godina ti nećeš moći ni pruce 
nositi, a ne da ćeš postati činovnik. Dotada ćeš, najvjero- 
vatnije, umrijeti od gladi i možda će te tada vladar pod- 
zemnog carstva Janlo* pozvati u službu, ako na njegovu 
dvoru ne bude uzmanjkao sudac, koji sudi grednkcnia. | 
— Kao da ti ne znaš, da je Cjan Taj gunu bilo osam- 
deset godina i da je on još uvijek lovio ribu u rijeci ko 
kad ga je knez Venvan ugledao, posjeo u svoja kola, 2 ve- 
zao u dvor i zamolio, da mu bude prvi savjetnik. A sani 
savjetnik današnje dinastije Gunsun Hun' s pedeset i m 
vet godina je još čuvao svinje u Dunhaju i .. je 
šezdesetoj dobio visoku službu i kneževski naslov. . 
postanem slavan s pedeset godina, premda se pe, se 
neću moći usporediti s Gan Loomr, ipak ću se pros mpi 
u mlađim godinama, nz. ona dvojica. Prema tome, 
A . strpljivo da čekaš. 3 
mn se Ra uspoređuješ s njima. Oni su obojica, i 
ribar i svinjar, po svojoj prirodi nadareni ljudi. a ti ja 
svojim knjigama, koje nisu nikom potrebne, la: Z a 
doživiš i sto godina, ostaćeš isti ovakav prosta Ka Zn. 
je tebi korist od knjige? Koliko žalim, što sam se u e 
za tebe! Kad vidim, kako te dječačići izvrgavaju re 
meni se smuči, a tebe to uopšte ne dira. Ako me ne poslu- 
šaš i ne okaniš se svojih knjiga, neću više da živim s to- 
bom. Neka svako od nas traži svoj put, što da smetamo 
j m. 
jed = su sad četrdeset i tri godine, za sedam go- 
dina će mi pedeset: ne treba još dugo da čekaš. ranu se 
prepustiš svojoj kona napustiš me i odeš, docnije 
ćeš i «zbog toga kajati. Bi 
a poj Z kajem? Ta zar je na svijetu malo 
prodavača pruća! Ako još budem čekala sedam godina, 

i ja ću negdje umrijeti od gladi. Pusti me i daj mi pri- 
liku, da spokojno proživim preostale godine. 

— Pa hajde, dobro! — uz uzdah će Majčen, videći 
da je žena čvrsto odlučila da ga napusti i da je ne može 
zadržati. — Želim ti samo, da tvoj novi muž bude bolji 
od mene! \ : 

— Nije teško naći boljeg od tebe! — dobaci ona na 
rastanku, dva put se duboko pokloni mužu i vrlo zado- 
voljna napusti njegovu kuću, ni jednom se ne ogledavši. 

Majčen je dugo tugovao i napisao je tom prilikom 
pjesmu na zidu. Pjesma je govorila: 


Sva da je suprug tvoj i ljuti pas, 
Dužnost ti je da ga pratiš svud. 
Sve ,da pijevca uzmeš ti za muža, 
Ne bi smjela nikad da ga napustiš. 
Mene ipak ostavila žena, 

Nisam ia napustio ženu. 


Majčen je navršio pedeset godina upravo kad je 
hanski car Udi* izdao ukaz, kojim poziva na dvor sve 
učene i mudre ljude. Majčen otputova u prijestolnicu, 
gdje uputi molbu carskom naslovu. Majčenovi zemljaci, 
koji su služili u uredu, kamo je prispjela molba, po- 
mogli su mu, posvjedočiti pred carem o njegovoj spo- 
sobnosti i preporučiše ga za službu. Saznavši, da je Maj- 
čen rodom iz Hojcia i da prema tonie može razumjeti 
traženja i potrebe mjesnog stanovništva, car ga postavi za 
načelnika te oblasti. 

Dobivši odluku Majčen odmah krenu na put. Bivši 
oblasni starješina, dočuvši za skori dolazak novog načel- 
nika, odasla, da oprave put. Među radnicima, koji su 
Tadili na popravku ceste bijaše i onaj, koji je postao mu- 
žem Majčenove žene. Njegova žena je, bosa i razbarušene 
kose, stajala pored njega i dodavala mu jelo. Kad je ki- 
ćena povorka novog načelnika došla do tog mjesta, gdje 
su radili zidari, ona je krišom pogledala čovjeka, što je 
sjedio u kolima, i odmah je u njemu poznala svog bivšeg 
muža Majčena. Majčen, izvirivši iz kola, spazi svoju bivšu 
ženu, zapovjedi sluzi, da je pozove i stavi u zadnja kola 
u povorci. Kad stigoše u oblasnu upravu, žena, krajnje 
zastiđena i nisko oborene glave, stade moliti muža da joj 

maa 
oprosti. Majčen zamoli, da mu dovedu njezinog novog 
muža. sa \ 
On vrlo brzo dođe, uze se klanjati do zemlje, ne 
usuđujući se podići glave i pogledati svog starješinu, 

— Ne čini mi se baš, da je taj čovjek bolji od mene! 
— glasno se nasmijavši prozbori Majčen. .K 

Žena se iznova poče duboko klanjati i moliti za 
oproštenje. Govorila je, da mrzi sebe zbog toga, štoj ra- 
nije nije imala očiju i obećavala je da će cio život služiti 
Majčenu. zd i Dok 

Tad Majčen zapovjedi, da donesu vjedro vode i, 
izlivši vodu na stepenice, reče: , 

— Kad bi se voda, što je ovdje razlivena, mogla 
iznova skupiti, i ti bi mogla ponovo postati moja žena. 
Ali, jer nisam zaboravio na tvoje dobre .supružanske 
osjećaje prema meni u danima naše mladosti, zato dajem 


.tebi i tvom mužu cjepac zemlje za mojim imanjem. Bu- 


dete li obrađivali tu zemlju, ona će vas prehranjivati. J 
Kad je Majčenova žena zajedno sa svojim mužem 

izlazila iz zgrade uprave, svi su na nju upirali prstom. 
— To je bivša žena našeg novog starješine! ' 
Plamteći od stida, ona se 'progurala do rijeke i bacila 


u vodu. / 
Postoji pjesma, koja se može navesti kao potvrda tog 


događaja: 
Bar prosta pralja ne zna mnogo toga, 
A umnika ipak od smrti spasi". 
Žena Majčena svirepa je tako, s 
Da napusti supruga“ svog čestitog. 
Već odavno je jasno, da ne možeš 
Skupiti opet prolivenu vodu. 
Bolje je prije/ne jaditi muža. i) 
No zbog/ svog djela kajati se poslije! 
Ima još pjesma,/koja govori o tome, kako su ljudi 
oduvijek težili za bogatstvom i bježali od siromaštva, 
Tako da se ona zggda nije desila jedino Majčenovoj ženi. 


Zalud je zboriti o tom, 
Ko čestit je, ko podao. 
Kažite, da li se može 
Poznati zmaja!" u blatu. 
Nije čudno, što mu žena, 
/  Sudbu nije predvidjela, 
\Inogo je pod.nebom žena, 
ik Bračne raskinulo spone. 

čio vam pripovijest o tome, kako je žena napu- 
stila svoga muža, ja ću preporučiti vašoj pažnji još jednu 
pripovijest, u kojoj se priča o mužu, koji je napustio svoju 
ženu. Čovjek, o kome će se govoriti isto je, kao i Maj- 
čenova žena, htio da izbjegne siromaštvo, te je u potjeri 
za bogatstvom zanemario svoje moralne dužnosti, zabo- 
ravio na milost, koja mu je bila pružena i napokon je 
dotjerao dotle, da je zadobio nadimak »nevjernog muža«. 

Ta će nas priča prenijeti u vrijeme dinastije Sun! 
i u doba vladavine!? »Najdaljeg procvata«!3 u okrug Li- 
nan!*. Tako je Linan u to vrijeme bio gusto naseljen pri- 
jestolnički okrug, u njem je ipak bilo mnogo prosjaka. 
Njihovi su se glavari nazivali »tuantou«15, Svi su prosjaci 
bili potčinjeni svom glavaru i davali su mu određeni dio 
svakodnevnog prihoda. »Tuantou« bio je obvezan da pre- 
hranjuje cijelu družinu za ružnih dana, kad se nije moglo 
prosjačiti. On se brinuo i za odjeću prosjaka. Zato su 
prosjaci poput robova u svemu pokorno slušali svog gla- 
vara i, bojeći se da se ne uvale u nevolju, nisu se nikad 
usuđivali da se prepiru s njim. Oni »tuantou«, koji su, 
ne radeći ništa, uvijek imali određeni dohodak, davali 
su; svoj novac uz kamate prosjacima u zajam, izvlačeći 
iz toga prilični probitak. Obično su na taj način »tuantou« 
postajali imućnici. Živjeli su sasvim pristojno i ne bi 
nikad poželjeli da promjene svoje zanimanje. Jedino, što 
je uvijek jedilo te ljude, bijaše taj uvredljivi nadimak 
»tuantou«. Čak kad bi takav čovjek stekao livade i zemlju, 
i nagomilavao imetak, koji će doteći nekolikim pokolje- 
njima njegovih potomaka, svejedno je ostajao »tuantou« 
ine bi se mogao uporediti s bilo kojim prostim pučaninom. 
Osim siromaha, niko ga nije cijenio, i on bi jedino nešto 
značio u svojoj kući iza zatvorenih \vrata. 

U gradu Handžou!* jedan takav »tuantou« bijaše 
čovjek prezimenom Cin, imenom Laoda. Deset pokoljenja 
predaka toga čovjeka bijahu isto takyi »tuantou«, kao i 
on, i uspjeli su da na tome steknu cio imetak: živjeli su 
u lijepoj kući, imali su polja i vrtove, 'sasvim dovoljno 
hrane i odjeće, pune hambare žita i džeparac u kesi. 
U kući je bilo puno slugu i sluškinja, te, premda se ta po- 
rodica ne bi mogla nazvati najbogatijom, ona je, u svakom 
slučaju, bila jedna od imućnih obitelji u gradu Handžou. 

Laoda, o kojem će biti govora, bio je pametan i 
vrijedan čovjek. Dužnosti »tuantou« bio je potpuno pre- 
pustio svom rođaku Lajciu, a sam je živio od ušteđevine, 
tako da zapravo više nije imao nikakva posla sa siroma- 
sima. A ipak mu je svejednako ostao nadimak »tuantou«. 

Cin Laodi bijaše više od pedeset godina, sinova nije 
imao, žena mu bijaše umrla, i jedina mu je utjeha bila 
kćerka Jujnu. Djevojka je postala ljepotica i, kako biste 
mogli sebi dočarati njezinu ljepotu, opisaću je pjesmom: 


Pred ljepotom njenom, kao jaspis čistom, 
Ružnoće svoje cvjetovi se stiđe; 

Kad bi još samo kraljevski imala nakit, 
Predivnoj Džan!! sasvim bi jednaka bila. 


Cin Laodi ništa ne bješe draže od njegove kćeri. Dok 
je Jujnu bila još dijete, on ju je učio čitanju i pisanju, 
tako da je s petnaest godina već znala pisati pjesme: pro- 
sto dohvati kičicu, prođe rukom — i pjesma je gotova. 
Jujnu je osim toga bila vrlo vješta ručnom radu, znala je 
svirati na flauti i na guslama, čega god bi se prihvatila, 
sve je radila spretno i dobro. 

Uzdajući se u ljepotu i darovitost svoje kćeri, Laoda 
je gajio u duši san, kako će je udati za čovjeka s činov- 
ničkim naslovom!*. Međutim, nije to bilo lako: uprkos 
tome, što takvih žena, kao što je ona, bijaše teško naći 
čak i u bogataškim i čuvenim obiteljima, niko nije htio 
uzeti Jujnu za ženu, imajući na umu, da se ona rodila 
u porodici jednog »tuantoua«. A starac nije htio dozvoliti 
kćeri, da se uda za čovjeka bez ikakve budućnosti. Zato 
od vjenčanja nije bilo ništa, i Jujnu u osamnaestoj godini 
nije još bila udata. 

Jednom Laodi svrnu susjed i ispriča, da kraj mosta 
Tajpincjao živi neki sjucaj'* Mo Ci od dvadeset i dvije 
godine, po svemu sudeći, obrazovan i vrlo nadaren čovjek; 
ostavši siroče, bez ikakva imetka on svojevremeno nije 
mogao da uzme sebi ženu. Sad se mladić sprema da po- 
laže ispit za naslov činovnika i htio bi da se ženi i da 
živi u tajbini. 

— To je upravo taj čovjek, na koga ste vi pomišljali, 
— primjeti susjed, — zašto mu ne biste predložili, da 
vam postane zet. 

— A da vas zamolim, da sve uredite? — upita Leoda. 

Susjed pristade da sve udesi. Otputi se do mosta Taj- 
pincjao, pronađe mladića i objasni uzrok svoje posjete. 

— Neću vam skrivati istinu, — reče on mladiću — 
preci te obitelji bijahu »tuantou«, ali se Cin Laoda već 
odavno sam ne bavi tim poslom. A nas se tiče samo nje- 
njegova ljepotica ćerka, Osim toga je to dosta bogata po- 
rodica. Ako vam se moj prijedlog ne čini uvredljivim, ja 
sam spreman da ugovorim vašu ženidbu. 

»Pa što«, poslili u sebi Mo Ci, »sada, kad ne mogu 
sam sebe da osiguram, nisam sam u stanju da dovedem 
ženu u kuću. Zašto ne bih prešao u tastovu kuću i od- 
mah se domogao i žene i novca? A što će mi se drugi ru- 
gati, to mi je sasvim . vejedno.« | 

— To, što ste mi vi, poštovani, predložili — odvrati 
sjucaj — naravno da je vrlo primamljivo. Ali sam ja si- 
romašan čovjek i ne mogu nabaviti svadbene darove. Što 
ćemo onda? 

— Jedino što tražim od vas to je vaš pristanak, sve 
ostalo je moja briga, vi se nećete morati ni za šta da 
brinete. ' 

Tako se obje strane nagodiše. Bijaše izabran pogodan 
dan?" za svadbu; Cin Laoda posla zetu novu odjeću. 
Sjucaj se preseli u starčevu kuću i oni se orodiše. 

Kad student Mo vidje, kako je Jujnu lijepa i nada- 
rena, njegovoj radosti ne bje kraja: ne potrošivši ni pare, 
on je sasvim badava dobio ljepoticu ženu, stekao bogatu 
odjeću i uvijek bio sit — u jednu riječ, sve je ispalo kako 
je želio. Mo Cijevi drugovi, znajući kako je siromašan, 
poniješe se prema njemu sasvim obazrivo, i niko se nje- 
govoj ženidbi nije rugao. 

Prošlo je mjesec dana od vjenčanjaž!. Cin Laoda 
odluči da tom prilikom priredi gozbu i predloži zetu, da 
zamoli svoje prijatelje da njihovu kuću udostoje svojom 
posjetom. : 

Cijelo je društvo bančilo šest dana uzastopce, i starac 
Laoda nije naravno imao vremena da misli na svog ro- 
daka Cin Lajcia. A Cin Lajci je također na svoj način 
bio u pravu, kad je ovako premišljao: »Ti si tuantou« i 
ja sam »tuantou«, razlika među nama je jedino ta, što se 
tvoja obitelj dulje bavila tim poslom, te zato ti imaš u 

rukama više novaca. Ali, što se tiče našeg rodoslovlja, 
među nama nema nikakve razlike. Kad se tvoja kćerka 
udavala, morao si me pozvati na svadbu, ali ti to nisi učinio. 
Sad je kod tebe o prazniku puno ljudi. gozba već traje 
sedmi dan, a ti nisi ni pomislio da mi pošalješ poziv. Tvoj 
je zet sjucaj, to je istina, ali nije on zato prvi carski 
savjetnik! Čak da ti i nisam rođak, zar ne bih mogao sje- 
diti s tobom za istim stolom? Kako se smije čovjeka tako 
ponižavati? Ne mari, sad ću vam svima pokazati! Požali- 
ćete, što ste tako prema meni postupali!« 

Promisliti tako, Lajci sazva pedeset do šezdeset siro- 
maha i domalo cijela ta rulja s njim na čelu dođe do 
pred kuću Ciu Laodinu. Kakav li je to bio strašan prizor! 


Šeširi bez danca — košulje vani, 

U čvorove odjeća zavezana trošna; 

Komadi rogože, stari guberi u krpama rupičastim; 

Štapovi od bambusa, razbijeno suđe; . 
»Darujte, oče!« »Smilujte se, djevo!« »Gospodine, udijelite!«, 
Viču pred kućom, urlaju. : . 

Sa zmijama plešu, dovode pse, bučno se s lisicama igraju — 
Svako svoje pokazuje umijeće, dere se kako zna; 

Glasovi strašni, razvratne pjevaju pjesme, 

Biju u pajban??, prolaznike zaglušujući. 

U prah opeke stukli, narumenili se njim: 

Grozne su oku te njuške. 

Vražje razulareno mnoštvo, 

Džun Kuj*% ih obuzdao ne bi! 


Začuvši pred kućom galamu, Cin Laoda pođe da 
otvori kapiju, i cijela gomila prosjaka s Lajcijem na čelu 
uz povike i gromot upade u kuću. Lajci pravo pohita stolu 
i, ne obraćajući se nimalo na prisutnike, naklopi se na 
najbolja jela i najbolja vina. 

— Zapovijedi zetu i kćeri, da se poklone rođaku! — 
viknu on Laodi. 

Prestravljeni gosti, ne želeći duže ostati kod svog pri- 
jatelja, svi kao jedan, izmakoše iz Laodine kuće. Zajedno 
s drugovima pobježe iz kuće i Mo Ci. 

Cin Laodi ništa ne preostade, već da se ispriča svome 
rođaku. 

— Danas je goste pozvao moj zet, ja nisam u tome 
učestvovao. Drugi put ću prirediti gozbu posebno za vas 
i pozvaću vas na razgovor. 

S tim riječima Laoda izvadi novac i razdijeli ga pro- 
sjacima, zatim donese dva pehara ponajboljeg vina, žive 
kokoši, guske, te zapovijedi prosjacima da sve to odnesu 
u Lajcijevu kuću, kako bi iskupio svoju krivicu. Dugo su 
orgijali nezvani gosti i razišli se istom u mrkloj noći. Pre- 
senećena Jujnu sjedela je u svojoj sobi i gorko plakala. 

Tu noć je Mo Ci proveo kod svojih drugova i vratio 
se tastovoj kući istom slijedećeg jutra. Laoda se stidio da 
mu pogleda u oči. Mo Ci je u duši bio vrlo nezadovoljan 
zbog onoga, što se zbilo, ali ni zet ni tast ne rekoše jedan 
“drugome ni riječi. 

Jer uistinu: 


Kad nijemak okus pelinov upozna, 
O gorčini njeg'voj ljudima reć ne može. 


Treba istaći, da je Jujnu, koja je patila zbog lošeg 
glasa obitelji i koja je nastojala da se probije u svijet, na- 
goravarala muža, da se potpuno posveti nauci i, nimalo 
.se ne obazirući na izdatke, kupovala mu je i savremene 
i stare knjige. Niti je štedjela novaca, primajući u kući 
darovite i obrazovane ljude. Mo Ci je na ženin račun 
sklapao poznanstva s onima, koji bi mu mogli priskrbiti 
slavu. Napori Jujnu ubrzo urodiše plodom. Mo Cijevo 
je učenje iz dana u dan sve bolje napredovalo, slava mu je 
rasla, i u trideset i trećoj godini već je uspio dobro 
položiti oba ispita i dobiti naslov cinšija?*. 

Poslije svečanosti u akademiji, Mo Ci se u crnoj 
kapi i svečanom odijelu vraćao kući na konju. Kada je 
jahao ulicom, u kojoj se nalazila kuća njegovog tasta, oko 
njega su se, gurajući i požurujući jedni druge, zbijali ljudi. 
Svako je htio prije drugih da vide novog cinšija. U gomili 
'je Mo Ci spazio nekoliko djece, koja su, pokazujući na 
njega prstom vikala: 

— Zet Cija »tuantoua« postao je činovnik. 

Mo Ci, ne želeći da izazove buku, bio je prisiljen da 
otrpi uvredu i šutke proguta poruge. Pri susretu s tastom 
Mo Ci obavi cio propisani obred, iako se u duši mnogo 
jedio na njega. ' 

»Da sam prije slutio, da ću biti, kao što sam sada, 
bogat i čuven«, rasuđivao je Mo Ci u sebi, »mogao sam 
postati zet poznatog velikaša ili kneza i živjeti usto u že- 


146 


ninoj kući. Zašto sam za tasta izabrao »tuantoua«! Ta to 

je sramota za cio život. Djeca, koju ću odgojiti, svejedno 

će biti unuci i unuke »tuantoua«, a ja ću biti na ruglo 

ljudima. Pa već je danas tako bilo. S druge strane, Jujnu 

je vrlo pametna, a usto ju je nemoguće okriviti za bilo 
koji od »sedam grijeha«%, zbog kojih se može otjerati | 
žena. Istina je što se kaže: ako triput ne promisliš, što ćeš 

učiniti, kasnije ćeš se uvijek kajati.« 

Od svih tih misli Mo Ciju bijaše u duši teško i neve-, 
selo. Jujnu je nekoliko puta zaredom pitala muža, što mu 
se dogodilo, ali joj on nije ništa odgovarao, te ona tako 
nije doznala za uzroke njegove žalosti. 

Odista, Mo Ci je zaslužio, da mu se rugaju: misli je- 
dino o bogatstvu, slavi, što napokon i postigne, a sasvim 
zaboravlja na ono doba, kad je bio siromašan. Sad već 
ne cijeni nimalo zasluge svoje žene, koja mu je pomogla 
da se proslavi. 

Uskoro Mo Ci bude postavljen na dužnost pomoćnika : 
starješine okruga Uvejejun?#. Laoda u čast para, koji je 
odlazio, priredi oproštajnu gozbu. Ovog puta ni jedan se 
prosjak nije usudio da dođe u njegovu kuću i napravi 
rusvaj. 

Okrug Linan bio je neposredno povezan s Uvejcju- 
nom vodenim putem, tako da je bilo vrlo lako otići onamo. 
Mo Ci se zajedno sa ženom ukrcao na džunku i otplovio 
na odredište. Za nekoliko dana pristadoše uz sjevernu 
obalu rijeke Bjanši?". 

Te je noći mjesec tako jarko sjao, da je svud okolo 
bilo svijetlo, kao obdan. Mo Ci nikako da zaspi, ustađe, 
odjenu se i sjede na provu džunke, uživajući u mjesečini. 
Uokolo-ni žive duše. Mo Ci se ponovo prisjeti, da je zet 
»tuantoua« i opet mu bi nekako teško i žalosno. 

Odjednom ga ozari zla pomisao: da mi žena umre, 


- mogao bih se ponovo oženiti, te bi tako zauvijek bio spa- 


šen sramote. Opaki naum sazrije mu u glavi: priđe ka- 
jiti i zovnu Jujnu, da izađe na palubu, kako bi uživala 
u divnoj mjesečini. Jujnu je već spavala, i Mo Ci je morao 
nekoliko puta viknuti ženu, kako bi je nagnao da ustane. 

Ne usuđujući se da ne posluša muža, Jujnu se ogrnu 
haljinom i izađe na palubu. Nije uspjela ni odiči glave i 
promotriti mjesec, ne uspjede se još ni snaći, kadli /je 

muž zgrabi. Okrutno je odvuče za sobom na pramac džun- 
gle i baci. u vodu. Zatim tiho zazva lađare i zapovijedi, 
da se otisnu. 

Kako im je Mo Ci dao veliku nagradu, lađari ne okli- 
jevahu. Ne sluteći ništa, oni prihvatiše motke i otisnuše 
se. Istom desetak 1ia?* od mjesta događaja, kad je džunka 
ponovo pristala uz obalu, Mo Ci reče, da mu je žena bila 
izašla na palubu da uživa u mjesečini, te da je pala u vodu, 
da ju je on spasavao, ali nije uspio da je spasi. Zatim 
je izvadio tri srebrna lana? i dao ih lađarima za vino. Po- 
slije toga, sve da su se lađari dovinuli tome, što se tu 
desilo, zar bi se iko od njih usudio da otvori usta? 

Neću ovdje govoriti o tome, kako su gorko plakale 
sluškinje iz pratnje Jujnu, doznavši za smrt svoje gospo- 
darice, i o tome, kako su širile ruke i bugarile: »Naša je 
gospodarica pala u vodu«! - 

U potvrdu tom događaju navešću pjesmu: 

Jedino zbog toga, jer tast bje »tuantou«, 
Mo Ci, što mrzio je naziv taj, 
Čestitu ženu odluči da umori, 
Ne misleći koliko duguje njoj. 
No muža i ženu sjedinjuje nebo, 
Niko ih rastaviti ne može. 
Čovjeka, koji napusti svoju ženu. » 
Nevjernim mužem s pravom svi zovu. 

Čitalac će reći: »Nema zla bez dobra«. Mo Ci je već 
napustio mjesto zločina i krenuo dalje svojim putem, 
kadli uz sjevernu obalu Bjanši prista džunka, u kojoj se 
vozio upravitelj ratarstva oblasti Huajsi*%, neki Sjuj 
Dehou. Sjuj Dehou je isto kao i Mo Ci, prvi put dobio slu- 
žbu. Njegova se džunka zaustavila upravo na onom mjestu, 
gdje je Mo Ci bacio u vodu Jujnu. 

Sjuj Dehou sjeđaše sa svojom ženom kraj otvorenog 
prozora, uživaše u mjesečini, ispijaše vino i, usprkos ka- 
snim satima, skanjivaše se da legne. Odjednom razazna 
gdje na brežini neko glasno plače. Po glasu shvati, da je 
to žena. Žena je tako gorko plakala, da se neobično smilila 
Sjuj Dehou, te je brzo zapovjedio lađarima da pođu po- 
gledati o čemu se radi. 

Kad lađari izvijeste, da na obali sama samcata sjedi 
neka žena i plače, Sjuj Dehou zapovijedi da je dovedu u 
džunku. o, 

Ispitivanje pokaže, da je ta žena — Cin Jujnu, su- 
pruga pomoćnika starješine okruga Uvejcjun. 

Našavši se u vodi, Jujnu se ludo uplašila i već se 
spremila da se prepusti smrti, kad je osjetila, da su joj 
noge zapele za nekakav predmet, što je na talasima plivao 
prema obali. Uspjelo joj je doplivati do obale. Kad se 
izvukla na obalu i ogledala, ugledala je pred sobom je- 
dino široku rječinu: Džunka, na kojoj se dovezla, već je 
bila nestala. Istom tada je Jujnu shvatila, što joj se do- 
godilo, pa je pomislila: »Kad se pročuo, moj muž je za- 
boravio, da je bio siromah. Odlučio je utopiti svoju ženu; 
kako bi se oženio drugom, koja bi mu mogla biti ravna.« 


Jujnu bijaše spašena, ali nije imala kuda poći; ma ko- 
liko da je premišljala, nije mogla naći nikakva izlaza, 
zato je sjedila na obali i gorko plakala. Sada, kad ju je 
gospodin Sjuj počeo ispitivati, nije se mogla supreći, već 
mu je potanko, od početka do kraja ispričala sve, što 
se dogodilo. Ispripovjedivši mu .svoju priču, Jujnu tako 
gorko zaplače, da do suza dirnu gospodina Sjuja i nje- 
govu ženu. 


. — Ne smiješ tako tugovati! — svjetovahu Jujnu 
njezini spasitelji — pristani, da te mi posvojimo, a poslije 
ćemo vidjeti, što se može učiniti. : 

Jujnu odvrati na njihov prijedlog dubokim poklo- 
nima. Gospodin Sjuj zamoli svoju ženu, da donese Jujnu 
neku objeću umiri je i polegne u posebnoj kajiti. Svoj 
muškoj i ženskoj posluzi na džunki bje zapovjeđeno, da 
Jujnu nazivaju »mladom gospođicom«, a lađarima bi na- 
ređeno, da više ne spominju taj događaj. 

Za nekoliko dana stigoše u Huajsi, gdje se gospodin 
Sjuj prihvati svojih službenih dužnosti. 
. Okrug Uvejejun, gdje je bio namješten Mo Ci, bio 
je podređen oblasti Huajsi, tako da je gospodin Sjuj bio 
neposrednim starješinom Mo Ciju, te je bio prisiljen da 
ga službeno pozove k sebi. Upoznavši se s Mo Cijem, go- 
spodin Sjuj pomisli u sebi: »Šteta, što je tako darovit 
čovjek mogao izvršiti tako podlo djelo«. 

Prominu nekoliko mjeseci. Jednom se gospodin Sjuj 
obrati svojim drugovima: ' 


149 


— Ja imam Kćer, vrlo nadarenu i lijepu, a ona je 
već u toj dobi, da je vrijeme, kako se kaže, da se očešlja 
kao žena. Ja bih htio da pronađem dobrog zeta, s kojim 
bi se orodio. Nemate li vi, velepoštovani, na umu kojeg 
čavjeka. 

Činovnici, znajući, da je pomoćnik starješine okruga 
Uvejejun mlad udovac, jednoglasno ga počeše da prepo- 
ručuju kao čovjeka, koji je neobično sposoban i koji bi 
potpuno zaslužio, da na njega padne izbor. 

— Ja sam već odavno pomišljao na nj, — reče im 
uodvrat gospodin Sjuj — ali taj čovjek je tako mlad 
stekao naslov, da zacijelo mnogo očekuje od svoje bu- 
dućnosti te možda ne bi htio da uđe u moju porodicu. 

— Mo Ci je rodom iz siromašne obitelji, — otpovr- 
zoše na to činovnici — i postati vašim rođakom njemu je 
išto kao i prostoj trsci osloniti se na plemenito drvo. Za 
njega i ne može biti veće sreće! Kako se ne bi obradovao 
slučaju, da se orodi s vama. 

— Ako vi mislite, da je to moguće, onda o tome po- 
razgovorite s njime. Izaberite zgodnu priliku i doznajte 
njegove namjere. Samo ne govorite s njime u moje ime, 
jer ja ne verujem, da će od toga što biti. 

Činovnici pristadoše i požuriše, da o tome porazgo- 
vore s Mo Cijem. Saznavši, da se spremaju da ga žene, Mo 
Ci se mnogo obradova: ta on je jedino i maštao o tome, 
kako bi stupio u brak s kćerkom svog oblasnog načelnika, 
ali nije znao, kako bi to postigao. 1 

— Ako vi samo uspijete, da to učinite, — odgovorio 
je činovnicima, — obećajem vam, da ću kako se kaže 
»držati za vas jaspisov prsten u ustima« i »da ću splesti 
za vas omču od trave«?. 

— Sve će da bude u redu, sve će da bude u redu, — 
uvjeravahu ga činovnici te pojuriše s odgovorom gospo- 
dinu Sjuju. 

— Iako je pomoćnik upravitelja starješine okruga 
Uvejcjun udostojio mene svojim pristankom, radi se o 
tome, da ja i moja žena mnogo volimo svoju kćer i da je u 
nas postala vrlo razmažena i mušičava. Ona sama neće da se 
udaje. Mo Ci je jako mlad, ja se bojim, da mu moja kći 
neće ni u čemu popuštati, među supruzima će izbiti svađe, 

a to će razjediniti i mene i ženu. Moramo na to upozoriti 

Mo Cija. Ako on pri j 
ja. Ak pristane da bude dovoljno ji 
nk mojoj kćerki, onda se možemo oroditi. pona 
inovnici ponovo otiđoše do mladića isporučiš 
pne budućeg tasta. Mo Ci je na sre pris kd 
E oliko se njegova sadašnja prosidba razlikovala od pri- 
kaJ dok je bio samo sjucaj: sad je poslao Svojoj bu- 
ućoj žena kao svadbeni dar brokatnu tkaninu s izve 
nim zan cvijetovima. s 
ad je bio odabran povoljan dan za vjenčani 
Ka 1 vjenčanje, 
Cin nije znao od radosti što da čini, toliko žu se PE. 
da g. prije Pe zet oblasnog upravitelja ratarstva. 
a muževljevu molbu gospo juj poč 
vara ge gospođa Sjuj poče da prego- 
— Moj muž jako žali, što ti tako d j 
ž ugo samotuješ i 
sptema se, da te drugi put uda inšij 
nan gi p za mladog cinšija. Nemoj 
— Iako sam iz siromašne obitelji i j 
* I Ji, — odvrati j 
Jujnu na to — ja odlično znam pravila ponašanja. Heh 
sam svoju sudbu povezala s gospodinom Mo, ostaću mu 
vjerna do kraja svoga života. Gospodin Mo je prezreo 
ne sirotu i prostu ženu, ali ja sad moram strpljivo da 
. nosim jad srca sve do posljednjeg dana svoga života. 
e mogu pristati da se ponovo udam i tako narušim pra- 
vila, kojih se mora pridržavati žena, — odvrati Jujnu 
i se joj ag: potekoše iz očiju. 
Vidjevši, da Jujnu govori to iskreno i da je njen 
SC sj 
odluka nepokolebljiva, gospođa Sjuj proslijačtie. : 
si >) Cinši, kojega Ži nudimo za muža, glavom je sam 
o Ci. Gospodin Sjuj vrlo je ljut zbog njegovog nemilo- 
srdnog postupka i svakako želi, da se vas dvoje ponovo 
sjedinite. Moj muž je rekao svojim drugovima, da ima 
kćer, da bi htio naći dobrog zeta, te ih je zamolio, da o 
tome porazgovore s Mo Cijem. On se vrlo spremno sa- 
glasio. Danas naveče će doći u našu kuću, kako bi se 
s nama orodio. Čim uđe u bračnu sobu, postupi kako treba 
i A mu, koliko te je uvrijedio. 

] oznavši o čemu se radi, Jujnu otra suze, pokri lice 
gustim slojem praha, obuče se kako dolikuje. nevjesti 
i ba vršiti pripreme za svadbeni obred. 

Uveče, pomoćnik okružnog starješine u svečanoj či- 
novničkoj odjeći, sav u crvenom brokatu, sa ik 

cvjetovima zataknutim za šešir, sjede na brzog konja 
s izrezbarenim sedlom i u pratnji činovnika krenu u 
nevjestin dom. 

Ispred povorke iđahu dva reda bubnjara. Ko bi mo- 
gao suspregnuti uzvike djivljenja, kad bi ugledao tu ra- 
skošnu svitu. 

Uistinu: 

Uz zvuke trube i bubnjeva gromot, 

Na bijelom konju pred kuću dojaši zet. 
'Tako je lijep, otmjen je tako, gizdav — 

Da, odista, svi se njemu dive. 
Veselio se, što »tuantoua« 

Zamjeni poznati bogati tast, 
A ona, što je gurnu u Bjanši-rijeku, 

Nije ni vrijedna da za njom žali. 


Iste večeri oblasni upravitelj ratarstva u gostinjskoj 
sobi razastra pusteni ćilim i poreda na njem svadbene 
darove. U očekivanju ženikova dolaska u kući se sviralo 
na flauti i udaralo u bubnjeve. Kad Mo Ci stiže do nevje- 
stine kuće i sjaha s konja, gospodin Sjuj u svečanoj 
odjeći pođe mu u susret. Činovnici, koji su pratili ženika, 
udaljiše se, a Mo Ci pođe pravo u svečanu dvoranu. 

Uskoro se u pratnji dviju sluškinja pojavi nevjesta. 
Lice joj bijaše pod crvenim velom. Mladi se ljudi poklo- 
niše nebu i zemlji, duboko se nakloniše gospodinu i go- 
spođi Sjuj i, napokon, pokloniše se jedno drugom. 


Kad svadebeni obred bje završen, mladence ispratiše | 


u svadbenu sobu, gdje je sve bilo spremljeno za proslavu 
svadbenih svijeća. Radost, koja je međutim obuzela Mo 
Cija, ne može se opisati: osjećao se, kao da se uzdiže 
u deveto nebo. U bračnu sobu je ušao odrešito, visoko 


uzdignute glave. I odjednom se na vratima pokazaše slu- . 


škinje; svaka je od njih držala u šaci batinu od debele 
bambusovine. Mašući batinama, sluškinje nasrnuše na Mo 
Cija; udarale su ga po glavi, po licu, skinuli su mu sve- 
čanu kapu, zatim su se udarci, kao kiša, prosuli po rame- 
nima, po leđima. Udarci bijahu tako silni, da je mladi 
cinši neprestano vikao. Ne očekujući ovakav iznenadni 
napad. on se sav skupio i stao sazivati u pomoć tasta i 
taštu. Kad se činilo, da mu je već kucnuo poslednji čas, 
u sobi se začuo nježni mekani glas: 

— Ne tucite više tog mladog bezbožnika! Zapovjedite 
mu da dođe do mene. 

Sluškinje prestadoše tući Mo Cija i, uhvativši ga 
za uši i ruke, odvukoše ga do svoje gospođe tako, da mu 
se noge ne doticahu zemlje. Mo Ci je u tom času naličio 
na budu Amitabua, kojega je napalo šest razbojnika. 

— Što sam skrivio? — pitaše Mo Ci, tek što se obreo 
kraj nevjeste. 

Odjednom svijeće, koje su jarko svijetljele, osvijet- 
liše nevjestino lice, i Mo Ci se uvjeri, da žena, što sjeđaše 
pred njim, nije niko drugi, nego njegova bivša žena Jujnu. 
Od straha se Mo Ci sasvim izbezumi. 

—Nečiste sile! Nečiste sile! — vikao je on pre- 
stravljeno na opće zadovoljstvo prisutnih, 

U taj čas u sobu uđe gospodin Sjuj. 

— Moj poštovani zet ne treba da se plaši! — reče on 
Mo Ciju. — Nisu to nečiste sile, već moja usvojenica, 
koju sam našao na obali rijeke Bjanši, 

Mo Cijevo srce prestade da kuca. Prestravljen se 
baci pred tasta na koljena, moleći skrsti ruke na prsima 
i izgovori: 

— Priznajem da sam kriv. Nadam se, da će mi go- 
spodin oprostiti. ' 

— Ništa se to mene ne tiče. Samo ako moja kći nema 
ništa protiv toga. 

— Ah, ti podli gade! — okomi se na muža Jujnu, 
pljunuvši mu u lice. — Zar si zaboravio riječi Sun 
Hunasš: »Ne smiješ zaboraviti ono vrijeme, dok si bio 
bijedni prostak, ne smiješ otjerati ženu, s kojom si jeo 
mekinje«? Došao si u našu obitelj praznih šaka, i da 
nisam na te potrošila tolike novce, ne bi postao obrazovan. 
ne bi stekao slavu i ne bi bio ono, što si sada. Uzdala sam 
ge, da će moj muž, kad se proslavi, i mene učiniti čuve- 
nom. A ti si zaboravio na našu ljubav, bacio si me u rijeku 
i zlim si platio dobro. Sva je sreća, da se nebo na me ra- 
žalilo. Da nisam srela plemenite ljude, koji su me spasili 
i usvojili, zaglavila bih u ribljoj utrobi. Kako si mogao 
postupiti tako svirepo? S kakvim licem bih mogla danas 
ponovo stupiti s tobom u brak? 

Uz te riječi Juinu proieca; ali i kroz plač nije pre- 
stajala da ponajgorim riječima psuje svog muža. 

Mo Ci, čije lice odavaše postiđenost i kajanje, klečeći 
i klanjajući se, šutke je molio za milost. Zaključivši, da će 
to ovoga puta njegovu zetu biti dovoljno, gospodin Sjuj 
osovi Mo Cija i počne nagovarati Jujnu. 

— Kćeri moja, oprosti mu. Danas je moj zet priznao 
svoju krivicu i pokajao se za svoje zlodjelo, više se neće 
usuditi da te vrijeđa. Iako ste vi već jednom bili muž i 
žena, ja vas u svojoj kući smatram mladencima. Poslu- 
šajte me i zaboravite sve što je bilo! 

— Vi ste sami krivi zbog toga, što vam se danas 
dogodilo, — proslijedi gospodin Sjuj obraćajući se zetu. — 
Stoga nemojte predbacivati drugima za sve ovo, što ste 
ove noći morali da pretrpite. Sad ću pozvati svoju ženu, 
neka se ona s vama objasni. 

S tim riječima gospodin Sjuj izađe iz sobe. Uskoro 
uđe gospođa Sjuj, koja se dugo prepirala i svađala sa svo- 
jim zetom, prije nego se pomirila s njim. 

Slijedećeg dana gospodin Sjuj priredi gozbu u ze- 
tovu čast. 

— Jedna žena ne prima dva put svadbene darove, — 
primjeti gospodin Sjuj, vraćajući šareni brokat sa zlatnim 
cvjetovima. — Vi ste već jednom morali potrošiti za 
svadbene darove obitelji Cin, tako da ja sad ne smijem 
primiti od vas nove darove. 

Mo Ci šutke stajaše oborene glave, a gospodin Sjuj 
nastavi da ga kori. 

— Sve dosada vas je toliko smetala bijeda i nisko po- 
rijeklo vašeg tasta, da ste zbog toga napustili svoju ženu 
i pogazili moralne zakone. Istina, vaš novi tast je na 
dužnosti oblasnog upravitelja ratarstva, ali se bojim, da 
li vam se i moja dužnost neće činiti previše ništavnom 
i da vam brak s mojom kćerkom neće odgovarati. 

Mo Ciju od stida cijelo lice pocrvenje, te mu ništa 
ne preostade, veš da, zamolivši još jednom za oproštenje, 
napusti tastovu kuću. 


U potvrdu navodim stihove: 
Svim srcem tek je žudio 
Da orodi se plemenito. 


I ne znade da žena bivša, 
Nevjestom njemu će da budne. 

Posramili ga, istukli, ' ' 
Od stida mu plamtjelo lice. 

Pitaš što li je postigo? N 
Novoga tasta, ništa više. 


Mo Ci i žena mu živjeli u miru i slozi, 
kao hee kai A Sjuj i njegova žena odnosili p .se 
prema Jujnu kao prema rođenoj kćeri, a prema a: Ciju 
kao prema pravome zetu. Jujnu je voljela gospodina i 
gospođu Sjuj kao oca i majku. I ' ' 

Dirnut dobrotom ljudi oko sebe, .Mo Ci se pretvorio 
u drugog čovjeka. Preselio je u svoju kuću pipa 
Cin Laodu, hranio ga i brinuo se o njemu do kraja nje 
gova života. vo ' 
ije smrti sospodina i gospođe Sjuj, Jujnu je tri 
m. nadi M ljeto želeći tako da zahvali svo- 
jim dobročiniteljima. Mo Ci je umro prije dika poi 
kad mu je bilo pedeset i nei * em agarunis sele i 
i io je ovakav san: došlo m neko bo? Di 
ma rajeegi von namjeravao ubiti svoju ženu i pogozii 
zakone, koje je nebo odredilo, rasrdilo se ske oka E 
stvo i ono ti je skratilo o. sao hk Pama ka de 
či ikovanja na trideset go . To, što tv: 
E kk kei i što si se ti iznova mogao sjediniti 2 mora 
— i to se dogodilo milošću vrhovnog božanstva. Ono j 
dakle spasilo nevinu i kaznilo lakomislenog.« ida 
San je taj mnogo rastužio Mo Cija. Kad A “ aa 
nima ispričao riječi vrhovnog božanstva, oni su Pe 
protumačili: neće više ustati Mo Ci, neće više Ul 


Uistinu: ' 
I misli, a i djela naša — 
Sve to je nebu dobro znano. 
Pravedno sve će da nam plati! 
Zar može drugačije biti? 


Rećiću još, da su se otada, kroz mnoga i mnoga sto- 


.. ljeća sklapali brakovi između obitelji Sjuj.i Mo, i da su 


te obitelji uvijek bile vrlo naklonjene jedna drugoj. 


A pjesma kaže: 


Sun Hun je uvijek osto vjeran — 
Narod ga plemenitim prozva; 
Kad Huan Jan* napusti ženu, 
»Nevjernim mužem« svi ga zvahu. 
Gle, »Mo Ci taj, bje već oženjen, 
A ipak se oženi snova. 
Nebom mu bješe određen brak, 
I zalud je smetao duhove. 


LJUJ NAJSTARIJI VRAČA NOVAC I PONOVO 
NALAZI SVOJU PORODICU 


Mao Bao! kornjači pomože — 
I dobi docnije visok čin; 

Sun Cjao? iz rijeke mrava spasi — 
I prvi cijeli položi ispit. 

Priprosti ljudi obično kažu: 
»Daleko je nebo i visoko«; 

A ne znaju da dobra djela njina 

: Baš uvijek sreću donose njima. 


ričaju, da je u provinciji Džecjan, u 
okrugu Cjasin, u mjestancu Šanšuj- 
tan živio neki bogataš po prezimenu 
Cin, po imenu Džun. Bogatstvo mu je 
brojilo desetke tisuća snopića novca. 
Svi pripadnici njegova roda, iz po- 
koljenja u pokoljenja, slovili su kao 
bogataši. Cin Džun po prirodi svojoj bijaše lakom i škrt 
čovjek. Nije volio nikoga i ništa, a ponajmanje je na svi- 
jetu volio nebo, zemlju, sebe sama, svoje roditelje i cara. 

Nebo je mrzio zato, što nije uvijek kao u šestom 
mjesecu, zato, što vjetar i snijeg primoravaju ljude da 
ujesen i uzimu pate od studeni i nagone ih da troše novac 

na kupovanje odjeće. Zemlju je mrzio zato, što drveće, 
koje rodi na njoj, ne izrasta onakvo, kakvo bi on želio. 
Bogataš je snatrio o tome, da svako deblo bude nalik na 
stup, svaka velika grana nalik na gredu, a malena na 
letvicu: onda ne bi trebalo trošiti pare na tesarske radove. 
Sama sebe Cin Džun je mrzio zbog toga, što mu je želudac 
smetao, da poveća imetak, što bi ga mučila glad čim ne 
bi jedan dan jeo. Svoje je roditelje mrzio zbog toga, što su 
mu ostavili u naslijeđe mnogo rođaka i prijatelja, koje 
valja podvoriti kad dođu u goste. I, napokon, cara je 
mrzio zbog toga, što je on tražio od njega novac i žito 
na ime isplate poreza na zemlju i na livade, koje je na- 
slijedio od predaka. 

To je bilo pet izvora njegovog neprekidnog nezado- 
voljstva. 

Osim toga je Cin Džun imao još i četiri zavjetne 
maštarije. Prvo je maštao o tome, da postane, poput Den 
Tunas, vlasnikom bakrenog brda; drugo, želio je, da mu 
kuća bude »zlatna pećina«, kao i kuća Go Huana*. Treće, 
želio je da ima čarobnu moć Ši Čunovuš, kako bi dobivao 
dragocjene kupe; četvrto, maštao je, da mu jedan od 
prstiju na ruci može, kao i prst Ljuj Cunjana* pretvoriti 
kamenčiće u zlatne izljevke. 

Pet izvora njegove srdžbe i četiri neostvarljive želje 
bijahu uzroci njegovog nezadovoljstva. Bogataš nikada 
nije utaman trošio ni jedno zrno iz svojih hambara, ni 
jedne pare od svoje ušteđevine. On je, kako se kaže, 
brojio zrna kuhajući rižu; vagao pruće ložeći peć. Ni- 
kada nije propuštao prilike da zakine druge i priskrbi 
sebi, cijelog života nije učinio ni jedno dobro djelo, već 
je radio samo zlo. Zbog svega. toga suseljani prozvaše Cin 
Džuna Cinom-studen-vodom ili Cinom-strvoderom. 

Cin Džun nije volio kaluđere. 

»Na cijelom svijetu«, sudio je on u sebi, »potpuno 
zadovoljno žive jedino kaluđeri, oni žive od priloga, ali 
sami nikome ništa ne daju.« Zato je svaki kaluđer, koga 
bi sreo Cin Džun, bio za njega, kako se kaže, trn u oku 
ili čir na jeziku. 

Nedaleko od mjesta, gdje je živio Cin Džun, nalazio 
se budistički manastir Fušan". Iako je bogataš bio već 
prevalio pedeset godina, nije mu se nikad dogodilo, da hi 

potrošio ma i jednu paru, da zažeže tamnjan-svijeću 
u hramu. 

Cinova žena, rođena Dan, rodila se iste godine, istog mje- 
seca i istog dana kad i njen muž, i samo sati njihova 
rođenja bijahu različiti. Bogataševa žena se strogo pri- 
državala postova i voljela je da ljudima čini dobro. Zbog 
prve osobine muž ju je volio, zbog druge mrzio. 

m Gospođa Dan u četrdeset i još nekoj godini bračnog 
života još nije imala djece. I jednom je, krišom od muža 
uzela nešto više od dvadeset lana* od vlastitog novca »za 
ukosnice i češljiće«?, te ih odnijela starom kaluđeru iz 
manastira Fušan, kako bi se ovaj pomolio za nju Budi i 
zatražio potomstvo. Stari je kaluđer očigledno ganuo 
Budu, i gospođa Dan je zaredom rodila dva dječaka. Obo- 
jica izrastoše u ljepotane i umnike. U čast manastira, sta- 


rijem dječaku dadoše ime!" Fu, a mlađemu Šan. 


. Po rođenju djece, gospođa je krišom od muža često 
uzimala iz kuće nešto riže i drva i sve to nosila starom 
kaluđeru. Kad bi Cin Džun slučajno saznao za to, vas 
bi pobjesnio, svađao se sa ženom i pomamno vikao. Sta- 
rica Dan ne bi popuštala mužu, i raspra bi se prekinula 
istom onda, kad bi oboje onemoćali od vikanja. Takvi 
prizori između muža i žene često su se ponavljali, ali, 
kako gospođa Dan bijaše tvrdoglava i uporna, usprkos 
prepirkama s mužem, postupala je po svojoj glavi. 

Pripovijest, koju ću vam opisati ova kazalica, zgodila 

se one godine, kad bogatašu Cinu i njegovoj ženi bijaše 
pedeset godina, starijem sinu devet godina, mlađemu 
i ma Oba dječaka već su polazila u školu i vrlo dobro 
učila. 
' Kad je došao rođendan supruga Cin, bogataš je, bo- 
jeći se, da će u čestitanje doći prijatelji i rođaci, već ranije 
kliznuo iz kuće. Međutim je gospođa Dan iz svoje ušte- 
đevine izdvojila nekoliko srebrenjaka i sama odnijela taj 
novac u manastir, zamolivši čestite oce, da poste i mole 
se za dug život njen i njezinog muža, a i za to, da njihovi 
sinovi, kad odrastu, ne zaborave na majku, već se brinu 
za nju, kao što se ona sad brine za njih. 

Dan uoči toga, gospođa Dan bila je zamolila muža, 
da joj da nešto novaca za hranu, ali, kako je bogataš 
odbio, nije joj preostalo drugo, nego da sve sama uredi. 

Spremajući se da te večeri zažeže tamnjan-svijeće 
u čast rođendana u obitelji Cin, kaluđer posla gospođi 
Dan po rižu jednog iz svoje bratije, koji je imao da obavi 
taj obred. Nastojeći, da je niko ne primijeti, gospođa Dan 
otvori hambar i zagrabi tri mjerice riže, koje odmah dade 
kaluđeru. 

Cin Džun, koji se upravo vratio kući, zateče svoju 
ženu baš u trenutku, kad je zatvarala hambar. Spazivši 
na zemlji nekoliko zrnaca riže, bogataš shvati, da je nje- 
gova žena usprkos zabrani odlučila da radi na svoju ruku. 
Htio je da zapodjene raspru i da psuje, ali je umjesto 
toga samo pljunuo i odlučio da se gradi, kao da ništa nije 
primijetio. ' 

»Danas je naš rođendan, nema smisla, da se kavžim!« 
premišljao je u sebi. »A riža je ionako već otišla iz kuće, 
ne mogu je sad više vratiti.« 

Cijelu bogovetnu noć bogataš je uzdisao i nije mogao 
da zaspi. Dudo je prebirao događaje prošlog dana i na- 
pokon je ovako zaključio: »Samo smrt tih kradljivih, će- 
lavih magaraca!! može me spasiti od daljnih neprilika; 
moja je žena najobičnija žrtva njihovih spletki. Ako više 
ne bude tih ćelavih magaraca, prestaće sve nevolje.« 

Cijelu je noć smišljao Cin Džun opake naume protiv 
kaluđera. 

Kad je svanulo, u bogataševu kuću dođoše stari ka- 
luđer i poslušnik: došli su ovamo da saopšte gospođi Dan, 
kako je protekla molitva. Stari kaluđer, bojeći se susreta 
s Cinom-strvoderom, stajaše pred kapijom, ne usuđujući 
se da uđe u kuću. Cin Džun ipak primijeti nezvane goste. 
Spazivši kaluđera, bogataš natušti obrve i zamisli se; 
zatim, odlučivši nešto, uze malo novaca, izađe na sporedna 
vrata i uputi se na pijacu. 

Kupivši u ljekarni mišomora, Cin Džun svrnu u du- 
ćan Vana-trećeg!?, gdje se prodavahu različite slastice. U 
to je doba Van-treći spravljao kolače: držao je nad parom 
cijelo rešeto tijesta i već se spremao da u smjesu saspe 
čašicu slatkog nadjevka te da umijesi kolače. 

— Uzmider novac, — obrati se bogataš prodavaču, 
izvlačeći iz rukava osam komada novca i stavljajući ih 
na tezgu, — pa mi napravi četiri velika kolača. Ne žali 

nadjevka! Napravi u svakom kolaču jamicu, a ja ću još 
sam unutra dodati nadjevka. | 

»Otkad sam otvorio dućan, taj čuveni Cin-strvoder 
nije ni jednom ni za po pare ništa u mene kupio«, pre- 
mišljao je u sebi prodavač, »biće danas dobar pazar! Ta 
teže je dobiti osam novčića od ove tvrdice nego osam 
stotina od nekog drugog. Kad mu se toliko svidješe moji 
kolači, neka samo stavi u njih još nadjevka, možda će i 
drugi put svratiti do mene.« 

Skinuvši s rešeta okrugle kolače nalik na nježne 
grude i izdubivši u njima jamice, Van-treći ih uruči 
bogatašu: ' 

— Sve je učinjeno, kako ste vi željeli, velepoštovani! 

Cin Džun uze od prodavača kolače i, pazeći da ovaj 
ne primijeti, uspe u njih mišomora, a odozgo ga pokri 
slatkim nadjevkom. Pričekavši, da se kolači ohlade, Cin 
Džun ih spremi u rukave i napusti Vanov dućan. Ovaj 
put bogataš uđe u svoju kuću na glavni ulaz. Kaluđeri su 
sjedjeli u gostinjskoj sobi i pili čaj. 

Zadovoljan zbog toga, što je zatekao svoje nepri- 
jatelje, Cin Džun ih ljubazno pozdravi. Poslije uzajamnih 
naklona, bogataš ode u svoje odaje, pronađe ženu i obrati 
joj se slijedećim riječima: 

— Poštovani oci došli su nam rano izjutra. Zacijelo 
još ništa nisu jeli! Upravo me je maloprije jedan naš 
susjed pozvao da pojedem s njime slastica. Pojeo sam 
kod njega kolača, koji su mi se učinili tako ukusno sprav- 
ljeni, da sam ponio sa sobom četiri komada. Zašto ih ne bi 
ponudili našim gostima? 

Obveseljena, što joj se muž prodobrio, gospođa Dan 
donese crveni tanjur, položi na nj kolače i zapovjedi sluzi, 
da ih odnese i ponudi kaluđerima. 

Povratak bogatašev natjera kaluđere, da što prije na- 
puste njegovu kuću pa im više nije bilo do toga, da budu 
ugošćeni. Kad sluga iznese pred njih tanjur s kolačima, 
oni shvatiše, da ih to želi ugostiti plemenita gospođa Dan, 
ali, ne usuđujući se da dalje ostanu u bogataševoj kući, 
spremiše kolače u rukave i, glasno zahvaljujući domaćici, 
udaljiše se. Ne treba govoriti, koliko je bilo zadovoljan 
Cin-strvoder: 


11 Priče drevne Kine 161 


Nastaviću dalje svoju priču. Sinovi Cin Džunovi često 
su poslije svršene obuke u školi odlazili da se poigraju 
u manastirsku baštu, a i one večeri su se ondje našli. 

»Sinovi poštovanog Cina često nam dolaze u mana- 
stir«, pomisli u sebi stari kaluđer, »a ja ih nijednom ni- 
sam ničim pogostio. Nisam ni okusio kolača, što mi ih je 
jutros ponudila gospođa Dan. Bilo bi dobro da ih stavim 
u peć, podgrijem i ponudim djeci da popiju šoljicu čaja.« 

Odredivši u kuhinji da podgriju kolače, tako da po- 
rumene, i da priprave jaki čaj, kaluđer pozva djecu sebi. 
Dječaci, koji su se dotada dobro naigrali u vrtu, već su 
bili ogladnjeli i, kad su spazili tople zamamne kolače, oči 
su im zablistale. Svaki je pojeo odmah dva komada. Tek 
što dječaci, koji se dotada osjećahu sasvim dobro i zdravo, 
progutaše kolače, 


Kad od plama strašnog 
Zapeče ih srce, 
Kad tisuć sulica 
Trbuh njima probi. 


Oba dječaka odmah u isti mah zavikaše od nepodno- 
šljive boli u želucu. Sluga, koji je pratio dječake iz škole, 
strašno se uplaši i htjede da ih odmah odvede kući, ali 
djeca, sklupčavši se od boli, ne mogoše se maknuti s mje- 
sta. Kaluđer, ne shvatajući što se dogodilo i sav užasno 
prestravljen, zapovjedi poslušniku da uprti na leđa jednog 
dječaka i otprati do bogataševe kuće slugu, koji je na 
rukama nosio drugo dijete. Kad djecu donesoše kući, go- 
spodin Cin i žena mu vrlo se uplašiše i požuriše da saznaju 
od sluge, što se desilo. 

— Vaša su djeca malo prije u manastiru Fušan pojeli 
četiri kolača, odmah nakon toga ih je zaboljelo u želucu, 
da su počeli vikati i grčiti se od boli. Glavar kaže, da im 
je dao one iste kolače kojima su njega jutros ovdje ponu- 
dili. Nije stigao sam da to pojede, već je odlučio da njima 
počasti vašu djecu. ' 

Čuvši to objašnjenje, Cin Džun ništa ne preostade, 
već da sve prizna ženi. Strašno prestravljena, gospođa 
Dan poče brzo polijevati djecu hladnom vodom. Ali, kako 
da ih je mogla tako spasiti? Na usta, na uši i nos potekla 
im je krv i, o grozote! — oni odmah izdahnuše. 

Gospođa Dan, skršena od očaja i tuge, uze se moliti 
za svoju djecu, koja su postala žrtva zločinačkog oca. 
Sad je bilo beskorisno psovati muža i svađati se s njim. 
Nemajući snage, da obuzda svoj bijes na muža i da pod- 
nese žalosti za djecom, gospođa Dan pođe u svoju sobu, 
skide sa sebe maramu, kojom je bila opasana, zaveže je o 
gredu i objesi se. 

Bogataš Cin, naplakavši se za djecom, otra suze i 
pođe u ženinu sobu, da porazgovori s njom. Opazivši pod 
stropom ženimo tijelo, koje se njihalo, kao na ljuljašci, Cin 
Džun umalo ne umre od straha! Istog dana se strašno 
razboli i za sedam dana preminu. 

Rođaci te obitelji, koji su oduvijek mrzili Cina-str- 
vodera zbog njegova tvrdičluka i lakomosti, bijahu za- 


«dovoljni, što ga je nebo kaznilo, te svi, koliko ih je bilo, 


i mladi i stari, navališe poput pčela na njegovu kuću i 
opustošiše sve hambare. Eto, što je postigao čuveni bo- 
gataš Cin, koji je za života posjedovao desetke tisuća: 
snopića novca! Takav je bio nebeski obračun s onim, koji 
nije volio da čini dobro, već činio samo zlo. 

Pjesma potvrđuje cijelu tu pripovijest: | 


Kad otrov u kolač stavi, 
Kako je mogo tada znati, 


Da drugima naškodit neće, 
Već svoju otrovati djecu. 
I misli naše i djela — 
Sve io je dobro znano nebu, 


Po zasluzi ćeš dobiti 
Zar može drugačije biti? 


Maloprije sam vam pričao kazalicu o tome, kako je 
zbog zlodjela bogataša Cina propala cijela njegova oBi- 
telj. Sad ću vam ispričati o čovjeku, koji je činio samo 
dobra djela i, zahvaljujući tome, okupio cijelu svoju 
obitelj. 

Odista: 


Postupci dobri ili zlobni 
Donose jad ili sreću. 

Od zloće čovjeka sačuvaj, 
Dobru ga uvijek uči. 

Pričaju, da je u Cjananu!*, u okrugu Čan Džou!t, u 
sreskom mjestu Usi, kraj istočne kapije živjela siromašna 
porodica, koju sačinjavahu tri brata. Najstariji se zvao 
Ljuj Juj, srednji Ljuj Bao, a najmlađi Ljuj Džen. Ljuj 
Juj je uzeo ženu iz obitelji Van, Ljuj Bao iz obitelji Jan. 
Obje žene bijahu mlade i lijepe. Najmlađi brat još nije 
bio oženjen. Ljuj Bao, za razliku od svoje braće, nije 
htio da uči, bio je prilično nevaljao čovjek, slovio je kao 
kockar i pijanica. Njegovu ženu nije resila velika pamet 
i plemenita narav, zbog čega je često dolazilo do svađa i 
zadjevica između jetrva. Van, žena starijeg brata, imala 
je sina, kome maleno ime bijaše Sier. Dijete je upravo 
bilo navršilo šest godina. Jedamput je dječarac zajedno 
sa susjedovom dječurlijom otišao da pogleda proslavu 
vraznika duhova!š. Prominu večer, smrknu noć, a on se 
ne vrati kući. Roditelji, presvisli od jada, nalijepiše ogla- 
snicu o nestanku djeteta, nekoliko dana zaredom tražili 
su ga po cijelom gradu, ali nisu uspjeli da uđu dječarcu 
u trag. 

Ljuj Juj, u neutješnom svom bolu, nije više mogao 
ostati kod kuće. Uzajmivši od bogatih susjeda nekoliko 
lana i kupivši za taj novac u oblasti Cjadin i Tajcan!* 
pamučne sirovine i tkanina u balama, on pođe da prodaje 
svoju robu. Putujući zemljom, svuda se raspitivao o sinu. 
Svake godine u zimu, Ljuj je odlazio od kuće i vraćao 
se istom u avgustu ili septembru. Skupljao bi robu i po- 
novno odlazio. Poslije četiri godine takvog trgovanja, on 
već skupi mali imetak, ali o sinu ništa ne dozna. Ovdje 
ne treba govoriti, kako je to žalošću ispunjalo nje- 
govu dušu. 

Na svom petom putovanju Ljuj Juj se negdje na putu 
srete s bogatim trgovcem tkaninama. Porazgovaravši 
s Ljuj Jujem i doznavši, da on ima veliko iskustvo u tr- 
govanju tkaninama, bogataš mu predloži, da zajedno ot- 
putuju u provinciju Šansi, prodaju robu i nakupuju fine 
vune, da bi je poslije kod kuće prodavali. Usto bogataš 
obeća Ljuj Juju, da će ga nagraditi za njegove usluge. 
Smatrajući trgovčev prijedlog sasvim povoljnim, Ljuj Juj 
pristade da otputuje s njim. 

Uskoro stigoše u provinciju Šansi, gdje svu svoju 
robu razdijeliše na veresiju. Ali je u Šansiju vladala 


164 


strašna suša, koja nije popuštala nekoliko godina za re- 
dom. Stoga, kad dođe rok da prime novac za robu, niko 
nije mogao platiti trgovcima duga, i oni nisu mogli otpu- 
tovati. Ljuj Juj, koji je bio još dosta mlad i skoro dvije 
godine nije bio kod kuće, nije se mogao suzdržati, da ne 


.pohodi javne kuće; tamo se zarazio gadnom bolesti i cijelo 


mu tijelo pokriše gnojavice. Bilo ga je stid da se ovakav 
vrati pa je odlučio da se tamo liječi, i tako, dok je Ljuj 
Juj izliječio svoju boljku, dok je dobio novac od svih 
dužnika, prođoše tri godine od onog dana, kad je na- 
pustio kuću. 

Bogati trgovac, osjećajući se krivim zbog toga, što 
je Ljuj Juj toliko odgodio povratak u rodni kraj, plati 
mu za njegove usluge svotu, koja je dva puta premaši- 
vala ugovorenu. Dobivši novac, Ljuj Juj ne sačeka da 
bogataš uredi svoje poslove, već nakupova različite vune, ' 
oprosti se s ortakom i krenu natrag. 

Jednom rano izjutra u mjestancu Čenlju, Ljuj Juj 
nađe u nužniku suknenu crnu naprtnjaču. Kad Ljuj Juj 
odiže vreću, primijeti da je dosta teška. Došavši u gosti- 
onicu, Ljuj Juj otvori nađenu naprtnjaču i spazi u njoj 


.samo srebro, prebroja — bilo je oko dvije stotine lana. 


»Nije nikakav zločin, što ću uzeti taj novac, koji sam 
slučajno našao«, pomisli u sebi Ljuj Juj, »ali ako se onaj, 
kome pripadaju, vrati po njih i ne nađe ih, to će ga 
strašno ogorčiti. Kad su u davnini ljudi nalazili novae, 
nisu ga prisvajali, već su ga čuvali i vraćali vlasniku. 
Meni je već preko trideset godina, sina sam izgubio, što 
će mi taj novac, koji nisam sam zaradio!« 

Presudivši tako, trgovac odmah pođe na ono mjesto, 
gdje je našao novac, i uze srtpljivo čekati, neće li se 
vratiti vlasnik naprtnjače. Ljuj je pročekao cijeli dan, 
ali, budući da po vrećicu niko nije dolazio, nije mu pre- 
ostalo ništa drugo, nego da slijedećeg dana produži put. 

Proputovavši više od pet stotina lia'", on stiže do 
grada Sudžou!%. Ovdje se zaustavi, da prenoći u nekoj 
gostionici, gdje srete čovjeka, koji je bio prodavac kao i 
on. Kad Ljuj Juj u razgovoru spomenu, da je u poslu bio 
u Čenljuju, novi znanac primijeti: 

»Ja sam, znate, jako rastresen. Juče, dok sam bio u 
Čenljuju, svrnuo sam u nužnik i odnje zbacio naprtnjaču. 

U to je vrijeme putem prolazio sreski načelnik, ja sam 
izletio da promotrim povorku i zaboravio da uzmem na- 
prinjaču, u kojoj sam imao dvjesto srebrnih lana. Sjetio 
sam ih se istom navečer, kad sam lijegao, ali sam zaklju- 
čio, da je beskorisno da ih idem tražiti, budući da ih je 
obdan već neko zacijelo uzeo. Sad mi jedino preostaje da 
žalim svoj gubitak. 

Ljuj Juj upita trgovca, kako ga zovu i odakle je 
rodom. 

— Prezime mi je Čen, — predstavi se neznanac. — 
Domovina mi je Hojdžou!?. Sada držim malenu bakalnicu 
u gradu Jandžou?" kraj ustave. Smijem li zapitati, ko ste vi? 


— Meni je prezime Ljuj, a živim u Čandžou, u gradu 
Usi, tako da mi je Jandžou usput, te mogu, poštovani, 
da vas pratim. 

— Ako mi ukažete tu čast, — odvrati trgovac — biću 
vilo zadovoljan. 

Slijedećeg jutra zajedno napustiše gostionicu. Za ne- 
koliko dana stigoše do Jandžoua. Ljuj Juj svrati u kuću 
svog suputnika, kako bi mu iskazao poštovanje. Čen za- 
moli gosta, da mu ukaže čast i popije s njime čaj. Uz 
čaj Ljui Juj spomenu izgubljenu naprtgjaču i poče ispi- 
tivati Čena, kakva je ona bila. Doznade, da je to bila 
tamnoplava suknena vreća, kojoj na jednoj strani bijaše 
prišiven znak obitelji Čen. Ljuj Juj, uvjeren, da je pro- 
našao Čenovu vreću, obrati se domaćinu slijedećim 
riječima: ' 

— Prije nekoliko dana u srezu Čenlju našao sam 
upravo ovakvu vreću, kakvu vi maloprije opisaste. Ho- 
ćete li pogledati nije li vaša? 

— Jest, moja je! — potvrdi Čen — i u njoj je u 
potpunosti cio moj novac. 

Ljuj Juj vrati naprtnjaču vlasniku. Čen, obveseljen, 
odmah ponudi gostu, da uzme polovinu novaca, ali Ljui 
Juj odbi. ' 

— Ta to nije pravedno! — usprotivi se Čen. — Mnogo 
ćete me ožalostiti, ako ne uzmete od mene u znak za- 
hvalnosti bar nekoliko lana. 

Ljuj Juj se više nije opirao, već je uzeo novac. 

Uzbuđen i dirnut, Čen iznese na sto svemoguća jela 
i stade nuditi gosta. 

»Teško je naći tako dobrog čovjeka, kao što je Ljuj 
Juj«, pomisli Čen, »čime mu mogu uzvratiti za vraćeni 
novac.« 

Čen imađaše dvanaestgodišnju kćerku te odluči da 
predloži svome dobročinitelju, da se njihove obitelji 
orode, samo nije znao, ima li Ljuj Juj sinova. Stoga, uz 
vino, Čen upita gosta: 

— Koliko imate, poštovani, sinova? 

— Imao sam svega jednog sina, — odvrati gost i suze 
mu same od sebe potekoše iz očiju. — Prije sedam godina 
otišao je da gleda proslavu pučkog praznika i izgubio se. 
Sve do danas nismo mogli da ga nađemo. Osim toga dje- 
čaka, druge djece žena i ja nemamo. 

Saslušavši tu žalosnu priču, Čen je dugo i saosjećajno 
uzdisao, da bi napokon upitao: 

— Koliko godina bijaše vašem sinu, kad ste ga 
izgubili. 

— Tog dana je upravo bio navršio šest godina. 

— A kako se zvao vaš sin? Kakav je bio naoko? 

— Malo mu je ime bilo Sier. Prebolio je boginje, 
ali mu na lišcu nije gotovo ostalo tragova. 

Kad sasluša taj opis, Čenu zasja lice od smiješka. 
Pozva slugu i nešto mu prošapta u uho. Sluga klimnu 
glavom i izađe iz sobe. 

Ljuj Juj se zamisli: nikako nije mogao shvatiti, zašto 
ga novi prijatelj ispituje o sinu. U taj se čas u sobu 
uđe lijepi i naočiti dječak u plavom ogrtaču. Odoka bi 
mu se dalo trinaest ili četrnaest godina. 

Spazivši gosta, dječak se duboko nakloni. 

— Zašto mi je otac zapovjedio da dođem? — obrati 
se on Čenu. 

— Pričekaj ovdje, Sieru, — odvrati Čen. 

Ljuj Juj se još više začudi, kad ču da se dječak zove 
kao i njegov sin. Uprkos tome, što je mladić i licem bio 
nalik na izgubljena sina, Ljuj Juj je smatrao da nije po- 
desno da uznemiruje domaćina pitanjima, budući da je 
maločas čuo, gdje dječak Čena naziva ocem. Duboka se 
bol odrazi na Ljuj Jujevu licu. Ne skidajući očiju, gledao 


167 


je dječaka. Sier je opet, pažljivo promatrao gosta. Ljuj 
Juj ne izdrža, već upita Čena: 

— Jeli to vaš sin? 

— To nije moj rođeni sin. Prije sedam godina zastao 
je pred mojom kućom nekakav prolaznik, koji je vodio 
za ruku ovoga dječaka. Putnik je rekao, da mu je žena 
umrla, da je ostao sam sa sinom i da je odlučio, budući 
da su mu poslovi išli slabo, da odvede sina rođacima u 
Huajan?!, Navodeći, da se putem razbolio, i da je potrošio 
sav novac, neznanac me zamolio, da mu dadem u zajam 
za vino tri srebrna lana i obećao, da će iskupiti dijete 
čim obiđe svoje rođake. Sažalio sam se nad putnikom i 
dao mu novac. Kad je odlazio mnogo je plakao i, kako 
se činilo, nije mogao da se rastane od sina. Zato upočetku 
ništa nisam sumnjao. Ali se taj čovjek više nije vraćao, 
iu moju dušu je uljezla sumnja. Jednom sam pozvao dje- 
čaka i stao ga potanko ispitivati. Tada sam saznao, da je 
dijete živjelo u Usiju, da je izgubio svoje, dok je bio na 
svečanosti, i da ga je neki čovjek na prevaru ovamo doveo. 
Kad sam ga zapitao za očevo i majčino ime, on mi je re- 
kao vaše prezime. Dječak je bio vrlo pametan i razborit. 
Sažalio sam se na nj i zadržao ga kod sebe, postupajući 
prema njemu kao i prema rođenoj kćeri; dao sam ga u 
školu zajedno s njom. Nekoliko puta sam se spremao u 
vaš srez, da vas potražim, ali, nažalost, sve dosad mi nije 
pošlo za rukom da to učinim. Ono, što ste mi danas ispri- 
čali o svome sinu, potpuno se podudara s dječakovom 
pričom — sve je to, kako se kaže, igra slučaja, i sve ispada 
na dobro — zato sam i zapovjedio da dozovu dječaka: 
htio sam da ga vidite i da se uvjerite, je li to vaš sin. 

Sier i Ljuj Juj zaplakaše. 

— Moj sin ima biljegu, — kroz jecanje izgovori Ljuj 
Juj — na lijevoj strani pod koljenom su mu dva malena 
madeža. 

Sier brzo zasuka nogavicu, skide čarapu: pod lijevim 
koljenom se odista pokazaše dva sićušna madeža. 

— Sine moj, ja sam tvoj rođeni otac, — zaviče Ljuj 
Juj i baci se u zagrljaj dječaku. — Prije sedam godina 
sam te izgubio. Ko bi pomislio, da ću te ovdje ponovo naći, 

Odista: 

Ti iglu tražiš, što more je proguta, 
Gle, ti uprav nađe nju! 

I slučajno tako sina izgubljena, 
Srećniče, ti nađe 

Sred gozbe, u silnom uzbuđenju duha, 
Opet sina ljubiš svog. 

I radosni taj dan na tlapnju nalik je, 
Na čudan varljivi san. 


O tome, što u to vrijeme proživljavahu otac i sin, 
ne treba ovdje govoriti. Duboko se klanjajući, Ljuj Juj 
uze zahvaljivati Čenu. 

— Da vi niste zadržali dječaka, kako bi danas došlo 
do susreta između oca i sina? 

— Vi ste učinili dobro djelo, vrativši mi moj novac. 
To vas je nebo dovelo k meni, poštovani, da ovdje nađete 
svog sina. Sad se jako stidim pred vama: kako nisam znao 
da .je Sier vaš sin, nisam postupao prema njemu s dužna 
poštovanjem. 

Ljuj Juj, prekinuvši Čena, zapovjedi sinu da se du- 
boko nakloni dobročinitelju u znak zahvalnosti. Čen 
htjede odgovoriti isto dubokim poklonom, ali ga Ljuj Juj 
spriječiti. 

Zamolivši dječaka, da sjedne pored oca, Čen se 
obrati ocu. 

— Vi ste tako dobri prema meni, poštovani prija- 
telju! Ja imam kćerku, koja je upravo navršila dvanaest 
godina. Htio bih da vam je ponudim za ženu vašem sinu. 

Ljuj Juj nije mogao odbiti domaćinu videći da je 
njegov prijedlog učinjen iz čista srca. Iste noći otac i sin, 
ležeći u istoj postelji, razgovarahu sve do jutra, 

Slijedećeg dana Ljuj Juj odluči da se oprosti od do- 
maćina i krene na put. Čen ne pusti gosta, već priredi 
veliku gozbu u čast budućeg prijatelja i zeta. 

Pošto vino nekoliko puta obiđe uokolo, Čen izvadi 
dvadeset srebrnih lana i pruži ih gostu: 

— Ja nisam postupao kako treba s mojim budućim 
zetom. Molim vas, da uzmete taj mali dar, kojim želim 
da izrazim svoje iskrene osjećaje prema vama. Najtoplije 
vas molim, da me ne odbijete. 

Sad se nalazim u kući svog prijatelja, i ja bih trebao 
dati svadbeni dar. Ali to ne mogu učiniti, budući da sam 

ovdje slučajno. Zato sad naprosto nemam prava da pri- 
mim vaš dar. 

— Ja taj novac poklanjam svom zetu, i to nema ni- 
kakve veze sa svadbenim darovima. Ako ne primite novac, 
misliću, da ne želite da se sa mnom orodite. 

Ljuj Juj morade bez daljeg raspravljanja primiti 
novac i zapovjedi sinu, da se do zemlje pokloni budućem 
tastu. Čen brzo podiže dječaka. 

— Ne treba zahvaljivati na tako ništavnom daru. 

Sier, primivši novac, ode da se zahvali i tašti. Cio taj 
dan do u kasnu noć otegao se veseli pir. 

»Našao sam svog sina zahvaljujući jedino tome, što 
sam vratio nađeni novac. Sve se to naravno dogodilo po 
nebeskoj volji razmišljaše u sebi Ljuj Juj. »Ali, ne samo 
što sam našao sina, već sam mu našao i divnog tasta, i sve 
je ispalo kao kad se »šarovitoj tkanini cvjetovi još do- 
daju«??. Kako da zahvalim na svemu tome nebu i zemlji?! 
Dvadeset lana, koje mi je danas darovao prijatelj, to je 
nezarađen novac. Zašto ih ne bih priložio manastiru? 
Tako ću učiniti.« 

Drugog jutra Čen ih pogosti. Poslije jela, Ljuj Juii 
sin pokupiše svoje stvari i zahvališe domaćinu, oprostiše 
se s njim, unajmiše malenu džunku i otisnuše se na put. 

Ne prevališe još ni nekoliko lia, kad zamijetiše na 
obali strašan metež. Doznadoše, da je potonula neka put- 
nička lađa. Ljudi, koji su se našli u vodi, vikali su i za- 
zivali u pomoći. Na obali se skupilo čitavo mnoštvo. Svi su 
molili lađare da pođu u pomoć brodolomnicima. Lađari su 
tražili nagradu unaprijed. 

Ljuj Juj se doveze do tog mjesta upravo u času, kad 
su se na obali svađali i komešali ljudi. 

» Važnije je spasiti ljudski život, nego podići sedme- 
rospratnu pagodu u čast Bude. I onako sam bio nakanio 
pokloniti dvadeset lana kaluđerima, zašto sad ne bih taj 
novac dao za spas ljudi i na taj način izvršio dobročinstvo. 

— Ja ću vam platiti, — doviknu Ljuj Juj lađarima 
— samo požurite! Ako spasite sve, dobićete od mene dva- 
deset lana. 

Čuvši za toliku nagradu, lađari se odmah otisnuše, i 
čamci se, poput mravi, razmiljiše rijekom. Poneko iz mno- 
štva skoči u vodu i zapliva u pomoć brodolomnicima. 

Ubrzo bijahu svi spašeni. Ljuj Juj razdijeli lađarima na- 
gradu, a ljudi, koje je spasio, opkoliše ga i dugo mu za- 
hvaljivahu. Jedan od spašenih, pogledavši Ljuj Juju u 
lice, reče: 

— Moj najstariji brate, kako se vi ovdje nađoste? 

Pogledavši_ onog, što je govorio, Ljuj Juj se uvjeri, 
da je to njegov najmlađi brat Ljuj Džen. Pljesnuvši dla- 
novima, Ljuj Juj uzviknu: 

— To me je nebo poslalo da spasim svog najmlađeg 
brata! 

Ljuj Juj pomože bratu da se uspe u džunku i dade 
mu suhu odjeću da se presvuče. Ljuj Džen je dubokim 
poklonima zahvaljivao bratu, a ovaj mu se klanjao u od- 
vrat. Zatim Ljuj Juj pozva sina zapovjedi mu da se po- 
kloni stricu, a sam uze pričati bratu o tome, kako je vra- 
tio nađeni novac i kako je našao svog sina. Slušajući brata, 
Ljuj Džen se bez prestanka čudio. 

— Kako si se ti obreo u ovom kraju? — zapitaće 
Ljuj Juj brata. 

— To se ne može ukratko ispričati. Tri godine nakon 
toga, što vi napustiste našu kuću, doprije do nas glas, 
da ste za vrijeme svog boravka u Šansiju oboljeli i umrli. 
Naš srednji brat se točno raspitao i rekao, da je to istina. 
Vaša žena nosi za vama žalobnu odjeću. Jedino ja nisam 
mogao povjerovati, da više niste na životu. U posljednje 
je vrijeme naš srednji brat pokušao prinuditi vašu ženu, 
da se po drugi put uda. Ona nipošto nije htela da pri- 
stane, već me je poslala u Šansi, kako bi doznao sve o 
vama. Ko bi mogao pretpostaviti, da ćemo se ovdje sresti? 
To je bila milost neba, da je mene zadesila nesreća i da 
ste me vi spasili! Sad ne smijemo oklijevati, treba da što 
prije pohitamo kući i umirimo vašu ženu. Ne smijemo da 
zakasnimo, jer ne znamo, što se može dogoditi u među- 
vremenu. 

Zaplašen bratovim opomenama, Ljuj Juj odmah za- 
povjedi da otplove, i po zvjezdanoj noći džunka krenu 
na put. 

Kad bi ko strijela poletio, 
Ni to brzina nije za nj. 

Ko vihor leti džunka naprijed — 
No to je njemu presporo. 

Sad ću vam ispričati o Ljuj Jujevoj ženi, rođenoj 
Van, koja nipošto nije htjela povjerovati glasovima o mu- 
. ževoj smrti. Istom poslije sasvim očiglednih dokaza, koje 
je naveo Ljuj Bao, Van se pomirila s mišlju, da je Ljuj 
Juj mrtav, te je zamijenila svoju odjeću žalosnom bijelom 
haljinom. *% Ljuj Bao nije bio s tim nimalo oduševljen. 
Smatrao je, da njegova snaha, jer je ostala bez muža 
i sina u ranoj mladosti, treba ponovo da se uda. Nago- 
varajući snahu, da se uda, Ljuj Bao se uzdao, da će 
kao najstariji u porodici, dobiti svadbene darove. Zarmo- 
lio je svoju ženu, da o tome razgovara s Van, ali je ona 
oštro odbila, da drugi put stupi u brak. Osim toga je i 
najmlađi brat, Ljuj Džen, neprekidno smetao, da se ost- 
vari ta zamisao. ' 

»Bolje je jedan svjedok nego deset tisuća glasova«žt 
razmišljala je međutim Van. »Kažu, da je moj muž umro, 
ali kako ja mogu znati, što mu se dogodilo, na daljinu od 
desetak tisuća lia?« 

Tad uze nagovarati Ljuj Džena, da otputuje u Šansi i 
tamo na licu mjesta sve potanko ispita i, ako se dokaže, 
da je Ljuj Juj zaista mrtav, dopremi kući njegovo tijelo. 

Poslije Ljui Dženova odlaska, srednji brat nije se 
mogao smiriti. Bjesneći zbog toga, što mu propada naum, 
Ljuj Bao nekoliko dana nije navraćao kući, igrao je karte 
i proigrao sav svoj novac. I tada upravo doznade, da je 
neki trgovac iz provincije Cjansi, obudovjevši, naumio da 
se snova ženi. Ljuj Bao pohita da mu svoju snahu ponudi 
za ženu. Trgovac se raspita o toj ženi, bi vrlo zadovoljan 
i sa zahvalnošću uruči Ljuj Baou trideset lana. 

— Moja je snaha ponosita, — prozbori Ljuj Bao uzi- 
majući novac, — ako želite da je pristojno molite za ruku, 
nipošto neće pristati. Zato bih vam savjetovao, da unaj- 
mite palankin i da noćas tihano dođete mojoj kući. Čim 


spazite ženu, koja će u kosi imati bijelu iglu,5 bez ikakvih ' 


objašnjenja je zgrabite i odvucite u palankin. Najbolje će 
biti, ako unajmite džunku i iste noći odete odavde. 

Trgovac ode kući, spremajući se, da postupi onako, 
kako mu je predloženo, a Ljuj Bao se vrati svome domu. 
Bojeći se, da snaha neće pristati na njegov prijedlog, Ljuj 
Bao joj ne reče ni riječi o trgovcu. Samo krišom pozva 
svoju ženu i upozori je: 


im 


— Ovu dvonogu životinju ću danas dati za ženu jed- 
nom trgovcu iz Cjansija. Bojao sam se, da će gadura dići 
galamu, pa sam upozorio trgovca, da sve obavi potajice. 
Dogovorili smo se, da će trgovac, kad se smrkne, dođi 
ovamo s palankinom i silom je odvesti. Ne govori joj ništa 
o tome. : Ne 

Nečiji koraci pod prozorom ometoše Ljuj Baoa da do- 
vrši razgovor sa ženom, i — sigurno je nebo tako htjelo 
on brzo ode u svoju sobu, neuspjevši da upozori ženu.na 
bijelu iglu. ' 

Međutim je Van primijetila, da Ljuj Bao nešto taji 
pred njom, pa se uznemirila. Sakrivši se, prisluškivala je 
razgovor između muža i žene. 

— »...doći ovamo s palankinom i silom je odvesti; 
ne govori joj ništa o tome« — ulovi Van djeverove po- 
sljednje riječi. : 

Nesrećna se žena obrati svojoj jetrvi: 

— Mi smo rodice i uvjek smo živjele u slozi. Učinilo 
mi se, da si ti maloprije sa svojim mužem razgovarala o 
meni. Ako je on smislio nešto loše, ti bi me morala upo- 
zoriti. 

— Šta vam pada na pamet? — odvrati žena Ljuj Ba- 
ova i licem joj se prosu rumen. — Ako vi sami želite, da 
se drugi put udate, niko vam ne brani. Ja mislim, da se 
zaista »nema smisla baciti u vodu prije nego se čamac 
izvrne.«?$ . 

Ojeđena i ošamućena od tih riječi, Van pođe u svoju 
sobu i gorko zaplače. E 

»Ljuj Džen se još nije vratio; ne znam, da li mi je 
muž živ ili nije. Roditelji. mi žive daleko odavde, i ja ih 
ne mogu obavijestiti, da mi oni sad priskoče u pomoć. Ne 
mogu računati ni na pomoć susjeda: oni znaju, kakav je 
čovjek moj djever i neće se miješati u njegove poslove. 
Ja sama, naravno, ne mogu da se nosim s Ljuj Baoem 1, 
prije ili poslije, ja ću mu ipak postati žrtvom.« 

Tako je mislila Van, ali nikakvog izlaza nije mogla 
naći. »Kako bilo da bilo,« zaključi ona, »smrti i onako ne 
mogu izbjeći.« 

I sad, kad je čvrsto odlučila da obračuna sa sobom, 
samo je čekala da se smrači i da se svi u kući smire. Od- 
jednom Vam primijeti, da je njezina jetrva pritrčala ula- 

znim vratima i počela prisluškivati. To natjera Van, da 
istrči i zasune ulazna vrata. 

— Kako ste vi odista smiješni! — poviče jetrva. — 
Ovdje kod nas još nije bilo lopova ni po noći ni po danu. 
Što ste sad navalili, da stavliate zasun na vrata? Možda 
se bojite, da će ovamo upasti zlodusi? — uz te riječi ona 
iščupa zasun s vrata. 

Tad Van sasvim izgubi glavu. Od straha se nije mogla 
nigdje sakriti; u srcu joj je bilo, kao da ga neko reže na 
komadiće. Potrčavši u svoju sobu, ona čvrsto zatvori vra- 
ta, izvadi uže, objesi ga o gredu i načini petlju. Zatim do- 
vuče pod petlju sto, uzvera se na nj, ciknu: »Neka me 
nebo osveti!«, uzdahnu i stavi glavu u petlju. Bijela igla, 
što joj je pridržavala kosu, pade na zemlju. Van nogom 
odgurnu sto, i činilo se, da je njena sudba već odlučena. 
Ipak joj ne bijaše suđeno da umre! Teško je reći, kako 
se to moglo dogoditi, ali je uže od debele konoplje odjed- 
nom prepuklo, i Van je pala na zemlju. 

Uzbuđena zbog buke, Ljuj Baova žena pojuri prema 
sobi Van, ali otkri, da su vrata sobe čvrsto zabravljena. 
Osjećajući, da nešto nije u redu, ona dohvati klupičicu, 
snažno raspali po vratima, i vrata se otvoriše. Utrčavši u 
sobu, tamnu ponut spilje, i spotaknuvši se o jetrvino ti- 
jelo, ona se pruži po podu, a crna joj igle ispade iz kose. 
Strašno uplašena, Ljuj Baova žena ustade i potrča u ku- 
hinju. Kad se vrati s fenjerom u ruci u jetrvinu sobu, 
pred očima joj se ukaza strašan prizor: na podu je ležalo 
jetrvino opruženo tijelo; Van je teško disala, iz usta joj je 
tekla slina, a vrat je bio stegnut užetom. 

Ljuj Baova žena poleti jetrvi, ali se u isti čas raz- 
legoše lagani kucaji na vratima. Dobro znajući ko treba 
da dođe, Ljuj Baova žena već potrči da otvori vrata, ali se 
sjeti, da joj je ispala igla. Kako baš nije bilo pristojno do- 
čekati gosta raspuštene kose, ona uze pipati po podu i 
tražiti svoju iglu; u brzini digne bijelu jetrvinu iglu i 
pojuri prema vratima. Pred ulazom stajaše trgovac iz 
Cjansija sred ljudi, koji su u rukama držali fenjere i zub- 
lje. Tad prinesoše kićeni palankin. Ne usuđujući se da 
digne buku, trgovac je samo lagano kucnuo na vrata. 
Osjetivši, da nisu zatvorena, trgovac ih raskrili i uđe 
pravo u kuću. Zubljonoše mu osvjetljavahu put. Ponaj- 

prije srete ženu Ljuj Baovu. Spazivši u ženinoj kosi iglu, 
on se okomi na svoj plijen, kao jastrijeb na vrapče, i 
odvuče je sa sobom; u pomoć trgovcu pohitaše njegovi 
ljudi, koji su znali, da treba odvesti ženu, čija kosa bude 
pričvršćena bijelom iglom. 

Ljuj Baova žena, našavši se u trgovčevim rukama, 
poče glasno vikati, da su se prevarili, ali na njene povike 
niko nije obraćao pažnju. Ženu uvukoše u palankin, za- 
Svira muzika i palankin krenu. 


Društvo cijelo, uz flaute i poj 
Na čamac trgovčev se uspe. 
On pomisli, da iglu tu bijelu, 
“ Žena mu odabrana nosi. 
Ako. docnije mužu novome 
Zabunu moradne da prizna. 


Svog muža za sve neka krivi, 
A nebo ne smije da kune. 


U međuvremenu je Van, kojoj je jetrva s vrata ski- 
nula petlju, došla sebi. Čuvši napolju galamu, ona od 
straha nije znala, kuda bi se skrila. Uskoro do nje dopri- 
ješe zvuci flaute i bubnja, mrmor glasova. Postepeno se 
zvuci udaljavahu, i napokon sve utihnu. Dugo se Van ne 
usuđivaše maknuti s mjesta; kad je, na kraju krajeva 
izašla iz sobe i zovnula svoju jetrvu — od nje više nije 
bilo ni traga ni glasa. 

Tad Van shvati, da su, umjesto nje, zabunom odveli 
jetrvu. Strahujući, da se ljudi ne bi iznovice vratili po 
nju, ona zabravi vrata i podiže naušnice i crnu iglu, što 
ležahu na podu. Cijelu noć nije mogla da zaspi od straha. 
U cik zore Van ustade, umi se, očešlja i upravo se spremi 
da potraži svoju žalobnu iglu, kad se začuše kucaji na vra- 
tima. Neko je kucao i vikao da mu se otvori. Poznavši po 
glasu Lju Baoa, Van se rasrdi. Odlučila je da mu ne ot- 
vara, sve dok mu od vikanja ne presahnu usta i grlo. 

Kad je Ljuj Bao napokon promukao, Van priđe vra- 


. tima: 


— Ko je? — upita ona. 

Poznavši po glasu snahu i uvjerivši se, da mu ne kani 
odgovoriti, Ljuj Bao se isprva razljuti a zatim posluži 
lukavstvom: 

— Otvaraj brže! Stigao je naš najmlađi brat Ljuj 
Džen i donio pouzdane vijesti o najstarijem bratu. 

Čuvši, se da se vratio Ljuj Džen, Van ne.htjede gubiti 
vrijeme u traženju bijele igle, pričvrsti kosu crnom, koja 
joj bje pri ruci, te pohita da otvori vrata. 

Kakav Ljuj Džen! Pred vratima je stajao Ljuj Bao. 
Ljuj Bao uđe unutra. Ne našavši žene i primjetivši na 
snahi crnu iglu, on se zbuni. 

— Gde je nestala moja žena? — upita on snahu. 

— Vi ste sami priredili taj prljavi posao. Otkuda 
znam, gdje je sad vaša žena? 

— A zašto ne nosiš žalobnu iglu? 

Tad Van ispriča djeveru, kako je bila odlučila da 
obračuna sa sobom, kako se pretrglo uže, na kojem je 
htjela da se objesi, kako je u njenu sobu ušla jetrva, koja 
je ovdje izgubila svoju crnu iglu, te je u brzini pričvrstila 
kosu žalobnom iglom, požurivši se da dočeka ženika. 

Ljuj Baou ne preostade drugo ništa, nego da se uhvati 
za grudi i viče od jada. Ta on je kanio prodati svoju snahu. 
Ko da pomisli, da će prodati sopstvenu ženu! 

Trgovac iz Cjansija, koji se te noći odvezao džunkom, 
bio je već daleko. Više od polovice novca, koji je Ljuj 
Bao dobio od trgovca, iste je noći prokartao. 

»Van ne mogu uzeti za ženu, jer bi se moglo dogoditi, 
da je moj brat živ,« premišljaše u sebi Ljuj Bao. »A 
nemam novca, da se oženim s nekom drugom i da uvedem 
ženu u kuću. Valjaće da pronađem drugog kupca za snahu. 
Za novac, koji dobijem, moći ću da izaberem sebi ženu. 

Tek što je Ljuj Bao htio da pođe u potragu za novim 
kupcem, kad primijeti skupinu ljudi, koja se približavala 
njegovoj kući. Ne bijaše to niko drugi nego njegov naj- 
stariji brat Ljuj Juj, najmlađi mu brat Ljuj Džen, nećak 
Sier i dva nosača s priljagom i robom. Ugledavši tu po- 
vorku, Ljuj Bao pobježe na stražnji ulaz i nestade. Go- 
spođa Van pohita u susret mužu. Spazivši pred sobom već 
odrasla sina, koji se sad vraća kući, ona upita Ljuj Juja, 
kako se sve to dogodilo. Tad muž potanko ispriča ženi 
sve, što mu se desilo. A kad na nju dođe red, žena ispri- 
povjeda mužu, kako joj je jetrva ukradena iz kuće, kako 
ie posramljeni Ljuj Bao, ugledavši brata, pobjegao iz kuće 
i o svim spletkama, koje je pleo protiv nje. 

— Da sam prisvojio dvjesta lana, zar bih našao svog 
sina? Da nisam žrtvovao dvadeset lana za spas ljudi, što 
pretrpješe brodolom, zar bih sreo svog mlađeg brata? Da 
nisam sreo mlađeg brata, zar bih znao, što se događa kod 
kuće? Sad smo, po nebeskoj volji, opet svi na okupu. Što 
se tiče mog brata zlikovca, koji je prodao svoju ženu, tako 
mu i treba. Nebo ga je kaznilo po zasluzi. 

Otada je Ljuj Juj i dalje činio dobro ljudima, i bla- 
godat te obitelji rasla je iz dana u dan. 

Iza nekog vremena Sier se oženi kćerkom bogataša 
Cena, a sinova i unuka bijaše u njih bezbroj. 
Mnogi od njih postadoše poznati i čuveni činovnici. 
Pjesma kazuje: 


Ljuj Juj tuđe povrati novce — 
I sina svog snova nađe. 
Snahu Bao htjede da proda — 
Bez svoje ostade žene. 
Nas ozgor budno motri nebo, 
I ono baš za sve znade: 
Za dobro i za zlo nam plaća, 
Njega preverit nećeš. 


12 Priče drevne Kine 


PEJ DU, CINDŽOUSKI KNEZ, POŠTENO VRAČA 
TUĐU NEVJESTU 


Ma kako da je položaj mu visok, 
Ma koliki bogataš da je, 
To jednom će vrlo malo da znači, 
Kada mu cijela posijedi kosa. 
Tek onaj, što je čovječan u duši, 
I ljudima, što dobro čini, 
Tisuću jeseni besmrtan biće, 
U srcima ljudskim živjeće. 


doba dinastije Han Prve! u cara Ven- 
dija? miljenik bijaše odličnik Den Tun. 
Pratio je cara na njegovim šetnjama 
i spavao je s njim u istoj postelji. 
Ljubav i milost, koje mu je poklanjao 
car, ne bi se s ničim mogli uporediti. 
Jednom je starica Sjuj Fu, čuvena 
gatara, po crtama lica? gatala Den Tunu, primjetivši u 
njega okomitu crtu, koja se spušta pravo prema ustima. 
Ona mu je prorekla, da će neminovno umrijeti od gladi 
i bijede. Saznavši za to, car se razljuti, 

— Ja dijelim bogatstvo i slavu. Ko bi mogao upropa- 
stiti Den Tuna? — reče on i, poklonivši svom ljubimcu 

planine bakra u provinciji Sičuan, dozvoli mu, da sam 
kuje novac. Uskoro Den Tunov novac poplavi svu zemlju, 
i njegovo bogatstvo se moglo mjeriti s carskom riznicom. 

Jedamput na carevu tijelu nazdravo iskoči čir. Gnoj 
i krv tako su tekli iz njega, a bol je bila takva, da je nije 
mogao podnositi. Kleknuvši pred cara, Den Tun isisa čir. 
Car, osjetivši veliko olakšanje, upita: 

— Između koga je najjača ljubav na zemlji? 

— Nema veće ljubavi od one između oca i sina, — 
odvrati Den Tun. 

Jedva je Den Tun otišao, kad dođe prijestolnasljed- 
nik, da se raspita o očevom zdravlju. Vendi ga odmah 
zamoli, da isiše čir. 

— Baš sam maloprije jeo sirovo kosano meso: bojim 


se, da bi vam samo naškodilo, kad bih vam poslije toga 


sisao čir, — odvrati prijestolonaslednik. 

Kad kraljević izađe, car uzdahnuvši reče: 

— Nema veće ljubavi od one između oca i sina, a 
ipak nije htio da mi isiše čir. Den Tun me voli više od 
mog sina. 

Otuda car još više zavoli svog odličnika. 

Kad careve riječi dođoše do prijestolnaljednika, on 
zamrzi Den Tuna. Docnije, kad Vendi umre, i carev na- 
sljednik se pope na prijestolje pod imenom Cindi,* on op- 
tuži Den Tuna zbog toga, što se ulagivao caru, isisavši mu 
čir, i zbog toga, što je napravio zbrku u novčanom su- 
stavu. Cijela Den Tunova imovina bje zaplijenjena, a nje- 
ga po nalogu strpaše u ćeliju i ostaviše bez jela i pila. 
Tako je Den Tun zaista umro od gladi. 

Drugi slučaj: glavni savjetnik hanskog cara Cindija 
bio je Džou Jafu, koji na licu također imađaše zlokobnu 
okomitu crtu, što se spuštala pravo prema ustima. Car, 
bojeći se moći i slave svog ministra, tražio je povoda, da 
bi ga nekako kaznio. Kad se desi, da Džou Jafu nešto 
skrivi, Cindi ga zatvori u tamnicu pri Sudbenoj palati. 
Ozlojeđen i bijesan, glavni savjetnik odbi da jede i za 
nekoliko dana umre. 

I Den Tun i Džou Jafu bijahu neobično čuveni i bo- 
gati ljudi, ali, kako im je na licima bio utisnut pečat 
smrti od gladi, nisu naravno mogli drugačije svršiti. 

Iako je sve to tako, ali se ipak kaže, da se crte lica 
ne mogu usporediti s crtama srca. Ako čovjek, kome crte 
na licu proriču najveće bogatstvo i slavu, postupa nečesno 
i sramotno i ako mu je tuđa skrivena vrlina, onda neće 
postići što želi, ma kakve mu crte bile na licu. I, nasuprot 
tome, čovjek, čije lice pretskazuje same nedaće, može, 
umjesto zle sudbe, da doživi sreću, ako ima iskreno i 
čisto srce i ako nastoji da u sebi nakupi »skrivene vr- 
line.« Odatle ne proističe, da zakoni gatanja po crtama 
lica nisu istiniti; to jedino znači, da čovjek svojim po- 
stupcima mijenja ono, što je nebo predobredilo. 

U povodu toga ispričaću slijedeće. 

Za vrijeme dinastije Tan" življaše neki Pej Du" 
U mladosti je bio siromašan i nesrećan. Jednom mu, po 
okomitoj crti što se spuštala pravo prema ustima, pro- 
rekoše, da će neminovno umrijeti og gladi. Dok se, dru- 
gom prilikom, šetao perivojem kraj manastira Sjanšan* 
primijetio je na ogradi paviljona tri bogato urešena po- 
jasa. : 

»Vjerojatno ih je neko ovdje izgubio,« u sebi pomisli 
Pej Du. »Kako mogu da ođduzmem čovjeku njegovo vla- 
sništvo i da tako okaljam svoju dušu? Sjede i uze čuvati 
dragocjenosti. Uskoro spazi, kako mu se plačući približava 
neka žena. 

— Moj otac je zatvoren u tamnici, — obrati se ona 
Pej Duju. — Bila sam uzajmila tri dragocjena pojasa i 
ponijela ih, da iskupim oca. Usput sam svrnula u mana- 
stir. Prala sam ruke prije nego ću zapaliti tamjan-svijeće, 
te sam ovdje spustila pojaseve. Ako ih je neko uzeo i neće 
da mi i vrati, moj je otac propao. 

Pej Du odmah vrati ženi dragocjene pojaseve. Nez- 
nanka se zahvali Pej Duju naklonom i ode. 

Jednom opet Pej Du ponovo sretne gataoca. 

— Raspored crta na vašem licu se sasvim izmijenio, 
— reče mu začuđeno gatalac. — Nema više na licu crte 
smrti od gladi. Niste li izvršili neko djelo, »skrivene vr- 
line?« 

Pej Du reče, da nije izvršio nikakvo slično djelo. 

— Molim vas, dobro promislite; sigurno ste spasli ne- 
koga iz vatre ili vode, — proslijedi gatalac. 

Pej Du tada ispriča, kako je vratio pojaseve, 

— To je upravo »skrivena vrlina«. U budućnosti vas 
čeka bogastvo i visoki naslovi. Mogu da vam unaprijed 
čestitam. 

Kasnije se Pej Du odista istaknu i dobi naslov sjuj- 
žena." Napredujući u službi, stekao je položaj prvog mi- 
nistra, dobio je titulu kneza oblasti Cindžou!" i srećno je 
živio do duboke starosti: 

Odista: 


Ta crte srca od crta lica, 
Istinitije su daleko! 

Cio život mora čovjek svaki 
Vrline u sebi da skuplja. 

Ako je nekom u srcu himba, 
On lice promijeniti neće: 

Ako je suđena smrt od gladi — 
U sreći mu naslade nema. 


Čitaoče! Upravo sam ti ispričao, kako je cindžouski 
knez Pej Du, zahvaljujući svojoj »skrivenoj vrlini«, stekao 
bogastvo i slavu. Ko bi slutio, da će on, obogativši se i 
postigavši visok čin, da vrši krišom još mnogo dobročin- 
stva. Još se i sad često pripovjeda priča, koja teško da bi 
se mogla zgoditi u naše doba, priča o tome, kako je Pej 
Du pošteno vratio tuđu nevjestu. 

Pričaju da je za vrijeme dinastija Tan, za carevanja 
cara Sjancuna,'! trinaeste godine »Načela mira!? Pej Du, 
predvodeći carevu vojsku razbio čete izdajničkog bun- 
tovnika U Juancija i smirio oblast Huajsi.!š Vrativši se u 
prijestolnicu, on dobi dužnost prvog savjetnika i naslov 
cindžouskog kneza. Vladari jako utvrđenih pograničnih 
oblasti, koji dugo nisu htjeli da se pokore tanskom caru, 
tako se uplašiše Pej Duove moći i slave, da uputiše caru 
poslanicu, u kojoj izraziše svoju želju, da tanskoj carskoj 
kući predaju svoje zemlje i tako iskupe svoju krivicu. 
Tako je Van Čencun, vladar zemalja Hen i Ci!* odlučio da 
preda oblasti De i Di,5 a Li Šidao, vladar zemalja Ci i 
Cin!* — oblasti Mi!7 i Haj.!? 

Car Sjancun, vidjevši, da su se bundžije na granici 
napokon smirile i da je u zemlji zavladao red, prestade 
da se brine o upravi države i stade se baviti uljepšavanjem 
prijestolnice. On bogato ukrasi dvorac »Zmajeve vrline«,!? 

produbi jezero »Zmajeva glava,« podiže dvorac »Carski 
sjaj«. 

Osim tih poslova, kojih se car oduševljeno prihvatio, 
također se bavio traženjem eliksira besmrtnosti i držao 
je na dvoru nekog daosa? Lju Mija, koji je, kako se pri- 
čalo znao tajnu eliksira. 

Pej Du je nekoliko puta upozorio cara, da se ne bavi 
koječim, ali Sjancun nije obraćao na to pažnje. 

U to je vrijeme državnom riznicom upravljao Huan 


Fubo?!, željezom i solju** — Čen I. Obojica su na svoju, 


ruku uveli osobiti porez »sjanuj«?%, pomoću kojega su 
okrutno pljačkali i upropašćavali sitan svijet, a narodni 
novac besmisleno rasipali. Podilazeći u svemu caru, la- 
skavi odličnici Huan Fubo i Čen I stekli su ministarski 
položaj. Pej Du se stidio, da bude na istoj dužnosti s njima, 
te je podnio caru molbu, da ga razriješi dužnosti. Car mu 
je to odbio, izjavivši, da je Pej Du, koji se dotada dobro 
slagao s ljudima, postao sumnjičav i zavidan. Svijestan, 
da je slava njegovih protivnika prevelika, i bojeći se 
da ne bi na se navukao nevolju, Pej Du se više nije mi- 
ješao u državničke poslove. Cijele je dane provodio u 
vinu i ljubavnim užicima. 

U razonodi i veselju provede više od godine. Načelnici 
pojedinih okruga pronalazili su plesačice i pjevačice, i u 
cijelim buljucima odašiljali ih u Pej Duovu kuću. 

Čitatelj može da upita: zar su cindžouskom knezu 
toliko bile potrebne žene, da su mu ih neprestano da- 
rivali? Naravno da nisu. Naprosto, beskrajno dodvorljivi 
i ugodljivi činovnici, želeći da pruže zadovoljstvo uti- 
cajnom knezu, kupovali su žene po dvostrukoj cijeni ili 
su ih odvodili silom, zatim ih oblačili u nove haljine, 
bogato ih kitili i, tobože kao ondašnje glumice ili slu- 
škinje, udvorno odašiljali po nekome na dar cindžoun- 
skom knezu. Ne hoteći da se pokaže nezahvalnim, Pej Du 
bijaše prisiljen da sve te žene zadrži u svojoj kući. 
Rećiću još nešto: u oblasti Cindžou, u srezu Vanecju- 
ansjan živio je čovjek prezimenom Tan, imenom Bi, po 
nađimku »Blago domovine«. Na ispitu u provinciji dobio 
ie naslov cjujžena i isprva je služio kao vojni činovnik 
u Luncjuanu u oblasti. Guadžou?*, a zatim kao pomoćnik 
oblasnog načelnika u srezu Hojcisjan u oblasti Juedžou?. 

Dok je Tan Bi još živio u rodnom kraju, njegovi su se 
roditelji dogovorili“ sa zemljakom Huanom, koji je po- 
lazio Tajsjue*", da će Huanova kćerka-Sjaoe — postati 
kasnije ženom njihova sina. Dok Tan Bi još nije bio u 
službi, Sjaoe je bila malo dijete, i zato nije mogao da se 
njome oženi; kad je počeo službovati, opet se nije mogao 
oženiti, budući da je dva puta, baš na nesreću, bio upućen 
na jug, 

Sjaoe je upravo navršila osamnaest godina. Lice joj 
bilo nalik na kitu cvijeća, a tijelo izbrušen jaspis?. Usto 
je bila vrlo glazbena i znala je svirati baš na svim 
glazbalima. 

Načelnik jednog od okruga, što su potpadali pod 
obast Cindžou, čovjek, koji je u svemu laskao i dodvo- 
ravao se cindžouskom knezu Pej Duu, htio je iz oblasti, 
kojima je upravljao, skupiti nekoliko lijepih djevojaka 
i darovati ih knezu. Pet je već bio skupio i nedostajalo 
mu je još jedna osobina lijepa i darovita, koja bi krasila 
taj skup. 

Do njega doprije glas o Sjaoe, ali ga u isto vrijeme 
upozoriše, da je njen otac visoki činovnik, koji se nalazi 
u Tajsjuetu i da je neće moći lako otkupiti. Tad okružni 
načelnik žrtvovao tristo tisuća cjana??, koje uruči načelniku 
sreza Vancjuan, kako bi on kupio Sjaoe. A kako i sreski 
načelnik htjede opet da ugodi načelniku okruga, posla 
u Huanovu kuću skoroteču, koji saopšti Huanu načelni- 
kovu namjeru. : : 

— Ja sam već dobio vjeridbene darove i ne mogu da 

izvršim načelnikov nalog, — odvrati Huan skoroteči, 
. Sreski je načelnik tri put prisiljavao Huana da mu 
preda svoju kćer, ali potonji nije pristajao, i gotovo. Kad 
je došao praznik cinmin, Huan je otputovao da posjeti 
grobove svojih roditelja i ostavio Sjaoe samu kod kuće. 
Čuvši za to, sreski se načelnik sam otputi u Huanov 
dom, silom odvede Sjaoe iz kuće, strpa je u palankin i, 
u pratnji dviju njegovateljica, odasla u kuću načelnika 
oblasti Cindžou. A tristo tisuća ejana, kao otkup za Sjaoe, 
teška srca ostavi u Huanovoj kući. 

Kad se Huan vrati kući i doznade, da mu je sreski 
načelnik oteo kćer, on poleti u sresku upravu. Ondje 
doznade, da su Sjaoe već odaslali u oblast. Tad se uputi 

u oblasnu upravu, gdje ispriča o nesreći, koja mu se 
desila, i zatraži sastanak s oblasnim načelnikom. 

— Tvoja kći — reče mu on — nadzemaljski je na- 
darena i lijepa. Tek što se pojavi u kući cindžouskog 
kneza zacijelo će steći njegovu potpunu naklonost. Zašto 
ne bi postala nekome drugom »lopata i metla«3!? Osim 
toga, ti si već od mene dobio šest stotina tisuća lana kao 
svadbeni dar. Pošalji ih zetu i tako razvrgni zaruke. 

— Sreski je načelnik iskoristio to, što sam bio ot- 
putovao na grob roditelja, te ostavio novac u mojoj kući, 
— odvrati mu Huan. — Ja lično nikada nisam od njega 
primio novac. A, osim toga, tamo je bilo svega trista ti- 
suća cjana, koje sad imam uza se. Hoću samo, da mi 
vratite kćer, a novac mi ne treba. 

Načelnik oblasti udari šakom po stolu i u strašnoj 
srdžbi prozbori: 

— Dobio si novac, za koji si prodao svoju kćer, i:još si 
utajio trista tisuća. Kakva smisla ima, da upadaš ovamo 


i samo brbljaš? Budući da je tvoja kći i onako u kući > 


cindžouskog kneza, otiđi tamo da je potražiš, a ovdje ne- 
maš nikakvog posla. 

Huan, vidjevši da je načelnik oblasti neobično srdit 
te da nastoji da na njega svali krivnju, ne usudi se više 
otvoriti usta. Sa suzama u očima napusti oblasnu upravu. 
Nekoliko je dana preveo u oblasti Cindžou, nadajući se, 
da će bar jednom vidjeti svoju kćer, ali ništa o njoj nije 
uspio doznati, te mu drugo ništa nije preostalo, no da 
se vrati u srez. 

Načelnik je oblasti u to vrijeme kupio za tisuću 
cina3* svemogućeg nakita, skupocjenih bisernih ogrlica 
i okitio je šest svojih ljepojki kao nebeske vile. Cijele su 
dane sjedjele u jaminu*š i svirale na svim mogućim 
glazbalima. 

Oblasni je načelnik samo čekao rođendan cindžouskog 
kneza, da bi opremio skoroteču i odaslao s njime svoje 
ljepotice na dar knezu. Želeći, da što više ugodi ministru, 
načelnik okruga pokaza mnogo domišljatosti, mara i po- 
troši dosta novaca. Zar je mogao slutiti, da se u Pej 
Duovoj kući od plesačica i pjevačica već mogu obrazovati 
cijela kola i da se tamo već ne zna broja lijepim djevoj- 
kama, koje su darovane s raznih mjesta? Šest ljepotica, 

koje je poslao dodvorljivi načelnik, samo su još više usko- 
mešale opštu veselost i, naravno, nisu mogle upasti u oči 
ministru ili ostaviti traga u njegovu srcu. Ta i na druge 
žene, koje su bile ovamo poslane, bilo je mnogo potro- 
šeno, i sve se one ni počemu nisu razlikovale od ovih 
šest. Pjesma to može potvrditi. 


Spremni su sebe isjeći u parčad, 
Da ministru priušte radost, 
Ni tisuću cina oni ne štede, 
Da glazbu nabave za kneza. 
No Pej Du, knez naš, odavno već je sit 
Veselja i raskoši bajne. 
Ulizice sa darovima svojim 
Tek sebe ruglu izvrgoše. 


To je istom prvi dio naše priče. Sad prelazim na njen 
drugi dio. Rok Tan Bijeva službovanja u Hojcisjanu već 
je bio istekao, i on je morao otputovati u prijestolnicu 
da polaže ispit za naslov cinšija?*. Pomislivši, da je Sjaoe 
sigurno sad već odrasla za udaju, te da bi se valjalo vratiti 


kući i sklopiti brak, a da i poslije toga neće biti kasno 


da otputuje u prijestolnicu, Tan Bi spremi svoje stvari 
i otputuje u srez Vancjuansjan. Slijedećeg dana po po- 
vratku kući, on se otputi.da obiđe svoga tasta Huana. 
Ovaj je već znao, da je Tan Bi došao da sklopi brak te 
stoga nije čekao, da se o tome progovori, već je sam po- 
tanko ispričao, kako su mu oteli kćerku. Tan Bi se dugo 
nije mogao oporaviti, nakon što je saslušao tu priču. 

*“— Ja sam već odrastao čovjek, odavno službujem, a 
još uvijek sam na nižim činovničkim mjestima. Nemam 
sreće u svom pozivu, nemam sreće ni u ličnom životu: eto, 
ni ženu nisam uspio da zadržim, — izreče on, škrgućući 
zubima od bijesa — što onda da oživim? 

— Poštovani zete, vi ste još mladi i možete daleko 
dotjerati vašom nadarenošću. Nesumljivo ćete uspjeti da 
pronađete za sebe podesnu ženu. Moja kćerka nije imala 
sreće, da bude vaša pratilica. Ako budete tako pretjerano 
tugovali i žalostili se zbog toga nesretnog događaja, 
omešćete svoj budući uspon. ' 

Tan Bi nije nikako mogao da se umiri: spremao se 
da otputuje oblasnom i sreskom načelniku, kako bi za- 
tražio pravdu. : 

— Moje kćeri nema više ovdje, pa onda nema više 
nikakvog smisla da se prepiremo s njima, — uvjeravao 
ga je Huan. — Osim toga sam čuo, da je ministar Pej Du 
sada niži samo od jednog jedinog čovjeka, a viši od 

. deset tisuća ljudi. Bojim se, da bi bilo loše za dalji uspon 
mog mudrog zeta, kad bi izgubio njegovu naklonost. 

Uz te riječi donese trista tisuća cjana, koje mu je 

. ostavio sreski načelnik i preda novac Tan Biju. 


— Vraćam vam novac, koji ste svojedobno potrošili 
na vjeridbu. Dragocjena pločica od modrog jaspisa, koju 
su vaši roditelji poklonili Sjaoe kao svadbeni dar, nalazi 
se kod kćerke, i ja vam je ne mogu vratiti. Mudri moj zete, 
vi morate shvatiti, da je najvažniji uspon, i da bi ne- 
pravilno bilo, kad biste zbog ništavne žene naškodili svom 
velikom pozivu. 


— Meni je već blizu trideset, — rekao je Tan Bi, a 
iz očiju su mu potekle suze — a izgubio sam divnu 
nevjestu. Sad mi do kraja života neće uspjeti »stvar 
lutnje i citre«%, Ništavna slava i sitna korist samo škode 
čovjeku: neću više misliti o napredovanju u službi. 

Izrekavši to, on se silno uzbudi, njegov nemir prijeđe 
na Huana, i oni obojica dugo plakahu. Kako bi Tan Bi 
mogao pristati da uzme novac? Naravno, on ga je odbio 
i vratio se kući praznih ruku. 


Drugog je dana Huan sam otišao do Tan Bija i po- 
novo. ga uzeo smirivati. Savjetovao je Tan Bija, da naj- 
prije krene u Čanan?", da čuje, što će mu reći visoki či- 
novnici, da stupi u službu, a istom zatim da porazmisli o 
pogodnom braku. Tan Bi nije pristajao, ali je njegov tast 
nekoliko dana uzamance neprestano i uporno navaljivao 
na nj. ' 

»Nema smisla jediti tasta«, pomislio je napokon Tan 
Bi, » i kod kuće je tako tužno, da ne bi bilo loše jedamput 
otići u prijestolnicu i razonoditi se.« 

Odabravši pogodni dan, Tan Bi kupi čamac i spremi 
se na put. 

Njegov tast uzme trista tisuća cjana, krišom ih stavi 
u čamac, zovnu ustranu Tan Bijeva slugu, koji ga je 
pratio i potajice mu reče: 


186 


— Dva dana nakon što otplovite, možeš izvijestiti go- 
spodara o tom novcu Neka ga uzme! U prijestolnici ga 
može upotrijebiti da dobije dobru službu??, 

Kad Tan Bi ugleda novac, on se strašno rasrdi. 

»To je novac, kojim je kupljena kćerka iz obitelji 
Huan. Nijedne pare od toga ne smije da se potroši«, reče 
on sluzi. 

Uskoro stigoše do grada Čanana. Stigavši u prijestol- 
nicu, Tan Bi unajmi ljude, koji prenesoše njegove stvari, 
| smjeste u svratištu, što se nalazilo nasuprot Pej Duove 
kuće, malo ulijevo. Od jutra do mraka hodao je pred 
ministrovom kućom u nadi, da će saznati štogod o Sjaoe. 
Prođe noć, i slijedećeg jutra Tan Bi krenu u Palatu službe, 
da se prijavi. Ondje ostavi, radi pregleda, spisak dužnosti, 
koje je ranije obavljao. Iz Palate se Tan Bi vrati u svra- 
tište, najede se i ponovo ode da stražari pred vratima 
bogate kuće. Najmanje desetak puta na dan se ovamo na- 
vraćao. Više od mesec dana proveo je Tan Bi u prije- 
stolnici, ali, zar je mogao išta doznati: bezbrojni činovnici 
su poput mravi čas ulazili u kuću uglednog: kneza, čas 
izlazili iz nje. Ko bi se usudio da im pristupi i raspita 
se za nešto tako beznačajno? 

Odista: 

Kroz kapiju uđe bogate kuće — 
Ko u more, tolika je, 


I otada posta Sjaolan** za me 
Neznanka prava, tuđinka, 


Jedamput u Palati službe izvjesiše obavijest: Tan Bi 
je bio postavljen za prvog pomoćnika kod odjelnog taj- 
nika Vojne palate u oblasti Hudžou“'. Kako se ta oblast 
nalazi na jugu, gdje je već obišao i dobro poznavao sva 
mjesta, Tan Bi bje zadovoljan svojim postavljenjem. Čim 
je bio gotov spis o postavljanju na dužnost, on skupi 
svoje stvari, unajmi lađare i otputuje iz prijestolnice. U 
oblasti Tuncinut? lađu napadoše pljačkaši. Od davnine 
se govori: »Sakriješ li slabo, primamićeš lopove«. Desilo 
se to naravno jedino zbog toga, što su trista tisuća cjani, 
koje je Tan Bi posvuda nosio uza se, upale u oči ne- 
kakvom skitnici i pobudile u njemu pohlepu. Nitkov je 
okupio još nekoliko ljudi, i cijela je banda pratila Tan 

Bija sve od prijestolnice do Tancina. Ondje su se razboj- 
nici kradom dogovorili s lađarima i čekali samo da padne 
noć, kako bi se prihvatili posla. Tan Biju svejedno nije 
bilo suđeno da pogine. Kasno naveče šetao se palubom i, 
primjetivši da se na palubi sprema nešto sumnjivo, skočio 
u vodu, isplivao na obalu i spasio se. S rijeke dopirahu 
buka meteža na čamcima i glasovi pljačkaša, koji su ri- 
jekom otplovili sa cijelim Tan Bijevim imetkom. Što se 
desilo s njegovim slugama, da li su živi ili su poginuli, 
nije znao. Stvari, koje su se nalazile u čamcu propale su, 
i Tan Bi je ostao bez ičega. Odista: 


Ako propušta krov, tad ko zainat 
Dvije noći kiša lijeva; 

A kasni li lađa već i onako — 
Vjetar u provu još puše. 


' Trista tisuća i putna naprtnjača — to još nije ništa; 
ali zajedno s njima propadoše svjedočanstvo s popisom 
dužnosti, koje je dotada obavljao i ukaz o novom postav- 
ljanju, kojim je mogao dokazati, da ide u mjesto službo- 
vanja. Tako je bilo gotovo čak i s činovničkim pozivom. 
Tada je Tan Bi zaista potsjećao na čovjeka, za kojega, 
kako se kaže, nema puta u nebo, ni pribježište na zemlji. 
»Eto, odista, ništa mi ne ide od ruke,« premišljaše u 
sebi Tan Bi, »čega god se prihvatio, loše svrši. Da se možda 
vratim u rodni kraj? Ali, s kakvim bi se obrazom ondje 
pojavio? Ili da ponovo otputujem u prijestolnicu i ponovo 
podnesem molbu na Palatu službe. Ali kako mogu stići 
onamo, kad nemam uza se ni pare za putni trošak? Ovdje 
čak nemam ni poznatih, u kojih bi mogao uzajmiti novaca. 
Pa neću valjda prositi milostinju! Ne preostaje mi drugo, 


već da se bacim u rijeku i utopim. Ali, opet. mislio je 


Tan Bi, »ja zapravo ne zaslužujem takvu smrt». 

Sjedio je on tako kraj ceste, mislio i plakao, plakao i 
mislio. Sve je premetnuo u mislima, ali ništa nije mogao 
smisliti, već je preplakao do jutra. Sretnim slučajem, kad 
se već činilo, da mu je kraj već sasvim blizu, život mu se 
iznovice nasmiješio. Poštapajući se, približavao mu se 
nekakav starac. 

— Zbog čega činovnik tuguje i plače? — upitaxon 
Tan Bija. 

Ovaj ispriča starcu, kako su ga opljačkali, kad je pu- 
tovao u novo mjesto svog službovanja. 

— Vi ste, znači, veliki uglednik. Oprostite, što vam 
nisam iskazao dužno poštovanje. Moja je »bijedna ko- 
liba«** nedaleko odavle, molim gospodina da me izvoli 
posjetiti, — reče neznanac i povede Tan Bija sa sobom. 
Prevališe oko jednog lia** i obretoše se u starčevoj kući. 
Ovdje se neznanac nekoliko puta ponizno. pokloni Tan 
Biju i reče: 

— Moje je prezime Su, moj sin Su Fenhua obavlja 
dužnost vojnog nadzornika sreza Ujuansjan u oblasti 
Hudžou i prema tome je vaš potčinjeni. Ako se spremate 
na povratak u prijestolnicu, dozvolite mi, da vam malo 
pripomognem novcem. 

Uz te riječi on žurno pripravi vino i jelo, te stane 
častiti Tan Bija. Zatim donese novo odijelo, predloži gostu 
da se presvuče i napokon mu uruči dvadeset srebrenih 
lana“ za putni trošak. 

Zahvalivši nekoliko puta starcu Su, Tan Bi se oprosti 
od njega i sam samcat krene na put. Opet otputova u 
prijestolnicu, gdje otsjedne u onom istom svratištu. Gosti 
iz svratišta, doznavši da mu se putem dogodila nesreća, 
mnogo saosjećahu s njime. 

Tan Bi ode u Palatu službe, gdje ispripovjedi o ne- 
sreći, koja mu se dogodila. 

— Kad nemaš ukaza o postavljanju na dužnost, ni 
službeničkog lista i kad ne možeš podnijeti nikakva svje- 
dočanstva, — reče mu činovnik — kako mogu zaključiti, 
govoriš li istinu ili lažeš? 

Pet dana je Tan Bi odlazio u Palatu službe i uporno 
molio da mu pomognu, ali nije postigao ono, što mu je 
po pravdi pripadalo. Novac, koji mu je još bio preostao, 
dokraja je potrošio na postupak u jaminu. 

Tan Biju bijaše tako teško pri duši, da je, vrativši se 
iz Palate u svratište, duboko rastužen sjeo za stolić, a 
suze su mu potekle iz očiju. U to vrijeme pred svratište 
stiže nekakav sredovječan čovjek, obučen u ljubičaste šal- 
vare i košulju, opasanu pasom, a na glavi je imao svilenu 
kapu s mekanim perjem, na nogama cipele s debelim 
potplatima i širokim kapicama; po svemu je taj čovjek 
naličio na službenika iz jamina. Polako ušavši u gosti- 


189 


onicu, neznanac se pokloni Tan Biju, sjedne nasuprot 
njemu i upita: 

— Odakle ste vi, gosparu, rodom i po kakvom ste ci- 
jenjenom poslu ovdje? 

. — Bolje, gosparu, da me ne pitate. Svojim me pita- 
njem prinuđavate, da vam govorim o neutomljivom bolu 
SVOg srca. 

Tan Bi ne stiže ni da pravo izgovori te riječi, kad 
mu suze, koje je dosad zadržavao, potekoše iz očiju. 

— Što vas muči, uvaženi gospodine? Ispričajte mi 
potanko, i možda ćemo moći zajednički nešto da smislimo, 
— progovori čovjek u ljubičastoj odjeći. 

— Prezime je vašeg pokornog sluge Tan, ime mu je 
Bi, rodom je iz oblasti Cindžou, iz sreza Vancjuansjan. 
Nedavno sam dobio položaj prvog pomoćnika odjelnog 
tajnika Vojne palate u oblasti Hudžou i krenuo na put. 
Nisam mogao slutiti, da će me u Tuncinu napasti pljačkaši 
i oteti mi svu imovinu, da će propasti čak moj službenički 
list i ukaz o novom postavljenu i da neću moći dalje da na- 
stavim put prema mjestu svog službovanja. 

— Ako su vas putem opljačkali, — odvrati čovjek 
u ljubičastoj odjeći“ — onda sad ovdje gubite vrijeme. 
Zašto ne odete u Palatu službe i ne izložite, što se dogo- 
dilo? Što bi moglo spriječiti Palatu, da vam po drugi put 
izda potvrdu o postavljenju. 

— Ja sam ih već nekoliko puta sa suzama molio za 
to, ali u Palati službe nisu htjeli da me udostoje razumi- 
jevanjem i da riješe to pitanje. Tako da više ne znam, 
što bih učinio: više se nemam ni na koga obratiti. 

— Ovdašnji cindžouski knez Pej Du s ljubavlju i 
s osjećanjem obraća se svakome i vrlo spremno pomaže 
ljudima u njihovim nevoljama i teškoćama. Zašto ne biste 


i vi pošli i zamolili, da vas primi? — savjetova ga ne- 
znanac. 

Te riječi još više rastužiše. Tan Bija i on kroz 
plač kaza: 


— Neka mi gospar ne spominje Pej Dua, cindžo- 
uskog kneza: kad čujem to ime, unutri mi je kao da me 
režu nožem. 

— Zašto tako govorite? — začuđeno će čovjek u 
ljubičastom. 

— Još u mladosti sam se vjerio. Kako sam sve vri- 
jeme služio na jugu, nisam mogao da se oženim. Svršilo 
je tako, da su oblasni i sreski načelnik silom odveli moju 
nevjestu iz očinske kuće i, pridruživši je skupini ljepotica, 
darovali cindžouskom knezu. Tako da ja, odrasli muškarac, 
sada nemam žene. Iako cindžouski knez nije lično kriv 
za takav postupak, ali, kako se njemu svi dodvoravaju, 
te se čak sreski i okružni načelnik natječu, kako bi pretekli 
jedan drugoga u svojim poklonima, ipak je ispalo tako, 
da je on rastavio mene od moje žene. Kako bih sad podnio 
susret s njim? 

— Kako je ime i prezime vaše nevjeste? — upita 
čovjek u ljubičastom. — Kakav ste joj dar darovali? 

— Prezime joj je Huan, ime Sjaoe, na dar sam joj dao 
dragocjenu pločicu od modrog jaspisa, koju je nosila 
uza se. ; 

— Ja sam u ličnoj straži cindžouskog kneza i imam 
slobodan pristup u ženske odaje, pa bih je mogao 


. potražiti. 


— Otkako je Sjaoe ušla u kneževski dvor nije mi bilo 
suđeno, da se više sastanem s njom. Samo bih vas molio, 
gospodaru, da joj predate poruku od mene, kako bi znala 
za moje osjećaje, i ja ću tada moći mirno da umrem. 

— Sutra ćete u ovo vrijeme zacijelo dobiti dobre 
vijesti od nje, — reče čovjek u ljubičastoj odori, pokloni , 
se Tan Biju i dostojanstveno se udalji. 

Tan Bi se poče kajati zbog svoje iskrenosti, kad je 
docnije premišljao o cijelom razgovoru s neznancem! 

»To njuškalo u ljubičastom je sigurno lični pouzdanik 
cindžouskog kneza, kojega je on poslao, da sazna, što se 
sve radi u oblasti«, rasuđivao je u sebi Tan Bi. »U razgo- 
voru, koji sam sasvim ludo zapodjeo s njim, upotrijebio 
sam mnogo takovih izraza, koji bi mogli da uvrijede 
kneza i izazove njegov gnjev, mnogo će se nevolja survati 


. na moju glavu.« 


Vrlo nemirno bijaše Tan Bijevo srce: cijelu noć nije 
stisnuo očiju. Kad je osvanuo dan i Tan Bi se dotjerao, 
on se uputi prema kući Peja, da ondje stražari. Tamo doču. 
da se poštovani knez odmara u svojim odajama i da se 
neće pojaviti u službenoj dvorani. Uprkos tome, ondje su . 

se, kao i obično, tamo-amo motali činovnici s izvještajima, 
neprestano utrčavajući u nju i istrčavajući iz nje. Ali 
među njima nije bilo jučerašnjeg neznanca u ljubičastoj 
odjeći. Dugo je Tan Bi prostajao pred kućom, zatim se 
vratio u svratište, na brzu ruku poručao i snova se otputio 
da stražari. Pred ulazom kneževe kuće bijaše sve kao 
i prije. 

Primjetivši, da već pada sumrak, Tan Bi zaključi, da 
mu se čovjek u ljubičastom narugao i prevario ga. Nujan 
i ožalošćen vrati se Tan Bi u svratište. Upravo kad se 

. spremao da užeže svjetlo, spazi na ulici dva čovjeka obu- 
čena u pisarsko ruho, koji naglo uđoše u gostionicu. 

— Ko je tu prvi pomoćnik Tan Bi? — zapitaše pri- 
došlice. 

Tan Bi se toliko uplaši, da se povukao ustranu i nije 
smio da odgovori. 

— Ko ste vi, ljudi? — zapita ih svratištar, koji im je 
u međuvremenu pristupio. 

— Mi smo činovnici iz Pej Duove kuće; izvršavajući 
zapovijest poštovanog kneza, došli smo ovamo, da zamo- 
limo prvog pomoćnika Tan Bija, da posjeti kneza zbog 
nekih objašnjenja. 

. — Eno ga, — reče svratištar, pokazujući prstom u 
Tan Bija. 

Njemu ništa ne preosta, već da pristupi kneževim 
odaslanicima. 

— Ja još nijednom nisam vidio poštovanog kneza, — 
obrati se Tan Bi činovnicima — otkud onda on mene 
zna? Osim toga, na meni je kućna odjeća, smijem li ova- 
kav uznemiravati kneza? 

— Poštovani vas knez već sad očekuje, prvi po- 
moćnik ne smije da odlaže i oteže! 

S tim riječima činovnici ga dohvatiše pod ruke i 
potrčaše s njim, kao na krilima, prema ministrovoj kući. 
Ušavši u zgradu, zamoliše Tan Bija da malo prisjedne, dok 
obavijeste kneza. Jedva oni otidoše, kad Tan Bi začu, da 
natrag trče. ' 

— Poštovani knez se odmara u svojoj sobi i moli vas 
da uđete, — javiše oni. 

Posvuda, u svim hodnicima i na svim zavojima jarko 
su gorjele svijeće, i bilo je svijetlo kao obdan. 

Činovnici su — jedan sprijeda, drugi otraga — pratili 
Tan Bija. Kad uđoše u malenu primaću sobu, Tan Bijevu 
se pogledu ukazaše dva niza suknenih fenjera; knez 
je, u kućnoj odjeći, stajao i čekao, složivši ruke u znak 

ozdrava. asd 
? Tan Bi se odmah baci na zemlju i poče se klanjati. 
Nije se usuđivao podići pogleda, znoj mu je slazio 
niz leđa. ee 

Knez zapovjedi da ga osove i reče: 

— Pozvao sam vas u svoje lične odaje, zašto se onda 
preko svake mjere mučite kojekakvim obredima. . 

Pošto je neko vrijeme bio zbunjen, Tan Bi sjede po- 
strance. Kad je krišom pogledao kneza, uvjeri se, da je to 
onaj isti čovjek u ljubičastom, s kojim je dan prije razgo- 
varao u svratištu. Tan Bi se još više uplaši, stegu pesnice, 
da se oznojiše i bojaše se i da uzdahne. nu 

Knez je naime u slobodno vrijeme često obilazio gra- 
dom, kako bi saznao raspoloženje naroda. Jučer je slu- 
čajno svratio u gostionicu, gdje je susreo Tan Bija. Vra- 
tivši se kući, knez se raspitao za djevojku s prezimenom 
Huan, s imenom Sjaoe i pozvao je k sebi. Odista je bila 
prekrasna. Pej Du ispita djevoku o njenom slučaju, i 
pokaže se, da se sve podudara s Tan Bijevom pričom. Kad 
je knez zamoli, da mu pokaže pločicu od modrog jaspisa 
i kad vidje, kako ju je ona čvrsto vezala uz ruku, djevojka . 
mu se mnogo sažali. 


—- Tvoj je vjerenik ovdje, — reče joj knez — bi li 
ga htjela da vidiš. : , 
— Ja sam nesrećna žena, — reče ona kroz plač — 


zauvijek sam rastavljena od svog vjerenika, a u vašoj 
je kneževskoj moći, da li ću ga vidjeti ili neću. Kako 
ništavna žena može o tome da odlučuje? 

Klimnuvši glavom u znak pristanka, knez joj na- 
redi da ode, a sam zapovjedi obredniku, da pripremi 
tisućnovčani snopić za različiti nakit; zatim, odlučivši da 
nabavi Tan Biju sve dokumente, knez izvadi prazan 
obrazac za postavljanje na dužnost i, ispisavši na njemu 
ime Tan Bija, odasla čovjeka u Palatu službe, da se 
tamo raspita, kakve je dužnosti prije obavljao Tan Bi 
i zatraži svjedočanstvo o njegovom novom postavljenju 
za prvog pomoćnika u Hudžou. Kad je sve bilo gotovo, 


13 Priče drevne Kine 193 


knez pozva Tan Bija k sebi. Tan Bi je bio neobično uzbu- 
čen: kako bi mogao pogoditi, da knez ima dobre namjere? 
I sad knez ovako otpoče svoj razgovor s Tan Bijem: 

— Ono, što ste mi rekli pri našem jučerašnjem sa- 
stanku, bilo je istinito i žalosno. Nisam mogao isporučiti 
Sjaoe svu tugu vaših riječi, to više, jer sam lično kriv 
zbog toga, što tako dugo niste imali »radosti lutnje 
i gusala«*5, 

Tan Bi skoči na noge, baci se na zemlju i, klanja- 
jući se, obrati knezu: 

— Za svog lutanja sasvim sam izgubio pamet. Jučer 
sam vas u razgovoru tako uvrijedio, da sam, ja to dobro 
znam, zaslužio smrtnu kaznu i sad mi preostaje jedino da 
se pouzdam u vašu velikodušnost. i 

Knez zamoli Tan Bija da ustane i reče: 

— Danas je upravo pogodan dan za svadbu“; pri- 
svojio sam sebi pravo, da budem glavnim upraviteljem 
bračnog obreda i da sve pripremim za vaš brak. Tisuć- 
novčani svežnjić, koji vam s poštovanjem pružam za 
putne troškove, poslužiće kao izraz moje želje, da isku- 
pim pred vama svoju krivicu. Čim se oženite, možete se 
odmah otputiti u mjesto službovanja. 

Tan Bi se samo klanjao i zahvaljivao, ne usuđujući 
se zapitati kneza, što će biti s postavljenjem. Odjednom 
začu zvukove muzike i u sobu uđe skupina plesačica i 
pjevačica s crvenim fenjerima* u ruci. 

Zatim se, okružena ravnateljicama svadbene gozbe 
i nekolikim njegovateljicama, pojavi Huan Sjaoe, lijepa 
kao cvijet, divna kao jaspis. Tan Bi se toliko zbuni, da 
htjede pobjeći ili sakriti se. 


— Molim mladence, da pristupe i obave obred su-- 


sretal — izgovori najstarija njegovateljica. 

Radi mladenaca razastriješe crveni ćilim. Tan Bi i 
Huan Sjaoe stadoše jedno nasuprot drugome i četiri se 
puta pokloniše svom pokrovitelju. Uvaženi knez je stajao 
pored mladenaca i odgovarao naklonima na njihove po- 
zdrave. Pred gostinjskom sobom je već odavno čekao 
palankin, u kojem će poslije obreda Sjaoe odnijeti u 
svratište. Knez je odredio, da Tan Bi, ne gubeći drago- 
cjeno vrijeme, što prije svrati u svoju sobu. : 

Tan Bi se vrati u gostionicu i začu, kako ljudi ovdje 
uzbuđeno o nečemu razgovaraju. Kad je odigao pogled, 
spazio je nizove naslaganih sanduka i košara, do vrha 
krcatih novcem. Dva činovnika od jučer, očekujući Tan 
Bijev dolazak, čuvali su sve to blago, da bi ga predali iz 
ruke u ruku. Sred tih stvari nalazila se malena kutija, 
koju mu posebno uručiše. Tan Bi otvori kutijicu i spazi, 
da se u njoj nalazi postavljenje na dužnost, kojim je 
određen za prvog pomoćnika kod odjelnog tajnika Vojne 
palate u oblasti Hudžou. 

Tan Bijevoj radosti ne bje granica, Uskoro stiže 
Sjaoe. Tan Bi je uvede u svratnšte, gdje već bijaše 
spremljena bračna ložnica sa svadbenim svijećama“. Tako 
radosne noći nije proveo još ni jedan par, koji je brak 
sjedinio. 

Odista: 
Zli su dani ko oluja prošli, 

Drugo je vrijeme sad došlo. 
Spomenik sreće vjetar donese: 

Nastambu tenskog kneza“. 
I čin sad ima, i ženu ima — 

Srce je prepuno sreće, 
Nekoć je sve drugačije bilo, 

Samo je nevolje znao. 


Sada, kad je Tan Bi bio oženjen, kad je dobio visoki 
položaj i kad je posjedovao imetak od tisuću novčanih 
svežnjića, osjećao se, kao da je iz paklenog bezdana uzašao 
na nebesa. 

Slijedećeg dana Tan Bi se uputi knezu, da se zahvali. 
Knez unaprijed upozori stražare, da ne puste Tan Bija 
i da ga zamole, da se više ne muči i ne posjećuje ga. 


Tan Bi se vrati u svratište, ponovo pripravi kapu i pojasš!, 


opet spremi stvari, najmi u prijestolnici slugu, koji će ga 
pratiti, i zajedno se sa ženom uputi u rodni kraj, da 
obiđe tasta. 

Kao usahlo drvo, koje je doživjelo proljeće, kao pre- 
pukla žica, kojoj snova sastaviše krajeve, tako se bezgra- 
nično obradova Huan njihovom dolasku. 

Muž i žena uskoro otputovaše u oblast Hudžou, gdje 
je Tan Bi imao da stupi na dužnost. Prepun osjećaja za- 
hvalnosti prema knezu zbog njegovih dobročinstava, Tan 
Bi izdjela iz drveta »jakog mirisa«% malenu kneževu 

priliku, pred kojom se klanjao i ujutro i uveče, želeći 
knezu dug život i vječnu sreću. 

Uvaženi knez Pej Du doživio je više od osamdeset 
godina, imao je mnogo sinova i unuka. Ljudi smatraju, 
da je sve to postigao zahvaljujući svojoj »skrivenoj vrlini«. 

Pjesma kaže: 


Kad čina nemaš, ni žene — 
Teško je, da reći se ne da. 
U svemu uspjesi dobri, 

Od kojih tek zavise djela. 
Čovjek kad malo-pomalo, 
Vrline same u se skuplja — 
Bogatstvo i časti beru, 

I on, sinovi i unuci. 


TAN INOVE NASTRANOSTI 


Po noći rogovi trube, klepala zveče, 
Jutro javi kukurijekanjem pijetla, 
Nad obzorjima čas se sunce uvis diže, 
Čas na zemlju mjesečev silazi nam sjaj. 


Doba se vječito smjenjuju, Jesen dođe, 
.Za njom zima, pa opet — proljeće i ljeto. 

Na sjever, jug, kola se voze i čamci; 
Na zapad i istok vraćaju se druga. 

Zrcalo pogledaj, svoju ćeš vidjeti dobu, 

Svoj ostarjeli u njem vidjećeš ti lik; 

, Kako je nestalno sve u svijetu varljivu — 

Nigdje ni u čemu reda naći nije! 


I ako hoćeš posred zbrke te zemaljske, 
Da sigurnost nađeš i trenutak mira, 
Ti onda samo ispi topla vina! pehar, 
I kosanim mesom malo se omrsi. 


o je pjesma neobično nadarenog čov- 

jeka, rođenog u srezu Usjan?. Prezime 

je tog čovjeka Tan, ime In, nadimak 

6 3) mu »Snažni tigar«. Svojim je umom 

4 prevazilazio sve svoje savremenike, 

3 znanje mu je bilo neiscrpno. Bio je 


jednako vješt krasnopisu, slikarstvu i 
pjesmi, Tek što bi se latio kista — napjev ili oda, pjesma 
ili proza učas bi bili gotovi. Nije znao da savlada svoje 

sjećaje, prema svemu se odnosio lakoumno i nije težio za 
ašću i slavom. : 

Tan In rodio se u gradu Sudžou!, a u blizini, u mje- 
stancu Ucjuj, živjela mu je obitelj. 

Kad je Tan In položio ispit za naslov sjucaja,* on je, 
podražavajući stilu »nizanje bisera«$%, ispjevao pjesmu o 
cvijetu i mjesecu, u kojoj bijaše više od deset kitica. Iz- 
ričaj po izričaj, raspredao je on u pjesmi priču o mjesecu 
i cvijetu; bijaše u njoj primjerice i ova kitica: 


o 
č 


Na širokom prostranstvu sjene se njišu — 
Cvijet pozdrave svoje mjesecu šalje. 

S dalekih dvora tekar stigoše ljudi", — 

: Sprijateljio se s cvijetom mjesec već, 

Iza oblaka posmatra on krišom 

Nježnu divotu ljepotana cvijeta. 

A u noći dubokoj cvjetić spava snom, 
Mjeseca jarkom obasjan mjesečinom. 


Ta je pjesma izazvala kod sviju ushit i hvalu. Grado- 
načelnik Sudžoua Cao Fen, pročitavši tu pjesmu, visoko je 
cijenio pjesnikov dar i preporučio je odgojitelju članova 
carske obitelji, da ubilježi ime darovitog pjesnika u spisak 
lica, koja su određena da polažu državni ispit u oblasti. 
Nastavnik, o kojem se ovdje govori, bijaše neki Fan Dži, 
rodom nz sreza Insjan5. Bio je protivnik pjesništva, koje je 
podražavalo starom stilu. Čuvši, da Tan In, koristeći se 
svojom književnom slavom, radi što hoće i da ne poštuje 
pravila ponašanja, Fan Dži nije htio da pjesniku dade 
drugi obrazovani stepen?, te se spremao da ga makne s 
dužnosti. U tome ga je spriječilo jedino Cao Fenovo za- 
uzimanje. Tan In je na taj način uspio da izbjegne ne- 
prijatnosti, ali na ispit svejedno nije bio pripušten. Kad 
je već došao rok državnih ispita, Cao Fen je na kraju kra- 
jeva postigao što je htio, i Tan Inovo ime bijaše kao po- 
sljednje uneseno u spisak »pripuštenih darovitih ljudi«. 
Tan In sjajno položi ispit, bude proglašen cejuanom'". 

Kad Tan In stiže u prijestolnicu da položi ispit za 
viši činovnički razred, postade još čuveniji po svojoj ne- 
usporedivoj nadarenosti. Velikaši i knezovi, ne obazirući 
se na pravila ponašanja, nastojali su da se sprijatelje s 
pjesnikom i smatrali su čašću, što su ga upoznali. 

U to je doba prestolničke ispite vodio neki Čen, 
glavni voditelj prijestolonaslednikovih poslova. Čen je, 
brineći se za svoje lične probitke, često vršio prodaju 
tema za ispitne radnje. Sad je, bojeći se ogovaranja, 
tražio čovjeka, koji je već otprije poznat po svojoj obda- 
renosti. Čen se nadao, da će mu svi odobravati, ako se na 
spisku onih, koji su položili ispit, na prvom mjestu pojavi 
ime uistinu sposobnog čovjeka. Zato se, saznavši, da se 
na popisu onih, koji će polagati ispit, nalazi Tan In, Čen 
mnogo obradovao i spremao se, da njega proglasi najbo- 
ljim kandidatom, koji je sjajno položio ispit za naslov cin- 
šija. Tan In je to znao i jednom se, sa svoje duševne jed- 
nostavnosti, pohvalio u piću: 

— Nema sumnje, da ću ja ove godine biti prvi na 
ispitu. Oni, koji su zavidjeli Tan Inovoj nadarenosti, čuvši 
da je do njegovog uspjeha lično stalo samom Čenu, podi- 
goše oko toga buku, pričajući posvuda o nepravičnosti 
glavnog ispitivača. O tome pismeno izvijestiše cara, i 
uskoro ctiže carski ukaz, kojim se Čenu zabranjuje da pre- 
gleda ispitne radnje. U isto vrijeme stiže i ukaz, po ko- 
jem bijaše Tan In otpušten i lišen dužnosti. : 

Vrativši se u rodni grad, Tan In prestade misliti na 
napredovanje i slavu, te se sasvim prepusti piću i pjesmi. 
Svi su Tan Ina nazivali cejuanom, i svaki listić s njegovim 
krasnopisom, svaki njegov crtež ili stih, smatrao se neobi- 
čnom dragocjenošću. j 

"Tan In se u to vrijeme bavio osobito slikarstvom. Ma 


* kakvi da su osjećaji vladali njime: radost ili srdžba, tuga 


ili užitak — svi su se oni odražavali u njegovim slikama. 
Tek što li se pojavila njegova slika, nastala bi borba, ko 
će je dobiti, a da se pritom niko nije obazirao na cijenu. 
Navešću stihove iz pjesme, koja govori o tome, čime se 
zanosila Tan Inova duša: ' 
Ne prepusti se promatranju sebe, 
Nit kuhaše eliksir besmrća, 
Ne htjede trgovinom da se bavi 
I ratarski ne zavoli poso. 
Ukrasiv svilu crtežom i pjesmom, 
Prodavaše je znalcu bogatom, 
Da ljudi ne bi za nj govorili, 
Da novac nečasno je sticao. 

Kažu, da je u Sudžou od šest kapija: Fenmen, Pan- 
men, Sjujmen, Čanmen, Loumen, Cimen — Čanmen bila 
najživlje mjesto. Ovamo su pristizali čamci, kočije. 
Uistinu: 


Stepeništem gore-dolje lete, 

Tri tisuće rukava zelenih. 
Milijuni plivaju zlatnika, 

Dotječu ovamo sa strane svih. 


Osvit se već bliži. Kad će kraj 
Trgovanju živom da dođe? 


Posvud se čuje tek gromor ljudi 
Na tisućama jezika raznih. 


Kad je jednom bio u četvrti Čanmen, Tan In sjeđaše 
na palubi izletničke džunke.!! Njega su odmah okružili 
pisci, koji su pohitali da pozdrave čuvenog Tan Ina i 
koji su pjesnika molili, pružajući mu svoje lepeze, da im 
na njima nacrta ili napiše nešto za uspomenu. Tan In je 
tušem načinio nekoliko skica i napisao nekoliko četvero- 
stiha. Sve više i više ljudi stjecalo se na obalu, dočuvši da 
se ovdje nalazi čuveni pjesnik. Tan In, koga nimalo nije 
zbunila okupljena gomila, zapovjedio je sluzi, da donese 
veliki pehar vina. Oslonivši se na prozor, on se već pri- 
hvati vina, kad li mu za oko zape ukrašena džunka, koja 
je, ljuljajući se na valovima, prolazila mimo. Upadalo je 
u oči, kako je džunka bila sjajno opremljena. Mlada žena, 
čarobna lica i nježna tanana stasa, stajala je na prozoru 
kajite. Na njoj bijaše plava haljina. Ugledavši Tan Ina, 
ona ga poče uporno promatrati i smiješiti se, prikrivajući 
ustašca rukom. Džunka prođe mimo, a Tan In, nevjero- 
vatno zbunjen divnim obličjem neznanke, stade ispitivati 
lađare, da li znaju ko je vlasnik džunke. Dozna, da je 
vlasnik mudri Hua iz Usija!?. Tan In odluči da odmah 
krene u potjeru i stade glasno vikati, dozivajući čamac. 
Ali se ni jedan čamac ne nađe u blizini; pjesnik zapade u 
strašan očaj. Već se spremao da pošalje slugu u potragu 
za čamcem kad spazi, kako od grada dolazi nekakva 
džunka. Ne mareći mnogo, da li je slobodna ili nije, Tan 
In poče glasno vikati i mahati rukama, dozivajući džunku. 
Kad se džunka primače obali, iz kajite izađe neki čovjek i, 
zastavši na provi, glasno povika: 

— »Snažni tigre«, kamo ti to tako žurno moraš da se 
odvezeš? 
Kad Tan In pogleda čovjeka, koji je progovorio, 


' uvjeri se, da to nije niko drugi nego njegov bliski pri- 


jatelj Van Jai. 

— Htio bih, što je moguće prije, obići svoga prija- 
telja, koji je ovamo doputovao izdaleka, — odvrati mu 
Tan In — zato sam tako usrdno tražio čamac. A kamo 
tebe vodi put? 

— Ja sam sa svojom rodbinom krenuo u Maošan,! 
da u hramu zapalim svijeće. Za nekoliko dana ćemo se 
vratiti natrag. 

— I ja sam se spremao, da otputujem do maošanskog 
hrama, ali sve dosad nisam mogao naći suputnika. Kad 
sam te danas već sreo, iskoristiću priliku. 

— Ako hoćeš da putuješ, požuri što prije kući i skupi 
sve, što ti treba. Ja ću ovdje pristati i čekaću te. 

— Zašto da navraćam kući?. Krenimo odmah, — 
otpovre Tan In. 

— Treba ponijeti tamnjan — svijeće i ostale stvari.!+ 

— Kad dođemo u Maošan, ondje ću sve kupiti, — od- 
govori Tan In. 

Poslavši slugu kući i ne oprostivši se s ljudima, koji 
su čekali, da im što napiše ili nacrta, Tan In saskoči u 
prijateljevu džunku. Izmijenivši pozdrav s Van Jaiom i 
njegovim suputnicima Tan In podviknu: 

— Brzo otplovimo! Otisnite se što prije. 

Lađari, doznavši da je novi putnik Tan In, ne usudiše 
se da ne poslušaju: odmah se prihvatiše motki i stadoše se 
otiskivati. Ć 

Uskoro Tan In ugleda pred sobom Huaovu džunku i 
zapovjedi lađarima da je slijede. Niko nije znao, zašto je 
to naređeno, ali se nisu protivili. Drugog dana stigoše u Usi. 
Primjetivši da džunka, koju je slijedio, ulazi u grad, Tan 
In se obrati svojim suputnicima slijedećim riječima: 

— Bilo bi sramota, kad smo već ovdje da ne svratimo 
na jezera Hojšan"%5, zapovjedite lađarima, neka bar oni odu 
onamo, da bi donijeli vode s izvora. Mi ćemo ih ovdje pri- 
čekati, a sutra ćemo krenuti dalje. A dotle možemo sići 
na obalu i prošetati se gradom. 

Lađari skrenuše lađu prema Hojšanu, a cijelo društvo 
se iskrca na obalu i uputi u grad. 

Kad se nalazio na najživljem i najprometnijem mje- 
stu, Tan In je napustio drugove i otputio se u potragu za 
ukrašenom džunkom. Ne znajući u kojem je pravcu otišla 
džunka, on je bazao gradom, ali njoj nije bilo ni traga. 
Kad je svrnuo u jednu široku ulicu, odjednom je začuo 
uzvike: »Čuvaj! Pazi!« k 

Tan In se zaustavi. Zdesna se primicao raskošni pa- 
lankin, kojeg je nosilo devet ljudi, a palankin su u skupini 
slijedile sluškinje. 

Istina je, što se od davnine kaže: »Ako je suđeno, 
srešćeš se i poslije deset tisuća milja«; među djevojkama, 
koje su pratile palankin, bila je i lijepa služavka u plavoj 
haljini, koju je spazio u Čanmenu. : 

“ Obveseljeni Tan In ne pustaše palankina s oka. 

Povorka se zaustavi pred velikom zgradom. Ženska 
posluga izađe, da pozdravi one što stigoše, te uskoro svi 
nestadoše u kapiji. 

Tan In saznade, da ta kuća pripada mudracu Huan i 
da je u palankinu došla njegova žena. 

Dobivši točne obavijesti, Tan In se još raspita, koji 
put vodi do rijeke. Kad dođe na dogovoreno mjesto, 
džunka, što se vratila iz Hojšana, već ga je čekala. Uskoro 
stigoše Van Jai i cijelo društvo. 

— Gdje ste vi to nestali? — pitahu Tan Ina pri- 
jatelji. — Dugo smo vas tražili, ali vas nigdje nismo 
mogli naći. 

— Ni sam ne znam, kako se to dogodilo, — odvrati 
on. — Tek što smo se našli u mnoštvu, izgubio sam vas. 
Ovaj grad uopšte ne poznam. Pola dana sam proveo tra- 
žeći put i, eto, istom sam sad uspio da dođem ovamo. 

Više neću zboriti o tome događaju, reći ću samo, da 
je odjednom, usred noći, Tan In počeo da viče izmijenje- 
nim glasom. Preplašeni drugovi ga probudiše i počeše 
da ga ispituju, što mu je. 

— Maloprije sam usnio božanstvo u zlatnom oklopu. 
Priviđenje se oborilo na mene sa zlatnim štapom, koreći 
me zbog toga, što nisam krenuo u Maošan, vođen osje- 
ćanjem iskrene vjere u Budu, već željom, da ugodno 
provedem vrijeme. Poklonio sam se božanstvu i obećao 

“ i 


202 


sam, da ću okajati svoju krivicu tako, što ću cio mjesec 
živjeti u samoći, potpuno se odrekavši života. Sutra u 
zoru ćete vi svi krenuti dalje, a ja ću se na neko vrijeme 
vratiti kući, pa ćemo se tako morati rastati, 

Svi povjerovaše Tan Inovoj priči. 

Kad svanu, mimo njih se proveze omalena lađa, koja 
je, kako doznadoše, plovila u Sudžou. Tan In se oprosti 
od drugova i prijeđe u tu lađu. Provezavši se malo, on 
reče lađaru, da je u gradu zaboravio neke stvari i da se 
mora vratiti. Pri tome izvuče iz rukava nešto novaca i 
dade ih lađaru. 

Kad lađa pristade, Tan In brzo izađe na obalu, odbrza 
u gostionicu, gdje dobi staro odijelo i poderani šešir, 
preobuče se u te starudije i, naličeći tako na prosjaka, 
krenu u zalagaonicu, koju je u svojoj kući držao gospodin 
Hua. Namjeravao je da tu založi svoju odjeću. Ugledavši 
upravitelja zalagaonice, Tan In mu se obrati. Pri tome 
se ponašao vrlo skromno, govorio je tiho, birajući izraze 
prostog pučanina. N 

— Prezime mi je Kan, ime Sjuan. Rodom sam iz sreza 
Usjan. Umijem dobro pisati. Dosada sam živio od toga, 
što sam radio u maloj pisarnici. Nedavno mi je umrla 
žena, osim toga sam ostao bez posla i sad sam potpuno 
sam, bez sretstava za život. Htio bih da u nekoj dobroj 
kući dobijem namještenje kao pisar; možda vašem go- 
spodaru treba čovjek, kao što sam ja. Ako me on uzme, 
neću nikada zaboraviti njegovu dobrotu. 

Izvadivši iz rukava listić, na kojem je bilo napisano 
nekoliko redaka primjernim uncijalnim pismom, Tan In 
ga uruči upravitelju. Vidjevši, da su znakovi ispisani vrlo 
lijepo i točno, upravitelj odvrati: 

— Danas navečer ću biti s gospodarom, pa ću mu 
ispričati o tebi. Svrati sutra po odgovor. 

Odista, iste večeri upravitelj pokaza svom gospodaru 
primjerak pisma slučajnog posjetioca. 

— Vrlo je lijepo napisano, — pohvali učenjak, pro- 
matrajući listić. — To nije rukopis prostog pučanina. Po- 
ruči mu da sutra dođe meni. 

Slijedećeg jutra, kad je Tan In došao u zalagaonicu 
upravitelj ga je odveo gospodaru. Tan In je dubokim na- 
klonom pozdravio učenjaka. Pogledavši posjetioca, go- 

spodin Hua shvati da nema posla s prostim čovjekom. 
Doznavši prezime, ime i rodni kraj došljakov, gospodin 
Hua se također raspita, da li je ikada imao prilike da 
se školuje. - ' 

— U djetinjstvu sam polagao ispit za osnovnu školu, 
ali dalje nisam dotjerao, — odvrati Tan In. — Klasičnih 
se knjiga!*, istina, još uvijek sjećam. 

— Kojih, na primjer? — zanimalo je učenjaka. 

Tan In je proučavao »Knjigu istorije« i zaista je te- 
meljito poznavao svih pet klasika, ali je shvatio, da uče- 
njaka zanima »Knjiga mijena«, i zato je odgovorio: 

— Sjećam se »Knjege mijena«. 

Učenjak se vrlo obradova. 

U svojoj knjižnici imam vrlo točan rukopisni prijepis 
»Knjige mijena«, — reče on — i možete uzeti i čitati taj 
rukopis s mojim sinom. ; 

Zatim gospodin Hua upita Tan Ina, kakvi su nje- 
govi uslovi. ; 

— Ne usuđujem se da vas zamolim ni za kakvu 
platu. Htio bih samo da dobijem neke stvari, kako bih 
se odjenuo i, ako vam budem odgovarao i svidio vam se, 
molio bih vas, da me oženite dobrom ženom. To bi mi 
bilo potpuno dovoljno. ' 

Takav odgovor još više obradova učenjaka. On odmah 
zapovjedi upravitelju, da u zalagaonici potraži podesno 
odijelo ,u koje bi se Tan In mogao presvući, dade mu 
novo ime Huaan i odvede ga u radnu sobu, gdje ga pret- 
stavi sinu. 

Mladi je čovjek dao Tan Inu da prepisuje rukopise 
knjiga. Čim bi primijetio griješke u znakovima ili reče- 
nicama, Tan In bi ih odmah ispravljao, pokazujući pri 
tome takvo znanje, da je zapanjivao Hua mlađega. 

— Vi se, čini se, sjajno snalazite u pravilima knji- 
ževnog stila. Kada ste se prestali baviti književnim radom? 

— U prošlosti sam se zaista mnogo time bavio, ali me 
je nužda prisilila, da se toga odreknem! 

Gospodarev sin bijaše vrlo zadovoljan, što ima posla 
sa znalcem, te zamoli Tan Ina, da ispravlja njegove sva- 
kodnevne zadaće. Tan In je to činio s velikim marom i 
tako vješto, da je, kako se kaže, u njegovim rukama že- 
ljezo postajalo zlato. Ponekad, kad je tema radnje bila 

nezanimljiva i teška, Tan In bi je objašnjavao. Kad Huan 
mlađem ne bi nešto polazilo za rukom, Tan In bi pisao 
mjesto njega. Učitelj mladog Hua, vidjevši kako sjajno 
uspijeva njegov učenik, jednom ga je prilikom pohvalio 
pred gospodarom. A 

> Gospodin Hua zamoli, da mu se donesu radnje nje- 
gova sina. Pregledavši ih, zavrti glavom i reče: 

— Do toga moj sin nije mogao sam doći. Ako sve 
to nije prepisano, onda je zacijelo to neko drugi učinio 
mjesto njega. X 

Zatim dade pozvati sina i zapita ga, otkud mu tako 
divne radnje. Ovaj, ne usuđujući se ništa skrivati pred 
ocem, priznade, da to ima zahvaliti Huaanovim ispravkama. 

Učenjaka je to mnogo začudilo, zapovjedio je da se 
pozove Huaan, zada mu temu!7 i naredi mu, da o njoj 
odmah napiše radnju. 

Bez ikakva razmišljanja, Tan In zamahne kistom i 
sastavak bi začas gotov. Kad je pružao svoju radnju go- 
spodaru, ovaj je primjetio, da su u sluge ruke nježne 
kao jaspis i da na lijevoj šaci ima šesti prst. Hua uze 
čitati radnju: i stil i misli bijahu sjajni. Po znakovima se 
moglo prosuditi, da se radi o iskusnom krasnopiscu. Sve 
je to još više oduševilo gospodara. 

— Kad si ti tako vješt u savremenom književnom 
stilu, onda su ti sigurno poznata i stara djela, — reče 
Hua i ostavi Tan Ina u svojoj radnoj sobi, da vrši dužnost 
prepisivača. Svaki put, kad bi se radilo o nekom važnom 
pismu ili izvještaju, Hua se savjetovao s novim prepisi- 
vačem a ponekad mu je čak prepuštao da odgovori u nje- 
govo ime. ' 

I u najsloženijim pismima i u najzapetljanijim teksto- 
vima novi prepisivač nije nikada ispuštao ni jednog 
znaka, niti bi ikada koji suvišni dodavao. Svakim danom 
mu je gospodar sve više povjeravao i obasipao ga milošću 
mnogo više nego ostale namještenike. 

Tan In je često kupovao vino ili nekakva jela i obilno 
je častio kod toga druge službenike, koji su radili u uče- 
njakovoj radnoj sobi. Nije bilo u kući čovjeka, koji nije 
zavolio novog prepisivača. Tako je Tan In uspio bez velike 
muke, da mnogošta dozna o ženi u plavoj haljini, koju je 
prvi put opazio na džunki. Ime joj je bilo Cjusjan i po- 

služivala je samu gospođu Huan, ne napuštajući ni na 
trenutak svoju gospodaricu, tako da nije postojala ni- 
kakva mogućnost, da se sastane s njom. 

Bio je kraj proljeća, i Tan In je na motiv »Pjesme o 
vugi« napisao stihove, u koje je izlio svoju tugu. 


Vjetar i kiša proljeće prate, 

Kukavica tuži!" Otpadnuvši s cvijeća?, 
Na vihoru se latice vrte. 

Zatvorena je kapija bogataša, 
Mahovinom dvorište obraslo?!, 

Ugasla svjetilja skunjila se, sama. 
Gubera se praznoga objesio rub. 

Kraj mene samo samotna mi sjena, 

I kaplju mi, i kaplju mi gorke suze: 
Propade nada, da se vratim kući, 
Uzalud sam mašto o sastanku s dragom, 
Proljećne te tlapnje do nebesa sižu. 


Jednom, kad je svratio u prepisivačevu sobu, go- 
spodin Hua spazi na zidu, točno nasuprot vrata, tu pjesmu 
i, shvativši da ju je napisao njegov tajnik, poče još više 
hvaliti Tan Ina. Ono, što gospodinu Hua nije nikada palo 
na pamet, sada je doznao iz tih stihova: shvatio je, koliko 
tuguje njegov sluga, samotno živujući u punom naponu 
snage. 

Dogodilo se, da se u to vrijeme upravitelj zalagaonice 
razbolio i umro. Gospodin Hua je privremeno ostavio 
svog prepisivača, da vrši njegovu dužnost. Više od mjesec 
dana Tan In je upravljao zalagaonicom, vršeći svoju du- 
žnost neobično savjesno i brižno, ne prevarivši gospodara 
ni za paricu. Gospodin Hua se spremao, da mu posvema 
prepusti tu dužnost, ali se bojao, da će neženja teško sam 
moći da obavlja sve poslove. Posavjetovavši se o tome 
sa svojom ženom, učenjak pozva provodadžinicu i zamoli 
je, da pronađe ženu novom upravitelju zalagaonice. 

“Tan In dade provodadžinici tri srebrna lana? i zamoli 
je, da u njegovo ime poruči gospođi Hua, kako on odlično 
zna, da su ga gospodin i gospođa izvukli iz blata i spasili 
od neimaštine, da je njihova kuća postala za nj vlastiti 
dom i da je milost, koju su mu ukazali, bezgranična kao 
nebo i zemlja. On je također zamolio, da se isporuči, da 
neće biti sasvim zgodno, ako mu pronađu ženu iz kakve 
druge kuće, budući da ona neće biti upoznata s običajima 

i navadama te obitelji, te da bi on stoga želio, da za ženu 
dobije neku sluškinju iz Huaove obitelji. 

Provodadžinica o svemu tome obavijesti gospođu, a 
ona muža. 

— Pa dobro, — reče gospodin Hua — tako će biti 
zgodnije ne samo za njega, nego i za nas. Ne treba za- 
boraviti, da Huaan, kad je k nama stupao u posao, nije 
tražio nikakve plate, već je samo molio, da mu prona- 
đemo dobru ženu. Sada, pošto nam je tako dugo i predano 
služio, teško bi bilo vjerovati, da neće promijeniti svoje 
uslove, ako mu odaberemo ženu, koja mu ne odgovara. 
Bolje bi bilo da ga pozovemo u gostinjsku sobu, sazo- 
vemo sve sluškinje i predložimo mu, da sam izabere 
jednu između njih. 

— Imaš pravo, — odvrati gospođa Hua, klimnuvši 
glavom u znak da pristaje. 

Iste je večeri gospođa Hua sjedjela u glavnoj dvo- 
rani, jarko osvijetljenoj svijećama. S jedne i druge strane 


. bijaše pored nje postrojeno više od dvadeset sluškinja, 


obučenih u najbolje haljine. Promatrajući tu skupinu, 
moglo. bi se zamisliti, da to glavom boginja zapadaž? 
sjedi u dvorcu »Jaspisovo jezero«, okružena svojim vilama, 

Gospođa zapovjedi, da se dozove upravitelj za- 
lagaonice. 

Pojavivši se u dvorani, Tan In se duboko pokloni 
gospodarici. 

— Moj muž je zamolio, da ti saopštim, — progovori 
gospođa Hua, obraćajući mu se — da je zbog tvog mara u 
poslu dozvolio, da se ženiš i da ti predlaže, da sam iza- 
bereš ženu između ovih sluškinja. 

Uz te riječi ona zapovjedi staroj njegovateljici da 
uzme svijeću i posvijetli upravitelju, kako bi što bolje 
mogao promotriti svaku od njih. 

Tan In pogleda sluškinje: sve bijahu vrlo milovidne, 
ali Cjusjan među njima nije bilo. Tad on uzmaknu 
ustranu i ostade tako stajati ne zboreći ni riječi. 

— Upitaj Huaana, koja mu se svidjela? — naredi 
gospođa njegovateljci. — Neka uzme onu, koja mu se 
svidjela. . 

Tan In je svejednako šutio. 

— Zar ti imaš rupe umjesto očiju? — poče se srditi 
gospođa Hua. — Zar ti se nije svidjela ni jedna od mo- 
jih sluškinja. 

— Ja sam vrlo zahvalan gospođi, što mi je dozvolila 

da se oženim i čak da sam sebi odaberem ženu. To je, 
naravno, plemenit postupak, dostojan najboljih davna- 
šnjih ljudi. Ne znam, kako bih vam mogao ja, ništavni 
čovjek, da zahvalim za to. Ali gospođa još nije ovamo 
dovela svoju ličnu poslugu. Ako biste milostivo dopustili, 
ja bih želio vidjeti sve vaše sluškinje. 

— Ne misliš. valjda, da mi je žao da ti ih pokažem? 
— smiješeći se reče gospođa Hua. — U redu, pozovite još 
četiri sluškinje iz moje polovice kuće. Neka pogleda i njih, 
učinićemo kako želi. » 

. Četiri sluškinje, o kojima se tu radilo, bijahu Čun- 
mej, Sjacin, Cjusjan, Dunšuj. Prva se brinula za ukrase 
glave, rumenila i bjelila; druga je nadgledala pripravlja- 
nje mirisa i čaja; Cjusjan je odgovarala za haljine svih 
četiriju godišnjih doba. Dužnost četvrte bijaše priprav- 
ljanje vina i različitih voćnih jela. 

Pohitavši na gospođin poziv, sluškinje se ne stigoše 
ni da presvuku, već svaka dođe u čemu je bila. Cjusjan 
je kao i onda nosila plavu haljinu. 

Njegovateljica uvede služavke u dvoranu, i one se 
odmah poređaše za gospodaričinim leđima. Svijeće, zapa- 
ljene u dvorani, gorjele su tako jako, da je bilo svijetlo 
kao obdan. : 

Tan In je i dalje stajao ne otvarajući usta, iako je 
odmah među pridošlim sluškinjama spazio onu, koja ga 
je osvojila svojom ljepotom. 

— No, koju si odabrao? — upita Tan Ina njegova- 
teljica, pristupivši mu. Iako je Tan In dobro znao ime 
svoje odabranice, nije se usudio da ga spomene, već je, 
pokazavši na nju prstom, rekao: 

— Ako mi dadete za ženu onu tamo u plavoj haljini, 
biću potpuno zadovoljan. 

B Gospođa Hua baci pogled na Cjusjan i nasmiješi se. 
Zatim zamoli upravitelja da napusti dvoranu. 

Tan In se vrati u zalagaonicu uzbuđen i zadovoljan. 
= Bio je zadovoljan, što mu je sve tako dobro uspjelo, ali 
se bojao, da mu naum ne propadne. I odjednom, slučajno, 

promotri mjesec, koji je žarkom svjetlošću obasjavao svu 
okolicu, kao da je dan. Koračajući osamljen gore-dolje 
po sobi, on je zapijevao pjesmu?*. Evo je: 


Misli moje, misli jalove moje, | 
Do u noć mi zaspati ne daju. 
U zelen-topole vjetar će leći, | 
Ptice na grani za odmor znaju, 
Oko sebe svima teško je reći 
Čuvstva moja i miso svaku. 
Plavom nebeskom otkriću ih raju, 
Povjeriću ih mjesecu jarku. 


Slijedećeg dana gospođa Hua ispripovijedi mužu sve, 
što se dogodilo dan prije. Za Tan Ina bijaše naročito 
pripravljena bračna soba, u nju su postavili krevet sa 
zavjesom, različito pokućstvo i kućne predmete, pri čemu 
ništa nije zaboravljeno. Tan Inu dadoše kao poslugu ne- 
koliko ljudi i objaviše, da je postavljen na mjesto glavnog 
upravitelja. Soba je bila puna različitih poklona i raskošno 
uređena. Izabravši pogodni dan % za svadbu, gospodin 
Hua i supruga preuzeše na sebe dužnosti ravnatelja svad- 
bene gozbe. Tan In i Cjusjan uđoše u svečanu dvoranu, 
pokloniše se jedno drugom. Uz udaranje bubnjeva uđoše 
u svoju novu sobu, »sastaviše čaše«ž* i postadoše muž 

< % +1“ ra . 
sij Suvišno je ovdje spominjati, koliko su bili srećni. 

Noću Cjusjan kaza svom mužu: . a 

— Vaše mi je lice vrlo poznato, Gdje smo se ranije 
vidjeli? 

— Dobro promisli, — otpovrze Tan In. 

Za nekoliko dana Cjusjan upita muža: 

— Niste li vi onaj čovjek, koji me je promatrao 


s izletničke džunke u Čanmenu? 


— Jesam, — osmjehnu se Tan In u odvrat. ' 
— Ako je tako, onda vi niste prost čovjek, pa zašto 
ste ovdje radili kao sluga? : am p ' : 
— Nisam mogao da zaboravim smješka, kojim si me 
,obdarila, kad si se provezla mimo mene na džunki. Zato 
sam morao ovako postupiti, da bi te ponovo našao. 
— Prvi put sam vas vidjela okružena mladim učenja- 
cima, koji su vam pružali svoje lepeze, prepirali se među 
se: svaki je želio, da mu nešto napišete ili nacrtate. A vi 

ste, ne obazirući se nimalo na njih, otišli ustranu, nalaktili 
se na prozor i okrenuli piti vino, kao da pored vas nikoga 
nema. Onda sam baš i shvatila, da vi niste od prostih ljudi 
i osmjehnula sam vam se. 

— Ako si ti u prostom čovjeku mogla poznati čuve- 
nog učenjaka, — odgovori joj Tan In — onda je uistinu 
moguće tebe usporediti s Hunfu?7 i Ljujdžu?s. 

— Onda, — proslijedi Cjusjan — rekla bih, da sam 
vas još jednom vidjela na ulici Nanmen? 

— Jest, imaš ti oštro oko — odvrati Tan In uz smije- 
šak. — Odista je tako bilo, imaš ti pravo. 

— Ako vi ne pripadate prostim pučanima, — obrati 
se Cjusjan mužu — ko ste vi zapravo? Mogu li da doznam 
vaše pravo prezime i ime. 

— Ja sam Tan In iz Sudžoua. Sama sudbina je odlu- 
čila, da san sastavi. Sad, kad smo postali muž i žena i kad 
sam ti sve objasnio, ti ćeš razumjeti, da nam ne priliči više 
ovdje ostati. Ja bih htio da s tobom proživim cio svoj 
vijek. Pristaješ li, da odavde otputuješ sa mnom? 

— Ako vi, znameniti učeni čovjek, ništa ne žalite, 
već ste pristali, da se spustite tako nisko do mene, proste 
sluškinje, kako bih se ja usudila da radim protiv vaše 
volje i da ne pođem za vama. 

Slijedećeg dana Tan In uze u zalagaonici knjigu ra- 
shoda i savjesno sve zbroji, zatim sastavi spisak odjeće 
i pokrivala za glavu, koje je dobio od dospodara, do- 
davši tome krevet sa zavjesom i sve one stvari, koje mu 
bijahu poklonjene prigodom ženidbe. U drugi popis unese 
sve darove, koje je bio dobio u toj kući. Iz učenjakove 
kuće pjesnik ne odnese ni končića. 

Sva tri spisa Tan In spremi u ormarić za knjige, 
ostavivši ključ u bravi. Zatim napisa na zidu slijedeću 


pjesmu: 


Odlučivši dokon na put da se krenem, 
Do pećina ja pođoh huajanskih?, 
No s pola puta nazad sam se vratio, 
Čeljade da bih ja valjano našo. 


Posvuda sam htio Hunfu baš da slijedim, 
Jedino s njom samoću da dijelim, 


Kod plemenitog Džu Cja* potražio sam tad 
Utočište ko skitnica umorna. 

Kad postigoh ono, za čim težio sam, 
Niko već ne može da mi se ruga! 
Premda ništavni sluga napusti kuću, 
Postupka svoga on se mnogo stidi. 
Nikada me gazda zapitao nije, 
Koje je moje prezime istinsko. 
Skrilo se pod rječju »Kan« — »procvat« što znači, . 
A ime se pod »zapovijedi« krije. 


Iste noći Tan In unajmi lađicu, koja je imala da 
pristane uz Huaovu kuću. Pred zoru. dok su u kući još 
svi spavali, Tan In zaključa svoju sobu. Zajedno s Cjusjan 
sjede u lađicu i otvutova u Sudžou. Ujutro sluga otkri, 
da je Tan Inova soba zabravljena, te odmah potrča da o 


tome izvijesti gospodina Hua. Kad po njegovu nalogu 


otvoriše sobu, gospodar se uvjeri, da krevet sa zavjesom 
i sve druge stvari bijahu na svome mjestu. U ormariću 
za knjige nađe tri računa sastavljena s krajnom točnošću. 

Učenjak se zamisli: nije mogao da shvati, što sve to 
ima da znači. Podigavši slučajno glavu, spazi pjesmu ispi- 
sanu na zidu. Pročitavši stihove, gospodin Hua shvati, 
da njegov sluga zapravo nije bio Kan Sjuan, kako se 
isprva predstavio, ali nikako nije mogao dokučiti, što je 
u tome slučaju moglo prisiliti toga čovjeka, da tako dugo 
ostane u njegovoj kući. U njegovu čestitost domaćin nije 
mogao da sumnja, budući da mu nije nestalo ni jedne pare. 
Osim toga nije mogao shvatiti, kako je Cjusjan pristala 
da odbjegne s tim čovjekom, a nije ni znao, gdje bi se sad 
mogli nalaziti bjegunci. 

»Nije velika nesreća, što je sluškinja nestala«, mislio 
je u sebi gospodin Hua, »ali bi svejedno trebalo to 
raščistiti». 

Porazmislivši, gospodar zapovjedi svojim slugama, da 
pozovu ljude iz oblasne uprave, izloži im cio slučaj, dadne 
novaca i zamoli ih, da pronađu bjegunce. Oni su ih po- 
svuda tražili, ali se bjeguncima bijaše zameo svaki trag. 

Prominulo je više od godine, i gospodin je Hua 
bezmalo zaboravio na taj događaj. Jednom se Hua slu- 
.čajno obreo u Sudžou, kamo je doputovao, da obiđe pri- 
jatelje. Kad je prolazio kroz kapiju Čanmen, sluga, koji 
ga je pratio, obrati pažnju na nekog učenjaka što je sjedio 
u nekoj knjižari i razgledavao knjige. Učenjak je licem i 
cijelim svojim obličjem mnogo naličio na Huaana. Na 

lijevoj ruci tog čovjeka sluga je spazio šesti prst. I on je 
brže — bolje o tome izvijestio svoga gospodara. Potonji 
je, ne povjerovavši, ponovo poslao slugu u knjižaru, za- 
povjedivši mu, da pažljivo promotri tog čovjeka te dozna 
njegovo prezime i ime. 

Kad sluga ponovo stiže pred knjižaru, učenjak je, 
razgovarajući s prijateljem, već silazio niz stepenice 
prema izlazu. Umješni sluga odluči da ne propusti pri- 
liku, već krišom udari za dvojicom, koji se otputiše prema 
kapiji Tuncimen, sjedoše u čamac i odvezoše se. Nekoliko 
je slugu pratilo učenjaka i njegovog saputnika. Pažljivo 
promotrivši učenjaka, sluga se čvrsto uvjeri, da je to 
Huaan. Tad se vrati u knjižaru i zapita vlasnika, da li 
zna, ko je taj čovjek, što je maločas kod njega razgledao 
knjige. 

.— To je gospodin Tan In, po nadimku »Snažni tigar«. 


On je upravo maloprije otišao čamcem na vino do uva- | 


ženog Venminas!, 

— Znači, da je taj čovjek, s kojim je izašao odavle 
glavom gospodin Venmin? — zanimalo je slugu. 

— Nije, to je znameniti Džu Junmin*?, također učenjak. 

Sluga sve to točno ispriča svome gospodaru, koga 
to jako zapanji. 

»Za Tan Ina sam već odavno čuo«, uze razmišljati 
Hua, »dobro mi je poznata njegova nevjerovatna lako- 
mislenost i njegove različite ludorije. Zar su Huaan i on 
"jedna te ista osoba? Treba sutra krenuti njemu i uvjeriti 
se, da li je odista sve tako.« 

Na drugi dan gospodin Hua odasla Tan Inu svoju 
posjetnicu*š, a zatim sam krenu u Ucjuj, gdje je stanovao 
pjesnik. Domaćin pohita u susret gostu. Izmijenivši po- 
zdrave, domaćin i gost sjedoše jedan nasuprot drugome. 
Gospodin Hua je nekoliko puta pažljivo promotrio uče- 
njaka i potpuno se uvjerio, da je to Huaan. 

Kad je Tan In počeo gosta služiti čajem, gospodin 
Hua je obratio pažnju na domaćinove ruke, bijele kao 
jaspis, i na šesti prst lijeve mu šake. Hua je već htio da 
za sve zapita učenjaka, ali od čuda nije mogao da 
otvori usta. 

Poslije čaja Tan In pozva gosta u svoju radnu sobu. 
Gospodin Hua se nećkao, ali, ne usudivši se odbiti do- 

maćinove pozive, pođe za njim. U radnoj sobi sve je bilo 
skladno namješteno, u svemu je vladao red, sve je go- 
dilo oku. 

Uskoro poslužiše vinom, uz koje gost i domaćin dosta 
dugo posjediše. : 

— U vašem srezu, — prvi će progovoriti gospodin 
Hua — živi neki Kan Sjuan. Tome čovjeku nije uspjelo 
da dovrši svoje obrazovanje. Uprkos tome, on se sjajno 
razumije u književnost. Poznate li toga čovjeka? 

— N-da, — nekako neodređeno otegnu Tan In. 

— Prošle sam godine — produži Hua — tog čovjeka 
uzeo za tajnika. Prozvao sam ga Huaanom. Prvo vrijeme 
se bavio mojim sinom, zatim sam mu povjerio da vodi 
prepisku u mojoj radnoj sobi i napokon sam ga postavio 
za upravitelja moje zalagaonice. Kako nije bio oženjen, 


: predložio sam mu, da po svom ukusu odabere za ženu: 


jednu od sluškinja. On je izabrao Cjusjan. Nekoliko dana 
poslije vjenčanja pobjegao je zajedno sa ženom, ne po- 
nijevši sa sobom ni jedne stvarčice, tako da ja nikako 
ne mogu shvatiti uzrok njegovu nestanku. Odaslao sam 
ljude u različite krajeve, kako bi doznali nešto o njemu, 
ali ga nisu našli. Možda je vama što poznato o njemu? 

— Tako, tako! — promrmlja Tan In. : 

Uvjerivši se, da domaćin ne želi da o svemu otvoreno 
govori i da odgovara samo riječima, koje ništa ne znače, 
gospodin Hua ne izdrža i reče: 

— Taj čovjek je bio vrlo nalik na vas. Na lijevoj je 
ruci imao također šest prsta. Ne znate li, kako je to 
moguće? 

.Na ovo pitanje Tan In također ništa ne odvrati. 
Uskoro ustade i na neko vrijeme izađe iz sobe. Iskoristivši 
domaćinovu otsutnost, Hua poče razgledati knjige, što su 
ležale na stolu. U jednoj od njih gost nađe listić papira, 
na kojem je bila napisana pjesma. Bili su to upravo oni 
isti stihovi, koje je gospodin Hua pročitao na zidu u 


upraviteljevoj sobi, pošto je potonji bio pobjegao. 


— Ovu je pjesmu — progovori gospodin Hua pru- 
žajući listić Tan Inu, koji je ušao u radnu sobu — napi- 
sao Huaan. Po rukopisu, kojim je napisana, poznajem da 
je to pisao on. Kako se dogodilo, da se ta pjesma našla 
u vašoj radnoj sobi? To ne može biti slučajno. Lijepo bih 

vas zamolio, da mi objasnite, o čemu se tu radi, i da ras- 
pršite moje sumnje. 


— No, o tome ćemo poslije razgovarati, — otpovrnu 
domaćin. 
— Ako mi sve ispričate, — reče razjađen gost — ja 


ću još ostati, u protivnom slučaju, dozvolite mi da se 
oprostim. 

— Teško mi je odgovoriti na vaše pitanje, stoga 
molim gospodina, da popije još malo vina. 

Hua ponovo poče piti. Poslije nekoliko pehara, Tan 

.In ponudi gosta, da još malo popije iz nosorogovog roga. 

— Vina će biti već i previše, — odvrati gost, kojega 
već bilo uhvatilo piće — ne mogu više da pijem. Usrdno 
vas molim, da mi sve ispričate. Htio bih što prije da 
raspršim sumnje, koje mi kidaju dušu. Drugo mi ništa 
ne treba. 

— Molim vas, da još štogod okusite, — uporno će 
Tan In. 

Poslije jela poslužiše čaj. Neprimjetno pade sumrak. 
Sluga užeže svijeće. Gospodin Hua zbunjeno ustade i 
spremi se da ode. 

— Molim vas, poštovani, da još malko ostanete, — 
zaustavljaše ga Tan In. — Ta ja vam još moram odgo- 
voriti na vaša pitanja. 

Zapovjedivši slugi da posvijetli, domaćin odvede gosta 
u unutrašnje odaje, gdje su jarko gorjele svijeće. Ušavši 
u sobu, Tan In odmah pozva ženu. Gospodin Hua vidje, 
kako »lotosovim koračićima«** ulazi u sobu mlada žena, 
koju pridržavahu dvije sluškinje. Njeno divno lice bijaše 
skriveno nizovima biserja, što su bili gusto zbijeni jedan 
do drugoga, viseći s njenog nakita na glavi. 

Gospodin Hua u čudu ustuknu nekoliko koračaja, ali 
ga Tan In zadrža, uhvativši ga za rukav. 

— To je moja žena. Kako smo mi stari prijatelji, ja 
vam je mogu pretstaviti, i nema razloga, da se osjećate 
nelagodno u njezinoj prisutnosti. 

Sluge razastriješe ćilim. Mlada žena pristupi gostu i 
duboko mu se pokloni. Gospodin Hua joj brzo uzvrati 
pozdrav. Tan In ga prekine u tome i zamoli, da se ne muči 

obrednim pravilima. Kako ga je domaćin upozorio, gost 
na četiri ženina duboka poklona odgovori, malo smeten 
svega s dva obična naklona, kojima se pozdravljaju pri 
susretu oni ljudi, koji se dobro poznaju. 

Kad obred pozdravljanja bi dovršen, Tan In naredi 
mladoj ženi da priđe gostu i uz smiješak progovori: 

— Molim gospodina, da dobro pogleda. Maloprije ste 
rekli, da sam nalik na Huaana. Ne poznajete li u ovoj ženi 
Cjusjan? 

Promotrivši pažljivo Tan Inovu ženu, gospodin Hua 
se glasno zasmije i, hitno joj se još jednom poklonivši 
poče da se ispričava domaćinu. a 

— Ja bih vas morao moliti, da mi oprostite, — pri- 
pomenu Tan In. 


Domaćin i gost vratiše se u radnu sobu. Tan In za- 
povjedi, da se ponovo služi vino i jelo. Kupe su se praznile 
i ponovo punile vinom. 

Uz vino gost opet zamoli objašnjenja. Tada mu Tan 
In potanko ispriča sve, što mu se dogodilo, otpočevši 
s onim danom, kad je prviput u Čanmenu na lađi ugledao 
sluškinju i Završivši sa svojim bijegom. Gost i domaćin, 
tresući jedan drugome ruke, glasno su se smijali od zado- 
voljstva. 


— Nisam mogao predvidjeti, da ću se ovako danas 
sresti sa svojim tajnikom, — reče gospodin Hua. — Kad 
se već sve tako desilo*, moraćete, kao moj zet, da izvršite 
cio određeni obred. 

— Samo, ako budemo u odnosu tasta i zeta, — pri- 
mijeti Tan In — bojim se, da ne biste morali ponovno pri- 
premiti vjenčane darove. 

Tan In i njegov gost nadušiše se gromoglasno smijati. 

Neobično zadovoljan proteklom večeri, gospodin Hua 
se oprosti s Tan Inom i otputi na svoju lađu. Lađa se 
otisnu na put. Hua se sjeti Tan Inove pjesme, koju je 
s prijateljevom dozvolom uzeo za uspomenu. Izvadivši iz 
rukava listić s pjesmom, Hua ga stavi preda se i poče 
prečitavati, zanoseći se savršenim stihovima i prekra- 
snim aluzijama. 

»Proučimo prvi par kitica2%, razmišljaše u sebi go- 
spodin Hua. »Odlučivši dokon na put da se krenem, do 

pećina ja pođoh huajanskih« — ovdje se govori o tome, 
kako je pjesnik krenuo u Maošan, da zapali svijeće u 
hramu. Dalje: »No s pola puta nazad sam se vratio, če- 
ljade da bih ja valjano našao«. Tim je riječima Tan In 
zacijelo htio ispričati o svom susretu s Cjusjan i o tom, 
kako ga je taj susret natjerao, da napusti sve ostalo. Po- 
gledajmo sad dalje: »Posvuda sam htio Hunfu baš da sli- 
jedim, jedino s njom samoću da dijelim. Kod plemenitog 
Džu Cja potražio sam tad utočište ko skitnica umorna«, 
Sve to kazuje, kako je Tan In, kad je stupio meni u službu, 
već pomišljao na ženidbu s Cjusjan i na bijeg s njom. 
Treći par kitica: »Kad postigoh ono, za čim težio sam, 
niko već ne može da mi se ruga! Premda ništavni sluga 
napusti kuću, postupka svoga on se mnogo stidi.« Da, 
to je sve jasno. Napokon posljednji par kitica: »Nikad 
me gazda zapitao nije, koje je moje prezime istinsko. 
Skrilo se pod rječju »Kan — procvat« što znači, a ime se 
pod »zapovijedi« krije. Znak »Kan — procvat« i znak 
»tan«, koje je zapravo Tan Inovo obiteljsko ime, imaju 
gornje dijelove sasvim jednake; nad znakom »sjuan — 
zapovijed«, sasvim je isti »poklopac« kao i nad znakom 
»in«, baš kao što se piše njegovo ime. Tako je ta znakovna 
zagonetka skrivala njegovo prezime i ime — Tan In. a ja 
sam to nisam znao odgonetati. Naravno postupak mog 
bivšeg sluge nije baš bio pošten, ali, kako mi nije uzmanj- 
kalo stvari i novaca, ipak mi je moralo biti jasno, da imam 
posla s poštenim čovjekom. Ne zovu ga badava su- 
manutim.« 

Vrativši se kući, gospodin Hua ispriča ženi, što se do- 
godilo, a ona se također grdno svemu tome začudi. 


Gospodin i gospođa Hua spremiše za svoju bivšu slu- | 


škinju bogati miraz u visini od nekih tisuću cina*7 i po 
staroj ga njegovateljici odaslaše Tan Inu. 

Otada se dvije obitelji orodiše i mir i slogu među 
njima nikada ništa ne pomrači. 

Doživljaji Tan Ina, koje opisuje ova priča, još su i 
sad najomiljenija tema za pripovjedače iz sreza Usjan 
Do nas je došla Tan Inova pjesma »Sred mlika spokojnog 
ja svijeće zapaljivah«. U toj pjesmi pjesnik kazuje svoje 
misli i osjećaje: 

Sred milka spokojnog ja svijeće zapaljivah, 
I sebe sama u prošlosti promatrah ja. 
Neku su molitvu mrmorile mi usne, 
Mišljah o djelima, čuvstvima svojim. 
Da Y'bje u duši nauma i namjena, 
Što nekom nauditi bi mogle? 
Da li jednu bar izustio sam riječcu, 
Što druge ljude je obmanula? 


LI BO, »RAJNIK«, U PIJANSTVU PIŠE PISMO, KOJE 
JE UPLAŠILO DRŽAVU BOHAJ 


Tom vremenu je zavidjeti: 
Tad pjesnik je i »rajnik« Li, 
Uz pehar vinski nizao 
Sve redom stih do stiha. 
Šarolik um, kićena usta!, 
: Od drugih njeg izdvajali. 
Kičica mu — oblak i vihor, 
Umijećem preteče stare. 
mE i . daleke 
strah je natjerao pismo 
A onu, što »države Dika.“ m 
Opjeva i očara pjesmom. 
Ne kaži: darovit genije, 
Da zauvijek je nesto za nas. 
Kraj Bjanšija, pri mjesečini, 
Njega ćeš vidjeti uvijek, 


LL] a ričaju, da je u doba Tan, za vrijeme 
cara Sjuancuna?* živio darovit čovjek 
po prezimenu Li%, po imenu Bo, po 

1 nadimku »Jutarnja zvijezda«. Bio je 

di6) unuk po devetom koljenu Li Gaoa — 
== »ratobornoga i presvijetloga«, »uzvi- 

' šenoga i mudroga« cara Zapadne 

Ljan#; rodom je Li Bo bio iz oblasti Cindžou, koja se na- 

lazi u provinciji Sičuan. 


SI 


218 


Jedamput njegova majka usni, da je začela od zvijezde 
Čangenš, i rodi. Zvijezdu, koju je usnila, zvali su također 
»jutarnjom zvijezdom«, tako. da i u ime i u nadimak dje- 
čakov umetnuše naziv zvijezde%. Li Bo, o kojem je riječ,. 
bio je od rođenja lijep, naočit, neobično pravilne tjelesne 
građe. Pokreti mu bijahu nagli, korak lagan, kao u raj- 


nika. U desetoj godini već se sjajno razumio u klasične 


knjige i u istorije dinastije. Tek što bi otvorio usta, bilo 
bi gotovo književno djelo. Svi su ga hvalili i govorili, 
da ima »šarolik um i kićena usta«, bilo je čak onih, koji 
su ga smatrali besmrtnim duhom, što je sišao na zemlju. 
Zato ga i prozvaše »Li, rajnik«. 

Pjesma, koju nam je ostavio Du? iz Palate rada, 
svjedoči o svemu tome: 


Pohodio nas gost je neobični, 

Svi odreda su »rajnikom« ga zvali. 
Kičicu spusti — drhti dažd i vjetar, 
Dovrši pjesmu — plaču vrazi, dusi. 
Sjajne su pjesme proslavile njega, 
Savremenike sve zasjenio on. 

Kao pjesništva svjetlilo veliko, 
Zavijek će njeg'va da ostanu djela. 


Povrh svih nadimaka, koje je dobio, Li Bo je još sam 
sebe nazvao »Pustinjakom iz Cinljana«&. Cijelog života je 
volio vino. Nimalo ne težeći za uspjehom u službi, on je 
maštao jedino o tome, da obiđe cijelu državu, vidi sve 
čuvene planine i okusi sva divna vina u zemlji. Ponajprije 
se: popne na brdo Emej?, zatim se nastani u Junmenu;!? 
napustivši Junmen, pustinjački živi u Džuciju, što se na- 
lazi na brdu Culajšan,!! gdje je s Kun Čaofujem!? i nekim 
drugima — bilo ih je u svemu šest — danonoćno ispijao 
vino. Sve ih skupa okrstiše: »šest pustinjaka iz Džucija.« 
Jednom neko reče Li Bou, da je najbolje vino u Učenu, u 
oblasti Hudžou,!š i on otputuje onamo, ne smatrajući ve- 
likom udaljenost od tisuću lia.'* Svrnu u vinaru, raspojasa 
se i poče piti — baš kao da nikoga u blizini nema. Upravo 
je u to vrijeme ovuda prolazio vojni nadzornik, neki Cja 
E. Kad mu do uha dopriješe glasne pjesme, on odasla 
jednoga iz svoje pratnje, da se raspita, ko to pjeva. Umje- 
sto odgovora Li Bo izgovori ovu pjesmu: 

Pustinjak sam iz Cinljana, 
»Rajnik« sam usto, 

Od slave po vinarama se skrivam 
Trideset ljeta. 

Nadzornik taj vojni iz Hudžoua, 
Što me treba sad? 

Buda je jedan imenom Cinsu 
Bio predak moj! 


a Začuđen takvim odgovorom vojni nadzornik  uskli- 
nu: 


— To li je sičuanski Li, »rajnik!« Čuo sam odavno 
za nj. ' 

Nadzornik pozva Li Boa sebi, deset je dana pio s njime 
i, obdarivši bogato pjesnika na rastanku, rekao mu: 

— Neobično nadarenom čovjeku iz Cinljana dobiti 
plavu ili grimiznu vrpcu s pečatom nije teže nego podići 
travku sa zemlje.'* Zašto ne biste otputovali u Čanan:$ i 
prijavili se za prijestolničke ispite?17 

— Za današnje vladavine — odvrati Li Bo — u dr- 
žavnim poslovima vlada nered i zbrka, čestitost i pravič- 
nost su posvemu iščezli; oni, koji se bave prosjačenjem 
i iznuđivanjem postižu visoke položaje; onaj, koji podmi- 
ćuje, dobiva naslov učenjaka. Ako se ne poslužiš takvim 
sredstvima onda, makar bio mudar kao Men? ili Kun, 
obdaren kao Čao* ili Dun," svejedno nećeš ništa postići. 
Zato sam se ja predao pjesmi i vinu, i na meni ne mogu 
iskaliti svoje srdžbe nepravedni ispitivači. 

— Premda je sve to tako, — prozbori Cja, E, — ali 
ko vas ne pozna? Čim dođete u Čanan, zacijelo će se naći 
čovjek, koji će vas preporučiti i poraditi za vas. 

Poslušavši Cja Eov savjet, Li Bo otputova u Čanan. 
Jednom, dok se šetao po dvorcu »Polarne zvijezde,« on je 
susreo dvorskog učenjaka He Džidžana.?* Obojica rekoše 
svoja prezimena i imena. Novi prijatelji mnogo zavolješe 
jedan drugoga. He Džidžan pozva pjesnika u vinaru, zbaci 
ondje kapu ukrašenu zlalom i samurovinom i zamijeni je- 
za vino. Pili su sve do u noć. Zatim učenjak pozva pje- 
snika u svoju kuću, gdje ga sam položi u krevet. Za to 
vrijeme su se novi znanci zbližili kao rođena braća. Sli- 
jedećeg dana Li Bo prenese svoju prtljagu u He Džidža- 
novu kuću. Prijatelji svakodnevno razgovarahu o. pjes- 

mama i ispijahu vino. Domaćin i gost su odista uživali u 
uzajamnim odnosima. 
Vrijeme brzo juri. Neprimjetno dođe ispitni rok. 
— Ovog će proljeća — kaza He Džidžan — glavni is- 
pitivač biti Jan Godžun, brat Jan Gujfeja i carev učitelj, 
a nadzornik će biti pretsjednik Vojne palate Gao Liši. I 


jedan i drugi su lakomi na novac. I ako vi, moj mudri 


brate, ne budete imali zlata i srebra, kojima biste ih pod- 
mitili, onda, pa vaše znanje sijalo do neba, svejedno vam 
neće uspjeti da vidite cara. Na sreću, ja poznam i jednog 
i drugog; pokušaću da im napišem pismo, kako bih ih 
upozorio na vas i zamolio ih za protekciju; možda će ipak 
malo zaviriti u moje pismo. 

Usprkos tome, što Li Bou nije trebalo protekcije, 
budući da je bio neobično darovit čovjek, on je ipak mo- 
rao da pristane na prijateljev prijedlog. Ta nije bilo ni- 
malo lako uspjeti na ispitu; ostim toga, pjesnik nije htio 
da protivrječi čovjeku, koji je svim srcem htio da mu po- 
mogne. I tako He Džidžan napisa pismo i odasla ga carevu 
učitelju Janu i pretsjedniku Vojne palate Gaou. Ovi, otvo- 
riše pisma, uzrujavši se: 

— Sam He Džidžan je dobio pare od Li Boa, — pri- 
mjeti jedan od njih himbeno se smiješeći, — a nama je 
poslao samo prazna pisma i htio bi da se na naš račun 
gradi dobar. U redu, uzećemo u obzir; ako se među ispit- 
nim radnjama nađe i jedna, koju je potpisao Li Bo, odmah 
ćemo je odbiti, ma kakva bila — dobra ili loša — čak je 
nećemo ni pogledati. ' : 

Trećeg dana za trećeg mjeseca otpočeše prijestolnički 
ispiti. Ondje se sabraše svi daroviti ljudi iz zemlje, da bi 
podnijeli svoje radnje. Li Bo, u kojega nadarenosti bijaše 
na pretek, samo zamahnu kičicom — i radnja bje gotova; 
i tako pjesnik prvi preda ispitivaču svoj svitak. Ji an God- 
žun, primijetivši, da je na listiću potpisan Li Bo, čaki ne- 
pogledavši, što je napisano, nehajno sve prekriži kičicom 
i reče: . 

— Takav učenjak nije ni za šta drugo, nego da meni 
miješa tuš! . . 

— Nije on ni za to, njemu jedino priliči, da meni 
oblači čarape ili izuva čizme, — pridoda Gau Liši i za- 

povjedi da se Li Boa izbaci napolje. Odista, istina je 
kad se kaže: 


Nemoj nastojati, da ispitni ti sastavak 
Cijeloj baš zemlji ugodi, 

Već nastoj jedino, da ispitni ti sastavak 
Ispitivaču ugodi, 


Li Bo bijaše rasrđen zbog toga, što ispitivači odbiše 
njegovu radnju. Vrativši se kući, zakune se, da će prije 
ili docnije postići što želi i da se neće smiriti sve dok ne 
natjera Jan Godžuna da mu miješa tuš a Gao Lišija da 
mu izuva čizme. 

— Ne vrijedi se uzrujavati — umirivao ga je He 
Džidžan. — Ostanite sad kod mene na miru. Za tri godine 
će ponovo ispiti, promijeniće ispitivače, i nema sumnje, da 
ćete položiti. 

Prijatelji su vascijele dane pili vino, pisali pjesme, i 
tako neprimjetno, dan po dan, mjesec po mjesec, prominu 
cijela godina. 

Jednom, sasvim neočekivano, stigoše u prijestolnicu 
poslanici iz daleke zemlje s pismom svoga kneza. He Dži- 
džanu dođe skoroteča s najvišim carskim ukazom. Dvorski 
učenjak je morao da dočeka poslanike i smjesti ih u svra- 
tištu. 

Slijedećeg dana, kad je državni tajnik unutrašnje pa- 
late primio od poslanika pismo, Sjuancun je zapovjedio da 
se sazovu svi učenjaci, koji su se nalazili u Carskoj aka- 
demiji. Poslanica je bila raspečaćena, ali niko nije mogao 
da shvati ni riječi. 

— Ti znaci nisu ništa drugo nego otisci životinjskih 
šapa i ptičjih kandži.“ Naše je znanje previše maleno, mi 
ne možemo razumjeti ni jedne riječi, — saopšti caru je- 
dan od dvorskih učenjaka, klanjajući se pred zlatnim 
stepenicama.?* 

Čuvši takve riječi, car pozva sebi dvorskog ispitivača 
Jan Godžuna i zapovjedi mu da pročita pismo. On, iako 
je oba oka ustremio na pismo, nije vidio više od slijepea 
— i također ništa nije mogao da objasni. Tad car pozva 
sve građanske i vojne ličnosti na dvoru, ali i među njima 
se ne nađe niko, ko bi mogao protumačiti pismo. Ne zna- 
jući, da li su u pismu dobre ili zle riječi, car se rasrdi. 

— Zalud držim na dvoru toliko građanskih i vojnih 
činovnika, — bijesno se on okomi na dvorane — kad 
među njima nema ni jednog pravog učenjaka, koji bi mo- 
gao, da izvuče svog cara iz mučnog položaja. Ako mi ne 
shvatimo pismo, što ćemo odgovoriti, s čime ćemo otpra- 
viti poslanike? Samo ćemo se osramotiti i biti drugima na 
ruglo. Zemlja, koja nam je poslala glasnike, prezrivo će 


gledati na našu dinastiju i zacijelo će podići štitove i 


koplja, da upadne u našu državu. Šta da sad učinimo? 

I car odredi trodnevni rok. Ako u tom roku niko ne 
odgoneta varvarsku poslanicu, svi će ostati bez plate; ako 
se za šest dana niko ne javi, svi će ostati bez posla; ako 
za devet dana niko to ne pročita, svi će biti strogo kaž- 
njeni, a na njihova mjesta biti postavljeni drugi, pametni 
i dostojni, koji će znati da očuvaju slavu carstva. 

Tek što bje objelodanjen ovaj carski ukaz, činovnici 
se pritajiše, niko se više ne usuđivaše da odnosi caru iz- 
vještaje a samog cara srva pravi očaj. 

Li Bo doznade, što se desilo na dvoru od svog prija- 
telja, koji je, vrativši se s primanja, odmah ispripovjedio 
o carevoj nevolji. Saslušavši prijatelja, Li Bo izreče, oholo 
se osmjehujući: 

— Grdna je šteta, što ja, Li Bo, nisam prošle godine 
imao uspjeha na ispitu, nisam stekao čin i sad ne mogu da 
olakšam položaj našem caru. 

— Mislim, da su velika obrazovanost i sposobnost 
mog mudrog brata bezuslovno toliki, da bi on mogao pro- 
čitati taj spis, — odvrati He Džidžan, prilično začuđen 
odgovorom Li Boa. — Ja bih morao otići do cara s iz- 
veštajem, da bih jamčio za vas, velepoštovani. 

Sutradan He Džidžan stiže na dvor. Za vrijeme pri- 
jema, He Džidžan istupi pred redove dvorana i obrati se 
caru slijedećim riječima: 

— Dozvolite da saopštim vašem carskom veličanstvu, 
da u mojoj kući živi darovit čovjek po prezimenu Li, po 
imenu Bo. On je stekao veliko znanje i mogao bi odgone- 
tati pismo, koje toliko uznemiruje našeg cara. Osim njega 
to neće niko moći učiniti. 

U odgovoru na ovu izjavu car posla u He Džidžanovu 
kuću skoroteču s najvišom naredbom, u kojoj se zahtije- 
valo, da se Li Bo javi na dvor. 

— Ja sam prost čovjek iz dalekog kraja, nedarovit i 
neuk, — odgovori Li Bo carskom skoroteči. — Sada ima 
na carevu dvoru mnogo činovnika, svi su oni jako obrazo- 
vani ljudi. Čemu da se onda obraća na neznalicu, kao što 
sam ja? Neću se usuditi pojaviti na dvoru, jer se bojim, da 
bi time uvrijedio careve dvorane. 

Poslednje riječi »time uvrijedio careve dvorane« Li 
Bo izreče namjerno, hoteći da pecne Jan Godžuna i Gao 
Lišija. 

Odaslanik se vrati na dvor i izvijesti o svemu cara. 

— Što je uzrok tome, da Li Bo neće da izvrši carevu 
zapovijedi i dođe na prijem? — upita Sjuncun He 
Džindžana. 

— Ja znam, da je Li Bo sve ostale nadmašio svojom 
darovitošću, a njegovo znanje je toliko, da zapanjuje lju- 
de. Međutim su prošle godine na državnom ispitu ispiti- 
vači odbili njegovu radnju, «a njega su pak izbacili kroz 
vrata. Sada, kad smo poslali po nj, njega je naravno bilo 
sram, da se na dvoru pojavi u odjeći prostog pučanina. 
Molim vas, vaše carsko veličanstvo, da budete milostivi te 
pošaljete po njega nekog uvaženog velikaša. Nema sumnje, 
da će onda izvršiti carski nalog. 

— Primam na znanje vaš izvještaj i dajem svojom 
visokom voljom Li Bou naziv cinšija,** — izgovori car. — 
Neka Li Bo obuče ljubičasti kaput, opaše se zlatnim pa- 
som, ustakne kapu od tanane svile, i, ponijevši sa sobom 
pločicu od slonove kosti,?* neka dođe meni na prijem. A 
vi, odličniče, — proslijedi car obraćajući se He Džidžanu. 
— moraćete da se potrudite: otići ćete lično po njega i 
dovesti ga na dvor. Ne možete odbiti moj zahtjev. 

Ponijevši carski ukaz, He Džidžan svrati kući, zamoli 
Li Boa da ga pročita i ispriča mu, kako je car uporan u 
svojoj želji, da vidi umnika. Li Bo obuče odjeću, koju mu 
je poslao car, obrnu se u pravcu dvora, pokloni se u znak 
zahvalnosti caru, zajaše konja i ustopice za akademikom 
krenu u dvor. 

 Sjuancun je, sjedeći na prijestolju, očekivao Li Boov 
dolazak. 

Pristupivši zlatnim stepenicama, Li Bo se po pravi- 
lima starinskog obreda nakloni caru, poželi mu dug život, 
zahvali mu na milsti, što mu ju je ukazao i, oborivši 

gl ukipi se pred njim. Čim car ugleda Li Boa, on se 
lasica, im Sant kad nađe blago, kao slijepac kad 
progleda, kao gladnica, kad se nasiti, kao kad se nad sa- 
sušenom zemljom pojave oblačine. Sjuancun otvori svoja 
zlaćana usta i svojim jaspisovim glasom obrati se pje- 
sniku: * 

— Dobili smo poslanicu iz daleke zemlje, no nema 
čovjeka, koji bi je mogao protumačiti. Zato sam naročito 
poslao po vas, uvaženi, da biste nas spasili sramote. . 

— Moje je znanje bijedno, da nisam položio ispita. 
Carev učitelj je odbio moju radnju, a pretsjednik Vojne 

palate je zapovjedio, da me izbace kroz. vrata. Sada, kad 
dobiste to pismo, zašto ne biste zapovjedili ispitivačima 
da odgovore na njega i tako spriječe, da tuđinci toliko dugo 
borave u nas. Ja sam samo oboreni sjucaj,7 i kad nisam 
mogao zadovoljiti ispitivače, kako bih mogao zadovoljiti 

? 
mE Ja znam sve o vama, velepoštovani, ne smijete 
odbiti! — otsiječe car i zapovjedi jednom od slugu, da 
pruži Li Bou poslanicu, kako bi je udostojao svojim po- 
gledom. Jedva i pegledavši pismo, Li Bo se pakosno 0S- 
mjehnu i, okrenuvši se prema prijestolju, otpoče prevo- 
diti poslanicu dvorskim jezikom toga doba. Riječi su mu 
tekle glatko, kao potok. U poslanici stajalo je ovo: 

» Veliki kedu države Bohaj šalje pismo tanskom caru. 
Otkako si ti zauzeo Koreju i primakao se našoj državi, 
tvoje pogranične vojske u više su navrata prisvajale našu 
zemlju. Mislim, da se sve to događa po tvojoj volji. Sada 
više ne želim .da to trpim. Šaljem ti glasnike radi obja- 
šnjenja. Ti nam moraš prepustiti sto sedamdeset i šest 
korejskih gradova, a ia imam dobrih stvari, koje ću ti 
pokloniti za uzvrat. Ljekovitu travu s brda Tajbo,“ platno 
iz Nangaja* bubnjeve iz Džačena, jelene iz Fujuja, 
svinje iz Džensea,* konje iz Šuajbina,* brokat iz Vod 
žoua,“ šarane iz rijeke Mej i To,* šljive iz Cjudua, 
kruške iz Lojujuš7 — od svega ćeš dobiti pomalo. Ako ne 
pristaneš, dignuću vojsku, koja će zapodjeti s tobom kr- 
vavu bitku. Vidjećemo onda, ko će pretrpjeti poraz, a ko 

£ ijediti!« 
X 21 pismo bje pročitano činovnici se nehotice pogle- 
daše i uspjedoše jedino izustiti: »Kako su se usudili?« 

Carevo se lice rastuži. Poslije duge šutnje, car se napokon 
obrati okupljenima: ' 

— Danas ili sutra, kad naši neprijatelji podignu voj- 
sku, da osvoje Koreju, kakav ćemo načiniti plan, da bi 
im se oduprli? ' 

Dvorani, oni na građanskim i oni na vojnim položa- 
jima, stajahu nepomično, kao kipovi, ne usuđujući se da 
izuste ni jedne riječi. Tada naprijed istupi He Džidžan i 
ovakvim se riječima obrati caru: 

— Teško je izbrojiti, koliko je ljudi poginulo, kad je 
car Tajcun8 tri put zaratio protiv Koreje i svejedno nije 
odnio pobjedu, a carske su zalihe zbog toga rata potpuno 
presahle. Srećom, Gajsuven% je umro, njegov najstariji 
sin Nanšen zavadio se oko prijestola sa svojim mlađim 
bratom i poveo našu vojsku na neprijatelja. Car Gaocun** 
pozvao je uvažene generale Li Cija i Se Ženguja, skupio 
milijun hrabrih vojnika, pa svejedno su uspjeli pobijediti 


neprijatelja istom poslije stotine malenih i velikih bojeva. 


Sada, kad se naše carstvo već odavno nalazi u miru, kad 
nema generala i nema vojnika, ako se podignu kolja i 
štitovi, teško je zajamčiti sigurnu pobjedu. Rat će donijeti 
sa sobom pustošenje i nevolje, kojima, kozna, kad će biti 
kraj. Htjeli bi da čujemo mudro mišljenje vašeg veličan- 
stva. 

— Ako je tako, kakav odgovor da im pošaljemo? — 
zapita car. 

— Pokušajte upitati Li Boa, — savjetova He Džid- 
žan — on će, nema sumnje, znati da odgovori kako treba 

Tad car požva Li Boa i zamoli ga za savj et. 

— Ponizno spominjem caru, — izgovori Li Bo — da 
ovaj slučaj ne treba da uznemiruje njegove svete misli. 
Zapovjedite poslanicima da sutra dođu na dvor. Ja ću pred 
njima, služeći se njihovim pismenim znakovima, odgovo - 
riti na kneževu poslanicu. Riječi/i izrazi, koje ću upotre- 
biti u pismu uvrijediće i osramotiti tu državu i primoraće 
hjihovog kedua da se smjerno pokori. 

Tad car zapita, što znači riječ »keđu.« > 

— Bohajci su uobičajili da svog kneza nazivaju ke- 
duom, baš kao što Ujguri zovu svog kneza kehanom, Ti- 
betanci pucanom, stanovnici Junana džaom a Kelantanci*! 

samo simovejom. Svaki narod na svoj način naziva svoje 
vladare. 

Kad car vidje, kako podrobno Li Bo odgovara na 
njegovo pitanje, toliko se obradovao, da ga slijedećeg dana 
proglasi članom Dvorske akademije. U dvorcu »Zlatnih 
zvončića« bijaše u Li Boovu čast priređena gozba. Napjevi 
gun i šan? nekoliko se puta smjenjivahu. Lutnje i harfe 
skladno su zvučale. Careve priležnice donosile su vino, 
lijepe sluškinje pružale su pehare. Car je predložio Li 
Bou, da se raspaše i pije bez ikakva sustezanja. Li Bo je 
pio, ne prestajući, i uskoro se opije do besvijesti, tako da 
mu je tijelo sasvim malaksalo. Car je zapovjedio evnusima 
da ga unesu i da mu ovdje, u samom dvoru, prirede ležaj 
za spavanje. 

Na drugi dan o petoj straži“* car otpoče prijem. 


Bič za tišinu“* do tri put odjeknu. 
Građanski, vojni odličnici po strani u redu stajahu. 


Li Bo se još nije ni pravo otrijeznio, kad ga evnusi 
počeše požurivati, da pođe na carski prijem. Pošto bje 
završen obred primanja svih činovnika, Sjuancun zapo- 
vjedi, da se u prijestolnu dvoranu pozove Li Bo. Kad car 
vidje, da su na pjesnikovu licu još uvijek tragovi ma- 
murluka, a oči mu prevučene mrenom, kao u slijepca, on 
zapovjedi jednom od dvorskih slugu, da izda nalog, da se u 
carskoj kuhinji skuha kisela riblja čorba, koja ponešto 
otrijeznjuje od pića. Uskoro se vrati sluga, noseći na po- 
služavniku šoljicu riblje čorbe. Vidjevši, da je čorba tako 
vrela, te se 'iz nje diže para, car svojom carskom rukom 
dohvati štapiće od slonove kosti i, miješajući čorbu pruži 
je novom članu Carske akademije. Li Bo kleknu pred 
cara, posrka čorbu i odmah se osvježi i bi mu ugodno. 

Činovnici, koji su sve to gledali svojim očima, raza- 
braše, koliko je car daleko otišao u svojoj naklonosti pre- 
ma Li Bou, začudiše se a istovremeno i obradovaše. Bili su 
začuđeni zbog toga, što je car narušio uobičajena pravila 
ponašanja, a obradovali se zbog toga, što je našao čovjeka, 
kakav mu treba. Samo Jan Godžun i Gao Liši bijahu 
nujni, a lica im odavahu nezadovoljstvo. 

Car zapovjedi, da se uvedu poslanici. Pošto poslanici 
obaviše obred pozdravljanja i klanjanja caru, Li Bo u 

svojoj ljubičastoj odjeći i kapi od atlasa, lagan i brza kreta, 
kao rajnik, priđe k prijestolju i preuze poslanicu. Naslo- 
nivši se na stup, pjesnik pročita tuđinsku poslanicu bez 
zapinjanja, ne pogriješivši ni u jednom znaku. 

Začuđeni poslanici šutke slušahu. 

— Vaša ništavna državica, — reče Li Bo, obraćajući 
se poslanicima — prešla je granice pristojnosti. Srce na- 
šeg mudrog cara široko je kao nebo, i on neće pripisati 
nikakva značenja vašim postupcima. Zato mi je car zapo- 
vjedio, da odgovorim na vaše pismo. Na vama je jedino 
da šutite i slušate. 

Poslanici, dršćući od straha, padoše na koljena na 
stepenice prijestolja. Car zapovjedi, da se tik do trona po- 
stavi klupičica urešena dragocjenim kovinama i rijetkim 
kamenjem, da se donese mastionica za tuš načinjena od 
hotanskog** jaspisa, kičica od kunićeve dlake s držalom 
od slonokosti, štapić tuša s divnim mirisom »Zmajeve 


sline,«*%* šareni papir, prošaran zlatnim cvijećem, i da sve 


to rasporedi kako treba. Tad pozva Li Boa, da sjedne na 
klupičicu i napiše odgovor u obliku poslanice. 

— Sluga vašeg veličanstva je za jučerašnje gozbe 
zaprljao cipele, — progovori Li Bo. — Usuđujem se na- 
dati, da ćete mi vi ukazati carsku milost i dozvoliti da 
skinem cipele i očistim mestve, a onda ću istom moći da 
sjednem na svoje mjesto. 

Sin neba, *7 uvaživši Li Boovu molbu, zapovjedi naj- 
mlađem evnuhu, da izuje Li Boa. 

— Vaš bi sluga htio još nešto reći, — ponovo se ob- 
rati Li Bo caru — ali ću se to usuditi da saopštim istom 
onda, ako mi vaše veličanstvo unaprijed oprosti moju la- 
koumnost. 

— Ma što rekao, velepoštovani, ja ga neću kriviti, — 
obeća car. i 

— Kad sam prošle godine ušao na Proljećnu kapiju*? 
dvorca, da polažem ispit, carski je učitelj odbio moju 
radnju, a pretsjednik Vojne palate me je izbacio napolje. 
Sada, kad vidim, da su ta dva čovjeka na čelu skupine 
dvorana vašeg veličanstva, ne osjećam se lagodno. Molim 
vas, da zapovjedite svojim jaspisovim glasom Jan God- 
žunu, da mi pridrži mastionicu i da miješa tuš, a Gao 
Lišiju,.da mi izuje cipele i mestve. Istom, kad sluga vašeg 

veličanstva bude kako treba miran, zamahnuće kistom, na- 
pisati pismo i odgovoriti u vaše ime tuđincu. Inače neću 
moći da izvršim vašu zapovijest. 


Kako je caru bio potreban Li Bo, pa se bojao uspro- 
tiviti njegovoj želji, ne preostade mu ništa drugo, već da 
zapovjedi Jan Godžunu da drži mastionicu, Gao Lišiju, 
da mu izuje cipele i očisti mestve. Oba su odličnika dobro 
shvatila, da je Li Bo, oslanjajući se na carevu privremenu 
naklonost i milost, odlučio da se tako osveti zbog prezira, 
koji su iskazali pjesniku na prošlom ispitu i zbog njihove 
izjave, da takav učenjak vrijedi jedino, da miješa tuš ili 
izuva cipele. Ali što su mogli učiniti? Ne usuđujući se da 
ne poslušaju carevu zapovjed, oni su se, odista, kako se to 
kaže, mogli ljutiti, ali nisu mogli ništa reći. 

Često se o tom i ovako govori: 


Dušmani — bolje je da se ne sukobe, 
A sukobe li se — tad zbogom miru. 
Uvrijediš drugog — i tebe će neko, 
Klevećeš li — i tebe će drugi. 

Li Bo, ponosit i zadovoljan, navukao je mestve očiš- 
ćene od blata, uspeo se po ćilimčiću i sjeo na brokainu 
klupičicu. Jan Godžun stajaše pored njega kao sluga, dr- 
žeći u ruci mastionicu i miješajući gustež od tuša. Po po- 
ložaju se nisu mogli usporediti, pa kako se moglo dogoditi 
pitaćete, da je Li Bo, akademik, sjedio, a Jan Godžun, ca- 
rev učitelj, stajao pored njega kao sluga? Sve se to do- 
godilo zbog toga što je car, u svojoj ljubavi i naklonosti 
prema Li Bou, koji je imao da umjesto njega odgovori na 
poslanicu države Bohaj, zanemario pravila ponašanja. Jan 
Godžun, pošto je dobio zapovjed da miješa tuš, a nije do- 
bio carevu dozvolu da sjedne, morao je služiti stojećke. 
Li Bo je lijevom rukom pogladio bradu, desnicom je do- 
hvatio tananu kičicu od džunšanske kunićeve dlake? i, 
počeo njome bez prekida pisati po petorobojnom papiru. 
Jedan čas, i pismo, koje je uplašilo državu Bohaj — bilo 
je gotovo. Znaci bijahu ispisani jednoliko, jedan do dru- 
goga, i bez najmanje pogreške. Li Bo ponizno položi pismo 
na Zmajev sto. 


Pogledavši pismo, sin neba se vrlo začudi: cijelo je 
bilo ispisano znakovima tuđinskog pisma, i svi mu znaci 

bijahu nepoznati. Pokaza i dvoranima pismo na uvid. Ovi 
se također zapanjiše. Tad car zapovjedi Li Bou da pročita 
pismo naglas. 

Okrenuvši se licem prema prijestolju, Li Bo otpoče 
glasno i jasno čitati svoje pismo na kineskom jeziku. 

»Car velikog tanskog carstva, koji vlada pod geslom 
»Načelo dobra,«5% veličanstveno poručuje bohajskom 
keduu. 

Nikada se još jaje nije natjecalo s kamenom, a zmija 
nije upuštala u borbu s aždajom. Kad je naša dinastija, po 
nebeskoj volji, počela vladati u zemlji, od prvih smo dana 
postali gospodari sva četiri mora. Naši su generali hrabri, 
vojnici savršeni, oklopi nam čvrsti, oružje oštro. 

Kagan Seli5! razvrgao je savez s nama i dopao zaro- 
bljeništva. Carevi Tibeta nas štuju i kunu se na vječnost. 
Sila#* hvali naše junaštvo i šalje nam ode izatkane na ša- 
rovitom brokatu. Iz Indije dobivamo ptice, što znaju go- 
voriti, Perzija nam šalje zmije, što love štakore, a Vizantija 
pse, koji se uprežu u kola umjesto konja. Iz Kelantana do- 
bivamo bijele papagaje. Iz Linija % nam šalju biserje, što 
svijetli u tmini. Kurikan** nam dariva čuvene konje. Ne- 
pal nam daje izabrana jela. Svi drhte u strahu pred nama 
i traže naše pokroviteljstvo, otkupljuju za sebe spokoj i 
postižu mir s nama. Kad se Kogurjo usprotivio nebeskoj 
volji, nebeske se kazne svom silom survale na nj, i di- 
nastija, koja je postojala devet tisuća godine zaredom, 
bijaše u jedno jutro satrta. Nije il to posljedica njihove 
krivice, što se sastojala u tome, da nisu poslušali nebo? 
Zar to ne može poslužiti kao jasno ogledalo svakome, ko 
želi da se digne protiv nas? Ne vrijedi ni spominjati vašu 
ništavnu prekomorsku državicu, taj prirepak Koreje, koji 
u upoređenju s našim Srednjim carstvom nije veći od 
malenog sreza i u kojem ima deset puta manje vojnika, 
konja, i zaliha hrane nego u nas. Vaš kedu nije ništa drugo 
nego mušica, koja je od pakosti pobješnjela, postala drska 
i smiona, te zaboravila na poslušnost. Čim pošaljemo svoju 
vojsku, teći će krv na devet tisuća lia. Postaćete naši za- 
robljenici isto kao i Seli, a vašu će državu zadesiti sudbina 
Kogurjoa. Iako je naša duša široka i sveobuhvatna, nas je 
ipak razljutila vaša nepokornost i lakomislenost. Pokajte 
se što prije zbog svog postupka i odsada svake godine iz- 

vršavajte svoje porezničke obaveze. U suprotnom slučaju 
ćemo vas istrijebiti, i bićete na ruglo drugim zemljama. 
Triput promislile o ovome! To je moj ukaz!« 

Cara neobično zadovolji takav odgovor. On zapovjedi, 
da Li Bo još jednom pročita pismo bohajskim poslanicima 
i dometnu na poslanicu carski pečat. 

Li Bo zapovjedi pretsjedniku Vojne palate Gao Li- 
šiju da mu obuje cipele i istom tada, sišavši sa svog po- 
časnog mjesta, naredi poslanicima da saslušaju carski 
ukaz. Dojmljivo i strogo pročita Li Bo carev odgovor. 
Bohajski poslanici, lica zemljana od straha, zamriješe pred 
carem. Nije im preostalo drugo, nego da se poklone caru, 
zažele mu dug život i napuste dvor. Akademik He Džidžan 
ispratio je poslanike do kapije prijestolnice. 

— Ko je to maločas pročitao carevu zapovijed? — 
priupita jedan poslanik drugog. 

— Učenjak po prezimenu Li, po imenu Bo, član Car- 
ske akademije, — objasni im He Džidžan. 

— Na dvoru vašeg cara je toliko mnogo različitih od- 
ličnika, pa kako se moglo dogoditi, da je pretsednik Vojne 
palate bio prinuđen da izuva cipele, a carev učitelj da 
drži mastionicu? — zanimalo je poslanike. 

— Carev učitelj je, naravno, istaknuti velikaš, pret- 
sjednik Vojne palate je caru blizak čovjek, ali ni jedan ni 
drugi nisu ništa drugo nego najviđeniji odličnici među 
ljudima. Li Bo je besmrtnik, koji je sišao na zemlju, da bi 
pomogao našoj nebeskoj dinastiji. Ko bi se mogao s njime 
usporediti. : 

Poslanici oborene glave napustiše prijestolnicu tan- 
skog carstva. Vrativši se u domovinu, ispričaše svom 
knezu sve, što ih je zadesilo na tanskom dvorcu. Bohejski 
knez, pročitavši pismo tanskog cara, uplaši se i uze da 
vijeća sa svojim ljudima. 

»Ako nebeskom carstvu pomaže besmrtni svetac, ko 
može ratovati protiv njega?«, prosudiše na keduovu dvoru 

i odmah odaslaše knjigu tanskom caru, u kojoj kedu izvje- 

štava o svojoj smjernosti, o svojoj spremnosti, da svake go- 
dine plaća danak i jednom godišnje odašalje glasnike na 
njegov dvor. Ali o tom potom. 

Prelazimo na drugi dio naše pripovijesti. 

Duboko štujući Li Boa, car je htio da mu ponudi vi- 
soki položaj na dvoru. 

— Meni ne treba nikakav visoki položaj, — reče Li 
Bo caru. — Htio bih samo da kao Dun Fanšo,% ne znajući 
ni za kakvu brigu, posvuda lutam, govorim i činim sve, 
šte mi padne na pamet i da se javim svom caru, čim me 
pozove. 

— Ako vi, čambdtoik ne želite da službujete, mogu 
vas obdariti čime god hoćete: zlatom, bijelim nefritom, 
čudesnim biserjem, najskupocjenijim dragim kamenjem. 

— Ne treba mi ni zlata, ni jaspisa, — otpovrnu Li Bo. 
— Htio bih samo da pratim cara na njegovim putovanjima 
po zemlji i da dnevno ispijam dvije tisuće kupa ponaj- 
boljeg vina. Drugo mi ništa ne treba. 

Car je znao, da je Li Bo neobičan čovjek i nije mu 
protivrječio. 

Otada je Sjuancun neprekidno priređivao gozbe za Li 
Boa, ostavljajući pjesnika na konaku u dvorcu »Zlatnih 
zvončića« i savjetovao se s njime, kad se radilo o upravlja- 
nju državom. Careva naklonost prema pjesniku postajala 
je iz dana u dan sve veća. 

Jednom je Li Bo jahao na konju kroz prijestolničke 
ulice i odjedared začuo zvukove gonga i bubnja. To je 
pristizao krvnik, koji je vukao za sobom kažnjenička 
kola. Li Bo ga zaustavi i upita, koga vozi. Doznade da je 
to oficir iz Bindžouaš%, kojega su uhapsili zbog nekog 
nedjela te ga sad vode na glavni trg, da ga pogube. 
Li Bo je primijetio, da je čovjek, koji je sjedio u tamni- 
čkim kolima, bio lijep i naočit. Li Bo upita zločinca, 
kako mu je prezime i ime. 

— Prezime mi je Go, ime Cij,"" — glasno i jasno 
odvrati zločinac. 

Neobično hapšenikovo obličje pokazivalo je, da ne- 
sumnjivo pripada onim ljudima, koji mogu postati oslo- 
nac i uzdanica države. 

— Ostani ovdje — zapovjedi Li Bo krvniku — i pri- 
čekaj dok ja odem do cara i zauzmem se za hapšenika. 

Ko bi se usudio da ne posluša Li Boa? Ta svi su ga 
poznavali kao »sveca, što je sišao s nebesa«, kome je 

car sopstvenom svojom carskom rukom = miješa 
riblju čorbu. 

Li Bo okrenu konja i pravo odjaha na dvor, gdje 
zatraži prijem kod cara. Izmolivši od cara nalog o po- 
milovanju, on se lično otputi na glavni trg, pročita ca- 
rev ukaz, otvori tamnička kola, pusti Go Cija i izrazi 
nadu, da će iskupiti svoju krivicu junačkim podvigom. 
Go Cij se pokloni svom dobročinitelju, zahvali mu, što 
mu je spasio život, obeća da nikada neće zaboraviti nje- 
govu dobrotu i da će, ako ustreba, kako se kaže, »držati 
za njega jaspisni prsten u ustima«* ili »splesti za njega 
jaspisni prsten od trave«%. Ali zasada ostavimo Go Cijev 
slučaj, budući da on zapravo ne spada u našu pripovijest. 


U to vrijeme se na dvoru najviše cijenilo cvijeće 
mutaojao, koje je car dobio na dar iz Jandžoua9%. To su 
oni isti božuri, koje mi zovemo mudan, samo su ih u 
vrijeme Tana nazivali mutaojao. Na dvoru su bila za- 
sađena četiri bokora tih božura i svaki je cvao u po- 
sebnoj boji: jarkocrvenoj, tamnoljubičastoj, blijedoruži- 
častoj i snježnobijeloj. 

Sjuancun je presadio to cvijeće uz paviljon »Opijen 
mirisom« i ovdje je uživao u njima zajedno sa svojom 
milosnicom Jan Gujfej, a sviračima iz »Krušnjaka«% bi 
zapovjedio, da uznose novo cvijeće svirkom na gudačkim 


glazbalima. 
— Zar ćemo ovdje pred Jan Gujfej da opjevamo 
novo cvijeće starim napjevima, — primijeti car. 


I tad Sjuancun zapovjedi prvom pjevaču »Krušnja- 
ka« Li Gujnjanu, da pozove Li Boa i dovede na dvor. Od 
jednog evnuha Li Gujnjan doznade, da je Li Bo otišao 
u vinaru na čananskoj tržnici. Stoga Li Gujnjan, ne skre- 
ćući, pravo pođe onamo. Ne dođe pravo ni do tržnice, 
kad začu, kako se iz velike, višespratne vinare izvija ne- 
čija pjesma: 

Kupe tri — obreo sam Veliki put, 

Mjerica pet — i s prirodom se stapam. 

Al nadahnuće, što u vinu nađem, 

Takvo nije, da trijeznima ga kažem. : 

— Taj pijanica nije niko drugi nego Li Bo, — do- 
vinu se Li Gujnjan i krupnim koracima poče da se 

uspinje stepeništem. Kad stiže gore, ugleda Li Boa, gdje 
usamljen sjedi za jednim stolićem. Na stolu stajaše veza 
S grančicom plavičastog breskvinog cvijeta. Sam sjedeći 
nasuprot cvijetu, Li Bo je sebi natakao vino. Pjesnik 
već bijaše potpuno pjan, ali još uvijek nije ispuštao iz 
ruku veliki pehar. 

— Car se nalazi u paviljonu »Opijen mirisom« i za- 
povijeda vam — da što prije dođete, — izreče Li Gujnjan, 
pristupivši Li Bou. 

Čuvši, da se spominje carski nalog, posjetioci vinare, 
poskakaše s mjesta i priđoše da vide o čemu se radi. 
Li Bo, otvorivši zamućene oči, pogleda Li Gujnjana i 
izgovori mu stih iz pjesme Tao Juanmina%; 


Pjan sam, hoću da spavam, 
Idite, kad vas molim! 


Zatim zatvori oči, kao da tobože spava. Li Gujnjan, 
koji je bio spreman na bilo kakav Li Boov ispad, dade 
znak svojim ljudima, i oni se u tren oka uspeše do njega. 
Ne davši Li Bou ni riječi da izusti, oni ga zgrabiše, na 
rukama iznesoše do izlaza, posadiše na šarca »Jaspisov 
cvjetić« i krenuše, pridržavajući pjesnika slijeva i zdesna. 
Li Gujnjan je jašio otraga, podbadajući konja. Kraj kule 
»Pet feniksa« već ih je čekao evnuh, koga je naročito 
odaslao car, kako bi požurio Li Boa i isporučio mu ca- 
revu dozvolu, da ujaše na konju pravo u dvor. Li Bo, 
kojega ie pridržavao Li Gujnjan i evnuh, dojaha pravo 
pred harem, prođe mimo jezera »Cveta i radosti« i pri- 
bliži se paviljonu »Opijen mirisom«. 

Spazivši Li Boa, gdje sjedi na konju još uvijek pot- 
puno pijan, čvrsto stisnutih očiju, car zapovjedi evnusi- 
ma, da pored paviljona razastru šaren ćilim i pomognu 
pjesniku da sjaše. Kad car priđe Li Bou i vidje, kako 
mu iz usta teče slina, lično mu je otra svojim rukavom. 

Ja sam čula, — izusti Jan Gujfej — da pijanstvo 
može odmah proći, ako se lice poprska vodom. 

Tad car zapovjedi evnusima da zagrabe sode iz je- 
zera »Cvata i radosti«, a ženskoj posluzi naredi, da uzmu 
tu vodu u usta i škrope Li Boa. 

Prenuvši se iza sna i ugledavši pred sobom cara, 
pjesnik pade ničice i prozbori: 

— Ja sam pijani »rajnik« i zaslužujem deset tisuća 


smrti. Molim vas da mi oprostite. 

Car podiže Li Boa i reče: . 

— Sada, kad mi i visoka gospođa uživamo u bo- 
žurima, potrebni su nam i novi napjevi. J a sam vas uzne- 
mirio, poštovani, znajući da ćete vi moči da napišete tri 
kitice u ritmu »čistih i pravilnih napjeva«“, . 

Li Gujnjan dade pjesniku papir prošaran zlatom. Li 
Bo, svejednako pijan, zamahne kičicom i tri kitice učas 
bijahu gotove: 

I. U oblaku ti odjeću vidim, 
U nježnom cvijetu vidim ti lice. 
Proljećni vjetar ogradu čisti, : 
A ti si ko cvijet poškropljen rosom*. 
Nema te tamo na brdu, gore, 
Da ko jaspis druge kitiš djeve, 
Znam, da te uvijek vidjeti mogu, : 
Po mjesecu pred »Dvorcem smaragdnim«. 
II. Iznimno lijep mirišljavi cvijet, | 
Svoj nježni miris u rosi skriva. 
Snatrim o tajnom sastanku s tobom, 
Zalud svoju samo kidam dušu. 
U hanskom dvoru*7 sve vas sad pitam, 
Ko ti ljepotom bijaše ravan? 
Samo je ona »Leteća lasta«% 
, U svome novom ushitu silna. 
III. »Rušiteljka carstva« i nježni cvijet 
Osmijehe jedno daruju drugom: 
Znaju da car je upravo sada 
Prijazan pogled bacio na njih. 
Vječnu o poslu brigu i tugu 
U srcu svome ne nosim više. 
U hladu i kući »Opijen mirisom«, 
Nasloniv se na ogradu stojim. 


— Zar Li Bo svojim nebeskim darom ne prevazi- 
iazi sve učenjake Carske akademije! — izreče Sjuancun, 
pregledajući stihove i neprestano hvaleći njihovu lje- 
potu. Tad zapovjedi Li Gujnjanu, da stihove preradi za 
muziku. Glazbenici iz »Krušnjaka« zasviraše u gudačka 
i duvačka glazbala. Car ih je pratio, svirajući na jaspi- 
sovoj flauti. Kad je pjesma bila gotova, Jan Gujfaj složi 
svilenu maramicu, kojom je davala takt glazbi i nekoliko 
se puta pokloni caru u znak zahvalnosti. 

— Ne treba meni zahvaljivati, već našem mudracu! 
— dobaci joj car. 

. Tad ona uze bogato urešen dragocjeni pehar, na- 
puni ga siljanskim vinom" i zapovjedi sluškinji da ga 
ponudi Li Bou. Car dozvoli Li Bou da se slobodno šeta 
po dvoru, a evnusima naredi da prate pjesnika i da ga 
nude ponajboljim vinom, kako bi mogao piti toliko, ko- 
liko zaželi. ' 

Otada je car pozivao Li Boa na svaku dvorsku gozbu. 
Jan Gujfej je također počela cijeniti i voljeti pjesnika. 

Gao Liši, koji je silno mrzio pjesnika zbog one zgode 
s cipelama, ništa nije mogao poduzeti protiv njega. Ali, 
jednom, kad je careva milosnica iznova pjevala kitice 
»čistih i pravilnih napjeva«, koje je spjevao Li Bo, i dok 
je, naslonivši se na ogradu, uzdisala od ushita, njoj je pri- 
stupio Gao Liši. Pogledavši uokolo i uvjerivši se, da u 
blizini nikoga nema, on se, koristeći pogodan trenutak, 
obratio milosnici slijedećim riječima: 

— Vaš ponizni rob je isprva vjerovao, da će gospo- 
darica, čim čuje te Li Boove kitice, zapasti u sdržbu i 
bijes. Kako se moglo dogoditi obratno? ' 

— Zbog čega da se srdim? — začudi se milosnica. 

— »Samo je ona »Leteća lasta« u svome novom na- 
kitu silna, — odrecitova Gao Liši stih iz »Čistih i pra- 
vilnih napjeva«. — Dakle, — proslijedi on — »Leteća 
lasta« je upravo Džao, žena Čendija, cara dinastije Za- 
padne Han". Danas se mogu često naći slike, što pret- 
stavljaju ratnike sa zlatnim poslužavnikom na rukama. 
Na poslužavniku je nacrtana plesačica uzdignutih ruku. 
To je baš ta Džao, »Leteća lasta«. Imala je vitak i gi- 
bak struk, lagan i divan hod, a ruka bi joj zadrhtala od 
težine cvjetne grančice. Ljubav, koju je prema njoj osje- 
ćao car Čendi i milosti, koju joj je iskazivao, nisu se 
mogle ničim usporediti. Ko je mogao pretpostaviti, da 
se »Leteća lasta« sastaje s nekim Jan Čifenom. Jednom, 
kad je Čendi ušao u dvor, čuo je, da se u skrivnici za 
zidom neko nakašljava. Izvukao je odande Jan Čifena 
i ubio ga. Htio je ubiti i caricu Džao, ali ju je mlađa 
sestra Hede spasila od smrti. Tako do kraja svoga ži- 
vota »Leteća lasta« više nije ulazila u carske odaje. Sad, 
kad vas je Li Bo usporedio, gospodarice, s »Letećom ]la- 
stom«, on vas je očigledno htio osramotiti i oklevetati. 
Kako da niste sami na to pomislili? 

Radilo se o tome, da je Jan Gujfej u to vrijeme 
posvojila stranca An Lušana?*. Potajno se sastajala s nji- 
me i u samom dvoru i izvan dvora. Na dvoru su svi 
za to znali, jedino je Sjuancun živio u slijepoj neupu- 
ćenosti. Gao Liši je svojom pričom o »Letećoj lasti« ranio 
Jan Gujfuj u samo srce. Otada je ona pri svakom sa- 
stanku s carem s prikrivenom mržnjom govorila, kako 
je Li Bo, napije li se samo, lakomislen i sulud, kako se 
ne pridržava pravila ponašanja, kojih bi se morao držati 
podanik. Osjetivši, da Jan Gujfej više ne voli pjesnika, 
car ga više nije pozivao na gozbe, niti ga je zadržavao na 
konaku u dvoru. Li Boa je zaključio, da se car povjero- 
vavši Gao Lišijevom klevetanju, sprema da ga udalji od 
prijestolja. Tad pjesnik zamoli za dozvolu, da napusti 
dvor. Car ne dade svoj pristanak, i Li Bo, zaboravivši . 
se sasvim, poče još više pijančevati. He Džidžan, Li 
Šidži, Van Cin, Cuj Cundži, Su Cin, Čan Sjuj, Cjao Suj"3 
postadoše mu vinski prijatelji. Savremenici Li Boovi na- 
Zivahu to cijelo društvo »Osmoricom besmrtnih pijanica«. 

Napomenuću međutim ovdje, da je car zapravo volio 
i poštovao Li Boa, te je donekle ohladio prema njemu 
jedino zbog toga, što ga je sad rijetko viđao. Kad je car 
uočio, da pjesnik više nimalo ne voli dvor, i da je već 
nekoliko puta zatražio dozvolu da se vrati u rodni kraj, 
on mu se obrati slijedećim riječima: 

— Vi težite za slobodom i neovisnošću i htjeli biste 
da se povučete od svijeta. Dozvoljavam vam, poštovani, 
da se udaljite na neko vrijeme, s time, da se na prvi moj 
poziv odmah pojavite na dvoru. Ali, kako vas mogu pustiti 
u brda praznih ruku poslije neprocjenjivih usluga, koje 
ste mi učinili. Zatražite i dobićete od mene sve, što želite. 

— Meni ništa ne treba, — odgovori Li Bo — biće 
mi sasvim dovoljno, ako u mome štapu“ bude toliko 
novaca za vino, da bi svaki dan mogao biti pripit. 

Tad car uruči Li Bou zlatnu pločicu s natpisom. Na 
njoj je pisalo: »Li Bo, nadareni učenjak, oslobođen du- 
žnosti, kojemu je dozvoljeno da luta zemljom. Gostionice, 
na koje naiđe moraju mu davati vino, a državne blagajne 
uzajmljivati novac: oblasne uprave će mu izdati tisuću 
a sreske pet stotina guana?%. Vojni i građanski činovnici 
ili pučani, koji pri susretu s učenjakom ne pokažu do- 

“ voljno poštovanja, biće smatrani ljudima, koji su pre- 
kršili carski ukaz«. Osim toga je car darovao pjesniku 
tisuću zlatnih lana", brokatni kaput, jaspisov pojas, 
konja iz carske konjušnice i dao mu pratnju od dvadeset 


ljuđi. Li Bo je, klanjajući se do zemlje, zahvaljivao caru . 


na njegovoj plemenitosti. Povrh svega, Sjuancun mu je 
još uručio dvije kite cvijeća iz carskog perivoja i tri 
pehara vina iz carskih podruma. Pred carevim očima Li 
Bo je opkročio konja i napustio dvor. Svi su dvorani 
zatražili dopust i, ponijevši sa sobom vina, krenuli da 
otprate pjesnika. Prošavši kroz Čenanske ulice, cijelo se 
društvo otputi pravo prema Čantinu, koji je deset lia 
udaljen od prijestolnice. Ondje se okupe i vinski krčazi 
neprekidno su prelazili iz ruke u ruku. Jedino Jan God- 
žun, carski učitelj, i Gao Liši, predsjednik Vojne palate, 
koji su mrzili pjesnika, nisu pošli da ga isprate. He 
Džidžan i ostala šestorica pjesnikovih prijatelja ispratili 
su Li Boa sto lia od prijestolnice. Tri dana provedoše 
drugovi uživajući jedan u društvu drugoga i istom po- 
slije toga se rastadoše. 


U Li Boovim sabranim pjesmama nalazi se pjesma. 


»Vraćajući se u planine, napuštam svoje drugove od 
»Zlatne kapije«7". 
Ima u njoj ovakvih kitica: 


Ukaz dobio sam, 

Urešen aždajom crvenom". 
I tada, dim se sav, 

Začas rasprši preda mnom. 
Ali, u zore cik, 

Od vrata sa konjima zlatnima, 
Baš kao strijela brz, 

Odjurih u vihoru silnom. 
Riješivši se briga, 

Ja »Napjeve Dunuo«?" pjevam, 
No u pjesmi kratkoj 

Ne odlane ti čustvu bolnom.. 
Pjesmu napisah tu, 
X U oproštaj druzima svima. 
Ka ribarima sad 

Otploviću u čunu sitnom. 


Li Bo je u brokatnoj odjeći i kapi od fine svile pojašio 


konja i krenuo na put. Cijelim putem je zvao sama sebe 
»odličnikom u brokatnoj odjeći«. Razumije se samo po 

sebi, da je pio vino u svakoj naručnoj gostionici i da 
je uzimao novac u državnim blagajnama. 

Jednog lijepog dana je napokon stigao u rodni kraj 
u oblasti Cindžou. Ovdje je našao svoju ženu, gospođu 
Cjuj. Kad se u oblasnoj upravi pročulo, da se pjesnik 
vratio kući, svi mu navališe u goste, čestitajući mu na 
povratku. Nijedan dan nije prošao bez pijanke. Prola- 
žahu dani, prolažahu mieseci, i neprimjetno prođe pola 
godine. 

— Hoću da odem od kuće, da lutam po brdima i 
rijekama, — jedared reče Li Bo ženi. 

I tada, preobukavši se u sjucaja, pričvrstivši uz tijelo 
zlatnu pločicu, koju mu je podario car, i povevši sa so- 
bom slugu, sjede na dobra magarca i krenu kamo ga 
oči vode. U svakoj oblasti, u svakom srezu, dobivao je 
na svoju zlatnu pločicu vino i novac. Jednom prilikom, 
kad se Li Bo približavao granicama sreza Huainsjan?%, 
do njega doprije glas, da je načelnik tog sreza lakom na 
novac i da čini svakako zlo narodu. Li Bo odluči da 
nauči pameti gramžljivog načelnika. Dojahavši do sreske 
uprave, zapovjedi sluzi da odjaše dalje, a sam, sjedeći 
naopačke na magarcu, triput uzamance projaha tik pored 
kapije sreske uprave. U to je vrijeme sreski načelnik 
sjedio u uredskoj dvorani i rješavao poslove. 

— Kakav bezobrazluk! Kakav bezobrazluk! Kako se 
usuđuje da se ruga »ocu i majci naroda«?%! — povika 
sreski načelnik, kad vidje kroz prozor taj prizor, i odmah 
naloži svojim potčinjenima, da uhvate neznanca i dovedu 
ga na preslušanje. Li Bo se gradio pijanim i nije odgo- 
varao na pitanja sreskog načelnika. Tad sreski načelnik 
zapovjedi tamničaru, da uhapsi Li Boa, strpa ga u 
zatvor, kako bi, kad se otrijezni, potanko ispitali hapše- 
nika i riješili taj slučaj. Ugledavši sprovodnika, Li Bo 
pogladi bradu i glasno mu se nasmije u lice. 

— Ti si sigurno luđak, — naglas će sprovodnik. 

— Nisam ja nikakav luđak! — odvrati Li Bo. 

— Ako nisi lud, — produži sprovodnik — izvoli nam 
dati potanki iskaz: kakav si ti čovjek i kako si se usudio 
da ovamo dojašeš na magarcu, da bi vrijeđao našeg na- 
čelnika? ' 

— Ako hoćeš moj iskaz, donesi papir i kičicu! 

Kad tamnički nadzornik položi na sto papir i kičicu, 
Li Bo ga odgurnu: 

— Makni se i pričekaj, dok napišem. 

— Vidjećemo, što će napisati taj luđak — potsmje- 
šljivo reče nadzornik. 

Li Bo napisa: 

»Ovaj iskaz daje čovjek iz Cindžoua po prezimenu 
Li, po imenu Bo.U četrnaestoj godini već je imao mnogo 
književnog dara. Potez njegove kičice nagonio je i zle 
i dobre ljude na plač. On je jedan od čananske »osmo- 
rice besmrtnika« i »pustinjaka iz Džucija«. Napisao je 
pismo, koje je uplašilo državu Bohaj, i slava se o njemu 
raširila cijelom zemljom. Nekoliko je puta dolazila po 
nj carska kočija, dvorac »Zlatnih zvončića« služio mu je 
za prenoćište, carska mu je ruka miješala čorbu, svojim 
mu je odijelom car otirao slinu. Predsjednik Vojne palate 
Gao Liši izuvao mu je cipele, a carski učitelj Jan Godžun 
miješao mu je tuš. Sam car mu je dozvoljavao, da do- 
jaše pravo u dvor na konju, a nekakav sreski načelnik 
nije mu dozvolio, da dojaše pred upravu na magarcu! 
Molim vas da pogledate zlatnu pločicu: ona će sve da vam 
objasni.« 

Završivši pisanje, on uruči nadzorniku list s iska- 
zom. Kad je potonji pročitao hapšenikov iskaz bezumno 
se uplaši. 

— Velepoštovani učenjače, — kumio je nadzornik, 
duboko se klanjajući Li Bou — smilujte se glupom, ni- 
štavnom čovjeku, koji samo izvršava tuđe naloge i ne 
postupa po svojoj volji. Svu svoju nadu polažem u to, 
da ćete vi biti velikodušni i da ćete mi oprostiti. 

— Naravno, ti nemaš nikakve veze s tim, — otpo- 
vrnu Li Bo. — Molim te samo da poručiš sreskom na- 
čeliku, da sam stigao ovamo s carskim ukazom te da bih 
htio znati, zbog kakve krivice sam uhapšen. 

Tamnički nadzornik naklonom zahvali Li Bou i po- 
žuri da njegov iskaz pokaže sreskom načelniku. Kad nad- 
zornik ispriča svom načelniku o carskom ukazu na zlatnoj 
pločici, ovome bude kao malenom djetetu, koji prvi put 
čuje gromot grmljavine i ne zna, gdje bi se sakrio. Nije 
bilo druge, već da ode za nadzornikom u tamnicu i da 

se pretstavi Li Bou. Klanjajući se do zemlje, on se žalo- 
snim glasom obrati pjesniku: 

— Ništavni činovnik, kako se kaže, »ima oči, a nije 
mogao ugledati planinu Tajšan«*. Kao da sam odjednom 
oslijepio. Molim vas, smilujte se, oprostite mi. 

Gradom pukne vijest o tome događaju, i svi mjesni 
činovnici dođoše da se poklone Li Bou. Zamoliše ga da uđe 
u službenu dvoranu i da ondje zauzme glavno mjesto. 
Kad bje dovršen obred pretstavljanja svih činovnika, Li 
Bo izvadi zlatnu pločicu s carskim ukazom i pokaza je 
svim prisutnima. Na pločici je pisalo: » Vojni i građanski 
činovnici ili pučani, koji pri susretu s učenjakom ne 
pokažu dovoljno poštovanje, biće smatrani ljudima, koji 
su prekršili carski ukaz.« 

— Kako da vas kaznim? — upita Li Bo okupljene. 

Oborivši glave, činovnici su se počeli smjerno kla- 
njati pjesniku. 

— Mi zaslužujemo deset tisuća smrti, — u jedan glas 
izgovoriše oni. 

Vidjevši, kako su bijedni i molećivi svi ti činovnici, 
Li Bo se nasmije i reče: 

— Svi vi dobivate državnu platu, zašto onda još 
pljačkate narod i bogatite se na njegov račun. Ako mi 
dadnete riječ, da ćete se okaniti svojih prijašnjih lopov- 
luka, ja ću vam oprostiti krivicu. 

Čuvši te riječi, svi činovnici u krotkom poštovanju 
skrstiše ruke na grudima i zakleše se, da nikad više neće 
vršiti opačine. Zatim u službenoj dvorani prirediše veliku 
gozbu i pogostiše učenjaka. Tri dana zaredom pili su s Li 
Boom i istom su se onda rastali. Otada je sreski načelnik, 
kako pričaju, isprao svoje srce, očistio svoj um i postao 
dobar upravitelj. 

Kad su o tome dočuli u drugim oblastima, počelo se 
govorkati, da je učenjaka naročito odaslao car iz prijeslol- 
nice, kako bi potajno promatrao narode i običaje u poje- 
dinim oblastima. Zato nije bilo ni jednog upravitelja ni 
činovnika, koji od lakomca nije postao nekoristoljubiv, od 
opakog dobar. 

Li Bo je obišao srezove Džao, Vej, Jan, Cin %, Ci #, 
Ljan5, U#7 i Ču#. I nije bilo ni jednog brda ili rječice, 
koje ne bi posjetio. U međuvremenu je još više zavolio 

pjesmu i vino. Stoga, kad je planuo ustanak An Lušana, a 
car se preselio u Sičuan, kad je za vrijeme bune pogubljen 
Jan Godžun, a u budističkom samostanu zadavljena ca- 
reva milosnica Jan Gujfej, Li Bo se pred nedaćama sklo- 
nio u planine Lušan?. 

U to je doba knez oblasti Jun, po prezimenu Lin, 
bio na položaju namjesnika pograničnih jugoistočnih pro- 
vincija i spremao se, koristeći nered u državi, da svojoj 
oblasti izbori nezavisnost. Čuvši o neuporedivoj nadarenosti 
Li Boa, on natjera pjesnika, kako kažu, da siđe s brda?! 
i predloži mu, »lažni položaj«??. Li Bo uskrati poslušnost 
knezu, zbog čega ga uzaptiše u njegovoj kući. Domalo u 
gradu Linu?% na prijesto stupi Sjuancunov sin Sucun?%. 
Novi car vrati obje prijestolnice%, a na položaj vrhovnog 
zapovjednika carske vojske postavi Go Cija. Kad Sucun 
doznade za pobunjeničke naume junskog kneza Lina, on 
zapovjedi Go Ciju da podigne vojsku, kako bi kaznio bun- 
tovnike. Vojska junskog kneza bje razbijena. Iskoristivši 
priliku, Li Bo uzmaknu iz zarobljeništva. Uspjelo mu je 
stići do ušća rijeke Sinjancjan?, ali se tamo nalazila tvrđa- 
i ondje ga jedan zapovjednik zasužnji kao buntovnika. Li 
Boa dovedoše Go Ciju, vrhovnom vojskovođi carske voj- 
ske. Ugledavši pred sobom Li Boa, Go Cij naredi svima, 
da se uklone, te sam lično skine s Li Boa spone, posadi ga 
na počasno mjesto, pokloni mu se do zemlje i reče: 


— Da mi vi onda niste, milostivi gospodaru, na _ 


Istočnom trgu u Čananu spasili život, zar bi danas došlo 
do ovog susreta? 

Tada on naredi da se donese vino, a sam se nepre- 
kidno ispričavao pjesniku, zbog toga, što su ga uznemirili, 
Vrhovni vojskovođa je cijelu noć pisao izvještaj caru. 
U izvještaju je Go Cij tvrdio, da je Li Bo bio žrtva klevete, 
spominjao je caru Li Boove zasluge za prijestolje, posla- 
nicu, koja je uplašila Bohaj i preporučivao je Sucunu, 
da iskoristi pjesnikovu nadarenost za služenje prijestolju. 

Odista, učiniš li dobročinstvo, i tebi će dobrim 
uzvratiti. 

Istinu kažu: 

Pljusak kad odnese travku i listić 

U moru će se sresti, pali gdje bilo. 
Baš ko i ljudi: lutajući svijetom, 

Gdje li se sve neće u životu sresti? 

Sad je već Jan Godžun bio smaknut, a Gao Liši pro- 
tjeran u daleke krajeve. Sjuancun se vratio u prijestol- 
nicu, gdje je živio na dvoru kao otac vladajućeg cara Su- 
cuna. Sjuancun je hvalio pred sinom čudesnu nadarenost 
Li Boovu, te je nagovorio cara da ponudi pjesniku po- 
ložaj savjetnika, Li Bo je, imajući na umu, kako svi či- 
novnici zastrane, prepustivši se užicima dvorskog života 
i izgubivši neovisnost i slobodu, odbio položaj i rastao 


“se s Go Cijem. U malenom čamcu je jezerom Duntinhu*"7 


otplovio do Ejana9%. Odatle se uputio u Cinlin*%, Pristao 
je lađicom uz obalu rijeke Bjanši i odmah tu, na vodi, 
počeo da pije vino. Mjesec je te noći svijetlio tako jako, 
da je uokolo bilo kao odban. Odjednom Li Bo sasvim 
jasno začu zvuke glazbe, koji su izvirali negdje na obzorju 
i lagano se približavali. Jedino je Li Bo razabirao te zvu- 
kove, a od lađara ih niko nije čuo. Vrh rijeke se nadme 
silna vjetrina i iz vode izroni riba kit s brkovima duga- 
čkim nekoliko džana!%, Li Bou pristupiše dvoje besmrtne 
djece, držeći u rukama dva tuga. 

— Vrhovni vladar poziva vladara zvijezda, da po- 
novo zauzme svoje staro mjesto, — prozboriše oni, obra- 
ćajući se Li Bou. 

Lađari od straha popadaše sa svojih mjesta, ali uskoro 
se povratiše i vidješe, kako se Li Bo, jašući na leđima kita, 
uzdiže u vazduh i nestaje u onom pravcu, odakle su do- 
pirali zvuci glazbe. 

Slijedećeg dana o tom događaju ispripovjediše Li Ja- 
ninu, načelniku sreza Tusjan!"!, gdje se sve to zbilo, a po- 
tonji o tome napisa izvještaj caru. Po carevoj zapovijesti 
na brdu Bjanši sagradiše hram »rajniku« Li Bou. si 

“ Dvaput godišnje, u proljeće i u jesen, prinosile su 
se njemu žrtve. I 

Za dinastije Sun!??, u godini » Velikog mira i procvata 
države«103, nekakav. je učenjak jedne noći za mjesečine 
plovio u lađi rijekom Bjanši i primjetio, kako sa zapada 
nailazi brokatno jedro. Na provi lađe bijaše pričvršćena 
bijela pločica na kojoj su stajala dva znaka: »Otac pje- 
sništva«. Tad učenjak glasno izgovori dvije kitice: 

Ko se drznu na čamcu tome 
Da se nazove pjesništva ocem? 


Da vidim, neka mi dozvoli, 
Te sjajne pjesme njegove. 

Neko s lađe, oponašajući tu pjesmu, odgovori: 


Sred tihe noći govoriti pjesmu, 
To nije baš sasvim u redu. 

Da Medvjed s neba od straha se ne sklizne 
I još se, avaj, u rijeci smrzne. . 


Učenjaka neobično začudi ovakav odgovor. Baš se 
spremao prići lađi i porazgovoriti s pjesnikom, kad lađa 
pristade uz obalu. Iz nje izađe čovjek u brokatnoj odjeći, 
u kapi od fine svile: laganim i brzim bodom, kakav je u 
rajnika, on se uputi pravo prema hramu »rajnika« Li 
Boa. Učenjak pođe ustopice za njim. Uđe u hram, ali tamo 
nije bilo ni traga nekom čovjeku. Tada istom pojmi, da 
je pjesnik, koji mu je podražavao, bio Li Bo. 

Sve do danas, kad “se govori o čuvenim pjesnicima i 
besmrtnim pijancima, na prvom se mjestu spominje Li Bo. 


U pismu tom, što Bohaj ustraši, 
Nebeski dar se njegov vidje. 
Sam car je čorbu njemu miješao, 
Carskom mu pružaše je rukom. 
Zajašiv jednom velikog kita, 
K nebu se diže i nestade. 
O stijene bije mahnita rijeka, 
Žalost za pjesnikom kazuje. 


BILJEŠKE 

NAPOMENE UZ BILJEŠKE 


Ove bilješke, t.j. razna objašnjenja i tumačenja riječi, na- 


ziva i izraza, numerisane su za svaku priču posebno, a ne za cijelu 
knjigu. Kako ima mnogo objašnjenja, koja se ponavljaju iz priče 
u priču, to smo, da ih ne moramo po nekoliko puta pisati iznova, 
označili u kojoj se priči i pod kojim se brojem to objašnjenje 
nalazi. Na pr. u bilješci za priču »Lu Nan, ljubitelj pjesništva...« 
pod 5. stoji: Vidi 11/45, znači, da treba pogledati bilješke o priči 
1I. pod brojem 45. 


I 


Du-Deseta u srdžbi baca u vodu kovčežić s blagom 


. Izričaj »feniks lebdi i lijeta aždaja« simbolizira u klasičnoj 


literaturi drevne Kine vladavinu moćna i mudra vladara. 


. Gorski lanac Tajhan, što se pruža na sjeverozapadu Kine 


prirodna je granica između provincije Šuandun i Šansin. 


. Devet utvrđenih pograničnih oblasti za vladanja dinastije Min 


(1368—1644), koje su dijelile unutrašnju Kinu od Turkestana, 
Mongolije, Sjeveroistočne Kine i tangutskih plemena. 


. U staroj literaturi »zlatna kupa« je simbol jakog carstva, 


koje ima osobito snažnu vojsku. U knjizi »Istorija južnih 
dinastija« (istorija, koja obuhvata period od 420—589) 
primjerice piše: »Udi je rekao: Naše je carstvo nalik na 
zlaćanu kupu — nema na njemu ni ogrebotine ni kvara.« 


5. Staro ime Pekina. 


=a on 


. Riječ je o dinastiji Min (1368—1644). 
. Zapravo grad od kovine. Taj izraz označuje jako utvrđen grad 


i čest je u staroj kineskoj književnosti. 


. Rodan, bogat kraj. 
. Od vremena hanske dinastije (206 pr. n.e. do 220 n.e.) pa 


sve do godine 1912. period vladavine svakog kineskog cara 
bio je označen posebnim geslom. Ime samog cara bilo je 
zabranjeno pisati i izgovarati. Umjesto careva imena rabile 


su se obično dvije pomno izabrane riječi, koje su tobože 


Ppretstavljale geslo njegove vladavine. 

10. 


17. 
18. 


19. 
20. 


21. 
22. 


23. 
24. 

Geslo vlađavine prvog cara dinastije Min, u istoriji poznatog 
pod imenom Tajcu (1368—1398). 


. Staro ime grada Nankina. 
. Staro ime pekinske oblasti. 


Riječ je o najezdi kneza Jun Lea, koji je kasnije postao car. 
Želeći da se domogne prijestolja, Jun Le je poveo vojsku na 
prijestolnicu pod izlikom, da želi spasiti mladog cara od 
dvorskih savjetnika. 


. Pod tim je geslom dvadeset i dvije godine (14038—1424) carevao 


Čencu, treći car iz dinastije Min, koji je oteo prijestolje od 
svog nećaka. _ 


. Geslo vladara Čencuna (1573—1619). 
. U tekstu je očito nastala omaška: umjesto Ninsje spominje 


se Sisja. Pu Čenenov ustanak nije mogao biti u Sisji — 
tangutskoj državi, koja je propala u 13. stoljeću. Iz kineske 
istorije znamo, da je Pu Čenenov ustanak (1592) bio u Ninsji 
u današnjoj provinciji Gansu. 

Mjesto u današnjoj provinciji Gujdžou. 

Tojatomi Hidejosi (1535—1598) je jedan od najznačajnih dr- 
žavnika srednjovjekovnog Japana, najkrupniji feudalac među 
svim kneževima svog doba. Imao je titulu šoguna, t. j. vr- 
hovnog vojskovođe. Oslanjajući se na vojsku, on je provodio 
politiku ujedinjenja zemlje silom. Posljednjih godina života 
dva puta je pokušao osvojiti Koreju, ali nije uspio. 

Godine 1592. 

Još u 4. stoljeću u Kini su uvedene posebne škole, koje su 
pohađale osobe s činom i u državnoj službi, kako bi proširili 
svoje znanje s područja administrativne uprave. Takvi su se 
zavodi u prijestolnici nazivali »Tajsjue« a inače »Gocicjan«. 
Ispiti za činovničko zvanje i naslov. 

Komplicirani sistem državnih ispita uveden je u Kini god. 
121. i trajao je sve do god. 1905. Svako, ko je htio da obavlja 
bilo kakvu dužnost u državnom administrativnom aparatu 
morao je bezuslovno polagati takve ispite. Ispit za najnižu 
titulu — naslov sjucaja — polagao se u sreskom mjestu. Oni, 
koji su položili taj ispit i dobili čin, bili bi postavljeni na 
neke niže dužnosti u dalekim kineskim provincijama, kao 
što su Guansi, Gujdžou i Jujnan. Drugi stepen — naslov 
cjujdžena — činovnik bi dobio nakon što bi položio ispite, 
koji su se svake godine mogli polagati u oblasti. Ispiti za 
najviši činovnički stepen — naslov cinše — mogli su se po- 
lagati tri puta godišnje u prijestolnici. Kandidati, koji bi 
položili taj ispit, dobili bi naslov doktora i postali bi članovi 
dvorske akademije Hanlin. Zbog teškog ispita, jednostranog 
odabiranja kandidata prema njegovom socijalnom porijeklu, 
nepoštenja podmitljivih ispitivača, samo je jedan dio pripad- 
nika vladajuće klase mogao pristupiti ispitima i uspješno ih 
položiti. 

Vidi gore broj 20. 

Ime poznate ljepotice Džao žene popularnog pjesnika za di- 
nastije Han Sima Sjandžua (179—117 p.n.e.) 


23. 
26. 


21. 


28. 
29. 


44. 


Lijepa bludnica iz razdoblja Tan. 

Misli se na istaknutog pjesnika iz epohe Tan Bo Sjujija 
(722—846). 

Jaspis je kamen, koji Kinezi osobito cijene zbog čvrstoće, 
lijepe boje i glatkoće pri dodiru. Zbog tih svojstava je jaspis 
postao u Kini epitet svega lijepog, nježnog i otmjenog. Poeti- 
zirani lik ženske ljepote ili lijepa čovjeka, koga, osim toga, 
resi moralna čistoća, obično se uspoređuje s jaspisom. 
Izreka kineskog istoričara i sjajnog stiliste Sima Cjanjua 
(145—86 p.n.e.) 

Postoji legenda o Džun Kuju, nakaznom čovjeku, koji je 
živio u razdoblju Tan. Ne postavši činovnikom, Džun Kuj je 
umro od srdžbe. Kako legenda kazuje, Džun Kuj je imao 
čudesnu moć nad Zlodusima, te se zato Džun Kujev lik 
(starac, kome je lice crveno od srdžbe) često vješa na vrata, 
kako bi se kuća oslobodila zlih duhova. 


.T.j. biću tako siromašna, da neću moći u kući naložiti peć, 


a od jela ostaće samo miris. 


. Naziv zviježđa, koje, po narodnom vjerovanju, kad se pojavi 


na nebu, najavljuje gubitak i štetu. 


. Stara težinsko-novčana mjera (34, 126 g.) 
. Mjera za tekućinu, približno 51, 31. 
. Vrijeme od sedam sati naveče do pet sati ujutro dijelilo se 


na pet dvosatnih dijelova, t.zv. straža, budući da su svaka 
dva sata stražari najavljivali vrijeme udaranjem u posebna 
klepala. Peta straža ie prema tome vrijeme od tri do pet 
sati izjutra. 


. Dužinska mjera, po prilici pola kilometra. 
. Oblast, koje je glavni grad Sudžou (provincija Cjansu). 
. Velika luka i administrativni centar provincije Džecjan. 


Jedan od najživopisnijih gradova Kine. 


. Po starom kineskom vjerovanju samo su neki dani mogli biti 


pogodni za putovanje, te za poslove i obrede uopšte. Još do 
nedavno su u Kini postojali kalendari, u kojima su bili 
navedeni dani pogodni za vjenčanje, za daleki put i sl. 


. Kineska nosiljka. 

. Jedna od prijestolničkih gradskih kapija. 

. Luhe, grad na jugu današnje provincije Šansi. 

. Grad i luka na jugu provincije Cjansu. 

. Cjanan u prijevodu znači »na jug od rijeke Jancicjan«; to je 


opšti naziv za provincije južno od rijeke Jancija. U poje- 
dinim epohama po tim nazivom podrazumijevale su se razli- 
čite oblasti. Danas je to teritorija, koja uglavnom obuhvata 
provincije Cjansu i Anhoj. Kad junak pripovijetke nagovora 
djevojku da pije, on to potkrepljuje time, što se približava 
Cjananuk, gdje su običaji i navade slobodniji nego na sjeveru. 
Četvorostihovi od pet ili sedam riječi s cezurom poslije druge 
riječi u prvom slučaju, poslije četvrte u drugom. Jedna od 
najuobičajnijih oblika poezije od 7. do 9. stoljeća. Teme tih 
pjesama su sasvim različite, od socijalnih do lirskog opisa 

49. 


46. 
47. 
48. 
49. 
50. 


51. 


52. 
53, 
54. 


58, 
56. 
57. 


pejzaža. Taj oblik pjesme nalazimo u najpoznatijih pjesnika 
sredovječne Kine: Li Boa, Du Fua, Bo Cjujija i drugih. 
Jedan: od južnjačkih pozorišnih komada s kraja perioda 
Juan i početka perioda Min (početak 14. stoljeća). Pripisuje 
se Ši Haju, zvanom Cjunmej. 

Mongolska dinastija, koja je vladala u Kini od 1280. do 1367. 
Okrug s istoimenim građom (u provinciji Anhoj). 

Oblast na teritoriji današnje provincije Cjansu. 

Svečano odijelo visokog odličnika. 

Ljepota žene se često uspoređuje s ljepotom božura. U pjesmi 
Li Boa, posvećenoj lijepim božurima, posađenim na dvoru 
cara Minhuana kaže se: »ljepota zemlje, ujutro, opija kao 
vino, a noću nebeski miris prodire kroz odjeću. 


Gao Gun visoki odličnik, dvorski pjesnik iz vremena minske . 


dinastije (umro 1578). 

T.j. u Kini. 

T. j. ljubavne užitke. 

Citat iz velikog predgovora »Knjizi pjesama«: »Promjene u 
državnim običajima polaze od osećaja, ne narušavajući pravila 
ponašanja. Polaziti od osjećaja u prirodi je naroda, ne naru- 
šavati pravila ponašanja, načelo je pravednih vladara«. 

Po starim običajima nevjesta je prije vjenčanja slala svom 
odabraniku nekakav dar. 

Vrsta zelenog dragog kamena, kojega boja potsjeća na 
mačje oko. 

Mjesto u današnjoj provinciji Cjansu. 


JI 


Stari pusteni šešir, koji je sastavio Sun Cina s njegovom ženom 


1. 
2. 
3 

Pod tim je geslom vladao car Ucun (1506—1521). O geslima 
vidi pod 1/9. 
Vidi 1/36. 


. Jedan od osnovnih elemenata pučke religije stare Kine je 


kult predaka. Prema narodnom predanju trebalo je osobito 
mnogo pažnje poklanjati pokojniku, i živa rodbina čak se 
mogla nadati, da će promijeniti svoju sudbinu, ako se bude 
brinula o pokojnikovoj duši. Uz to vjerovanje bili su povezani 
vrlo zamršeni pogrebni obredi, klanjanje precima i prinošenje 
žrtava dušama preminulih. 


« Cin je isto što i lan. Vidi 1/82. : 
. U staroj Kini bijaše običaj, da se pri prinošenju žrtava razli- 


čitim božanstvima ili precima spaljuju papirnati izresci u 
obliku novaca, konja, slugu, odjeće it.d. Smatralo se, da 
takvi papirnati likovi, kad se spale, postaju ono, što su pret- 
stavljali i tako služe božanstvima ili dušama predaka u nji- 
hovom novom životu. 


. Vidi 1/41. 
. Jedna od osam vrata, koja se nalaze na periferiji grada 


Sudžou u provinciji Cjansu. 


>= 


za “ 


16 


18. 


19. 


20. 


21. 
22, 
23. 
24. 


25. 


26. 
27. 
28. 


29. 
30. 
31. 
32. 
33. 


.T.j. u čast jedne majke iz tog kraja, koja je imala mnogo 


djece i koja je poslije smrti obožavana. 


. Mjesto u današnjoj provinciji Henan. 
. Živi trgovački centar u okolini grada Sudžoua, pet kilometara 


zapadno od kapije Čanmen. Mjesto se tako zove po mostu 
Fencjao na jezeru Fenhu. 


. Jedna od najboljih vrsta svile, nazvana po mjestu, gdje se 


najviše proizvodi, t.j. po gradu Hudžou, današnjem Usinu. 


. Vidi 1/35. , ' 
. Vrlo slikovito kinesko jezero. Fenhu u prijevodu znači »Je- 


zero klenova«. Oko jezera gusto rastu klenovi, te pružaju vrlo 
slikovit prizor, osobito ujesen, kad lišće pocrveni. 


. To je citat iz pjesme »Noćujem u Fencjaou«, koju je u 8. 


stoljeću spjevao Džan Ci. 


. Staro ime grada Sudžoua. 
. Hram, nagrađen u čast budističkog kaluđera Hanšana još 


za dinastije Tan, t.j. petsto godina prije tog doba na koje se 
odnosi ova priča. Hram se nalazi u blizini grada Sudžoua, 
nedaleko od mosta Fencjao. ' 

U takvim molbama bilo je navedeno prezime, ime, obitava- 
lište molitelja a također i srž njegove molbe, koju upućuje 
dusima. 

Budistička sutra »Pradžnja paramita«. Sutre su pripovijetke 
uključene u budističke svete knjige na Pali jeziku, osobito 
Budini dijalozi. 

Ovdje se naravno ne misli na spas kaluđerova života, već 
na njegovu sudbinu u kasnijem preporodu, koji ga, po bu- 
dističkom učenju, očekuje poslije smrti. 

U običnim obiteljima je uobičajeno, da se djeca nazivaju po 
očevu prezimenu i da se uz prezime, mjesto djetetova imena, 
dodaje broj, što označuje, koje je po redu rođeno. 

Vidi 1/32. 

Stara težinsko-novčana jedinica, deseti dio lana. 

Sitan bakreni novac. : : 

Po narodnom vjerovanju otvorene oči pokojnikove znače, da 
mu je duša zbog nečega nemirna. 

U doslovnom prijevodu znači »juanska dragocjenost« — oma- 
Jeni izljevak srebra, težak oko pedesetak lana, koji je u opti- 
caju od vremena mongolske dinastije Juan. 

Kosa je bila odostraga spletena u pundžu i pričvršćena iglom. 
Vidi 1/84. 

U Kini još i danas vonekad daju djetetu t. zv. maleno ili 
mliječno ime, koje je u vezi s nekim događajem, što je 
popratio njegovo rođenje. 

Sun je prezime, Cin ime. Cin u prijevodu znači »zlatan«. 
Kineska poslovica. Brđo u tom slučaju znači bogatstvo. 

Vidi 1/22. 

Vidi 1/38. 

Bubnjevi su uvijek pratili drevne džunke. Udaranjem u bu- 
banj najavljivao se odlazak džunke, a tako se isto davao znak 
i veslačima. 

34. 


35. 
36. 


37. 
38. 
39. 


40. 


41. 


42. 


43. 


46. 
47. 

Taj je izričaj iz glavnog literarnog spomenika filozofije 
daosizma »Dao de cina«, a znači slijedeće: ma ko ti bio, ničim 
se ne smiješ izdvajati od ostalih, već moraš znati da se 
Prilagodiš neukim i surovim ljudima, koji te okružuju. 

Vidi 1/37. 

Tako su se do 1912. zvale upravne ustanove i sudovi. 

T.j. lako bi povjerovao svima glasovima i podvalama. 

Srez u današnjoj provinciji Gansu. ; 

U Juan, po nadimku Cisjuj (6—5. stoljeća p.n.e), rođen je 
u srezu Ču, bio je glavni velikaš u kneževini U. Predanje 
kazuje o nedaćama, koje je U Juan podnio u mladosti: knez 
sreza Ču pogubio je oca i brata U Juanova, a on je sam bio 
prisiljen da pobjegne iz rodnog kraja u kneževinu U, gdje je 
u prvo vrijeme prosjačio, živjeći od milstinje, koju bi isprosio 
svirajući na flauti. 

Čuveni vojskovođa, koji je živio u 8. i 2. stoljeću prije naše 
ere. Bio je pouzdanik i savjetodavac cara dinastije Han — Lju 
Bana, koji mu je podijelio kneževsku titulu. U mladosti je 
Han Sin bio toliko siromašan, da je radio kao sluga kod 
nekih činovnika. Jednom, kako legenda priča, kad je ostao 
bez službe, Han Sina je izdržavala pralja, koja ga je primila 
iz milosrđa. 

Doslovce znači »Hram kneza Guana«, Radi se o hramu, koji 
je podignut u čast Guan Juja, čuvenog junaka iz doba Tro- 
carstva (220—264) i jednog od junaka romana »Trocarstva«. 
Neobično popularan u narodu zbog svoje ratničke odvažnosti 
i junačkih podviga, Guan Juj bijaše obožavan kao bog rata 
zvan Guan Udi ili Guandi. Kult Guandija jedan je od naj- 
raširenijih kultova drevne Kine. Guandi se također smatra 
zaštitnikom književnosti i zaštitnikom trgovaca. Hramovi u 
čast Guandija podignuti su u mnogim krajevima Kine. 
Nadimak, što se prišiva onim ljudima, koji dožive neuspjeh. 
Cjandun bukvalno znači »na istok od Cjana«, a to je područje, 
koje se prostire istočno od rijeke Jancicjan, gdje je god. 
206. p.n.e. sreski knez Sjan Juj (koji je kasnije bio prozvan 
»gospodinom iz Cjanduna«), skupio veliku vojsku s pomoću 
koje se nadao oboriti dinastiju Cin i domoći se prijestolja. Ali 
uspjesi Sjan Jujevi bijahu privremeni i god. 202. Sjan Juj u 
borbi sa svojim suparnikom Lju Banom pretrpje poraz. 
Vojska mu je bila razbijena, a on se sam ubio. 

Kineskinje su obično, kako bi uvijek imale pri ruci iglu i 
nit, stavljale ih otraga u kosu. 


. Vidi 1/38. 
. Cao Dži, nadimkom Cicjan, bio je znameniti pjesnik, majstor 


eksprompta (192—232). Za njega je pjesnik Se Linjun rekao 
ovo: »Kad bi se svi zemaljski talenti izmjerili s deset mjera, 
onda bi Cao Cicjana zapalo osam, mene jedna, a jedna sve 
ostale talente na svijetu.« 

Nadimak pjesnika iz 4. stoljeća Pan Joa, koji je u mladosti 
bio slavan po svojoj ljepoti. 

Osoba, koja samo smeta. 


o 


48. 


49. 
50. 


51. 


52. 


53. 
54, 


59. 
56. 
57. 


58. 


U prijevodu znači »sjeverno od rijeke Jancicjan«. Teritorija 

Provincije Cjansu. . 

U današnjoj provinciji Anhoj. mm 

Budistički termin. Sedam čuvstava uključuju: radost, srdžbu, 

strah, ljubav, mržnju i strast, ; : 

Prema raširenom budističkom vjerovanju čovjekova se duša 

poslije smrti iznova rađa u jednome od šest svjetova (svijet 

rajnika, svijet titana, svijet ljudi, svijet živolinja, čistilište . 

i pakao). U ovom slučaju monahova duša se ovaplatila u 

preporođenom Sun Cinu: 

Pod tim nazivom se podrazumijeva jugoistočna Kina, koja 
obuhvata provinciju Hunan, istočni dio provincije Guansi, 
zapadni dio provincije Guandun, provinciju Hubej, te istočne 
dijelove provincija Gujdžou i Sičuan. 

Vidi 1/42. 

Pokojnikovi rođaci su, poslije pogreba, postavljali na kućni 
oltar pločicu posvećenu preminulom. Takva tablica predaka 
(»šenvej« ili »linvej«, što u prijevodu znači »mjesto, gdje 
boravi pokojnikova duša«) zapravo je drvena daščica, na 
kojoj je s nutarnje strane napisan počasni naziv pokojnikov, 
koji mu se daje poslije smrti, a također i ime najstarijeg sina, 
ili kojeg drugog rođaka, koji je postavio pločicu; na drugoj 
strani daščice zabilježeno je ime preminulog, zanimanje, ti- 
tula, dan, mjesec, godina i mjesto rođenja i smrti, kao i 
mjesto, gdje je zakopan. Pred takvim tablicama klanjalo se 
precima i prinosile su im se žrtve. 

T.j. carstvo mrtvih. 

Grad u provinciji Cjansu. 

Tanki štapići od bambusa, zašiljeni na vrhu i namazani po- 
sebnom smjesom, koja, kad se zapali, miriši. Ponekad takvi 
štapići služe i kao zublje. 

Po daosističkom vjerovanju čovjek, koji poznaje magiju, može 
uz pomoć eliksira besmrtnosti promijeniti svoje obličje i 
pretvoriti se u besmrtni duh. 


III 


Alhemičari, koji su se hvastali svojim wmijećem, grabe novac 


l 
2. 
3. 


o 


U provinciji Cjansu. 

Vidi 1/20. 

Kamen mudraca il: filozofski kamen, uz pomoć koga su alhe- 
mičari pokušavali neplemenite kovine pretvarati u srebro 
i zlato. 


. Jezero u gradu Handžou, poznato po svojim ostrvima i sliko- 


vitim obalama sa spomenicima drevne arhitekture. 


. Vidi 1/37. 
. Pseudonim Fan Lija velikog pustolova iz 5, stoljeća p.n.e, 


koji je uspio da stekne veliko bogatstvo. Ime Tao Džua po- 
stalo je sinonimom za bogataša. 

. Bogataš, koji je živio u 5. stoljeću p.n.e. i koji se neobično 


obogatio prodajom soli. Njegovo je ime kao i Tao Džuovo 
sinonim za bogataša. 


. Šuplja mjera, približno 90 g. 
. U provinciji Henan. 
. Živopisne planine u provinciji Džecjan. Najljepši dio tih 


planina diže se kraj grada Handžoua. 


il. Šablonski izrazi, koji se često susreću u staroj kineskoj 
poeziji i kićenoj prozi, a upotrebljavaju se pri opisu ženske 
ljepote. 5 

12. Vidi 1/32. 

13. Izričaj, koji se često rabi u lijepoj književnosti, kad se opisuje 
graciznost ženskog lepršavog hoda ili sićušne noge Kineskinje. 
Literarni istoričari smatraju, da taj izraz potječe od jednog 
sreskog kneza iz 5. stoljeća, koji je, navodno, predloživši 
svojoj ljubavnici da se prošeta po lotosovim cvjetovima na- 
činjenim od zlata, rekao: »Pod svakim njenim korakom niče 
lotosov cvijet.« 

15. »Veliki put« odnosno »dao« filozofski je termin, na kojemu se 
zasniva daosističko shvatanje svijeta. Razumjeti »veliki put« 
znači usvojiti onaj prirodni put, onaj sveopšti zakon kre- 
tanja i promjene u svijetu, kojemu je po daosističkoj doktrini 
potčinjen realni svijet i život ljudi u društvu. 

15. Vidi 11/5. 

16. Vidi 11/25. 

17. Vidi 1/32. 

18. Vidi 1/36. 

19. Vidi 11/7. 

20. Vidi 11/36. 

21. U današnjoj provinciji Šandun. 

22. Vidi 1/22. , : 


IV 


Lu Nan, ljubitelj pjesništva i vina, nije sredio račune sa sreskim 


hk 
2. 


načelnikom 


To je rijeka Vejhe ili Vejšuj, koja izvire u sjevernom dijelu 
provincije Hebej i teče na istok. 

Misli se na Din Džunšua (2. stoljeće p.n. e.), jednog od naj- 
značajnijih pretstavnika konfucijanizma iz perioda Han i ve- 
likog državnika. 


. Misli se na Cja Ija, čuvenog učenjaka, filozofa i pjesnika 


stare Kine, autora poznate istorijske studije »Zablude dina- 
stije Cin«. 


. Učenjak i stilist 6. stoljeća, jedan od prvih kritičara kineskog 


pjesništva, autor čuvene kritičke rasprave »Ven sin Ljao lun«. 


. Vidi 11/45. 
. Najbolja vrsta kista za pisanje je od dlake bijelog zeca. 
. Vidi 1/9. 


17. 
18. 


26. 

27. Pjesma čuvenog Li Boa, koja se nalazi u posljednjoj priči ove 
zbirke. : 

28. 


29. 
30. 


. Pod tim je geslom od 1552.—1566. vladao car iz dinastije 


Min—Šicun. 


. U provinciji Hebej. 

. Tako je sam sebe nazivao Li Bo, kineski pjesnik iz 8. stoljeća. 
. Cin je ovdje mjera za površinu, poprilici 6 1/2 ha. 

. T.j. rode. Roda, ptica, koja se ne jati, u staroj kineskoj knji- 


ževnosti simbol je usamljenosti i vječni je epitet za daosi- 
stičke pustinjake. 


. To je propisani dio svečane odjeće visokog činovnika. Po 


zakonu iz hanskog razdoblja (3. stoljeće p.n.e. do 8. stoljeća 
n.e.) knezovi prve i druge titule imali su pravo da vješaju 
o pojas svoje pečate na grimiznoj vrpci, a najviši odličnici 
na plavoj. : 


. Vidi 1/22. 
. Vidi 11/36. 


. Muzički instrument, koji se sastoji od dvije bambusove plo- 


čice, koje su pri vrhu zavezane, a dolje slobodne. Zvuk, koji 
nastane pri udaranju pločica  pajbana, potsjeća na 
kastanjete. : 
Vidi I/51. 
Si Vanmu doslovno znači »carica-majka zapada«, legendarna 
je vila zapadnih krajeva, koja stanuje na brdu Kunlun u 
miamornom dvorcu zvanom »Jaspisovo jezero«, okruženom 
bajnim vrtovima i divnim jezerima. Boginju prati mnogo vila. 
Legenda o Si Vanmu sačuvana je u mnogim kako pjesničkim, 
iako i proznim ostvarenjima kineske književnosti. 


. Misli se na rijeku Vej. Vidi IV/1. 
20. 
21. 


Pjesnik 3. stoljeća 'n. e. ' 
»Otac i majka naroda« ili »uši i oči naroda« bijahu u staroj 
Kini nazivi za oblasne i okružne starješine. 


. »Ljuj« je noviji oblik pjesme, koji se pojavio u tanskom peri- 


odu i koji se razlikuje od pjesama »ši«, što su bile napisane 
starim metrom, kad se nije vodilo računa o tonovima i kad 
nije bilo strogih pravila za vrednovanje tonova, ne samo u 
riječima, koje se rimuju, nego i u svim riječima kitice. 


. Postoji pet klasičnih knjiga konfucijanizme: »Šan šu« ili »Šu 


cin« — »Knjiga istorije«; »I cin« ili »Džou i« — »Knjiga 
promjena«; »Ši cin« — »Knjiga pjesama«; »Li ci« — »Knjiga 
propisa i obreda«; Čun cju — »Ljetopis sreza Lu«. 


. Kineska posjetnica je list crvenog papira, velik poprilici kao 


naš listovni papir, a na njemu se ispisuje prezime i ime, 
ponekad i nadimak. 


. Gosti su uživsli gledajući, kako se pupoljci rastvaraiu od 


zračnih titraja, koje su izazivali udarci u bubanj. 
Stara prijestolnica Kine. 


Površinska mjera, 0,06 ha. 
Vidi 1/22. 
Petnaesti august po mjesečevu kalendaru. 

81. 


32. 


Hojšan su tri čuvena jezera u provinciji Cjansu, u negdašnjem 
jezeru Usi. Kristalno čista voda iz tih jezera upotrebljava 
se za pripravljanje posebne vrste vina, koje se naziva »haj- 
cjuan cju«, doslovce »vino iz izvora Hoj«. 

Naziv jednog od napjeva, što bijahu popularni u staroj Kini. 


33. Vidi 1/22. 


34. 


35. 
36. 
37. 
38. 


47. 


48. 


Cvijeće prozvano tako u slavu znamenite ljepotice Siši, lju- 
bavnice kneza Juea (5. stoljeće p.n. €e.). 

Riieka u provinciji Šandun. 

U Kini se vino podgrijava. 

Naziv dvaju prvih tonova kineske ljestvice. 


Igra riječi, koja se zasniva na fonetskoj sličnosti imena Lu 
Caj s riječju nucaj, što u prijevodu znači »rob«. 


. U feudalnoj Kini postojala je odredba po kojoj je gazda, 


koji bi skrivio smrt svoga nadničara, bio osuđen na zatvor 
ili globu, što bi je odredila mjesna vlast. 


.T.j. kraja života. 
. Ljudi su udarcima u bubanj izvještavali sreskog načelnika o 


tome, da im je nanesena nepravda ili uvreda i usto zahtjevali 
pravednu osudu krivaca. 


. T. j. usprkos očevidnim činjenicama. 

. Atribut vlasti sreskog načelnika. 

. Vidi IV/21. 

. Jedan od Konfucijevih učenika Gun Edžan. Bio je nepravedno 


osumnjičen zbog krađe i strpan u zatvor. Kako priča legenda, 
ptice, kojima je razumio jezik, pomogle su mu da dokaže 
svoju nevinost. : 


. Osnivač legendarne dinastije Šan (18. stoljeće p.n. €); po pre- 


danju su ga strpali u zatvor pristaše prethodne dinastije Sja. 
Naziv tamnice (na teritoriji današnje provincije Henan) za 
dinastije Sja, prve legendardne kineske dinastije (2205— 
1766 p.n.€.). 

Vojna ličnost iz perioda zaraćenih carstava (403—221 p.n.e), 
potomak čuvenog vojnog stratega stare Kine Sun Ua. Ge- 
neral Lun Cjuan, koji mu je zavidio, oklevetao ga je, i Sun 
Bin bijaše sramotno kažnjen: otsjekoše mu noge i odrezaše 
mu nos. 


49. Sima Cjan, kineski istoričar i veliki stilist, živio jeu2žil. 


50. 


51. 


52. 


53. 


56 


stoljeću p.n.e. Zbog toga, što se zalagao za svrgnutog gene- 
rala Li Lina, bio je uškopljen. 

Nekoć je u Kini bio običaj, da su se žalbe i optužbe protiv 
krivaca ispisivale na papire (krivčevo ime i točan opis nje- 
govih prestupaka) i lijepile po kućama i plotovima. . 
Treba napomenuti, da su glavni junak ove pripovijetke Lu 
Nan i njegov nadničar Lu Caj istih prezimena. Time se oko- 
ristio sreski načelnik, kad je napisao tužbu protiv Lu Nana. 
Dva brata, koja su živjela u 12. stoljeću p.n.e.; imena im 
postadoše sinonimima za bogate i plemenite ljude, koji su 
osiromašili. 

Vidi I11/6. 


54. 


55. 
56. 


57. 
58. 
59. 


60. 


bn 


15. 
16. 


Očito se radi o Džan Gundou (3. stoljeće p.n. e.), državniku, 
koji je bio poznat sa svoje strogosti, pravičnosti i ljubavi 
prema prostom puku. : 

Lu Nan je predbacio sreskom načelniku, što ga nije posjeo na 
počasno mjesto i tako mu uskratio dužno poštovanje. 

Fen I, čuveni vojskovođa, poznat po nadimku »Vojskovođa 
od velikog drveta« (»Da šu cjancjun«). Taj nadimak je stekao 
ovako: kad su se poslije sjajne pobjede Fen Ijevi generali 
i oficiri okupili i uzeli pripovijedati o svojim podvizima, Fen 
I je šutke stajao postrani, oslonivši se na veliko drvo. Njegov 
nadimak »Vojskovođa od velikog drveta« ušao je u jezik kao 
sinonim hrabrog, ali skromnog čovjeka. 

Rijeka, što teče na jugu današnje provincije Anhoj. 

Hram sagrađen u čast čuvenog pjesnika iz 8. stoljeća Li Boa. 
Osobita vrsta tikve, koja je nalik na posudu s grlićem. Kad bi 
je izdubli i osušili, služila bi kao posuda za vino. 

Brdo u provinciji Cjansi. 


vV 


Cin Jujnu izmlati svog nevjernog muža 


. Dinastija, koja je vladala u Kini od 206. p.n.e. do 220. n.e. 
. Kineska poslovica, koja treba da znači, da nije bila sposobna, 


da pozna u njemu vrla i mudra čovjeka. Tajšan (u prijevodu 
»Velika planina«) jedno je od najviših brda u Šandunu i 
ubraja se među pet najviših kineskih planina. 


. Stari naziv srez Šaosin (u provinciji Džecjan). . 
. Zapravo bog Jamaradža, vladar pakla — u kineskoj verziji — 


Janlo. 


. Ili Cjan Cija (od 12. do 11. stoljeća p.n. e.), jedan od slavnih 


državnika, koga mnogo spominju stare istorije. Spada u red 
mudrih carskih savjetnika. On je bio savjetnik Ven Vana, 
osnivača stare dinastije Džou. 


. Glavni savjetnik cara Udija. Umro god. 121. p.n.e. 
. Po predanju Gan Lo (3. stoljeće p.n. €e.), još kao dvanaestogo- 


dišnji dječak služio je kod Lju Buveja (sreskog načelnika, 
koji je poznat u kineskoj istoriji) i zbog sjajnih vojnih i di- 
plomatskih sposobnosti bio nagrađen visokom titulom. 


. Vladao od god. 140. do 87. p.n. €. 

. Radi se o Han Sinu. Vidi 11/42. 

. T. j. poznati pametnog i velikog čovjeka. 

. Dinastija, koja je vladala u Kini od god. 906. do 1279. 

. Vidi 1/9. KakS 

. Jedno geslo vladavine cara Gaočuna, koji je vladao od 1131. 


do 1162. 


. Okrug u provinciji Džecjan, u kojem. se nalazi grad Handžou. 


Za vrijeme dinastije Južne Sun taj grad je bio prijestolnica 
Kine. ' 

U prijevodu glavar, vođa skupine, ovdje — vođa prosjaka. 
Vidi 1/37. 

17 


18. 
19. 
20. 
21. 
22. 
23. 
24. 
29. 


26. 
217. 
28. 
29. 
30. 
31. 


32. 


33. 


34. 

. Radi se o Džan Lihua, najdražoj milosnici cara Čen Šubaoa 
(553—604), poznatoj sa svoje ljepote i osobito divne dugačke 
i sjajne kose. 

Vidi 1/22. 

Vidi 1/22. 

Vidi 1/38. : f 

Toga dana je obično velika obiteljska svečanost. 

Vidi IV/16. 

Vidi 1/29. 

Vidi 1/22. 

U knjizi »Dužnosti i propisi«, koja spada u konfucijanske 
zakonike, nabrojeno je seđam razloga, zbog kojih muž smije 
napustiti svoju ženu. 

U današnjoj provinciji Anhoj. 

Vidi IV/57. 

Vidi 1/35. 

Vidi 1/32. 

Oblast u današnjoj provinciji Anhoj, zapadno od rijeke Huajhe. 
T.j. za života zahvaliti i uzvratiti nekome za učinjeno dobro. 
Taj izričaj potiče iz stare kazalice, koja govori o tome, kako 
je mudri pustinjak Jan Bao (1. stoljeće p.n.e. do 1. stoljeća 
n.e.) podigao u planini ranjenog ptića, brinuo se za njega, a 
zatim ga pustio na slobodu. Iste noći se ptić vratio u obličju 
mladića u žutoj odjeći, pretstavio se kao izaslanik boginje 
zapada i uručio Jan Baou četiri jaspisova prstena.. »Čuvajte 
ih«, rekao je mladić pustinjaku. »Oni će pomoći četirima 
pokoljenjima vašeg potomstva, da budu jednako plemeniti 
i čisti, kao što ste i vi, kao i da postignu visoke položaje i 
slavu.« To se proroštvo obistinilo. 

To je izričaj, koji znači, poslije smrti zahvaliti se i odužiti 
nekome, koji ti je učinio neko dobro. Potječe iz priče o 
tome, kako je neki Vej Ke (6. stoljeće p.n.e), vrhovni voj- 
skovođa kneževine Cin, spasio od smrti voljenu milosnicu 
svog oca, koju su po očevoj volji htjeli zajedno s njime za- 
kopati posliej njegove smrti. Kasnije, kad se Vej Ke borio pro- 
tiv vojske carstva Čin (ne radi se o gore spomenutoj kneževini, 
jer je ortografija tih dviju riječi nešto različita u kineskom 
jeziku), uspio je da zarobi vođu neprijateljske vojske uz 
pomoć nekog starca, koji je odjednom odnekud izniknuo na 
bojnom polju. Starac je spleo od trave omču, bacio je na Vej 
Keova protivnika i sputao ga te je tako pomogao Vej Keu, 
da izađe pobjednikom iz bitke. Isti se starac javio Vej Keu 
u snu i rekao: »Ja sam otac žene, koju si spasio, sad sam ti 
se odužio!« 

Crvene svijeće različitih oblika s najrazličnijim šarama oba- 
vezno su se palile u kući mladenaca. 

Sun Hun (1. stoljeće p.n.e. do 1. stoljeća n.e.) bijaše siro- 
mašak, koji se triđesetih godina naše ere probio do položaja 
prvog carevog savjetnika. Postoji priča o tome, kako je car, 
kad je Sun Huna postavio za svoga savjetnika i podijelio mu 
kneževsku titulu, ponudio svom saradniku da napusti svoju 


— 


ženu, koja bijaše rodom iz siromašne obitelji, te da se oženi 
kraljevom. Tada je Sun Hun na to odgovorio ovako: »Ne smi- 
ješ zaboraviti ono vrijeme dok si bio bijedni prostak, ne 
smiješ otjerati ženu s kojom si jeo mekinje.« 3 

35. Aluzija na slučaj učenjaka iz vremena dinastije Istočne Han 
(125. p.n.e. do 220 n.e) — Huan Junu, koji je napustio svoju 
ženu, čuvši, da je iedan uglednik zaželio da mu on, Huan Jun, 
postpane zetom. 


VI 
Ljuj-Najstariji vraća novac i ponovo nalazi svoju porodicu 


i 

1. Postoji legenda o nekom Mao Baou, koji je spasio od smrti 
kornjaču i, zahvaljujući tome, kasnije postigao visoki čin, 

2. Pripovjeda se o nekom Sun Cjaou, koji je iz čamca spazio, 
gdje rijekom plovi list s mravom. Kad Sun Cjao primijeti, 
da će list potonuti, on ga izvadi iz vode i spasi mrava, koji je 
međutim bio kralj mravljeg kraljevstva. Kasnije je taj isti 
mrav nomogao Sun Cjaou, stavivši točku na onom mjestu u 
sastavku, gdje ju je Sun Cja> bio izostavio. 

3. Jedan od velikaša bliskih hanskom caru Vendiju (179—157 
p.n.e.), kojemu je potonji poklonio planine o provinciji Sičuan 
bogate bakrom; dobivši od cara dozvolu da kuje novac, Den 
Tun je postao vlasnik neizmjernog bogatstva. Ž 

4, Brat žene hanskog cara Guanudija, koji je od cara dobio 
na dar tolike dragocjenosti, da su mu kuću u to doba zvali 
»zlatnom pećinom«. 

5. Ši Čun (umro god. 300) je pao u carevu nemilost, ali je i 
dalje nastojao da nadmaši svog suparnika Van Kaja. Kad 
je car potonjem poklonio veliku kupu od koralja, Ši Čun je 
jednim udarcem skiptra razbio čašu na šest komada, ikoji su 
se pretvorili u šest ogromnih koraljnih kupa. : g 

6. Predanje govori o Ljuj Čananu (zvan također iSju Jan), koji 
je živio u 8. stoljeću p.n.e., da je bio učenjak, koji je razumio 
srž daosističke magije i tako postao besmrtan. U staroj kine- 
skoj književnosti postoji mnogo legendi u kojima se on spo- 
minje. 

+97. U ooo to znači »Sreća i dobro«. 

8. Vidi 1/32. | Bh 

9. Lični novac i stvari, kojima je raspolagala udata žena. Obično 
ge ta mala imovina sastojala od onih predmeta, koje bi žena 
o praznicima dobila na dar. 

10. Vidi 11/28. : : 

11. Pogrdni naziv za budističke kaluđere, koji su brijali glave. 

12. Vidi 11/20. 

13. Vidi 1/43. 

14. U današnjoj provinciji Cjansu. 

15 Praznik svih duhova pada 19. januara po mjesečevu kalendaru. 

. Nazivi srezova u provinciji Cjansu. Ti srezovi obuhvataju 


teritoriju današnjeg sreza Kunšan i područje koje s njim 
graniči, 


. Vidi 1/35. 

. Staro ime grada Susjan u provinciji Anhoj. 

. Vidi 1/47. 

, Vidi 1/48. 

. Stez u današnjoj provinciji Cjansu. 

. Stihovi sunskog državnika, učenjaka i pjesnika Van Anšija 


(1021—1086). 


. Bijela boja je boja žalosti. 
. Kineska poslovica. 
. Kako je bijela boja boja žalosti, Van je, oplakujući muža, 


nosila u kosi bijelu iglu. 


. Kineska poslovica, koja znači, da ništa ne valja preuranjeno 


učiniti. Ovdje znači: ne valja prije vremena muža smatrati 
mrtvim i drugi put se udavati. . 


VII 


Pej Du, cindžouski knez, pošteno vraća tuđu nevjestu 


. Ili Zapadne Han, zapadnohanska dinastija, koja je vladala 


u Kini od god. 206. p.n.e. do 25. n.e. 


. Vladao od god. 179 do 157 p.n.e. 
. Gatanje po crtama lica bilo je u staroj Kini vrlo rašireno. 


Vladao od god. 156. do 141. p.n.e. 


. Plemeniti i dobri postupci, koje čovjek vrši potajno, tako da 


drugi ne vide. 


. Dinastija, koja je vladala u Kini od god. 618. do 907. 
. Pej Du je poznati odličnik iz perioda Tan. Bio je prvi savjet- 


nik cara Sjan Cjuna, a zauzimao je i druge ministarske polo- 
žaje. Car ga je poslao na čelu vojske, da smiri daleke po- 
granične oblasti. Zbog uspješno obavljenog pothvata dodije- 
ljen mu je naslov »kneza oblasti Cindžou«. Maknut s vlasti 
zbog dvorskih intriga, Pej Du je posljedne godine svog ži- 
vota proveo u samoći u brdima zajedno s čuvenim pjesnicima 
tog vremena Bo Cjujijem i Lju Jucijem. Umro je god. 838. 
Među podmitljivim i dodvorljivim dvoranima Pej Du se isti- 
cao svojom otvorenošću, čovječnošću i pravičnošću. U »Isto- 
riji dinastije Tan« spominje ga se kao čovjeka, »koji je cije- 
loga života činio samo dobra djela«, kao čovjeka, »čije vrline 
bijahu poznate diljem cijele zemlje«. 


. Manastir se naziva po kraju u kome je smješten. Brda Sjan- 


šan — doslovno »Mirisna brda«, nalaze se u provinciji Henan. 
Ta su brda poznata po svojim manastirima i ubrajaju se 
među najživopisnijie predjele Kine. Čuveni pjesnik tanske 
epohe, Bo Cjuji u svojoj pjesmi »Pišem o manastirskim ukra- 
sima« opisuje ljepotu manastira Sjanšana. 


. Vidi 1/22. 


10. 

Oblast na današnjoj teritoriji provincije Šansi. 


l1. 
12. 
13. 
14. 
15. 
16. 
17. 
18. 
19. 


20. 


21. 


Vladao od god. 806. do 820. 

T. jj. god. 818. Pod tim je geslom vladao car Sjancun (806—820). 
Vidi V/30. 

Oblasti na današnjoj teritoriji provincije Šansi. 

U današnjoj provinciji Šansi. 

U današnjoj provinciji Šandun. 

Oblasti na jugu današnje provincije Šandun. 

Oblast na sjeveru današnje provincije Šansu. 

Atribut »zmajev« u staroj kineskoj literaturi označavao je 
sve što je carsko i sve što je u vezi s carem. 

Propovjednik religiozno-filozofske nauke daosizma, koji je 
osnovao Lao Ce u 6. stoljeću prije n.e. Daosizam je pored 
konfucijanstva i budizma jedna od triju kineskih vjero- 
ispovijesti. 

Huan Fubo i Čen I su ministri tanskog cara Sjancuna, po- 
znati zbog svoje svireposti prema svojim potčinjenim a oso- 
bito prema prostom narodu. 


. Dobivanje željeza i soli, kao i njihovo dijeljenje, igrali su 


veliku ulogu u kineskoj ekonomici toga doba; oduvijek su 
pretstavljali jedan od najvažnijih prihoda vlade i feudalaca. 


. Namet, koji su plaćali seljaci povrh poreza na zemlju. 

. Oblast u današnjoj provinciji Džecjan. 

. Oblast u današnjoj provinciji Džecjan. 

. U staroj Kini su se roditelji, već mnogo prije nego što su 


im djeca dorasla, ugovorili budući brak. Ponekad bi se takvi 
dogovori obavili prije nego bi se djeca i rodila. 


. Vidi 1/20. 
. Vidi 1/27. 


. Vidi 11/22. 
, Tradicionalni kineski proljećni praznik (4. i 5. april po sun- 


čevu kalendaru). Na te dane bi se obično obilazili grobovi 
rođaka, gdje bi se održavale karmine i gdje bi spaljivali pa- 
'Pirnate izreske u obliku novaca, životinja, domaćih stvari i 
slično, koje će po starom vjerovanju poslužili pokojniku u 
njegovom prekogrobnom životu. 


.T.j. žena — domaćica. 

. Vidi 1/32. 

. Vidi 11/36. 

. Vidi 1/22. 

.T.j. cara (»jedini čovjek« je metaforički izraz za cara). 


. Ili »radost lutnje i citre« simbol je bračne sreće i slaganja. 
. Glavni grad provincije Šensi. Mnogo je stoljeća grad Čanan, 


danas Sian, bio prijestolnica Kine. 


. Vidi 1/38. 
. To dokazuje kakva je pokvarenost i podmitljivost vladala u 


birokratskom državnom aparatu, gdje su se službe mogle 
kupiti gotovo jedino za novac. 


. Priča se, kako je za vladavine cara Sjancuna (806—820) u 


kući čovjeka po imenu Cuj Cjaoa bila služavka po imenu 
Siaolan, koju je taj mladić mnogo volio. Služavku prodadoše 
oblasnom načelniku. Cuj Cjao je tugovao za njom. Kad se 


261 


49. 
90. 


51. 


52. 

jednom prilikom slučajno s njome sreo, uručio je ljepotici 
pjesmu, koju citira pisac ove pripovjetke, kako bi dočarao 
Tan Bijevo raspoloženje. Pročitavši Cjuj Cjaovu pjesmu, 
oblasni je načelnik pustio Sjaolan. 


. U današnjoj provinciji Džecjan. 
. Na jugu današnje provincije Šensi. : * 
.T.j. moja kuća. Pretjerano skromne riječi, koje su ljudi 


rabili, govoreći o sebi ili o svojim stvarima, bili su obavezni 
znak učtivosti u staroj Kini. 


. Vidi 1/35. 

. Vidi 1/32. 

. Vidi VII/36. 

. Vidi 1/38. 4 

, Crvena boja je u Kini boja radosti. Zato je sve, što je vezano 


s brakom, crveno obojeno: u crveno su oblačili nevjestu, na 
crvenom papiru su se pisale pozivnice na vjenčanje, u crvenoj 
nosiljci nosili su nevjestu u ženikovu kuću it.d. 
Vidi V/36. 3 
U početku razdoblja Tan (816—907), knez oblasti Ten sa- 
gradio je sebi dvorac u jednom živopisnom kraju provincije 
Cjansi. U povodu toga knez je bio priredio gozbu, koja je 
trajala devet dana, a na koju su bili pozvani uvaženi 
činovnici i istaknuti pisci iz cijele okolice. Opis raskošne i 
vesele gozbe nalazi se u pjesmi »Riječ o nastambi tenskog 
kneza« poznatog pjesnika i kritičara Van Boa (647—675), koji 
je prolazio tim krajem te tako slučajno prisustvovao veličan- 
stvenom piru. Riječi vjesme ; 

»Spomenik sreće vjetar donese: 

Nastambu tenskog kneza« . 

znače: došlo je vrijeme, da nam je život postao samo praznik 
i u njemu je toliko radosti, bogatstva i raskoši, koliko na 
gozbi tenskog kneza. a: 
Kapa i pojas su obvezatni dijelovi činovničke odjeće. Po 
njihovom obliku i po ukrasima na njima, a osobito po pe- 
čatu, koji je visio o pojasu. znala se titula i dužnost činovnika. 
Tako zovu vrstu crnog drveta zbog neobičnog mirisa, koji se 
iz njega širi, kad se zapali. Od toga drveta osobito su se 
izrezivale figurice budističkih svetaca. 


VILI 


Tan Inove nastranosti 


. Vidi IV/36. 


Srez u provinciji Cjansu. 


. Junak pripovijetke Tan In nije izmišljeno lice. To je čuveni 


učenjak, pjesnik, slikar i kaligraf, koji je živio od 1470. do 
1523. U narodu je poznat pod imenom Tan Bohu. Različiti 
događaji iz njegova života upotrebljeni su kao motivi za mnoge 
pripovijetke i drame. 

Staro ime grada Susjan u provinciji Anhoj. 


5. 
6. 


16. 


27. 


Vidi 1/22. 

Literarni stil, koji je navodno uveo pjesnik i filozof Jan 
Sjunu (58 p.n.e. do 18 n.e). U djelima, što su napisana 
takvim stilom, osnovna misao izražava se tek u obliku aluzija, 
pri čemu je svaka rečenica po sadržaju i smislu često vezana 
uz drugu, tako da čitalac odgonetajući tekst mora pažljivo 
proučavati rečenicu po rečenicu »nižući« ih jednu za drugom. 
T.j. iz nadleštava ili iz kuća uglednih velikaša. Privatne 
odaje bogataša ili reziđencije mjesnih načelnika nalazile su 
se duboke u zgradi. : 


. U provinciji Hebej. 


Isto što i činovnički stepen. Vidi 1/22. 


. U prijevodu to znači »sjucajem, koji je prvi položio ispit 


za drugi stepen — sjujdžen«. Vidi 1/22. 


. Velika džunka sa spavaćim kajitama i kuhinjom, koja je 


plovila, na određenoj liniji i dugo se zadržavala u pojedinim 
mjestima. Pojedinci ili cijela drušiva putovali su takvim 
džunkama, kako bi razgledali čuvena mjesta Kine. 


. Grad u današnjoj provinciji Cjansu. 


Živopisne planine na iugu provincije Cjansu. 


. Pod »ostalim stvarima« podrazumijevaju se različiti predmeti 


od papira, koji se sbaljuju u hramu. O tom obredu vidi 
pod II/5. 


. Vidi IV/81. 


Vidi IV/23. 


. Po starom sistemu obrazovanja ispitivači su procjenjivali kan- 


didatovu erudiciju prema radnji, koju je napisao po zadanoj 
temi, koja je, opet, bila citat iz nekog konfucijanskog zako- 
nika. I takova radnja morala je oponašati velike stare stiliste 
i morala se odlikovati biranim izrazima, riječima i svom silom 
literarnih aluzija. . 


. Krajem proljeća u Kini uvijek pada obilna kiša i pušu jaki 


vjetrovi. 


. Kukanje kukavice najavljuje početak ljeta. 
, Krajem proljeća i početkom ljeta opada behar s plodonosna 


drveća i na njemu se pojavljuju plodovi. 


. Tim riječima pjesnik opisuje zapuštenost svoje kuće u rodnom 


kraju. 


. Vidi 1/32. 
. Boginja Si Vanmu. Vidi IV/18. 
. Stare kineske pjesme čitale su se obično zapijevajući, a 


napjevi su bili različiti. 


. Vidi 1/38. 
. Jedan od sastavnih dijelova svadbenog obreda u staroj Kini 


bio je t. zv. obred »sjedinjenja u čaši«, pri čemu su mladenci 
Pili vino iz iste čaše. Istom poslije toga mlada je smjela otkriti 
lice pred mužem. 

Ljepotica, ljubavnica uvaženog dvoranina i bogataša Jan Sua 
(7. stoljeće). Kako kazuje predanje, Hunfu slučajno se srela 
s učenjakom i državnikom Li Cinom, koji je u to vrijeme 

bio u carevoj nemilosti, zaljubila se u nj i pobjegla s njim iz 
Jan Suove kuće. 


. Ljepotica, milosnica cara Ši Cuna (4. stoljeće), koja nije htjela 


da napusti svog voljenog, kad je pao u nemilost i kad su mu 
bili oduzeti svi položaji. Saznavši, da se sprema ukaz po 
kome će postati milosnica drugog kneza, Ljujdžu je sebi 
oduzela život. 


. Dvije spilje u planini Maošan. S 
. Bogataš iz doba dinastije Han (3. stoljeće p.n.e. do 3. n.e), 


koji je, prema predaji, mnogo pomogao siromake. 


. Umjetnik i kaligraf, Tan Inov savremenik. 

. Učenjak i kaligraf. 

. Vidi IV/24. 

. Vidi 111/13. 

, T.j. kad sam već vidio vašu ženu, a to smije samo bliski rođak. 
. Kineskom sedmerostihu u prijevodu odgovaraju dvije kitice. 
. Vidi 1/32. 


IX 


Li Bo, rajnik, u pijanstvu piše pismo, koje je uplašilo državu Bohaj 


4. 
2. 
3. 


5. 
6. 


7. 

Izričaj »šarolik um i kićena usta« označava u staroj kineskoj 
poeziji profinjena čovjeka, koji je majstor pisane riječi. 
Dinastija, koja je vladala u Kini od god. 618 do 907. Car 
Sjuancun vladao je od god. 713 do 755. 

Li Bo, koji je živio od god. 701 do 762, najveći je pjesnik 
srednjovjekovne Kine, čija literarna ostavština iznosi preko 
tisuću ostvarenja. Kineski narod neobično voli i cijeni Li 
Boova djela, koja pretstavljaju prava remek djela u riznici 
krivice Li Bo bijaše protjeran na zemlju, a kad je rok nje- 
a njegova smrt, prepričana kao legenda, poslužila je kao 


motiv mnogim narodnim pripovijetkama i djelima pojedinih . 


pisaca ili pjesnika slijedećih generacija. U ovoj priči Li Bo 
je nazvan rajnikom prema legendi, koja govori, da je Li Bo 
besmrtni duh, koji je na nebu bio vladar zvijezda. Zbog neke 
krivice Li Bo bijaše protjeran na zemlju, a kad je rok nje- 
gova izgnanstva protekao, ponovo uzašao na nebo. Pjesma, 
kojom počinje pripovijetka na prvi pogled je nerazumljiva, 
ali je sadržai priče tumači, tako da je nije potrebno unaprijed 
komentarisati. 


. Jedna od dinastija, koja je vladala (502—556) u Južnoj Kini u 


doba rascijepa države u dvije polovice: dok je sjevernom 
vladao tuđin, u južnoj su carevale domaće dinastije. 
Planeta Venera. ' 

Nadimak je pjesnikov Tajbo, što u prijevodu znači »Jutarnja 
zvijezda«. Drugi slog te riječi je pjesnikovo ime Bo. 

Tako su nazivali, prema dužnosti, koju je zauzimao, zname- 
nitog pjesnika Du Fua (712—T770), savremenika i druga 
Li Boova. 


. Po nekim izvorima mjestance Cinljan u provinciji Sićuan 


trebalo bi da bude rodno mjesto Li Boa. 


. Živopisne planine u provinciji Sičuan. 
. Brda u provinciji Šensi. 


11. Brda u provinciji Šandun, poznata po gustim jelama i čem- 
presima, što rastu po njihovim obroncima. 

12. Učenjak konfucijanac, koji je zauzimao visoke položaje za 
tanskih careva Dajcuna (763—779) i De Cuna (780—805). 

13. U današnjoj provinciji Džecjan. 

14. Vidi 1/35. 

15. Vidi IV/12. ' 

16. Glavni grad provincije Šansi, danas Cian, koji je više stoljeća 
bio prijestolnica Kine. 

17. Vidi 1/22. 

18. Istaknuti mislilac stare Kine Men Ke ili Mensi (4. do 3. sto- 
ljeća p.n.e.) 

19. Misli se na konfucija (zapravo Kun Fuci, 6. do 5. stoljeća 
p.n.e.), začetnika konfucijanske filozofske škole, koja je odi- 
grala glavnu ulogu pri stvaranju feudalne kulture Kine i 
koja je imala cio niz sljedbenika, što su iz stoljeća u stoljeće 
razvijali, obnavljali i proučavali ideje svog učitelja. 

20. Odnosi se na Čao Coa, glavnog učitelja cara Vendija (179. 
do 154. p.n.e). On je zbog svog izvanrednog uma prozvan 
»Vrećom mudrosti«. 

21. Vidi IV/2. 

22. Dvorski učenjak, državnik i pjesnik tanske epohe, Li Boov 
savremenik i član Dvorske akademije. ; 

23, T.j. stari hijeroglifski znakovi, koji su potsjećali na otiske 


životinjskih šapa i ptičjih kandži a koje je prema kineskoj 
tradiciji izumio legendarni Can Se. 


24. Atribut zlatan, jaspisov, zmajev u staroj kineskoj literaturi 


25. 
26. 


217. 
28. 
29. 


30. 


31. 
32. 


33. 
34. 
35. 
36. 
37. 
38. 


odnosi se na cara i sve što je u vezi s carem. 

Vidi 1/22. 

Ljubičasti kaput, zlatni pas, svilena kapa i pločica od slo- 
nove kosti su propisane oznake svečane odjeće visokog či- 
novnika. 

Vidi 1/22. 

U današnjoj provinciji Girin, u sjeveroistočnoj Kini. 

Južna prijestolnica carstva Bohaj u doba dinastije Tan. To je 
teritorija današnje sjeverne Koreje. 

Grad u južnom dijelu sjeveroistočne Kine. Za dinastije Tan 
pripadao je carstvu Bohaj. 

Oblast u današnjoj provinciji Girin u sjeveroistočnoj Kini. 
Džense u rejon na teritoriji današnje sjeverne Koreje, a u 
razdoblju Tan nalazio se pod protektoratom Bohaja, 

Oblast potčinjene državi Bohaj. Danas u provinciji Girin. 
Rejon na sjeveru današnje provincije Hebej. 

Rijeke sjeveroistočne Kine. 

U današnjoj provinciji Fucjan. 

Oblast na sjeveru današnje provincije Šensi. 

Car tanske dinastije, vladao od god. 627. do 649. 

39. 


Jedan od korejskih vlastodržaca. 


40. Vladao od god. 650. do 683. 


41. 
42. 


43. 
44, 


43. 
46. 
417. 
48. 
49. 
50. 
51. 


52. 


53. 

Stanovnici jedne istočne državice Malajskog poluostrva. 
Prva dva tona kineske skale. 
Vidi 1/34. 


Bič, koji je na kraju svilen. Na crveno pokošćenom drvenom 
bičalju, urezana je zmajska glava. Udarivši tri puta takvim 
bičem, car bi zahtijevao tišinu na početku ili na svršetku 
audijencije. 

Najbolje vrste jaspisa, koji je Kina uvozila iz Hotana, oblasti 
u Srednjoj Aziji. 

Skupocjena mirisna tvar, koju je Kina uvozila iz Arabije. 
Također se naziva »siva ambra«. 


T. j. car. Po starom kazivanju nebeski vladar je postavljao cara | 


da upravlja zemljom. 

Dio carskog dvora, gdje su se tri put godišnje održavali dr- 
žavni ispiti za najviši činovnički stepen. 

Džunšan je mjesto u današnjoj provinciji Anhoj, od davnine 
slavan po svojim kistovima. 

Pod tim se geslom podrazumijeva prva polovica vladavine 
cara Cjuancuna (713—14]). 

Jedan od kagana t.j. knezova velikog turskog kaganeta — 
velikog plemenskog saveza, koji je od 6. do 8. stoljeća obu- 
hvatao teritoriju Srednje i Sjeveroistočne Azije. 

U početku tanske vladavine na teritoriju današnje Koreje 
bijahu tri nezavisne države (Pjakče, Kogurjo i Sila), koje su 
neprestano međusobno ratovale i borile se protiv zavojevača 
iz susjedne Kine. U 7. stoljeću Pjakče i Kogurjo pali su 
pod navalom Sile, koju je pomagala kineska vojska. Tada 
je cijelo poluostrvo biio ujedinjeno u jednu državu, koja je 
s tanskom dinastijom održavala prijateljske odnose. 

Lini je stara država, koja se protezala na sjever od da- 
našnjeg Anama. 


. Negdašnja država na teritoriji Pribajkala, koju su naseljavali 


pretci Jakuta. 


. Pjesnik i pouzdanik hanskog cara Udija (140—87 p.n.e), 


dobro poznat sa svoje duhovitosti i vesele naravi. Uz njegovo 
ime povezano je mnogo legendi. 


. Jedna od dvanaest oblasti stare Kine, koja obuhvata teritoriju 


današnje provincije Šansi. 


. Go Cij 697—781), jedan od čuvenih vojskovođa sredovječne 


Kine. 


. Vidi V/31. 
. Vidi V/32. 
. Vidi 1/48. 
. Tako se naziva trupa pjevača, glazbenika i glumaca na dvoru 


cara Sjuancuna. Osnivanje te trupe označuje ujedno i po- 
četak pozorišne umjetnosti u Kini. 


. Vidi 111/14, 


Ti Cjan, čuveni pjesnik (865—427). Svojim djelima unio 
M a mda u literaturu svog doba i znatno je utjecao na 


pjesnike slijedećih razdoblja. a b ' 
64. Tako su ji starini nazivali napjevi, u kojima su se opje- 


čne radosti. : : s 
65. li Eo s o pjesmu u carevo ime, kao da je tobože car 
ćuj ojoj voljenoj ljubavnici. . Kara 
66. Taj stih pona opisuje ljepotu žene, u koje su prsti bijeli 
i prozračni kao bijeli mramor ograde, kad s njega vjetar 
smete svako zrnce prašine, a tijelo je lijepo poput cvijeta, 
Koji se sjaji i blista od rose. I PA a stihovima careva 
ljubavnica je uspoređena sa cvijetom. je : 
67. Li, u viša careva hanske dinastije (206 p.n. i do 
220. n.e.). : : 
68. Tako su M krstili ljubavnicu hanskog cara Hendija zbog njenog 
vanrednog plesačkog umijeća. mana? i. 
69. Ljepotu žene opjevao je jedan dvorski pjesnik iz 2. stoljeća 
p.n.e. slijedećim stihovima: | 
Na sjeveru ljepotica živi, 


Njoj ravne nema, sasvim je sama. 
Pogleda jednom, grad smrvi, 
Pogleda dvaput, sruši carstva. 


70. Vrsta vina nazvana po kraju u kome se proizvodi (u da- 
našnjoj provinciji Gansu). Ma: 
70. Zapadećshabka dinastija, koja je vladala od 206 p.n.e. do 
dode | Š j Sjuancuna 
: ijeklom Turčin, An Lušan dobio je od cara Sj un 
s ra titulu i vršio dužnost vojnog guvernera nekolikih 
provincija. Okoristivši se slabljenjem državne vlasti za zu 
Sjuancuna, koji je upravljanje zemljom prepustio svojoj lju- 
bavnici Jan i članovima njene obitelji, kao i teškim p. 
kineske vojske u sukobu s kraljevinom Nandžao (na jeritoriji 
današnje provincije Junan), An Lušan je, u nakani ao 
sjedne na prijestolje, godine 755. digao ustanak i . ka 
na prijestolnici. Uspio je da zauzme prijestolnicu tanske _ 
grad Čanan. Car je pobjegao u provinciju Sičuan. God. 
ustanak je ugušen uz pomoć pograničnih plemena Ujguraca 
i Tibetanaca. ne ' 
18. Imena Li Boovih savremenika, pjesnika i pisaca. 
74. U ručki štapa nalazi se šupljina, u Mojoj se spremao sitan 
Brena čića. Stari sitni vac imao je u 
75. Svežanj od hiljadu novčića. ari sitni no .imao je 
dres četvorougaoni prorez. Takvi su se novčići nizali u 
svežnjiće od 100 ili 1.000 komada. 
76. Vidi 1/32. 
i ij j ij ju j digao hanski 
77. Ili »Kapija zlatnog konja«. Kapija, koju je podi: a 
car Udi (140 do 87. p.n.e.) pred carskim dvorom tik uz .. 
demiju učenjaka, koju je također on osnovao. Zato i sam 

78. 
79. 

Akademiju često zovu »Kapijom zlatnog konja« odnosno 
»Zlatnom kapijom«. 

Radi se o carskom ukazu, na koji je udaren crveni pečat 
s likom zmaja. 

Naziv jedne od pjesama, koja je za doba dinastije Han bila 
veoma popularna u Šandunu. »Dunu« je ime jednog mjesta 
u spomenutoj provinciji. U toj pjesmi pjesnik govori, kako 
je još kao dječak učestvovao u vojnim pohodima a pod sta- 
rost se Povukao i provodio dane šetajući Dunuom. Pjesnik 
ne žali počasti i slave, kojih više nema, već se nježno i 
s ljubavlju sjeća svog cara. Raspoloženje u toj pjesmi po- 
dudara se s osjećajem Li Boa, koji je, napustivši državne 
poslove, baš kao i nepoznati autor »Napjeva Dunua« putovao 
istočnim dijelom provincije Šandun. 


“ U današnjoj provinciji Šansi. 

+ Vidi IV/21. 

. Vidi V/5. 

. Srezovi u današnjoj provinciji Hebej. 
. Srez u današnjoj provinciji Šansi. 

. Srez u današnjoj provinciji Šandun. 

. Srez u današnjoj provinciji Šensi. 

. Srez u današnjoj provinciji Gansu. 

. Srez u današnjoj provinciji Sičuan. 

. Vidi IV/60. 

. Oblasti u današnjoj provinciji Hunan. 
. Izraz, koji znači »prekinuti s Pustinjačkim životom i prihvatiti 


se državničkih poslova«. 


. Tako su zakoniti vladari Kine nazivali službeni položaj, koji su 


nudili uzurpatiori ili pretendenti na prijestolje. 


. Grad u današnjoj provinciji Ninsja. 

. Vladao od god. 756. do 762. 

. T.j. Čanan i Lojan. 

. Jedan od pritoka rijeke Jancicjan u provinciji Cjansi. 
. Jedno od najvećih jezera Kine, na sjeveru provincije Hunan. 
. Srez na sjeveru današnje provincije Hunan. 

. Srez na sjeveru današnje provincije Cjansi. 

. Dužinska mjera, po prilici tri metra. 

. Srez u današnjoj provinciji Anhoj. 

. Vidi V/11. 

. Godine 972. 


SUSRET S KINESKIM PRIPOVIJETKAMA 


Kineska književnost nam je više ili manje nepoznata, a onih 
nekoliko imena, koje poznajemo, jedva da nam daju ikakvu 
predožbu o ostvarenjima pisaca najvećeg naroda svijeta. Kad glo- 
vorimo o velikoj kineskoj kulturi, koja u mnogočemu nadmašuje 
evropsku, a osobito je često hronološki pretiče, pod time razu- 
mijevamo jedan sasvim maglovit pojam, koji prije asocira pejzaž 
s nekog kineskog drvoreza ili svile — procvjetalu grančicu ili 
zamagljenu kružnicu uštapa nad obrisima brda — nego pisanu 
riječ, a pogotovo neko određeno literarno djelo. Svaki prijevod 
iz bogate kineske riznice tek je letimičan pogled u jedan beskrajni 
prostor, u kojem se nije lako snaći, pa je često vrlo teško posvema 
i razumijeti kinesku umjetnost, prihvatiti je i diviti joj se. Ovaj 
prijevod kineskih drevnih pripovijesti (kloje su zasnovane na 
narodnoj tradiciji i predaji) pruža dobru priliku, da se upoznamo 
ne samo s jednom prilično nepoznatom umjetnošću, već i s jednim 
određenim oblikom života, koji je itekako zanimljiv i privlačan. 
A to je ujedno i prilika, da se donekle informišemo o kineskoj 
literaturi; bolje reći, da se orijentišemo u perivoju veličanstvene 
literature, koja je brojem, svojim ostvarenjima isto tako nedogledna 
i beskrajna, kao što je i država, u granicama koje su ta ostva- 
renja nikla. S 

Najstarije podatke o kineskoj književnosti dugujemo isklju- 
čivo arheologiji, jer se u pismenom Wobliku nisu sačuvali nikakvi 
dokumenti. Prema tim podacima prve pojave literarne pismenosti, 
dakle i prve literarne spomenike, treba tražiti u t. zv. periodima 
In i Šan (odnosno od 1766—1122 £g.p.n.e.). U to doba već je dobro 
razvijena i raširena ideografska pismenost, koja je zabilježila neka 
predanja, što sižu u daleku davninu, te je teško i približno odrediti 
njihovu starost. Poznata ie pripovijest o legendarnoj Njujvi, koja 
je zakrpala nebo rastaljenim kamenom, kao i istoriju mudrog 
Juea, koji je izbavio ljude velikog potopa. Najstariji literarni 
spomenik, koji je dobro sačuvan, jest Šiciz (Knjiga pjesama), koji 
sadrži tri stotine pjesama, što se odnose na razdoblje od 11—7 st. 
p.n.e. To su mahom narodne pjesme od četiri stiha. Zbirka je 
podijeljena u nekoliko odjeljaka, koji se sastoje od različitih oda 
(Džouske ode, Velike ode, Male ode i t d), a sve one sjajnim 
realizmom dočaravaju ekonomski i društveni život svog vremena. 

U nizu poznatih pjesama (»Prvi mjesec«, »Sjeverna planina«, 
»Moj muž je otišao u vojsku«, »Džinovski pacovi« i t. d.), mnogo 
je takvih, koje zbore o lakomnosti i svireposti državnih činovnika 
ili o nedaćama ugnjetavanih seljaka. 

Sredinom 4. st. p.n.e. na jugu Kine nastaje književni pravac 
»Ču ci« (čuski stihovi), pjesnički žanr slobodne forme, kojemu 
glavni predstavnik bijaše proslavljeni Cjuj Juan, prvi veliki ki- 
neski pjesnik, čovjek, koji je bio neobično omiljen u narodu i 

. koji je zastupao ideju federacije. Kako se previše zalagao za mir 
sa svim susjedima, postao je nepoćudan, te je protjeran iz pri- 
jestolnice čuskoga carstva. Glavna mu je zasluga bila, što je u 
poeziji nastavio narodne, drevne tradicije i tako je učinio bliskom 
narodu. Pjesme su mu pune duboke, osjećajne ljubavi prema 
domovini i narodu. Mnogi pjesnici budućih pokoljenja bili su pod 
direktnim utjecajem Cjuj Juana ili su ga bar slavili u svojim 
pjesmama. 

Proza se razvijala znatno sporije od poezije. Njen snažniji 
procvat zapaža se istom u periodu između petog i trećeg stoljeća 
prije naše ere. Ponajprije i ponajviše javljala se u obliku razli- 
čitih istorija careva, carstava ili cijelih dinastija. Premda je 
značaj tih proznih ostvarenja u prvom redu istorički, ipak su ona 
i s literarnog gledišta prilično značajna, budući da su protkana 
brojnim poslovicama, izrekama i pričama iz naroda. 

U doba hanske dinastije (206 p.n.e. — 220 n.e) u Kini 
dolazi do naglog i velikog ekonomskog uspona, a u to razdoblje 
pada i jedan epohalni pronalazak: papir. Nova, pogodnija podloga 
za pisanu riječ, uz neke reforme u oblasti pisma, omogućile su 
da se i književnost pomakne za jednu stepenicu naviše. Od pre- 
sudnog je značaja utjecaj legendarnog Cjuj Juana; pjesnik Cja 
njemu u čast piše odu »Tugovanje za Cjuj Juanom«. Uz mnogo- 
brojne pjesme, koje su se tada pojavile, paralelno se razvijala i 
proza: bijahu to istorije i biografije, uglavnom posvećene hanskoj 
dinastiji. 

Značajnu ulogu u daljnjem razvitku kineskog pjesništva 
odigralo je osnivanje t. zv. Muzičke palate (»Juefu«), koja je 
proradila za vladanje hanskog cara U Dija. Palata je skupljala 
narodne pjesme, i to čak i iz drugih carstava, a u njoj su na- 
stajale i nove pjesme, komponovala su se muzička djela, što su 
doprla sve do naših dana. Najuspjelije među njima smatraju se 
klasičnima. (»Pjevaju pjetlovi«, »Susret«, »Paun leti na jugoistok« 
it. d). U drugoj polovici handskog perioda cijela plejada pjesnika 
crpe na primjerima i ostvarenjima »Juefua«, Muzičke palate. Po- 
znati su Cao Pi, Cao Dži, Čen Lin, Van Can, Fan Cin, Caj Jani dr, 
od kojih je najistaknutiji Cao Dži (194—232), čuven po svojoj 
klasičnoj pjesmi »Vila s rijeke Lo«. Remek djelo iz tog razdoblja 
je anonimno ostvarenje »19 starinskih pjesama«, koje oponaša 
motive narodne poezije, 

I za perioda trostrukog carstva, koji dolazi poslije pada 
hanske dinastije, izniklo je također dosta značajnih pjesnika. U 
nemirima ili u nekoj zavjeri, kojima kineska istorija uopšte 
obiluje, poginuo je pjesnik Ci Kan (223—262), koji se isticao 

izvrsnim traktatima; ali, ništa manje je poznat i Juan Ci, koji 
je uveo peterostih, a u svojim pjesmama izražavao svoju tugu i 
očaj zbog zle sudbine pocijepane domovine. Međutim, u 4. sto- 
ljeću je mnogo maha uzeo religiozni pokret daosizma, koji je 
dosta naškodio slobodnom razvitku lijepe književnosti. Mnogi 
pjesnici su se ipak otrgli utjecaju daosizma i slijedili svoje lične, 
umjetničke impulse. Isticao se veliki majstor pjesničke forme 
Tao Cjan (365—427), koji je kasnije prozvan »Pjesnikom pusti- 
njakom« i »Pjesnikom polj&«. Uz Lin Juna, on je prvi kineski 
pjesnik, koji je opjevao ljepote prirode. Bdo Džao (420—466) pisao ' 
je pod utjecajem hanske poezije i Muzičke palate, a pjesme mu 
svjedoče o nevoljama prostog naroda. Njegovi sedmerostihovi (na 
Dr. »18 pjesama o trnovitom putu«) udarili su temelje novog lite- 
rarnog žanra i neobično su utjecali na dvojicu čuvenih pjesnika 
kasnijeg razdoblja — Li Boa i Du Fua. i 
Proza, još uvijek u sjeni stiha, ipak se brzo razvija, sada već 
i u obliku pripovijesti, novele, ne otstupajući nikada od folklornih 
i nacionalnih elemenata. Sve više, međutim, prevladavaju fan- 
tastični i avanturistički motivi, a to će biti presudno za cijelu lite- 
rarnu budućnost Kine: tema fantastike i avanture nikada neće 
posvema iščeznuti iz kineske knjige. Sve burnije previranje u 
društvenim slojevima, osobito u vladajućoj klasi, dovodi, krajem 
petog stoljeća, do naglog pada vrijednosti književnih djela; 
umjetnici se više bave tehnikom pisanja i uopšte spoljašnjom 
formom, a zanemaruju sadržaj. Taj pad stvorio je jedan pravi 
literarni vakum, koji je potrajao cijelo stoljeće, a izbacio je svega 
nekoliko zapaženijih imena, od kojih, u prvom redu, valja spo- 
menuti Juj Sina (513—581). On je, u svoje vrijeme, najveći majstor 
pjesme u prozi, a ujedno i jedan (od najvećih koje je Kina na tom 
području dala. Njegova pjesma »Tugujem za Cjananom« rijedak 


.je primjerak patriotskog pjesništva. U to doba se pojavio i naj 


značajniji spomenik klasične literature ranog feudalizma »Ven 
Sjuan« (Književni zbornik), u kojem su sabrana i brižno klasifi- 
kovana najznačajnija djela minulih razdoblja. Osobito su važnu 
ulogu pjesništva budućih generacija učinili marljivi istoričari, koji 
su tu skupili narodne pjesme Južne i Sjeverne Kine; te su pjesme, 
u kojima je sve više prevladavala ljubavna tema, udarile osnov 
novom preporodu poezije. 

Slijedeći preokret u istoriji Kine označen je vladavinom 
dinastija Tan (618—906). Jačanjem veze i raznovrsnom razmjenom 
sa susjedima došlo je do novog ekonomskog uspona, koji je, kao 
i obično, djelovao i na ustajale kulturne prilike. Već u sedmom 
stoljeću osjeća se napor, da se razbije spoljašnje, šuplje zanatstvo, 
koje je stotinjak godina kočilo razvoj umjetnosti. Ističu se mnogi 
pjesnici, koji su ponajčešće istodobno i slikari, kao što bijahu Čen 
Cijan, Van Vej i Čen Šen. U tom bogatom razdoblju zablistalo 
je jedno ime više od svih ostalih. Tada je, naime, živio i stvarao 
najveći kineski pjesnik (i jedan od najvećih na svijetu), čuveni 
Li Bo (u nas poznat pod iskrivljenim imenom Li-Taj-Po). Pjesme 
Li Boa (701—762) pune su neobične romantike, epikurejskih mo- 
tiva, a odlikuju se nevjerovatnom jednostavnošću izraza. Pjesnik 

je odbacio sve stare kanone i gradio svoje stihove živim, jedno- 
stavnim narodnim jezikom, postigavši usto pravo savršenstvo 
spoljašnje forme. Mnoge Li Boove pjesme odišu nezadovoljstvom 
zbog prilika u zemlji, poneke vape za slobodom, ali su najvećim 
dijelom posvećene opisu ljepota njegove prostrane otadžbine. 
Pjesništvo Li Boa, koga savremenici okrstiše »rajnikom« ili »be- 
smrtnikom, koji je sišao s neba« pretstavlja glavni. i nepresušni 
izvor za sve majstore stiha budućih generacija. S li Boom se 
jedino može uspoređivati njegov savremenik Du Fu (712—770) — 
u nas poznat kao Tu-Fu — koji je također (obogatio kinesku 
poeziju novim, originalnim kvalitetama. On se još žešće obarao 
na vladajuću kastu i usput pjevao o gtrašnoj bijedi naroda, o 
besmislenosti bratoubilačkih ratova, o svom patriotizmu. I sam 
je bio vojnik, dugo je vremena bijedno živovao i stoga su mu 
narodne nevolje bile tako bliske i poznate. Zbog interesa, koji je 
pokazivao za politički život zemlje, prozvaše ga »pjesnikom-isto- 
ričarem«. Kao i Li Bo, služio se čistim narodnim jezikom, a u 
poeziju je unio mnoge žanre, koji dotada bijahu nepoznati. Nešto 
kasnije, pjesnik Bo Cjuj (772—846) ističe ulogu književnosti i 
njene zadatke u društvenom i političkom životu države. Neobično 
je popularna njegova »Pjesma o beskrajnom gnjevu«. Poznati 
su i realista Juan Džen (779—831), te pjesnik i prozaista Han Juj 
(768—824). 

: Česte dvorske trzavice i narodni ustanci loboriše 906. godine 
dinastiju Tan. U pjesmama izbijaju pesimističke tendencije, a u 
isto vrijeme se razvija novi pjesnički žanr zvan »ci«; bili su to, 
zapravo, stihovi, koji su se pjevali, a u osnovi su se oslanjali 
na narodne napjeve, što su ih svojedobno koristili Li Bo i Du Fu. 
Mnoge od tih pjesama otkrivene su prilikom otkapanja znamenite 
»Spilje hiljadu Buda« u provinciji Gansu. 

Ujedinjenje pod žezlom dinastije Sun (960—1279) donosi pri- 
vremeno smirenje i, prema tome, preporod starih literarnih tra- 
dicija. Značajna je pojava reformatora poezije i proze Van Anšija 
(1021—1086), te čuvenog historičara i pjesnika Sima Guana (1019— 
1086), koji je napisao »Opštu istoriju Kine«. U književnost sve 
više prodire živi jezik i govor. Pojavljuju se nova, sasvim ori- 
ginalna ostvarenja na živom jeziku »pinhua«, jeziku narodnih pri- 
povijedača, čije je umijeće steklo široku popularnost. Njihove 
pripovijesti poslužile su kao osnova i okosnica prilikom stva- 
ranja romana i drama. »Pripovijest o pohodu Sjuan Cana po svete 
knjige« kazuje o fantastičnom putovanju u Indiju, a kasnije će 
poslužiti za stvaranje čuvenog romana »Put na Zapad«. Na toj 
istoj predaji narodnih pripovijedača osnovan je i kasniji roman 
»Rječni zatoni«. 

U početku vladavine mongolske dinastije javljaju se živi 
oblici govlornog jezika, a ujedno i drame za čitanje. Malo pomalo 
drama zauzima prvo mjesto. Ističe se dramatičar Guan Hancin, 
čije su drame, napisane realistički i neobično tečnim jezikom, 
stekle široku popularnost. Iz tog razdoblja sačuvano je 170 drama 
različitih pisaca, a neke još i danas oduševljavaju kinesku po- 
zorišnu publiku. 

U prilikama žestoke feudalne tiranije minske dinastije 
(1368—1644) dolazi i opet do kulturnog zastoja. Na snazi je ide- 
alistička. filozofija, koja podržava vlast i koju vlast podržava, 
na državnim se ispitima uvode sasvim besmislene radnje »bagu«, 
koje od sastavljača traže jedino zanatsku umješnost, a ne trpe 
i ne dopuštaju slobodne i lične misli. Nekoć živi narodni jezik 
sada je ukalupljen i kanoniziran, stvaraju se i slave skolastična 
bezlična djela. Međutim, mimo te službene i priznate književnosti, 
održava se još uvijek i književnost zasnovana na starim tradici- 
pripovijest i drama. Poznati su i još danas izvođeni komadi 
»Lutnja«, »Mjesečev paviljon«, »Priča o bijelom zecu« i t. d. 
Značajan je rad dramatičara Tan Sjancua (1550—1617) i pripo- 
vijedača Lo Guandžuna, koji je obradio istorijske pripovijesti 
»Trocarstvo« i »Rječni zatoni«, što su ih narodni pripovjedači pre- 
nosili od koljena na koljeno. »Trocarstvo« svojom tematikom siže 
još u treće stoljeće, dok su »Riječni zatoni« uglavnom posvećeni 
opisu narodnih ustanaka iz dvanaestog stoljeća. Roman »Cin, 
Pin, Men«, koji je također tada nastao, pokazuje socijalne ne- 
pravde za minske dinastije, raskalašenost i moralnu izopačenost 
spahija. 

Dinastiju Min je oborio seljački ustanak, ali su reakcionarni 
feudalci doveli na kineski tron Mandžurce, koji su osnovali cinsku 
dinastiju (1644—1911), posljednju carsku dinastiju Kine. U kla- 
sičnoj prozi i poeziji javljaju se mnogi majstori, koji uzasve ipak 
nemaju dovoljno originalnih stvaralačkih sposobnosti, te zaostaju 
za piscima tanskoga i sunskoga perioda. Drama dostiže svoju kul- 
minaciju, ali ubrzo zatim njena vrijednost naglo opada. Poznata 
je čuvena istorijska tragedija »Lepeza s breskvinim cvjetovima« 
Kun Šanžena (1648—1718), koja pokazuje duboku potištenost i ne- 
volju naroda. Iz istoga je razdoblja i velika Hun Šenova opera, 
u kojoj su glavni junaci istorijske ličnosti: tanski car Min Huan 
i ljubavnica mu Jan Gujfej. Tada su udareni i temelji satiričke 
literature, koja je dala nekoliko uspjelih romana (»Snovi mladosti 
ili istorija kamena«, Cin Huajuan« i t.d). 

Sredinom devetnaestog vijeka zavladala je nova ekonomska 
i politička klima u zemlji. Osim odvajkadašnje borbe protiv feuda- 
laca, nameće se i novi problem: Kini prijeti opasnost da postane 
polukolonijalna zemlja, da se nađe još i u jarmu tuđinskih ugnje- 
tača i izrabljivača. Napredni pisci se okupljaju u grupu »Sjuanan«, 
a pripadnici te književne organizacije pišu protiv uživanja opi- 
juma, protiv engleske agonije, Ven Juan piše svoje »slike i opise 
prekomorskih zemalja«, odnosno prvu kinesku knjigu o Evropi. 
Ističe se pjesnik Huan Cunsjan (1848—1905), koji svoje stvara- 
laštvo smatra »pjesništvom novoga smjera« i koji radi pod geslom: 
»Moja ruka piše ono, što mi kazuju usta«. On se zalaže za što slo- 
bodniju upotrebu jezika u literaturi. Teško je nabrajati sve značaj- 
nije književnike tog doba, ali svakako valja spomenuti Lu Sina 
(1881—1930), koji je 1918. god. objavio svoje čuveno djelo »Dnevnik 
Luđaka«, a 1921. godine svoje najznačajnije ostvarenje »Podrobna 
istorija Akju«. Mao Cedun (kako bi trebalo ispravnije pisati ime 

Mao Ce Tunga) nazvao ga je najvažnijim i najhrabrijim stjego- 
nošom nove kulturne vojske«, »narodnim herojem, koji je u ime 
narodne većine počeo jurišati na neprijatelja na polju kulture«, 
Osobito značajnu ulogu oko razvitka današnjih tendencija u ki- 
neskoj literaturi odigralo je t. zv. »Društvo za izučavanje umjet- 
nosti«, koje je osnovano godine 1919. u Pekinu, a kojem je glavni 
princip bio realistički metod. Godine 1921. osnovana je u Šangaju 
grupa »Stvaralaštvo«, koja je, inače ponešto romantičarski orijen- 


tisana, okupila mnoge istaknute pisce. Idejni joj je vođ bio Go - 


Možo. Taj novelist, publicist, esejist, romanopisac, prevodilac, 
pretstavlja danas najpoznatiju figuru savremenog literarnog ži- 
vota Kine. 

Ovdje se ne radi o upoznavanju s kineskom literaturom, jer 
bi to zahtjevalo mnogo više vremena, prostora i napora, radi se 
o jednom kratkom susretu, o jednom hitrom pogledu bačenom 
u veliki prostor. Gornji pregled je samo oskudan i suhoparan 
vodić kroz bogatu galeriju i riznicu, ali je, već i takav kakav je, 

dovoljan da jasno pokaže jednu osnovnu nit, koja se provlači 


kroz istoriju kineske literature, koja prati sve njene uspone i 


padove: to je tradicija narodne pripovijesti, narodne riječi, na- 
rodnog jezika. Svako udaljenje od tog principa bilo je kobno 
i označavalo dekadansu, jer se u tako brojnom narodu mogla 
održati samo ona književnost, koja je govorila njemu i o njemu, 
koja je nikla iz njega. Utoliko je veći značaj zbornika i njegova 
prevođenja na naš jezik; on je potpuno satkan na tradiciji na- 
rodnih kazalica, te prema tome održava ono, što je literatura ve- 
like Kine najviše gajila: to je oblik narodne priče, dotjerivan i 
klesan od mnogih znanih i anonimnih vještaka riječi, dok nije, 
napokon, poslije stoljeća i stoljeća, poprimio svoj konačni oblik 
i postao baštinom cijele nacije. 

Ostaje da se još nešto kaže o samom zborniku. 

Zbornik »Cudesne priče našeg vremena i starine«, koji se 
na originalu zove »Cin gu ciguan« i koji se u Kini pojavio krajem 
prve polovice sedamnaestog stoljeća, pretstavlja literarni spome- 
nik iznimne vrijednosti, koji svojim temama siže sve do usmenih, 
narodnih predaja desetog stoljeća. Tako se može slobodno reći, 
da su priče, koje smo ovdje pročitali, uglavnom stare hiljadu 
godina. U doba kad su priče iz ovog zbornika poprimale svoj 
konačni oblik, a to je početak sedamnaestog stoljeća, u kineskoj 
se književnosti pojavljuje žanr pripovijesti nazvan »huaben«: to 
je kratak zapis sadržaja, pribilježen na osnovu mnogo opširnijeg 
usmenog kazivanja. Taj je žanr neposredno utjecao na nastaja- 
nje čuvenih istorijskih i fantastičkih romana toga doba, kao što 
su »Trocarstvo«, »Riječni zatoni«, »Put na zapad« i t. d. . 

»Čudesne priče našeg vremena i davnine« ugledale su, u 
svom konačnom obliku, svijetlo dana upravo u onom sudbono- 
snom razdoblju kineske literature, kada su natražnjački literati 
i feudalci nastojali pošto-poto očuvati preživjele forme književnog 
djela, koje je nastajalo na jednom isformiranom, narodu nera- 
zumljivom jeziku, a odisalo skolastičkom šablonom. Ali napori 


konfucijevaca, koji su uglavnom podržavali tu neodrživu vrst li-- 

terature (što. potsjeća na onaj period naše literarne istorije, kada 
se pisalo crkveno-slavjanskim jezikom, a narodni, Vukov govor 
smatrao goveđarskim), propali su pod snažnim nasrtajima, prave 
žive, ljudske riječi, koju su svi slojevi mogli shvatiti i prihvatiti. A u 
toj borbi, bolje rečeno u toj pobjedi, veliku je ulogu odigrao i 
»Cin gu ciguan«, te je tako taj zbornik pripovijesti ne samo od 
literarnog, već i od istori'skog značenja. 

Savremeni književni istoričari stoga mnogo pažnje posve- 
ćuju zborniku »Cin gu ciguan«, tražeći njegovo pravo mjesto i 
značenje u razvitku kineske literature. Džen Džendo izdao je 
godine 1954. studiju pod naslovom: »Istorija kineske popularne 
umjetničke literature«. Pošto je objasnio sam pojam »popularne 
literature«, za razliku od one, koja je nekoć bila namijenjena samo 
uskom krugu ljudi, Džen Džendo ističe, da je glavni vid takve 
popularne literature upravo pripovjedački žanr, koji on dijeli, 
po obimu, u tri skupine: 1) kratke priče, 2) srednja i 3) dugačka 
djela. U posljednju skupinu ubraja poznate romane »Put na Za- 
pad«, »Trocarstvo» i »Riječni zatoni«, a u prvu skupinu svrstava 
»Cin gu ciguan«. Kako u njemu ima prilično dugačkih pripovijesti, 
vidimo, koliko se u velikoj Kini pojam kratkoće razlikuje od 
onoga, što mi zovemo kratkom pričom ili što su angloamerikanci 
okrstili popularnim imenom »short-story«. 

Utemeljitelji savremene kineske literature Lu Sin, kojega 
ranije spomenuh, posvetio je jedno poglavlje svoje »kratke isto- 
rije narativne književnosti« isključivo onim izvorima, koji su 
poslužili kao osnova zborniku »Cin gu c'nguan«. Lu Sin smatra, 
da zametke svih tih priča treba tražiti još u desetom stoljeću, 
kada su se takve i slične zanimljive pripovijesti prepričavale 
po trgovima i pokraj bunara. Dojsta, za dinastije Sun, po ulicama 
i trgovima većih gradova, a osobito u ondašnjoj prijestolnici 
Kajfinu, pripovjedači su oko sebe okupljali svijet i besjedili mu 
o događajima iz davnine, u zanimljivijem obliku prepričavali 
budističke legende, ili, naprosto, sasvim slobodno improvizovali. 
»Sunske pripovijesti iz tržnica«, piše Lu Sin, »sadrže u sebi mo- 
ralnu pouku, ali je svejedno njihov glavni zadatak bio, da govore 
o događajima, što su se zbili po tržnicama ili kraj bunara, i da 
tako tim pričama dadu zabavni značaj«. 

Pripovjedači bi obično ukratko zabilježili glavnu okosnicu 
sadržaja, a ta bilješka — »huaben«, koja je pripovjedaču ostav- 
ljala mnogo slobode i mogućnosti improvizacije, pretstavljala je 
kasnije osnovu mnogobrojnih pripovijesti, romana i drama, Priče 
zanimljiva sadržaja, koje kazivahu o neobičnim ljudima i o ne- 
običnim događajima, bile su tako popularne i omiljene u narodu, 
da su ih neki pisci, od petnaestog vijeka nadalje, počeli skupljati 
u zasebne zbornike. Najpoznatiji zbornik zove se »Troslov«, a sa- 
stavio ga je Ten Menlun (1571—1646), koji je inače pisao originalne 
pripovijetke, pjesme i drame. Općenito se smatra, da su mnoge 
pripovijetke iz tog zbornika doslovce prenesene u »Cin gu ciguan«. 
Međutim, najveći broj tih zbornika nije sačuvan, pa svaki onaj, 
koji je i djelomično sačuvan, pretstavlja pravu rijetkost i dra- 
gocjenosti. O tome je pisao Džen Džendo: »Žalosna je sudbina 

zbornika običnih priča; premda takvi zbornici službeno nisu bili 
zabranjeni, nestali su bestraga. Od svih zbornika, koji tri do četiri 
stoljeća bijahu najraširenije i najpopularnije štivo, stvarno se 
sačuvao samo »Cin gu ciguan«. Tako su ove »Čudesne priče našeg 
vremena i starine« jedino pouzdano svjedočanstvo, koje nas upo- 
znaje s oblikom i karakterom naracije, što je u narodu bila po- 
pularna pred nekoliko stoljeća, jedini pouzdani izvor za opipa- 
vanje pulsa narodne misli, odnosno za razumijevanje jednoga 
određenog istorijskog perioda, promatranog očima običnog, pro- 
stog čovjeka. : 

Zbornik »Cin gu ciguan« objavljen je u razmaku između 
1632. do 1644., a zatima je nekoliko puta iznova izdavan, te je 
bio jednako popularan, kao i poznati veliki romani. O sastavljaču 
zbornika ne znamo ništa, baš kao što ne poznajemo ni autore 
pojedinih pripovijesti. U to vrijeme nije bila nimalo neobična 
pojava, da kolaju pripovijetke anonimnih pisaca. Sigurno je da 
je tome bilo više uzroka, ali postoje dva najznačajnija: ponaj- 
prije, položaj pisca nije bio takav, da bi mu autorsko pravo 
išta značilo, a kako su prozne teme i onako preuzimali. jedni od 
drugih, pisci stare Kine nisu mnogo marili da potpisuju ono, što 
je postajalo svojinom sviju; zatim, pisac ovakvih pripovijesti, 
često je otvoreno šibao mane državnog uređenja i pojedinih pred- 
stavnika vlasti, tako da ie za nj bilo sigurnije da ostane ano- 
niman. Osim toga, službeni i priznati istoričari nastojali su šutke 
preći preko imena takovih književnika, koji nisu htjeli da se 
prilagođe ukalupljenim propisima literarnog stvaranja. Neki od 
tih tobožnjih kritičara obarali su se na ova djela puna svježine 
i istine, budući da ih ipak nisu mogli prešutjeti: »Odista, bilo je 
i mnogo takvih, koja su puna laži i izmišljotina, u kojima nema 


istine, koja propovijedaju razvrat i raspuštenost i tako zavode. 


slušaoce«. U tim i takvim »analizama«, kao što je ova, uzeta iz 
jednoga bibliografskog kataloga iz osamnaestog stoljeća, vidi se 
da se istina naziva lažlju i obratno i da se niječe prava vrijednost. 
Nije onda nikakvo čudo, da su zbrisana imena autora takvih 
»izmišljotina«, koje vlastima nisu bile po ćudi. Međutim, ovakvi 
pogledi i anonimnost sastavljača i autora nisu smetali popular- 
nosti zbornika i, kako kaže Džen Džendo, »gotovo ne bijaše 
čovjeka, koji ne bi znao ovih priča«. 

Sam naslov ovog izbora — Cin gu ciguan — odnosno »čudesne 
priče našeg vremena i davnine« — kazuje, da u njemu ima i 
mnogo toga čudesnoga, dakle i nadnaravnoga, fantastičnoga, pa i 
mističnoga. Uplitanje viših sila i fantastike imalo je posebni 
razlog i nije bilo samo sebi svrhom. Valjalo je što više zaokupiti 
pažnju slušalaca, a kasnije čitalaca, pa se autor bojao da šturi 
realizam ne bi bio previše dosadan. Nadalje, često je zamršenu 
radnju bilo nemoguće riješiti na uvjerljiv, realističan način, a 
kako je bilo nužno da moralni principi slušateljstva budu sasvim 
zadovoljeni, valjalo je u pomoć zazvati i mistični elemenat. 

Međutim, opšti dojam realizma ostaje nepomućen, i to je 
jedna od glavnih karakteristika ovih priča, to je i jedna od 
osnovnih njihovih vrijednosti. Stoga je i moguće da sagledamo 

sliku daleke, davne Kine, onako, kao što je drugačije ne bismo 
mogli doživjeti. Neobična je i zanimljiva slika tog kineskog 
svijeta: uz mnogo najčistije naivnosti, nailazimo i na najcrnju 
opačinu, najpodmukliju himbu. Uopšte, mješavina naivnosti i 
najčistijeg realizma, koja se provlači kroz cijelu knjigu, daje 
ovim »čudesnim« pričama posebnu draž i pečat originalnosti. 
Objektivnost i vjer u konačnu pobjedu dobra nad zlim također 
su značajna obilježja »Cin gu ciguana«; objektivnost se očituje, 
Primerice, i u tome, kad vidimo kako su talentovani, obrazovani 
ljudi, koji nisu htjeli da se probiju mitom i laskanjem, s jedne 
strane životarili u sjeni praznoglavih neznalica, dok su, s druge 
strane, ipak uživali veliko poštovanje, i to ne samo u narodu, 
već i kod pretstavnika vlasti, pa čak i na dvoru; pobjeda dobra 
nad zlim vječiti je lajtmotiv svih ovih kazalica, koji je tako među 
ljudima, okruženima zlom, pridržavao nadu i ufanje, da će im 
jednoga dana biti uzvraćeno jednakom mjerom za sve ono dobro, 
što su učinili. Pri tome je simpatija pripovjedača uvijek na 
strani prevarenog, razočaranog, nepravedno kažnjenog, zlostavlje- 
nog; uvijek na strani onoga, koji pati, a nije tu patnju zaslužio. 
Sveopšti plemeniti i pravični ton resi svaku od ovih priča. 

Jezik, kojim je napisan cio zbornik, prosti je narodni, go- 
vorni jezik (»panhua«), i on osobito dolazi do izražaja u dijalogu, 
samo što je to u prijevodu nemoguće prenijeti. Cio tekst pun je 
narodnih izreka, poslovica i gotovih fraza (osobito prilikom uspo- 
redbi), a sve se one rabe i u današnjoj Kini, što dokazuje njihovu 
trajnu svježinu i trajnu vrijednost. Strogo narativni ton i niza- 
nje događaja (često pripovjedači govore čak u prvom licu), 
jasno nam odaje, da su ove pripovijesti po porijeklu još iz vre- 
mena usmene predaje. Zato često susrećemo fraze, koje nekako 
neobično zvuče u kontekstu: »Pričaju, da je tamo živio...« »Malo- 
prije sam vam ispripovijedio...«, Sad ću vam ispričati...«, »Ne ću 
spominiati, kako...« i sl. 

Pjesme, koje su sastivni dio svake priče, što se nalazi u 
ovome zborniku, neposredno su povezane uz samu naraciju. Bez 
obzira što se u tim pjesmama aludira na različite istorijske i 
literarne događaje i činjenice, a pokadšto doslovno citira klasične 
knjige drevne Kine, u njima svejedno nema ništa od onoga, 
što susrećemo u pjesmama t. zv. »učenih« pjesnika minskog ve- 
rioda, koji su jedino spoliašnjom formom oponašali stare maj- 
store stiha i stila. Veći dio tih pjesama je naglašenog moralizator- 
skog karaktera ili pak prepričava opisani događaj, odnosno onaj 
koji slijedi. A ipak, mnoge od njih značajna su i vrijedna ostva- 
renja, vjerna najboljoj tradiciji proslavljene kineske poezije i 
narodne mudrosti. 

»Cin gu ciguan« bio je, kako rekoh, neobično popularan među 
čitalačkom publikom, a to je bio dovoljan razlog, da se pojave i 
njegovi nastavci, što je čest slučaj u kineskoj literaturi. Tako se po- 
javio »Sjuj Cin gu ciguan« (Nastavak »Cin gu ciguana«); a za tim 
redom drugi, treći, četvrti i peti nastavak. U međuvremenu se 
slava ovih pripovijesti proširila preko granica Kine i već ie 
odavna doprla u Evropu. 

Krajem osamnaestog i nočetkom devetnaestog stoljeća zbor- 
nik je privukao pažnju mnogih zapadnoevropskih sinologa. Mnogi 
katalozi biblioteka sadrže podatke o prijevodima pojedinih priča, 
što su se pojavili u periodičnoj štampi i u zasebnim izdanjima. 
Prvi prijevod ćemo naći u zborniku »Contes et nouvelles de 
Theodor Pavie«. Prijevodi francuskog sinologa Pavija bili su prvi 
puta štampani 1759. godine u Parizu, a zatim su preštampani 
god. 1839. pod naslovom »Choix de contes et nouvelles, traduites 
du chinois, par T. Pavie.« Engleska verzija Pavijeva prijevoda 
objavljena je u časopisu »Chinese Repository«. Poslije toga se 
cio niz prevodilaca iz obje zemlje okušao u prevođenju pojedi- 
nih zbirki. Godine 1937., 1946. i 1948. pojavljuju se njemački pri- 
jevodi. (F. Kuhn: Kin Ku ki kuan. Das Jewelen Kšstchen, Dresden, 
1937; F. Kuhn: Chinesische Meisternovellen, Leipzig, 1946; F. Kuhn: 
Das Perlenhemd... aus dem chinesischen urtext tibertragen, 1948.) 
Na ruskom su se jeziku pojedine pripovijesti pojavile prvi puta 
godine 1909. u časopisu »Živa davnina«, a u prijevodu A. I. 
Ivanova. 


Ovaj prijevod kineskog zbornika »Čudesnih priča našeg vre- 
mena i davnine«, učinjen je nrema serioznom i solidnom izdanju 
Akademije nauka SSSR, koje se pojavilo 1954. godine i koje 
nadmašuje sva evropska izdanja. Prevodilac i komentator I. E. 
Ciperović savjesno je i stručno obavio svoj posao, dostojno edicije 
Akademije nauka i biblioteke »Književnih spomenika« u kojoj 
je djelo objavljeno. Osim poteškoća, s kojima se sukobio ruski 
prevodilac, i mi smo, prevodeći djelo s ruskoga na naš jezik, če- 
sto bili u neprilici, jer nismo mogli pronaći adekvatan. izraz za 
neke kineske pojmove, nazive i titule, koje u nas imaju prilično 
različito značenje. Međutim. kako su u ruskom jeziku zadržani 
pojmovi bliski našem shvatanju, bilo bi uzaludno tražiti neke 
nove, »kineskije« izraze. Tako je, primjerice, teško bilo prenijeti 
u naš jezik naziv »činovnik«, jer u Kineza taj pojam, a čak i to 
zvanje, pretstavlja znatno više od onoga što mi, a i Rusi, obično 
podrazumijevamo pod »činovnikom«. Slično je, iako u obratnom 
smislu, »učenjacima«; Kinezi tai naslov prišivaju pjesnicima, 
piscima i uopšte natprosječno obrazovanim ljudima, prema tome, 
ne misle pod tim naučnog radnika u našem smislu te riječi. 
Nadamo se, da će čitaoci iz samog teksta sasvim lako shvatiti u 
čemu je razlika, Sve ostale nejasnoće protumačene su u komenta- 
rima. Što se tiče broinih stihova. držali smo se strogo ruske 
adaptacije. ne mijenjajući ni metrike, ni oblika pjesama. a na- 
ravno ni broja slogova. Tako su eventualne hrapavosti u stihovima 
prenesene iz ruskog jezika; kako ih je ruski nrevodilac mogao 
lako izbjeći, skloni smo vierovati. da to nije učinio jedino zbog 
toga, što je želio ostati što vjerniji kineskom izvorniku, makar 
i na račun tečnosti orijevodu.. 

Poseban problem pretstavlialo je transkribovanije kineskih 
imena. Na tom području vlada pravi haos (već prema tome, da li 
se prevodi s engleskog, odnosno francuskog, ili ruskog jezika), a 

pravopisi prilično mudro šute o tome. Izvjesnu orijentaciju u tom 
smislu pruža članak Dalibora Brozovića u časopisu »Jezik«!). Iz 
njegova napisa i njegovih sugestija proističe, da je rusko tran- 
skribovanje mnogo bliže kineskom izvoru, a prema tome i bolje. 
Valjalo bi, prema tome, pisati Mao Ce-dun*), Čan Kaj-Ši i sl, 
to više što smo u nekim riječima usvojili upravo rusku, a ne 
zapadnjačku transkripciju (kineskog revolucionara Cu Dea pišemo 
kao Rusi - iako bi našem jeziku još bolje odgovaralo Džu De — 
a ne Ču Te, kako bi trebalo biti prema engleskom Chu Teh, čega 
se držimo kod imena Čang Kaj-Šeka i sl) Čak i poznati Web- 
sterov »Biographical Dictionary« navodi, na primjer, da imena 
poznatih pjesnika Li Boa i Du Fua treba baš tako izgovarati, 
iako se u engleskom transkribuju Li Po, odnosno Tu Fu. Kako 
je ovo izdanje zahtijevalo fonetsko pisanje kineskih imena, mi 
smo se, naravno, držali ruske verzije, koja je točnija, pri čemu 
(Tako je ispušten ruski mekani znak na svakom onom mjestu, 
gdje je označavao da slovo »n« ispred njega nije nazalno (Han 
Sin, Čanmen, cin i t. d.). Što se tiče doklinacije tih imena držali 
smo se Belićevih pravila za sklapanje stranih riječi. Kod riječi, 
koje se u nominativu svršavaju na »ić dodavali smo u drugim 
podežima »j« radi lakšeg izgovora (Ten Bi, Tan Fija, Tan Biju 
it d) a svršavaju li se na druge vokale, dodavali smo samo 
padežni nastavak (Li Bo, li Boa; Li Cja, Li Cjaa). 

Mislimo, da je to bilo naibolje, što se moglo učiniti u sa- 
dašnjoj, nesređenoj pravopisnoj situaciji. 


Ivan Kušan 


1) Dalibor Brozović: »O transkripciji egzotičnih, osobito kineskih 
imena«, Jezik, br. 5., god. 1955/56. 


2) 1. E. Ciperović se zalaže i za ispuštanje crtice, između dva sloga, 
koja nema opravdanja i ne odgovara zakonima kineske fonetike, budući 
da se takvi odvojeni slogovi zajedno izgovaraju kao jedna riječ. 

